
CUVÎNT DE ÎNTÎMPINARE 


Această carte este, propriu-zis, o „hrestomaţie“”, adică, literal, 
una de „învăţătură folositoare“. Folositoare în sens liberal. Ceca 
ce înseamnă: în sens curat, liberal. Liberalul nefiind nici ideolog, 
nici militant. A fi liberal, în accepţia originară a termenului, 
înseamnă a fi înțelegător, deschis, realmente uman. Aşadar, nu în 
ultimul rînd, politicos. Cuvîntul acesta implică noţiunea de cetate 
(gr. politeia). Deci e o carte de învăţătură civică şi politică. 

Dacă liberalul nu este un ideolog, adică închistat într-o formă 
constrîngătoare, el, cu fiinţă gînditoare, poate accepta o doctrină, 
fireste una liberală. Doctrine liberale sînt mai multe. dar toate 
mergînd în sensul arătat mai sus. J. Ortega y Gasset recunoaşte ca 
surse necesare ale gîndirii liberale moderne pe uşa-numiţii 
„doctrinari“ francezi, Royer-Collard, Guizot, Tocqueville etc. 
Dar sfera gîndirii liberale este totuşi mai largă. Cartea aceasta 
cuprinde texte de gîndire liberală mult mai distanţate în timp, de 
la Machiavelli pînă la Fr. von Hayek si, mai încoace, la Pierre 
Manent, trecînd prin John Locke, W. von Humboldt, Adam Smith 
şi alții, toţi aducînd importante elemente pentru un corpus de 
gîndire liberală. 

Lucrul cel mai remarcabil, în această hrestomaţie, este că 
suita textelor este deliberat necronologică. Ceea ce arată că 
intenţia culegerii nu este didactică. Adică adoptă o metodă (o 
cale) absolut liberală. Şi absolut politicoasă. 


AL. Paleologu 


PREFAŢĂ 


În genere, liberalismul este cunoscut mai degrabă în forma 
simplificată pe care au acreditat-o adversarii săi decît în sensul lui 
originar. Astfel, într-o viziune foarte curentă, liberalismul apare, 
înainte de orice, ca un discurs mediocru despre valori terestre, în 
primul rînd despre prosperitate. În al doilea rînd, liberalismul 
este considerat o ortodoxie doctrinară foarte rigidă, incapabilă să 
se udapteze timpului şi locurilor, dar care este, în schimb, o mască 
a exploatării celor slabi şi puţini de către cei bogaţi şi puternici. 

În ciuda înrădăcinării lor profunde în mentalul colectiv, 
aceste două caracteristici ale liberalismului sînt nişte prejudecăţi 
născute dintr-o lectură superficială. Căci, departe de a fi un 
discurs mediocru, liberalismul este o filosofie politică şi econo- 
mică; lauda valorilor terestre e născută, într-adevăr, sub semnul 
acestei filosofii, dar în urma unei polemici intelectuale de mare 
profunzime, întinsă pe mai bine de cinci secole; iar în cadrul 
acestei polemici, prosperitatea este tratată ca un bun social, şi nu 
ca unul individual. Pe de altă parte, înfăţişarea liberalismului ca 
un sistem rigid de credinţe este rezultatul unei confuzii: căci, 
spre deosebire de adversarii săi, liberalismul nu cunoaşte un 
fondator, din a cărui gîndire să se fi dezvoltat ulterior, ca simple 
note de subsol, comentarii apologetice. Dimpotrivă, liberalismul 
este o reflecţie dezvoltată în valuri succesive şi care, sub impulsul 
unei raţiuni eminamente critice, a vehiculat teme numeroase și 
credinţe diverse, racordate întotdeauna la libertate, şi nicidecum 
la exploatare. 


Am încercat, în paginile următoare, să ilustrez aceste două 
caracteristici ale gîndirii liberale: natura filosofică a discursului 
şi dezvoltarea complicată. sinuousă, a reflecţiei consacrate liber- 
tăţii. În acest scop, am fixat momentele importante ale istoriei 
intelectuale a liberalismului, de la Niccolo Machiavelli la Pierre 
Manent; um selectat apoi cele mai semnificative texte ale aulo- 
rilor lu care m-am oprit şi le-am introdus într-un dispozitiv 
intelectual care conţine cinci mari repere: individul (1). temeturile 
societăţii libere (11), economia și capitalismul (HI). statul liberal 
(IV), democraţia si adversarii ei (V). Cîteva detalii de construcție 
sînt, probubil, binevenite. 

Aşadar, e vorba. mai întîi. despre individualism. despre felul 
în care a fost imaginat individul, fiinţa de la care au plecat şi la 
care s-au întors liberalii. Pornind de la o reflecţie contemporană. 
cea a lui Pierre Manent, care pune în evidenţă purticularitățile 
interoguției moderne despre ființa umană. am înfățișat diversele 
figuri clasice ale individului: cea a principelui (la Machiavelli). 
cea a omului în starea de natură (la Thomas Hobbes) şi cea a 
comerciantului (la Voltaire). Am adăugat acestor chipuri ale indi- 
vidului două teme care au „purtat” discursul individualist: tema 
progresului nelimitat al facultăților umane (aşa cum a gîndit-o 
Condorcet) şi cea a contestării ordinii învechite și rigide (topos 
liberal exprimat în chip memorabil de către Alain). 

În a doua secţiune, dedicată felului în care liberalii au gîndit 
societatea, am plecat de la raționamentul lui Hayek, cel care a 
tematizat rolul ignoranței individuale în producerea socialului 
modern. Cum Hayek valorifica o consistentă tradiţie a gîndirii 
liberale. mi s-a părut esenţială întoarcerea la distincția dintre 
societatea economică şi cea politică, propusă, în secolul ul 
X VII-lea, de către John Locke în discursul său despre proprietate, 
ca şi la tema diversităţii umane, din care Wilhelm von Humboldt 
făcea, la sfîrşitul secolului următor, cheia explicării convieţuirii 
în societate. Constatînd că, în fond, gîndirea socialului modern e 
echivalentă, în perspectivă liberală. cu descoperirea libertăţii şi a 
speciilor sale. am introdus, alături de fragmentele din Locke şi 
Humboldt, două discursuri clasice despre conceperea libertăţii: e 
vorba despre viziunea lui Isaiah Berlin despre libertatea pozitivă 
şi cea negativă, distinse în contextul descrierii pluralismului şi a 

toleranţei ca valori esenţiale ale societății moderne; e vorba, apoi, 
despre celebra deosebire dintre libertatea antică şi cea modernă, 
propusă de Benjamin Constant, un adevărat profet al egulizării 
drepturilor şi al separării opiniei de autoritate. 

Următoarea secţiune este dedicată economiei, acestei științe 
a vizibilului şi a invizibilului, cum o descria Bastiat în plin avînt 
al liberului schimb. Am reţinut. apoi, prezentarea celor două in- 
venţii majore ale liberalismului economic: diviziunea muncii (în 
viziunea părintelui economiei, Adam Smith) şi, respectiv, suvera- 
nitatea consumatorului (aşa cum a fost văzută de cel mai mare 
economist liberal al secolului al XX-lea, Ludwig von Mises, un 
adversar redutabil al tuturor falsificărilor istoriei capitalismului). 

Secțiunea a patra prezintă caracteristicile principale ale 
statului liberul. Ea pleacă de la o idee a lui Norberto Bobbio, cure 
a susținut că statul liberal s-a dezvoltat atît ca un stat de drept, cî 
şi ca un stat minimal. O incursiune istorică ne arată, pe de altă 
parte. că statul liberal a fost gîndit ca o instanţă protectoare, dar, 
aşa cum a demonstrat Pierre Rosanvallon, sensul acestei protectii 
s-a modificat în profunzime de-a lungul timpului. Elementul 
constant ul ucestei istorii este asumarea dificultății contractului 
social, iar aici referința principală este Rousseau, datorită coeren- 
tei sale inimitabile; prelungind recuperarea istoriei intelectuale a 
liberalismului, am pus în evidență existenţa unei tradiţii de 
gîndire care a făcut din guvernare, aşa cum scria Thomas Paine, 
un rău necesar. În fine, descrierea instituţiilor statului liberal e 
reluată după Montesquieu, clasicul separaţiei puterilor. 

Ultima parte a antologiei este consacrată relaţiei dintre 
liberalism şi democraţie. Deşi au istorii diferite, liberalismul și 
democraţia s-au întîlnit în ansamblul politico-juridic numit 
îndeobşte regim occidentul. Am arătat că această întîlnire a fost 
precedată de o critică liberală a adversarilor democraţiei mo- 
derne: tirania majorităţii (Mill), puterea poporului (Popper), 
revoluţia (Tocqueville) şi totalitarismul (Aron) au fost, în secolele 
al XIX-lea şi al XX-lea. principalii inamici ai constituirii unei 
democraţii liberale. În fine, cu ajutorul lui Leo Strauss, am arătat 
că educația liberală presupune recuperarea idealului democratic 
împotriva culturii de masă a societăţilor democratice. 

Aşa cum se observă cu ușurință. nu am avut în vedere o 
ordine cronologică, ci una tematică a constituirii liberalismului. 
Textele extrase din autorii menţionaţi mai sus sînt însoțite, de 
altfel, de mai multe comentarii care punctează alte concepte utile 
pentru întelegerea liberalismului. 


PARTEA I: INDIVIDUL 


Omul şi omul modern (Pierre Manent — 1994) 


După toate aparențele, la fel cu orice altă viziune 
politică, liberalismul poate fi descris ca un răspuns la în- 
trebarea „ce este omul”. În chip firesc, o (re)construcție 
a liberalismului ar fi nevoită să reia această interogaţie. 
Dar mai este ea astăzi interesantă? Sau utilă? Suu for- 
mulabilă? 

Pentru Pierre Manent (n. 1948), întrebarea „ce este 
omul?“ trebuie situată într-un context triplu determinat. 

În primul rînd, se cuvine ținut seama că întrebarea 
s-a bunalizat sau, mai precis, că răspunsurile date ci s-uu 
„democratizat“, separîndu-se de orice repere fixe, de 
orice autorităţi recunoscute. Într-o manieră foarte sub- 
tilă, Manent sugerează că acest fapt reprezintă o confir- 
mare şi o radicalizare a unei intuiţii tocquevilliene. În- 
tr-adevăr, dacă pentru autorul Democraţiei în America, 
„poporul domneşte asupra lumii politice americane 
precum Dumnezeu asupra universului: el e cauza şi sco- 
pul tuturor lucrurilor; totul provine din el şi se întoarce 
la el“!, pentru Manent, o nouă guvernare ubicuă şi auto- 
ritară se exercită în prezent: e vorba despre domnia 
Numelui Omului, care este totuşi la fel de puţin cerce- 
tată precum era guvernarea poporului american înaintea 
dezvăluirii ei de către Tocqueville sau decît era lumea 
greacă înainte de Homer. 


În al doilea rînd, e nevoie să se observe că un răspuns 
actual, aşa-zicînd nou. dat întrebării „ce este omul?” 
este dificil sau este tot mai complicat, datorită relaţiei 
fiecăruia dintre noi cu istoria. 

În fine, în viziunea lui Manent. întrebarea ne obligă 
să facem o distincţie care sochează bunul-simt, cea 
dintre „om“ și „omul modern”: 


„Ce vrem să spunem în realitate atunci cînd folosim ustăzi 
cuvîntul om? De cine vorbim atunci cînd apărăm drepturile 
omului sau atunci cînd ne ocupăm de științele omului? Nu numai 
că nu dispunem de nici un răspuns clur la această întrebare. dar 
nu Stim nici în ce direcţie şi nici în ce fel să abordăm această 
analiză. Cu siguranţă, Omul a devenit o obsesie pentru toţi cei 
care scriu şi vorbesc: într-adevăr. umanitatea de astăzi pare a nu 
mai fi decît o gură enormă cure pronunţă, cu emfază şi la nesfirşit, 
Numele Omului. Preocupată de rostirea acestui nume. încearcă ea 
oare să ştie mai mult despre cel pe care îl celebrează? Cîtuşi de 
puţin. Fără îndoială, unii doresc să descopere sub zgomotul 
universul şi confuz o idee adevărată despre om. Dar cum îşi vor 
conduce oare demersul? Ei nu mai dispun de elementele de 
orientare pe care le ofereau vechile autorităţi. Bineînţeles, ei se 
bucură de faptul că regimul democratic îi lusă omului libertatea 
de a gîndi ceea ce vrea despre sine însuşi şi, cu siguranță, nu 
deplîng faptul că autoritatea religiei. care pretindea să reveleze 
destinul omului, este, în contextul actual, ca să spunem ușa. 
extenuată. Dar ei văd că filosofia însăşi, în expresiile sale cele mai 
puternice sau mai influente, a fost deturnată de lu această 
problemă. Numele Omului domneşte asupra umanităţii prezente 
cu o autoritate şi cu o ubicuitate zdrobitoare, dar poate că 
niciodată, de la Homer încoace, problema omului n-a fost atît de 
putin explorută. 

În fața acestei ignoranțe şi a acestei urgențe. sînt posibile 
două tentaţii. E vorba, ca întotdeauna atunci cînd spiritul nu ştie 
cum să-şi croiască un drum, de două impulsuri contrarii: de 
îndrăzneală şi de frică. Ne-am rătăci de la bun început dacă, 
seduşi de aparenta simplitate a problemei şi încrezători în forțele 

noastre, ne-am porunci nouă înşine să îndrăznim să ştim! Să 
punem aşadar din nou şi de la capăt, folosind toate cunoştinţele 
disponibile astăzi, problema sensului acestui cuvînt, problema 
omului! Dar nu ne-am rătăci mai puţin dacă. intimidaţi de 
amploarea chestiunii şi de proximitatea sa tulburătoare. ne-am 
ralia la onorabilul program de a relua şi de a înțelege tot ceea ce 
a fost spus mai profund şi mai decisiv despre acest subiect de-a 
lungul istoriei. Dorinţa de a aborda problema aici şi acum ignoră 
în mod naiv istoria, cauzalităţile sale, genealogiile şi profunzimea 
ei, condamnînd răspunsul la arbitrariul prezentului şi al 
cunoştinţelor actuale; a te lăsa în seama istoriei înseamnă însă să 
amîni răspunsul la capătul unei cercetări interminabile şi deci să 
refuzi, de fapt, să pui în mod sincer problema. Dacă atît recursul 
la istorie, cît şi indiferența faţă de aceasta sînt în egală măsură 
fatale, atunci calea virtuţii, cea aflată la egală distanţă de aroganță 
şi de timiditate, va fi foarte strictă şi dificilă. Ea riscă să se piardă 
chiar de la primul pas, pentru că va trebui în mod necesar să se 
antreneze fie într-o cercetare istorică, fie în afara ei, de pildă, pe 
tărîmul ştiinţei. 

Dacă acest prim pas ne este refuzat, este poate pentru că el 
se află deja în urma noastră; poate că am înaintat deja prea mult. 
Graba noastră, cea a tumultului care asurzeşte umanitatea 
prezentă, a fost un consilier prost. Există astăzi ceva artificial şi 
abrupt în această întrebare atît de naturală: ce este omul? 
Într-adevăr. pentru noi, epitetul homeric modern se asociază 
astăzi în mod irezistibil cuvîntului om. Înainte îl suprimam, 
crezînd că vom ajunge astfel la esenţial. nereuşind însă niciodată. 
Omul modern, căci despre el e vorba, vîrf al istoriei şi suveran 
recunoscut al ei, adevărat Rege al Regilor, dar şi însoțitor 
familiar şi intim al fiecăruia, este cel care, între noi şi noi înşine, 
reprezintă primul mediator al cunoaşterii de sine, al cunoaşterii 
omului. Ar trebui aşadar să ne întrebăm mai întîi: ce este omul 
modern? 

Evoluţia cercetării ne face însă vigilenţi. Mai mult, sîntem 
deja suficient de alertaţi pentru a ne da seama că, din momentul 
în cure ne întrebăm ce este omul modern, ne barăm accesul lu 
întrebarea primă: ce este omul? Într-adevăr. cum am putea oare 

să punem întrebări despre ceea ce presupunem şi în acelaşi timp 
lăsăm în urma noastră? De altfel. prima întrebare își pierde orice 
interes veritabil: căci, dacă în calitate de modern «omul» se 
determină şi ne determină, atunci problema omului nu se mai 
pune sau nu ne mai interesează; ea nu mai are decît un interes 
«istoric». Dar cel puțin vom şti ce este omul modern! Nici acest 
lucru nu este însă sigur pentru că. neputînd pune problema 
omului, ne vom îndoi întotdeauna dacă omul modern este efectiv 
un om. Aici, bineînţeles, bunul-simţ se revoltă. sau poate doar 
zîmbeşte: eu ştiu foarte bine că sînt un om, spune el! Bunul-simţ 
ştie întotdeauna foarte bine ceea ce ştie, şi deci, fără nici o 
îndoială. ştie de asemenea ce este un om. Din nefericire, acest 
lucru nu l-a împiedicat să creadă, sau să se prefacă a crede. că un 
«om nou» se năştea în timp ce asupra unui sfert de umanitate 
domnea inumanitatea înseși. Cînd e vorba de spirit, nu e suficient 
să fii treaz pentru a te menţine vigilent. În realitate, ne aflăm în 
faţa a două întrebări care se condiţionează și se anulează una pe 
cealaltă. Am putea chiar spune: este necesar şi în acelaşi timp 
imposibil ca a fi un om şi a fi un om modern să fie unul şi acelasi 
lucru“. 


Perspectiva lui Manent e profund ironică. Ea are 
ambiția de a imita filosofia modernă. dar pentru a spune 
altceva decît această filosofie, cea care. în opinia sa. a 
trăit de pe urma afirmării imposibilității de a confunda 
condiţia umană şi condiția modernă. într-o confruntare, 
mereu reluată. cu vechea filosofie: 


„Filosofia modernă face o diferenţă radicală între om si 
omul modern şi se organizează în jurul ei. Ceea ce o distinge de 
filosofia anterioară sau poate chiar de filosofie pur şi simplu, al 
cărei orizont este «omul», e faptul că ea gîndeşte şi vreu această 
diferență. Într-adevăr, în filosofia modernă, omul modern, adică 
omul ieşit din «minoratul» de care era responsabil, se defineşte 
prin conștiința de sine. În perspectiva pe care eu o inaugurează, 
între omul — vom spune oare omul premodern, sau omul tra- 
diţional, sau omul pur şi simplu? — şi omul modern, între absenţa 

şi prezenţa conştiinţei de sine, distanța sau diferenţa este atît de 
mare, încît folosirea riguroasă a acestui substantiv devine. ca să 
spunem uşa, imposibilă. Omul ca specie vie şi gînditoure, ca 
animal raţional, omul ca natură şi substanţă trebuie să cedeze 
locul unui alt gen de fiinţă. De altfel, această ultimă expresie 
convine într-o mult prea mică măsură: dacă «omul» se definea 
prin gen şi specie, prin diferenţa specifică. cel despre care este 
vorba de acum înainte se definește într-un mod total diferit; dacă 
despre «om» se spunea de obicei că «este ceva», că «este 
altceva» sau, pur și simplu, că «este», despre omul modern nu se 
mai poate spune în mod riguros că «este», indiferent dacă acest 
verb e însoţit sau nu de un calificativ. Filosofia modernă a trebuit 
pînă la urmă să respingă toate aceste cuvinte şi expresii pe care 
filosofia clasică le investise cu sens și în funcţie de care se 
articula şi se mai articulează limbajul natural. Ea a mers pînă la 
respingerea explicită chiar a cuvîntului om: concret, filosofia 
modernă vorbeşte despre constiinta de sine, sau despre Spirit, 
sau despre voința de putere, sau despre pentru sine, sau despre 
Dasein. Deşi este tentant, nu e cazul să-i ridiculizăm pe filosofii 
moderni atunci cînd ei inventează un vocabular nou sau îl 
reelaborează şi reinterpretează pe cel vechi: aceasta este expresia 
unei necesităţi. Limbajul tradițional ul fiinţei şi substanţei, al 
genului şi speciei, este incapabil să exprime diferenţa; 
dimpotrivă, el desemnează şi, ca să spunem aşa, încorporează 
diferenţa şi contrariul definiţiei diferenţei despre care e vorba: a 
fi modern“. 


Dar ce înseamnă a fi modern”? Manent propune o 
definiţie de lucru: 


„De-a lungul secolelor trecute, totul a fost, pe rînd, calificat 
drept modern: agricultura, arta, credinţa, industria, societatea. 
Nu există nimic care să nu fie susceptibil de a primi adjectivul ce 
desemnează şi, cel mai adesea, celebrează glorioasa diferenţă! Şi 
totuşi, ce pot avea în comun forma unui fotoliu, culesul mecanizat 
al viilor şi libertatea moravurilor, toate acestea deopotrivă 
calificate drept moderne? Adjectivul şi-u pierdut oare orice sens” 

Pentru a ne resemna cu această concluzie, ur trebui să ne 
reprimăm sentimentul obscur, dar puternic şi irezistibil, care ne 
face să folosim adjectivul şi să-l înţelegem ca desemnînd o parte 
necesară şi chiar centrală a experienţei noastre; stim sigur şi în 
mod fundamental sau, mai degrabă, simţim instinctiv și. cu să 
spunem aşa, în mod infailibil. ce înseamnă să fii modern. 

Sentimentul sau conştiinţa de a fi modern: nu e nimeni 
printre noi, nici chiar cel mai «reacționar» sau cel mai ireconci- 
labil inamic al «lumii moderne», care să nu aibă această 
conştiinţă şi care să nu resimtă ucest sentiment cu pe o graţie di- 
vină. Sentimentul acestei grații dulici-amare poate fi mai mult 
sau mai puţin dulce, mai mult sau mai puțin amar, însă el nu ne 
părăsește: fiind moderni, ne simţim superiori celor cure ne-au 
precedat. 

Aceasta nu înseamnă că ne considerăm oameni mai inteli- 
genţi, mai virtuoşi sau, în general, mai capabili decît ei: chiar le ad- 
mirăm în mod sincer capacitățile şi virtuțile. În fata Parthenonului. 
în faţa catedralei din Chartres ne recunoaştem de bunăvoie 
inferioritatea. Dar, chiar cu acest sentiment de umilință. păstrăm 
conştiinţa şi plăcerea secretă a superiorității noastre de Modemi. Ce 
ştim noi, ce sîntem noi în plus faţă de un atenian sau faţă de omul 
din Chartres”? Doar atît: sîntem moderni şi o stim. 

Sîntem moderni înseamnă sîntem «fiinţe istorice», Atenianul 
sau omul din Chartres pot să aibă mai multă «măreție» sau «forță 
creatoare», mai mult «simţ al frumosului» sau «al mîntuirii»: lor 
le lipseşte însă acest sentiment, această conștiință care ne este 
proprie, care ne constituie ca Moderni, sentimentul şi conștiința 
de a fi fiinţe istorice, de a trăi în istorie, de a respira în atmosfera 
Istoriei. Cine a avut o dată acest sentiment — l-am avut, de fapt, 
cu toţii — rămîne marcat de el şi. oricît de modest ar fi. se simte 
puternic pentru totdeauna. 

Conştiinţa «fiinţei istorice», sentimentul de a trăi în istorie 
ca în elementul propriu omului (să-i păstrăm aici acestuia 
vechiul nume) reprezintă aspectul esenţial şi poate chiar și cel 
mai ciudat ul experienţei moderne. Căci ce fel de experienţă 
trăim atunci cînd resimţim acest sentiment? Şi, mai întîi de toate. 
resimţindu-l, trăim cu adevărat o «experienţă»? A fi modern, a 

trăi în istorie este oare, la drept vorbind, o «experienţă»? 
Bineînţeles, această conştiinţă sau acest sentiment însoțesc și 
dau culoare fiecărui domeniu al experienţei «obişnuite» sau 
«naturale»; dar oare oferă ele un conţinut original de experiență 
şi de viaţă, aşa cum fac religia, dragostea, sociabilitatea sau, pur 
şi simplu, sportul”? În realitate, dacă trăim în istorie, dacă omul 
este o «fiinţă istorică», atunci trebuie să considerăm că expe- 
rienţa istoriei este cea mai profundă şi mai hotărîtoare experien- 
tă. Convingerea filosofiei moderne este că, într-adevăr, lucrurile 
se petrec astfel“2. 


Ca viziune despre om, ca răspuns la întrebarea „ce 
este omul?“ , liberalismul e acea specie a filosofiei poli- 
tice care afirmă conştiinţa de sine ca element definitoriu 
al umanităţii omului. Altfel spus, liberalismul este 
discursul despre omul modern sau, pentru a folosi 
adevăratul nume al acestuia, discursul despre individ. 


Principele (Niccolò Machiavelli — 1513) 


Cel dintîi autor care are o „conştiinţă de sine mo- 
dernă“ sau care mărturisește sentimentul de a trăi „ex- 
perienţa modernă“ evocată de Pierre Manent a fost, 
neîndoielnic, Machiavelli (1469-1527), uşa cum ne-o 
arată dedicaţia Principelui său, unde „lunga experienţă 
a lucrurilor moderne“ (lunga esperienza delle cose mo- 
derne) e distinsă de „lectura neîntreruptă a celor antice”. 
Să remarcăm că această experiență modernă este așezată 
sub semnul unei „priviri democratice“, căci Machiavelli 
îşi concepe demersul în termenii următori: 


„Nu aş voi să se judece drept prea mare încredere în sine 
faptul că un om de condiţie joasă şi umilă îndrăzneşte să trateze 
despre guvernarea principilor şi să dea reguli cu privire la aceasta; 
căci aşa precum cei care desenează peisaje se aşază jos în cîmpie 

spre a putea privi cu atenţie înfăţişarea munţilor şi a înălțimilor. 
iar pentru a cunoaşte văile se urcă sus pe culmi, tot astfel, pentru 
a cunoaşte bine firea popoarelor. trebuie să fii tu însuţi principe. 
după cum pentru a o cunoaşte pe cea a principilor. trebuie să fii 
om din popor”. 


Pregătind triumful spiritului democratic. autorul 
florentin distingea, de altfel, în capitolul al IX-lea al 
operei sale capitale, două umori diversi, pe care. credea 
el, oricine le poate descoperi dacă urmăreşte cele două 
grupuri principale existente într-o cetate: poporul şi cei 
mari. Pentru Machiavelli. înfruntarea acestor două 
umori explică felul în cure se constituie acele principate 
care nu sînt cucerite prin crime ori alte violenţe sau, cu 
termenii săi, explică în ce fel are loc „transformarea 
unui cetăţean în principe [...] prin favoarea de care se 
bucură din partea concetăţenilor săi”: 


„Într-adevăr, se întîlnesc în orice cetate aceste două umori 
diferite şi ele se nasc din faptul că poporul nu vrea să fie nici 
guvernat şi nici asuprit de cei mari. pe cînd cei mari vor să 
guverneze şi să asuprească poporul. Iar din aceste două umori 
diferite, se naşte în orice stat unul din cele trei efecte ale lor. și 
anume principatul, libertatea sau abuzurile de tot felul. 

Principatul este creat fie prin voinţa poporului. fie a celor 
mari, după cum una sau cealaltă din aceste două părţi are prilejul 
de a o face; căci dacă cei mari îşi dau seama că nu pot să reziste 
poporului, ei încep să acorde faimă şi stimă unuia dintre ei şi îl fac 
principe, pentru ca la adăpostul lui să poată să-și satisfacă toate 
poftele. Poporul, de asemenea, văzînd că nu poate să se împotri- 
vească celor mari, la rîndul lui acordă faimă și stimă unuia singur 
si îl face principe pentru ca acesta cu puterea lui să-l apere. Acela 
care devine principe cu ajutorul celor mari se menţine în această 
situație mai greu decît acela cure o obtine cu ajutorul poporului: 
căci, deşi principe, el este înconjurat de oameni care i se par a fi 
egalii lui şi de aceea nu poate nici să-i guverneze, nici să le 
poruncească după voia lui". 

Dar adevărata noutate propusă de Machiavelli nu 
priveşte felul în care principele poate manipula cele 
două umori ale cetăţii pentru a se menţine la putere. 
Noutatea se află în capitolul al XV-lea al Principelui, în 
care florentinul ne vorbeşte din nou despre propria 
îndrăzneală: aceasta pare să constea în descoperirea ace- 
lei condiţii care permite buna cunoaştere a principelui. 
şi anume urmărirea adevărului efectiv al lucrurilor, 
tratarea oamenilor așa cum sînt ei şi nu uşa cum ar trebui 
să fie, o temă care va face carieră — prin Spinoza”, Vicot 
sau Rousseau” — în filosofia politică modernă. Prima 
figură a individului, principele, upare în toată splen- 
doarea sa atunci cînd noua ştiinţă politică e contrastată 
direct cu filosofia tradițională, calificată drept o simplă 
închipuire de republici inexistente: 


„Ne rămîne să vedem acum care ar trebui să [ie atitudinea şi 
comportarea unui principe faţă de supuşi şi de prieteni. Şi întrucît 
ştiu că s-a scris mult despre aceasta, mă tem ca, scriind la rîndul 
meu despre acelaşi lucru, să nu se spună că sînt încrezut, mai ales 
că în prezentarea problemelor mă voi îndepărta de modul de 
tratare obisnuit al celorlalți. Intenţia mea fiind însă aceea de a 
scrie lucruri folositoare pentru cei care le înțeleg, mi s-a părut că 
este mai potrivit să urmăresc adevărul concret al faptelor decît 
simpla închipuire. Căci sînt mulţi aceia care şi-au imaginat 
republici şi principate pe care nimeni nu le-a văzut vreodată şi 
nimeni nu le-a cunoscut ca existînd în realitate. Într-adevăr, 
deosebirea este atît de mare între felul în care oamenii trăiesc și 
felul în care ei ar trebui să trăiască, încît acela care lasă lu o parte 
ceea ce este pentru ceea ce ar trebui să fie mai curînd află cum 
ajung oamenii la pieire decît cum pot să izbutească. Acela care va 
voi să-şi proclame oricînd şi oriunde încrederea lui în bine ar fi 
cu necesitate doboriît de ceilalţi care sînt în jurul lui şi care nu sînt 
oameni de bine. Aşadar, principele care vrea să-şi păstreze 
puterea va trebui să înveţe neapărat să poată să nu fie bun şi să ştie 
să fie sau să nu fie astfel după cum este nevoie. 

L.ăsînd lu o parte toate acele lucruri care au fost închipuite cu 
privire la principi şi vorbind numai despre acelea care sînt 
adevărate, spun că atunci cînd se vorbeşte despre oameni şi mai 
ales despre principi, care se găsesc pe o treaptă mai înaltă. ei sînt 
caracterizați prin una din trăsăturile următoare, care le aduc fie 
dojană, fie laudă. Si anume, unii sînt consideraţi drept darnici, 
alții drept meschini (folosind aici cuvîntul toscan miseri, deoarece 
avar, în limba noastră, este şi acela care vrea să dobindească un 
lucru prin jaf; noi numim meschin pe acela care nu îşi îngăduie 
decît prea puţin să se bucure de ceea ce îi aparţine): unii sînt 
consideraţi darnici, alţii lacomi; unii cruzi, alții milosi: unii 
sperjuri, alții oameni care îşi ţin cuvîntul; unii lipsiţi de vlugă şi 
laşi, alții cutezători şi curajoși; unii binevoitori și apropiați, alții 
mîndri; unii iubitori de plăcere, alţii caşti: unii oameni întregi. 
alţii vicleni; unii încăpăţinaţi, alții docili; unii serioşi. alții 
uşuratici: unii cu credință în Dumnezeu, alții fără religie. şi usa 
mai departe. 

Ştiu prea bine că fiecare va declara că ar fi minunat dacă ar 
exista un principe care să aibă dintre toate însuşirile arătate mai 
sus numai pe acelea care sînt considerate drept bune: dar întrucît 
nimeni nu poate să le aibă pe toate laolaltă şi nici să le practice 
în întregime. deoarece condiţiile vieţii noastre omenești nu o 
îngăduie, principele va trebui să fie atît de înţelept încît să ştie 
să evite acele josnicii cure l-ar face să-şi piardă statul; iar cît 
despre acelea care nu l-ar duce lu aceasta, să se ferească de ele. 
dacă-i este cu putinţă. Dacă aceasta nu este posibil, să se lase în 
voia lor fără prea multă grijă. De asemenea, să nu-i pese ducă 
va merita faima rea a acelor păcate fără de care i-ar fi greu să 
păstreze statul; căci dacă cercetăm lucrurile cu atenţie, vom 
observa că unele scopuri care ni se arată a fi virtuoase ne-ar 
duce la pieire dacă le-am urmări, în timp ce altele. care ni se par 
a fi rele, ne fac să dobîndim. prin atingerea lor, şi siguranţa şi 
bunăstarea'6. 


Liberalismul va prelua de la Machiavelli mai multe 
sugestii, prezente toate în pasajul de mai sus. În primul 
rînd, el va asuma falsa modestie a descoperirii şi 

descrierii oamenilor așa cum sînt şi nu aşa cum ur trebui 
să fie. Apoi, liberalismul va da propriului realism sensul 
machiavellian de „supunere faţă de necesitate", dar îl va 
extinde de la principe la oricare alt individ. În al treilea 
rînd, liberalismul se va defini ca o politică în care 
scopuri individuale aparent lipsite de virtute pot conduce 
la „siguranţă și bunăstare“, cele două devenind obiective 
prime ale comunităţii politice, radical distincte de 
dreptate, adică de binele pe care îl căutau scriitorii poli- 
tici anteriori lui Machiavelli. În fine. viziunea liberală va 
moşteni de la Machiavelli imaginea unei naturi umane 
mai degrabă josnice, crude şi viclene. 


În starea de natură (Thomas Hobbes — 1651) 


Trăsăturile naturii umane, aşa cum au fost ele expuse 
de Machiavelli, nu erau totuşi nici sistematizate, nici 
suficient de onorabile sau legitime pentru a putea 
constitui temeiurile unei politici veritabile”. Thomas 
Hobbes (1588-1679) şi-a asumat atît sarcina sistema- 
tizării lor, cît şi pe cea a „îmblînzirii“ lui Machiavelli’. 
Oarecum paradoxal, „îmblînzirea” nu a constat într-o 
atenuare a răutăţii naturii umane, ci, dimpotrivă, într-o 
exacerbare a acesteia; geniul lui Hobbes l-a împins însă 
să plaseze noua figură a individului nu într-o stare 
politică, ci în acea condiţie cure precede constituirea 
lumii politice, în aşa-numita stare de natură. 

Descrierea „condiţiei naturale a omenirii” din capito- 
lul al XIII-lea al Leviathanului este o radicală negare a 
viziunii tradiţionale despre natura raţională a animalului 
politic, viziune care avea drept consecinţă primă ine- 
galitatea fiinţelor. Polemist redutabil şi subtil. Hobbes 
alege ca punct de plecare al demersului său tocmai 
egalitatea trupurilor şi a minților indivizilor, dînd acestei 
egalităţi un sens foarte curios: 

„Natura i-a făcut pe oameni atît de egali în privinţa facul- 
tăţilor trupului şi ale minţii încît, deși s-ar putea găsi cîte un om 
a cărui forţă a trupului sau agerime a minţii să fie cîteodată în 
mod evident mai mari decît ale altuia, totusi, atunci cînd le 
considerăm pe toate la un loc, diferenţa între un om şi altul nu este 
atît de însemnată încît cineva să poată cere pentru sine, pe acest 
temei, vreun beneficiu pe care să nu-l poată la fel de bine pretinde 
şi altcineva. 

Căci, în ceea ce privește forța trupului. cel mai slab are 
destulă ca să-l omoare pe cel mai puternic, ori printr-o uneltire 
secretă, ori prin unirea cu alții aflați în aceeasi primejdie. 

lar cît priveşte facultăţile minţii (lăsînd lu o parte artele 
bazate pe cuvinte şi, în special, acea măiestrie de a proceda 
conform unor reguli generale şi infailibile, numită ştiinţă, pe care 
doar foarte puţini o posedă, şi doar în puține domenii, ea nefiind 
o facultate înnăscută şi nici dobîndită. aşa cum este prudenţa. pe 
cînd căutăm alte lucruri), găsesc că există aici o şi mai mare 
egalitate decît cea a forţei fizice. Căci prudenţa nu e decît expe- 
rienţă, pe care un timp egal o conferă într-o măsură egală tuturor 
oamenilor, în acele lucruri pe cure ei le urmăresc fiecare în mod 
egal. Ceea ce ar putea face ca o asemenea egalitate să fie de ne- 
crezut nu este decît o părere deşartă despre propria înţelepciune. 
pe care aproape toţi cred că o posedă într-un grad mai mare decît 
oamenii de rînd (adică decît toți ceilalți, în afară de ei înşişi şi de 
alți cîțiva pe care îi privesc cu ochi buni, datorită faimei acestora 
sau acordului în păreri). Pentru că natura oamenilor este astfel 
încît oricît ar admite ei că mulți alţii sînt mai ingenioşi, mai 
elocvenţi sau mai învăţaţi, totuşi cu greu ar crede că există mulți 
la fel de înţelepţi ca şi ei înşişi: căci ei au în faţă propria 
înțelepciune, dar sînt departe de a altora. Însă aceasta dovedește 
că oamenii sînt mai degrabă egali decît inegali. Căci, de obicei, 
nu există un semn mai grăitor al distribuţiei egale a unui lucru, 
decît acela că fiecare este mulțumit cu partea sa”. 


Egalitatea indivizilor în starea de natură produce mai 
multe efecte, între care se disting adversitatea. nesigu- 
ranţa vieţii fiecăruia şi dorința de a spori propria domi- 

nație asupra celorlalți. Dar consecinţa cea mai impor- 
tantă pe care Hobbes o deduce din egalitatea indivizilor 
este una care contrazice întreaga tradiţie aristotelică a 
filosofiei politice: individul hobbesian nu este, prin 
natură, un animal politic; dimpotrivă, atîta timp cît nu 
există o „putere capabilă să-i țină pe toţi la respect“, 
mai multe cauze îi fac pe oameni să refuze tovărăşia 
semenilor lor: 


„Din această egalitate a aptitudinilor ia naştere egalitatea 
speranţelor de a ne atinge scopurile. De aceea, ducă doi oameni 
îşi doresc acelaşi lucru, pe care totuși nu-l pot obţine amîndoi, ei 
devin duşmani; iar pentru a-şi atinge scopul (care este în principal 
propria conservare sau uneori doar simpla desfătare), fiecare 
caută să-l distrugă sau să-l subjuge pe celălalt. Astfel, rezultă că, 
în timp ce un atacator nu are a se teme decît de puterea unui 
Singur om, cineva care cultivă pămîntul, construieşte sau stăpi- 
neşte un teren convenabil se poate aştepta probabil ca alţii să 
vină cu forţe unite ca să-l deposedeze nu doar de fructul muncii 
sale, ci şi de viaţă sau de libertate. lar atacatorul, mai apoi, se va 
afla la rîndul său în acelaşi pericol. 

Şi nimeni nu poate găsi, pentru a se păzi de efectele acestei 
neîncrederi reciproce, o cale mai rezonabilă decît preîntîmpinarea 
lor: adică. prin forţă sau vicleşug,. să se înstăpînească peste cît de 
mulți poate, pînă cînd nu mai vede altă putere destul de mure 
pentru u-l pune în primejdie; iar făcînd astfel, nu ar face nimic 
mai mult decît îi cere propria conservare şi decît este în general 
permis. De asemenea, pentru că există unii care prind gustul 
puterii în actele de cucerire pe care le continuă mai mult decît este 
necesar pentru propria lor siguranță, alţii, care altfel ar fi multu- 
miti cu tihna traiului modest, nu ar fi în stare să reziste multă 
vreme bazîndu-se doar pe propriile lor mijloace de apărare, de nu 
şi-ar mări puterea printr-un act de atac. Prin urmare, o asemenea 
sporire a dominaţiei asupra altora fiind necesară oricui pentru 
propria conservare, trebuie să-i fie permisă. 

Iarăşi, acolo unde nu există nici o putere capabilă să-i ţină pe 
toţi la respect. oamenii nu găsesc nici o plăcere în a se întovărăşi, 

ba dimpotrivă găsesc aici o mare pricină de nemulțumire. Căci 
fiecare om aşteaptă ca tovarășul său să-l prețuiască la fel de mult 
cum se prețuieşte el însuși; iar la orice semn de dispreţ sau lipsă 
de apreciere, el caută în mod firesc, atît cît îndrăzneşte 
(îndrăzneală, printre oamenii peste care nu veghează nici o putere 
comună care să-i ţină la respect, existînd destulă ca să-i împingă 
să se distrugă unul pe altul), să stoarcă mai multă preţuire de la 
cîrtitori, vătămîndu-i; iar de la alții, prin exemplul dat. 

Aflăm astfel, în natura omului, trei cauze principale de gil- 
ceavă. Prima este concurenţi: a doua, neîncrederea: a treia, gloria. 

Prima îi face pe oameni să-i atace pe alții pentru cîştig: a 
doua, pentru siguranță personală: iar a treia. pentru reputaţie. În 
primul caz, ei folosesc violenţa pentru a se înstăpîni asupra per- 
soanelor. nevestelor, copiilor şi vitelor altor oameni: în al doilea. 
pentru a apăra toate acestea; iar în ul treilea, pentru nimicuri cum 
ar fi un cuvînt, un zîmbet, o părere contrară sau orice alt semn ul 
lipsei de preţuire. fie direct la adresa propriilor persoane. lie 
reflectată indirect la adresa copiilor. prietenilor. credinței sau 
numelui lor”. 


Numele acestei stări este războiul fiecăruia împotriva 
fiecăruia, care face ca viaţa individului. adică a fiinţei 
pre-politice. să fie lipsită, între multe altele, de bunurile 
pămîntului, de arte, de scriere şi de societate: 


„Este evident de aici că, atunci cînd oamenii trăiesc în lipsa 
unei puteri comune care să-i ţină pe toți la respect. ei se află în 
acea condiţie numită război: un război al: fiecăruia împotriva 
fiecăruia. Căci războiul nu constă doar în bătălii sau în actul de a 
lupta, ci într-o perioadă de timp în cure voinţa înfruntării este 
suficient de cunoscută; prin urmare. noţiunea de timp trebuie 
considerată ca ţinînd de natura războiului. la fel cum tine de 
natura vremii. Căci, la fel cum natura vremii rele nu constă 
într-una sau două averse de ploaie, ci într-o tendinţă de a ploua 
prezentă multe zile la rînd, nici natura războiului nu constă în 
lupta propriu-zisă, ci într-o dispoziţie cunoscută pentru luptă, 

atîta timp cît nu există nici o asigurare în sens contrar. Orice alte 
vremuri sînt vremuri de pace. 

Oricare ar fi urmările unor vremuri de război, cînd fiecare 
om este dusmanul fiecărui om, ele sînt si urmările unor vremuri 
cînd oamenii trăiesc fără a avea vreo altă siguranţă decît cea 
dobîndită prin forţă şi iscusinţă deopotrivă. Într-o astfel de stare. 
nu este loc pentru hărnicie, căci fructul ei este nesigur; prin 
urmare, pămîntul nu este cultivat; nu există nici navigaţie, nici 
bunurile care pot fi aduse pe mare: nici construcţii spatioase, nici 
instrumente de a muta sau de a da la o parte acele lucruri care 
necesită forţă: nici arte, scriere sau societate: iar mai rea decît 
orice este frica neîncetată şi primejdia unei morţi violente; cî 
despre viaţa omului, [ea este] singuratică, sărmană, ticăloasă, 
sălbatică şi scurtă“. 


Cercetînd posibilele obiecţii aduse unei asemenea 
descrieri a individului, Hobbes îl trimite pe cititor la ex- 
perienţă sau, mai precis, la ceea ce Machiavelli numise 
experienţa lucrurilor moderne. Această experienţă este 
ceu a pasiunilor umane, dar, spre deosebire de ceea ce 
credea secretarul florentin, ea animă nu numai relațiile 
dintre principi, ci şi sinele oricărui individ, inclusiv ul... 
sălbaticilor din America: ` 


„Cuiva care nu a cîntărit atent toate acestea, îi poate părea 
straniu ca natura să-i despartă astfel pe oameni și să-i facă să fie 
gata a se ataca şi distruge unul pe altul; şi, de aceea, nedînd 
crezare acestui raționament care porneşte de la pasiunile umane, 
acesta şi-ar putea dori o confirmare din partea experienţei. Să se 


a 


vîndească deci lu sine însuşi cum, atunci cînd face o călătorie. se 


D= 
a x a 


înarmează şi caută să nu plece lu drum fără însoțitori de încredere: 
cum, atunci cînd doarme, îşi ferecă uşile; cum, chiar şi în propria 
casă, îşi încuie cuferele; şi toate acestea ştiind că există slujbaşi 
publici înarmaţi, care să răzbune tot răul făcut: să se gîndească ce 
crede el despre compatrioţii săi, atunci cînd călătoreşte înarmat; 
despre concetăţenii săi, atunci cînd îşi ferecă uşile; despre copiii 
şi servitorii săi, atunci cînd îşi încuie cuferele. Nu ucuză el 

omenirea prin acţiunile sale la fel de mult precum o fac eu prin 
cuvinte? Dar nici unul dintre noi nu acuză natura omului. Dorin- 
tele, ca şi celelalte pasiuni umane, nu sînt în sine păcate. Şi cu 
nimic mai mult nu sînt păcate acţiunile izvorîte din acele pasiuni, 
atîta vreme cît oamenii nu cunosc vreo lege care să le interzică: 
iar ei nu pot cunoaşte vreo lege înainte ca legile să fie întocmite: 
şi nici nu poate fi întocmită vreo lege înainte ca oamenii să fi 
căzut de acord asupra persoanei care o va întocmi. 

S-ar putea crede că nu au existat vreodată astfel de vremuri, 
nici o stare de război ca aceasta; nici eu nu cred că a existal 
vreodată aşa o stare, în întreaga lume: dar sînt multe locuri în care 
azi se trăieşte astfel. Sălbaticii din multe locuri ale Americii nu au 
nici un fel de cîrmuire — cu excepţia celei a micilor familii. a căror 
bună înțelegere depinde de o dorinţă naturală — și duc uzi o viaţă 
sălbatică. [...] Oricum, se poate observa felul în cure s-ar trăi 
acolo unde nu există o putere comună de care să te temi, din 
modul degenerat de viaţă pe care, într-un război civil. obişnuiesc 
să-l ducă cei ce trăiseră anterior sub o cîrmuire pașnică. 

Dar, deşi nu a existat niciodată o vreme în care indivizii 
particulari să fi fost într-o stare de război unul împotriva altuia. 
totuşi, dintotdeauna, regii şi persoanele cu autoritate suverană. 
datorită independenţei lor, manifestă o continuă suspiciune, fiind 
în starea şi postura gladiatorilor, cu armele îndreptate și ochii 
țintuiţi unul împotriva celuilalt: adică punînd garnizoane. forturi 
şi tunuri la graniţele regatelor lor şi spionîndu-şi neîncetat ve- 
cinii — postură care este una de război. Însă deoarece ei încura- 
jează astfel hărnicia supușilor lor. nu rezultă de aici acea mizerie 
ce întovărăşeşte libertatea indivizilor particulari”. 


Absența dreptăţii şi absenţa proprietății sînt ultimele 
consecinţe ale stării de război pe cure le analizează 
autorul Leviathanului, înainte de a enunta cătle de ieşire 
din această nefericită stare: 


„O altă urmare a unui astfel de război ul fiecărui om împo- 
triva fiecărui om este și aceea că, în această stare, nimic nu poate 
fi nedrept. Noţiunile de corectitudine şi incorectitudine, sau 

dreptate şi nedreptate, nu-și au locul aici. Forţa şi înșelăciunea 
sînt cele două viruţi cardinale ale războiului. Dreptatea şi nedrep- 
tatea nu sînt facultăţi ale trupului şi nici ale minţii. Dacă lucrurile 
ar Sta aşa, atunci ele s-ar putea găsi şi la un om care ar fi singur 
în lume, la fel cum se pot găsi pasiunile şi simţurile sale. Ele sînt 
calități ce se raportează la oamenii aflaţi în societate. și nu în 
condiţia singurătăţii. Tot o urmare a condiţiei naturale a omenirii 
este şi aceea că aici nu există nici proprietate, nici stăpînire, nici 
distincția dintre al meu şi al tău: iar fiecare va avea doar ceea ce 
poate obţine, şi doar atîta timp cît poate păstra ceca ce a obținut. 
Atâta despre starea de restrişte în care simplu natură îl plusează de 
fapt pe om; deşi îi lasă o posibilitate de a părăsi această stare, în 
parte cu ajutorul pasiunilor, şi în parte cu cel al rațiunii. 

Pasiunile ce-i înclină pe oameni înspre pace sînt frica de 
moarte, dorinţa de a avea acele lucruri necesare unui trai tihnit şi 
speranța de a le obține prin propria sîrguinţă. lar rațiunea 
sugerează elementele potrivite păcii, pe baza cărora oamenii pot 
ajunge la un acord”. 


Descrierea individului în starea de natură nu e iden- 
tică la toţi autorii care scriu după Hobbes. Dimpotrivă, 
gînditorii contractualişti au adăugat opoziţiei lor față de 
filosofia politică tradiţională o opoziție uneori la fel de 
decisă faţă de variantele contractualismului cluborate 
pînă la eil0. De asemenea, ei au modificat radical aspec- 
tul stării de natură: pentru autori ca Locke sau Rousseau, 
ea nu mai este de lu bun început, ci doar într-o fază tîr- 
zie, o stare de război. În interpretările post-hobbesiene. 
se modifică de asemenea pasiunea fundamentală cure îi 
împinge pe oameni să părăsească starea de război pentru 
a începe viaţa politică: într-adevăr, dacă autorul 
Leviathanului credea, aşa cum reiese din pasajul de mai 
sus, că pasiunea care determină raţiunea să descopere 
clauzele contractului social este frica de moarte violentă, 
Locke sau Rousseau vorbesc despre dorința protejării 
proprietăţii. 

Dar. în ciuda acestor noutăţi. reeluborările contrac- 
tualismului nu au făcut din individ altceva decît este el 
la Hobbes, adică o fiinţă separată de semenii săi. auto- 
nomă si mizerubilă. Cu alte cuvinte. elementul constant 
al teoriilor contractualiste este credinţa că existenta 
politică nu e dată prin natura indivizilor: natura. departe 
de a-i apropia pe oameni, îi separă şi îi face autonomi: 
indiferent cum arată, în descrierea diferiților autori. 
dialectica pasiunilor şi relația acestora cu ratiunea, 
Cetatea indivizilor nu e dată. ci trebuie construită; altfel 
spus, lumea politică liberală, adică universul bazat pe 
ficțiunea numită individ, este un artificiu. Liberalismul 
contractualist este, prin esența sa. o manieră de afirmare 
a caracterului artificial, construit, al existenţei politice. 


Neguţătorul englez (Voltaire — 1733) 


Pasiunile şi acţiunile născute din pasiuni nu sînt nişte 
păcate, spunea Hobbes. Dar nu doar liberalismul con- 
tractualist, ci şi liberalismul creat de către economiști e 
dator discursului modern despre pasiuni. 

Astfel. uşa cum a arătat Albert O. Hirschman. trium- 
ful capitalismului a fost precedat de o lungă serie de 
transformări ale filosofiei pasiunilor, care aveau ca scop 
găsirea unei alternative la teza tradițională despre nece- 
sitatea reprimării pasiunilor. 

Această istorie intelectuală, pe care am putea-o numi 
istoria capitalismului dinainte de capitalism, are mai 
multe repere importante: (a) ideea de a înlocui repri- 
marea pasiunilor cu exploatarea lor (Pascal, Vico, 
Mandeville): (b) distingerea unor pasiuni relativ 
inofensive de altele cu adevărat periculoase (Bacon, 
Spinoza, Hume, D`Holbach, dar şi Federalist Papers nr. 
72), (c) separarea interesului ca o pasiune aparte, 
capabilă să le strunească pe celelalte (Henri de Rohan. 

La Rochefoucauld, cardinalul de Retz, Shaftesbury); (d) 
în fine, asocierea interesului cu două mari avantaje 
(previzibilitatea şi constanța) şi înfăţişarea comerțului și 
a îmbogăţirii ca inocente şi blînde (Samuel Butler, 
Montesquieu, William Robertson, Hutcheson, Adam 
Smith)! !. 

Individul care se naște în lumea comerțului (sau. mai 
exact, care e făcut responsabil pentru zămislireu acestei 
lumi) este diferit de cel înfățișat în teoriile contractuu- 
liste. Ştiinţa economiei apărută în secolul al XVIII-lea i-a 
consacrat nenumărate portrete. Dar mai sugestiv decît 
orice economist a fost, în această privinţă, un filosof. 
Negutătorul englez descris de către Voltaire (1694-1778) 
în Scrisoarea a zecea din Lettres philosophiques are, ca 
întotdeauna cînd este vorba de proza lui Voltaire!2, o 
forță aparte. 

Neguţătorul lui Voltaire nu este ceea ce va purta mai 
tîrziu numele de homo oeconomicus. Nici textul său nu 
este, la drept vorbind, un portret, ci, spre deosebire de vi- 
ziunile contractualiste, mai curînd descrierea unui rol sau 
a unei funcţii sociale. În acest sens. dacă e să o comparăm 
cu teoria contractualistă. economia este doar o abstrac- 
tizare suplimentară a socialului. Homo oeconomicus va fi 
consacrarea acestei abstractizăril5. 

Neguţătorul englez are parte de o imagine foarte 
pozitivă. Voltaire exprimă acest lucru într-o simplă 
frază, în care afirmă că neguţătorul „îşi îmbogățește 
țara“ şi „contribuie la fericirea omenirii”: 


„Comerţul, care i-a îmbogăţit pe cetăţeni în Anglia, le-a adus 


acestora şi libertate; la rîndul ei, această libertate a dus la 
extinderea comerțului: iată cum se explică măreţia statului englez. 
Comertul e cel care a pus pe picioare încetul cu încetul forţele 
navale, cu ajutorul cărora englezii au ajuns stăpînii mărilor. Ei au 
în momentul de faţă aproape două sute de vase de război. Urmașii 
noştri vor fi poate surprinşi să vadă că o mică insulă, care nu 
dispune decît de ceva plumb şi cositor, de argilă şi de lînă, a 

devenit, datorită comerțului său, suficient de puternică pentru a 
trimite. în 1723, în acelaşi timp, trei flote în trei colțuri ale lumii: 
una, în fața Gibraltarului, pe care l-a cucerit şi menținut cu armele 
proprii; alta, la Porto Bello, pentru a-i smulge regelui Spaniei 
comorile Indiilor, iar a treia. în Marea Baltică. pentru a împiedica 
o înfruntare între puterile Nordului. 

Atunci cînd Ludovic al XIV-lea făcea să tremure Italia, iar 
armatele sale puseseră deja stăpînire pe Savoia şi pe Piemont, 
fiind pe punctul de a cuceri Torino. principele Eugeniu a fost 
nevoit să sară în ajutorul ducelui de Savoia tocmai din stră- 
fundul Germaniei: principele nu avea bani. iar fără bani nu 
poți nici cuceri, nici apăra un oraş: el a apelat atunci la 
neguţălorii englezi şi. într-o jumătate de oră, a căpătat cu 
împrumut 50 de milioane. Cu acești bani a eliberat Torino şi i-a 
bătut pe francezi; după bătălie. el le-a scris celor care îi îm- 
prumutaseră banii: «Domnilor. am primit banii ṣi sînt mîndru 
că domniile voastre au fost satisfăcute de folosinţa pe care le- 
am dat-o». 

Asemenea lucruri îl fac pe neguțătorul englez să fie, pe bună 
dreptate, orgolios şi să îndrăznească să se compare, nu fără oarece 
îndreptăţire. cu un cetăţean roman. Mezinul unui pair al regatului 
nu disprețuiește negoţul. Milord Townshend. ministru de stat, 
are un frate care se mulţumeşte să fie comerciant în City. În 
vremea în care milord Oxford guverna Anglia, mezinul său era 
muncitor la Alep, de unde nu a vrut să se întoarcă și unde a și 
murit. 

Această obişnuință — deja destul de veche — ar părea 
monstruoasă germanilor, care se încăpăţinează să rămînă în 
cartierele lor de război; nemţii nu ar putea concepe cu fiul unui 
pair al Angliei să nu fie un bogat şi puternic burghez. căci în 
Germania oricine e prinţ, ujungîndu-se uneori pînă la treizeci de 
altete cu acelaşi nume, care nu au însă drept bunuri decît niscaiva 
dulapuri şi mult orgoliu. 

În Franța, e marchiz cine vreu și oricine ajunge la Paris din 
fundul provinciei cu bani de cheltuit şi cu un nume în ac sau în 
ille poate spune «un om ca mine. un om de calitatea meu», 
dispreţuind suveran un neguțător: cum neguţătorul s-a obişnuit 

să vorbească cu dispreț despre profesia lui, el e suficient de 
neghiob ca să roşească la auzul unor asemenea vorbe. Nu știu 
însă cine e mai util statului: un senior bine pudrat care ştie cu 
precizie la ce oră se scoală regele şi la ce oră se culcă, şi care îşi 
dă aere de stăpîn jucînd rolul de sclav în antecamera unui 
ministru sau, dimpotrivă, un neguțător care îşi îmbogățește ţara, 
care din biroul său dă ordine la Cairo şi care contribuie la 
fericirea lumii?"14. 


Textul lui Voltaire include două teme liberale im- 
portante. 

E vorba, în primul rînd, despre opoziţia dintre comerţ 
şi război, elaborată prin contrapunerea neguţătorului en- 
glez şi a soldatului german. E o temă care continua 
discursul lui Montesquieu despre „îmblînzirea moravu- 
rilor prin comerț“!5, şi anunța viziunea lui Benjamin 
Constant despre venirea epocii comerțului, la sfîrşitul 
epocii războiului 6. 

În al doilea rînd, Voltaire afirmă opoziția dintre 
delăsarea seniorială şi activismul comercial. care este în 
fond opoziţia dintre Vechiul Regim şi Lumea nouă, în 
toată ambiguitatea acestor expresii. 

Pe de altă parte, trebuie observat că Scrisoarea lui 
Voltaire ilustrează una dintre trăsăturile liberalismului 
francez, şi anume unglofilia. Liberalii francezi au găsit 
în experienţa engleză o referinţă esenţială, întrucît după 
glorioasa revoluţie din 1688, Anglia a cunoscut o „lungă 
perioadă de stabilitate politică şi socială de factură 
individualistă”, în timp ce Franţa era dominată de 
absolutism17. Iată de ce libertatea este, pentru englezi, o 
experienţă intimă, iar pentru francezi, o experienţă a 
englezilor. 

Uneori, aşa cum s-a întîmplat şi cu Voltaire, fran- 
cezii au copiat inclusiv atitudinea sceptică a liberalilor 
englezi. Alteori, însă, desprinzîndu-se de „tutela 
engleză“, francezii au mizat pe puterea raţiunii, şi nu pe 
limitele ei. 

Progresul nesfirșit al facultăților individuale 
(Condorcet — 1793) 


O expresie a raționalismului liberal este teza progre- 
sului, intim asociată cu viziunea individualistă. 

La sfîrsitul secolului al XVIII-lea. această teză era 
formulată de Condorcet (1743-1794) în cadrul teoriei 
sale despre senzaţii, care era, în fond, o caricaturizare a 
filosofiei lockeene. Căci autorul Schiţei unui tablou isto- 
ric al progreselor spiritului uman demonstra că intere- 
sul“ şi „datoria“, categorii liberale esenţiale. sînt rezultate 
ale combinării raţionale a ideilor născute din senzaţii 
simple: 


„Omul se naşte cu facultatea de a primi senzaţii, de a percepe 
şi de a distinge senzațiile simple din care sînt compuse acestea. 
de a le reţine, de a le recunoaşte, de a le combina. de a le conserva 
sau rechema în memorie, de a compara între ele aceste combi- 
naţii, de a sesiza prin ce anume se disting de altele, de a ataşa 
semne tuturor acestor obiecte, pentru o mai bună recunoaştere a 
lor şi pentru a uşura apariţia unor noi combinaţii. 

Această facultate se dezvoltă în om datorită acţiunii exte- 
rioare a lucrurilor, adică datorită prezenţei anumitor senzaţii 
compuse, a căror constantă — indiferent că e vorba de identitatea 
lor ca întreg sau de legile schimbării lor — trebuie să fie inde- 
pendentă de om. El exercită această facultate şi altfel, şi anume 
prin intermediul comunicării cu indivizi asemenea lui sau. în 
sfîrşit, prin mijloace artificiale, pe care oamenii le-au inventat 
imediat după ce şi-au dezvoltat această facultate. 

Senzaţiile sînt însoţite de plăcere şi de durere, tar omul are 
chiar facultatea de a transforma aceste impresii de moment în 
sentimente durabile — plăcute sau penibile — şi de a resimţi aceste 
sentimente atunci cînd vede sau își aminteşte plăcerile sau 
durerile altor fiinţe sensibile. În sfîrşit. prin alăturarea acestei 
facultăţi celei de a forma şi de a combina idei. se nasc între 
individ și semenii săi relaţii de interes sau de datorie. cărora 

natura umană a vrut să le ataşeze cea mai prețioasă parte a fericirii 
noastre şi cele mai dureroase părţi ale nefericirii noastre“. 


Francezul distingea două maniere de a considera 
această dezvoltare a facultăţilor umane: 


„Ştiinţa care se multumeste să observe și să cunoască faptele 
generale şi legile constante pe care le dă la iveală dezvoltarea 
acestor facultăţi. în ceea ce are ea comun diversilor indivizi ai 
speciei umane, poartă numele de metafizică. 

În schimb, cine ia în considerare această dezvoltare prin 
prisma rezultatelor pe care ea le are asupra unei mase de indivizi 
care coexistă într-un anumit moment într-un spaţiu dat, şi cine 
urmăreşte respectiva dezvoltare din generaţie în generație. va 
alcătui tabloul progreselor spiritului uman“. 


Dar care sînt caracteristicile acestui progres? 


„Acest progres este supus aceloraşi legi generule cure se 
observă în dezvoltarea individuală a facultăţilor noastre., pentru 
că el este rezultatul acestei dezvoltări, considerate simultan 
într-un mare număr de indivizi reuniți în societate. Dar 
rezultatul pe care fiecare clipă îl înfăţişează depinde de cel pe 
care îl ofereau momentele precedente şi îl influenţează pe cel 
viitor. 

Acest tablou este, deci, unul istoric, deoarece, supus unor 
perpetue variaţii, el se formează prin observarea succesivă a 
societăţilor umane în diferitele epoci pe care ele le-au parcurs. El 
trebuie să înfățişeze ordinea schimbărilor. să expună influenţa pe 
care o exercită fiecare moment asupra celui care îi va lua locul şi 
să arate astfel, în modificările dobîndite de specia umană, care se 
reînnoieşte fără încetare de-a lungul secolelor, evoluţia pe care ea 
a urmat-o, paşii pe care i-a făcut către adevăr sau către fericire. 
Aceste observaţii despre ceea ce a fost omul, despre ceea ce este 
el astăzi, vor conduce apoi la mijloacele capabile să asigure şi să 
uccelereze noile progrese pe cure natura sa îi îngăduie să le spere 
în continuare“. 


33 


Concluzia lui Condorcet e fermă. În opinia su, se 
poate demonstra. „cu ajutorul raționamentelor şi al 
faptelor“, că perfectibilitatea omului nu are nici o limită: 


„Nu există nici o limită dată a perfecţionării facultăţilor 
umane; perfectibilitatea omului este realmente nesfîrşită: 
progresele acestei perfectibilităţi, de acum independente de orice 
putere care ar vrea să le oprească, nu au alt sfîrşit decît sfîrsitul 
lumii în care ne-a aruncat natura. Fără îndoială, aceste progrese 
vor putea urma un ritm mai mult sau mai puţin rapid. dar 
niciodată omul nu va face cale întoarsă, cel puţin atîta vreme cît 
pămîntul va ocupa același loc în sistemul universului, iar legile 
generale ale acestui sistem nu vor produce nici o bulversare 
generală, nici schimbări care să nu mai îngăduie speciei umane 
să conserve, să desfăşoare aceleaşi facultăţi sau să găsească în 
ele aceleaşi resurse” lă. 


Optimismul liberul este întemeiat — aşa cum se 
vede — pe credinţa într-o ordine generală stabilă a lumii. 
Să notăm că acest aspect deosebeşte viziuneu liberală de 
optica adversarilor liberalismului despre progres — şi. în 
primul rînd, de perspectiva marxistă — în care progresul 
se întemeiază, dimpotrivă, pe răsturnarea ordinii 
generale a istoriei. 


Contestarea individualistă (Alain — 1907) 


Individualismul liberul nu se poate reduce la por- 
tretul omului natural din teoriile contractuuliste, la o 
descriere a funcţiei sociale a comerciantului, la credinţa 
progresistă sau, mai tîrziu, la un principiu metodologic. 
Individualismul vehiculează şi o anumită sensibilitate. 
El poartă cu sine o atmosferă sau mai precis opoziţia 
fată de o anumită atmosferă socială. Filosoful Alain 
(1868-1951):a descris-o în cîteva rînduri memorabile. 

Alain nu era un teoretician social sau un filosof al 
istoriei? precum Condorcet, ci mai curînd un scriitor 
îndrăgostit de libertate. Observațiile sale din Propos sînt 
în mare măsură tematizări ale opoziţiei rudicale dintre 
individ şt societate: pentru Alain, „umanitatea se regă- 
seşte în individ“, iar „barbaria în societate”, căci „socie- 
tatea e întotdeauna puternică şi întotdeauna oarbă: eu 
produce întotdeauna război, sclavie, superstiție“, în 
vreme ce „motorul progresului trebuie căutat în revolta 
individului“. Liberalismul, în varianta sa contractualistă, 
dar şi în cea economistă, este inseparabil de revoltă, 
chiar dacă nu radicalitatea revoltei împotriva societăţii 
îl caracterizează. Dar afirmarea individului înseamnă, 
inclusiv în variante mai noi ale liberalismului, precum 
anarho-capitalismul, refuzul ordinii sociale statice în 
numele libertăţii. 

Pentru Alain, istoria e confruntarea dintre „individul 
care gîndeşte“ şi „societatea care doarme”. Nesupunerea 
e regulă a progresului, căci doar ea poate birui lenea şi 
răutatea societăţii care poartă cu sine barbaria. Această 
societate are un... miros cu totul special, de care indi- 
vidul trebuie să se înstrăineze: 


„Există un miros de refectoriu, care e acelaşi în orice refec- 
toriu. Indiferent că e ocupat de călugări care mănîncă sau de 
seminariști, de liceeni ori de fetişcane duiouse, 'un refectoriu are 
întotdeauna un miros de refectoriu. E greu să-l descrii. Apa 
slinoasă? Pîinea mucegăită? Nu ştiu ce e mai caracteristic pentru 
refectoriu. Dacă nu aţi simţit niciodată acest miros, nu pot să vă 
dau nici o idee, căci nu le poți vorbi orbilor despre lumină. Pentru 
mine, acest miros se distinge tot atît de mult de celelalte mirosuri 
cum se distinge albastrul de roşu. 

Dacă nu îl știți, sînteţi, cred, fericiţi. Asta înseamnă că nu ați 
fost niciodată închişi într-un colegiu. Asta înseamnă că nu aţi fost 
prizonier al ordinii şi inamic al legilor încă din primii ani ai vieţii. 
De atunci încoace, v-aţi dovedit a fi bun cetăţean, bun contri- 
buabil, bun soț, bun tată; aţi învățat, încetul cu încetul, să suportați 

acțiunea forțelor sociale; aţi găsit un prieten pînă şi în jandarm: 
viaţa de familie v-a învăţat să faceţi din necesitate plăcere. 

Cei care au cunoscut, în schimb, mirosul de refectoriu sînt 
foarte diferiţi. Ei şi-au petrecut copilăria trăgînd de funia de care 
erau legaţi; într-o bună zi, au reuşit să o rupă şi au intrat în viaţă 
asemenea acelor cîini rătăciți care trag după ei o bucată de zgardă. 
Aceşti indivizi vor fi întotdeauna nemulțumiți. indiferent ce vor 
avea în faţă. Ei nu vor iubi niciodată ordinea şi regulile: căci s-au 
temut prea mult pentru a putea vreodată respecta. Îi veţi zări 
furioşi împotriva legilor şi a regulamentelor, împotriva politeţii. 
împotriva moralei. împotriva clasicilor. împotriva pedagogiei și 
împotriva premiilor Academiei. căci toate acestea miros a 
refectoriu. lar această boală a mirosului va avea parte în fiecare 
an de o criză, exact în momentul în care cerul devine din albastru 
gri, iar librarii îşi aşază în standuri cărţile clasice şi ahiozdanele 
de şcolur'"20, 


Dincolo de expresivitatea lor pur literară, notele lui 
Alain au şi o expresivitate politică remarcabilă. Căci 
ele îngăduie evidenţierea unei ambiguităţi funciare : 
discursului liberal: individualismul pare a fi sinonim 
aici, ca în numerouse alte contexte ale literaturii liberale, 
cu o unumită formă de dogmatism. 

Acest fapt are o explicaţie care ține de statutul figurii 
individului. Într-adevăr, deși a fost prezentat. încă de la 
prima sa apariţie în operele lui Machiavelli şi Hobbes, 
ca o expresie a realismului politic, individul este, de 
fapt. o ficţiune. Liberalismul a creat şi a exploatat această 
ficţiune, dîndu-i nenumărate chipuri, fără a şti însă 
întotdeauna cum anume să le apere. Unui din reprosurile 
făcute liberalismului este acela că el poartă cu sine 
egoismul, care ar fi un produs şi un semn distinctiv al 
individualismului. Aparent, liberalii nu au replicat con- 
vingător acestui reproş, părînd să fie tentaţi. dimpotrivă, 
să își radicalizeze discursul, să vorbească în chip dog- 
matic despre individ. 

Obiecţia menţionată nu este, totuşi. întemeiată. Întii 
de toate, pentru că individualismul este o perspectivă 
teoretică, nu o substanță reală. În al doilea rînd, trebuie 
accentuat faptul că atît teoria contractualistă, cît şi cea 
economică au înfățișat individul ca o figură prioritar 
non-politică. Altfel spus, în descrierea individului. libe- 
ralii au forţat nota, devenind uneori dogmatici, tocmai 
pentru a putea acredita ulterior ideea că existenţa socială 
şi politică este construită împotriva naturii umane 
dominate de „egoism“, adică de incapacitatea spontană 
a individului de a trăi împreună cu ceilalţi. Pe scurt: 
tocmai pentru că individul este ficțiunea care simboli- 
zează antisociabilitatea, liberalii au fost siliţi să fie 
dogmatici în descrierea lui. Discursul liberal despre so- 
cietate este o prelungire discretă şi subtilă a dogma- 
tismului individualist. 


PARTEA A II-A: TEMEIURILE 
SOCIETATII LIBERE 


Ignoranța individuală (Friedrich von Hayek — 1960) 


Pentru liberali, problema societăţii se identifică în 
mare măsură cu problema libertăţii. Într-adevăr, liberalii 
consideră că libertatea nu are un sens metafizic, ci este 
libertate în relaţiile cu ceilalţi. adică în societate?! . 

lată de ce întrebarea fundamentală la care caută 
răspuns autorii liberali este: cum anume se produce 
reunirea atomilor separați care poartă numele de indivizi 
într-un întreg, într-o comunitate? Altfel zis: în ce fel 
„descoperă“ indivizii legătura socială şi de ce anume se 
reunesc ei? 

Friedrich von Hayek (1899-1992) a justificat valoarea 
socială a libertăţii recurgînd la o temă... socratică. În vi- 
ziunea autorului Constituţiei libertății. conştiinţa propriei 
ignorante este cea care îl face pe individ liber și, simultan, 
îl determină să trăiască împreună cu semenii săi: 


„Justificarea libertăţii individuale se buzează în principal pe 
recunoaşterea inevitubilei ignorante a tuturor, cu privire la mulți 
dintre factorii de care depind bunăstarea şi îndeplinirea scopurilor 
noastre. 

Dacă ar exista oameni -atotştiutori, dacă am putea afla tot 
ceea ce afectează realizarea nu doar a dorințelor noastre din 
prezent, ci şi a nevoilor şi dorințelor viitoare, ar mai fi prea puțin 
loc pentru libertate. Reciproc, libertatea individului face, în mod 

cert, imposibilă previziunea completă. Libertatea este esenţială 
pentru a lăsa loc neprevăzutului şi imprevizibilului; o dorim 
pentru că ne-am obişnuit să aşteptăm de la ea oportunitatea de a 
ne realiza multe din scopuri. Tocmai pentru că fiecare individ ştie 
atît de puţin şi, în particular, pentru că rareori ştim care dintre noi 
are dreptate, avem încredere în eforturile independente şi 
concurente ale mai multora de a crea lucruri pe care, văzîndu-le, 
le vom dori”. 


Din perspectiva teoriei huyekiene a cunoaşterii 
dispersate şi inevitabil incomplete — teorie potrivit căreia 
inclusiv înţelepţii sînt ignoranti! — viata socială apare ca 
un şir de accidente: 


„Oricît de umilit ar fi orgoliul omenesc. trebuie să recu- 
noaştem că progresul şi chiar supraviețuirea civilizației depind de 
existenţa unui maximum de oportunităţi pentru producerea unor 
accidente. Aceste accidente apar din combinarea cunoştinţelor şi 
aptitudinilor, deprinderilor și obiceiurilor acumulate de indivizi. 
precum Și atunci cînd oameni pregătiţi se confruntă cu anumite 
circumstanţe cărora le pot face fată. lenorînd în mod necesar atît 
de multe lucruri, va trebui să operăm în principal cu probabilităţi 
ŞI cu şanse. 

Desigur, este un adevăr în viaţa socială, ca șI în cea indivi- 
duală, că accidentele favorabile nu apar din senin. Trebuie să ne 
pregătim pentru ele, dar ele rămîn totuşi şanse, nedevenind 
certitudini. Ele implică riscuri asumate deliberat, posibile eşecuri 
ale unor indivizi sau grupuri de indivizi, cel puţin la fel de meri- 
tuoşi precum alţii care prosperă, posibile efecte grave sau repetate 
chiar pentru majoritate şi, în final. cel mult o probabilitate mare 
de cîştig net. Tot ceea ce putem face este să sporim şansa ca o 
anumită conjugare de calităţi individuale şi circumstanţe să ducă 
la formarea unui nou instrument sau la optimizarea unuia mai 
vechi şi să îmbunătăţim perspectiva ca astfel de inovaţii să devină 
repede cunoscute celor ce pot profita de ele. 

Desigur, toate teoriile politice presupun că majoritatea 
indivizilor sînt foarte ignoranţi. Cei care pledează pentru libertate 
se deosebesc de ceilalţi prin aceea că se includ pe ei însisi în 

rîndul ignoranţilor, după cum îi includ şi pe cei mai înțelepți. În 
comparaţie cu totalitatea cunoașterii utilizate permanent în evo- 
luţia unei civilizaţii dinamice, cunoaşterea pe care o poate folosi 
deliberat înțeleptul nu diferă prea mult de cea a ignorantului””. 


Pentru Hayek, faptul că instituţiile libertăţii configu- 
rează social ignoranţa oamenilor a fost anticipat de către 
teoreticienii toleranţei: 


„Argumentul clasic în favoarea toleranţei. formulat de John 
Milton. John Locke şi reafirmat de John Stuart Mill şi Walter 
Bugehot, se bazează, desigur, pe recunoaşterea ignoranței noastre. 
El este o aplicație specială a unor consideraţii generale al căror 
drum este deschis de o viziune non-raţionalistă asupra funcţio- 
nării minţii omenești. [...] Deşi în general nu sîntem conştienţi de 
acest aspect, toate instituţiile libertăţii constituie adaptări la acest 
element fundamental care este ignoranță şi sînt configurate pentru 
a opera cu şanse şi probabilități, nu cu certitudini. În viaţă, nu 
avem parte de certitudini şi. din această cauză, pentru a ne utiliza 
cît mai eficient cunoştinţele, trebuie să aderăm la reguli pe care 
experienţa ni le-a indicat a fi, în mare, cele mai eficiente, deşi nu 
ştim care vor fi consecinţele respectării lor într-un cuz oarecare”. 


Pentru a caracteriza societatea, Hayek a reluat ade- 
seori o formulă a lui Adam Ferguson din Eseul asupra 
istoriei societăţii civile: societatea este rezultatul actiu- 
nilor indivizilor, nu al planurilor lor22. Dar atunci, ce 
Scopuri îşi pot propune indivizii într-o societate liberă? 
Hayek crede că aceste scopuri ar trebui să fie deter- 
minate de nevoia includerii unor noi indivizi și a unor 
cunoştinţe individuale inedite în corpul societăţii. Pentru 
el, socializarea e un proces de adaptare, care impune re- 
nunţarea la controlul exercitat asupra acțiunilor indi- 
viduale: 


„Omul învaţă de pe urma speranţelor năruite. Evident, nu ar 
trebui să sporim imprevizibilitatea evenimentelor, creînd instituţii 
fantasmagorice. Pe cît posibil, scopul nostru ar trebui să fie 

îmbunătăţirea instituţiilor umane. spre a mări şansele unei previ- 
ziuni corecte. Mai presus de toate, însă, ar trebui să creăm un 
maximum de oportunităţi pentru ca indivizi necunoscuţi să afle 
lucruri pe care noi înşine încă nu le cunoaştem și să utilizeze 
practic aceste cunoştinţe. Prin adaptarea eforturilor mai multor 
oameni, se utilizează mai multă cunoaștere decît ur putea poseda 
vreun individ sau s-ar putea sintetiza intelectual. Această utilizare 
a cunoştinţelor dispersate permite realizări mai însemnate decit 
s-ar putea imagina. Societatea liberă poate folosi mai multă 
cunoaştere decît ar putea cuprinde mintea celui mai întelept 
conducător, pentru că libertatea înseamnă renunțarea la controlul 
direct asupra eforturilor individuale”. 


Pe scurt, libertatea îşi vădeste valoarea socială dacă 
nu știm ce efecte va avea şi cui îi va folosi ea, unuia 
Singur sau tuturor indivizilor: 


„Din această fundamentare a tezei libertăţii rezultă că cu nu 
va servi la nimic dacă o restrîngem doar la acele cazuri în care 
stim că vu fi benefică. Libertatea acordată doar atunci cînd stim 
dinainte că efectele ei vor fi benefice nu este libertate. Dacă am 
ști cum va fi folosită libertatea, argumentul în favoarea ci 
aproape că ar dispărea. Nu vom culege niciodată roadele 
libertăţii, nu vom avea niciodată parte de acele dezvoltări noi. 
neprevăzute, pe care ea le face posibile. dacă nu se acordă 
libertate şi acolo unde întrebuințarea pe cure i-o dau unii nu pare 
fericită. De aceea, nu este un argument împotriva libertăţii 
individuale faptul că de ea se ubuzeuză atît de des. Libertatea 
înseamnă, în mod necesar, că se vor întîmpla multe lucruri care 
nu ne vor fi pe plac. Credinţa noastră în libertate nu se bazează 
pe rezultate previzibile în unumite circumstanțe. ci pe 
convingerea că, în ansamblu, ea va genera forțe a căror finalitate 
va fi benefică. Rezultă de aici că importanţa de a fi liber să faci 
un anumit lucru nu are nici o legătură cu problema dacă noi toţi 
sau cei mai mulți dintre noi vom face vreodată uz de acea 
posibilitate. A acorda doar atîta libertate cît să poată fi exercitată 
de toată lumea ar fi o dovadă de totală necunoastere a functiei 

sale. Libertatea folosită de un om dintr-un milion poate fi mai 
importantă pentru societate şi mai avantajoasă pentru majoritate 
decît orice libertate pe care o exercităm cu toții. S-ar putea spune 
chiar că un lucru este cu atît mai prețios pentru societate în 
întregul ei. cu cît probabilitatea de a putea face uz de el este mai- 
mică. Cu cît este mai mică această probabilitate, cu atît mai grav 
ar fi dacă s-ar rata acea ocazie, pentru că experiența oferită va fi 
aproape unică. 

Probabil că cei mai mulți nu sînt direct interesaţi de majo- 
ritatea lucrurilor importante pe care oricine ar trebui să fie liber 
să le facă. Tocmai pentru că nu ştim cum îşi vor folosi oamenii 
libertatea, ea este atît de importantă. Dacă n-ar fi așa, avantajele 
libertății ar putea fi obtinute şi în situația în care majoritatea ar 
decide ce trebuie să facă fiecare individ. Dar acţiunea majorităţii 
este în mod necesar limitată la ceea ce este deja încercat şi 
verificat, la chestiuni asupra cărora s-a căzut deja de acord în 
cadrul unui proces de deliberare precedat de experiențele şi 
acțiunile diferiților indivizi. Avantajele pe cure le obţin eu de pe 
urma libertăţii sînt, în mare parte, rezultatul folosirii ei de către 
alții şi în special al acelor întrebuinţări la care eu, unul, n-aş avea 
niciodată acces. De aceea, cea mai importantă nu este neapărat 
libertatea pe cure o pot exercita eu însumi. Cu siguranţă, este 
mai important ca oricine să poată încerca orice, decît ca toată 
lumea să poată face aceleaşi lucruri. Pretindem libertate nu pentru 
că am dori să putem face anumite lucruri, nu pentru că am 
considera o anumită libertate ca esenţială pentru fericirea noastră. 
Instinctul care ne face să ne revoltăm împotriva oricărei restricții 
fizice, deşi un aliat de preţ nu este întotdeauna o călăuză sigură 
în justificarea sau delimitarea libertăţii. Importantă nu este 
libertatea pe care eu, unul, doresc să o exercit, ci acea libertate de 
care ar putea avea nevoie cineva spre a se face util societăţii. 
Pentru ca acel necunoscut să aibă libertatea asigurată, eu trebuie 
acordată tuturor. 

De uceea, avantajele libertăţii nu se limitează lu cei liberi — 
sau cel puţin, un om nu profită doar de acele aspecte ale 
libertăţii de care se bucură el însuşi. Fără îndoială că, de-a 
lungul istoriei, majorităţi nelibere au profitat de existenţa unor 
minorităţi libere, iar astăzi, societăţi nelibere beneficiază de 

cele obţinute şi învăţate de la societăţi libere. Desigur. avan- 
tajele de pe urma libertăţii altora cresc proporţional cu numărul 
celor ce şi-o pot exercita. Argumentul în favoarea libertății 
cîtorva se aplică şi pentru libertatea tuturor. Dar este mai bine 
pentru toată lumea ca măcar unii să fie liberi şi. de asemenea, 
este preferabil ca mai mulţi să se bucure de libertate deplină 
decît ca toţi să aibă parte de libertate restrînsă. Semnificativ este 
faptul că importanţa libertăţii de a face un anumit lucru nu 
depinde cu nimic de numărul celor care ar dori să-l facă: ele ar 
putea fi chiar invers proporționale. De exemplu. o societate 
poate fi unchilozată prin diverse restricţii, fără ca marea 
majoritate a indivizilor să-și dea seama că libertatea le-a fost 
considerabil redusă. Dacă um porni de lu premisa că importante 
sînt doar acele exercitări ale libertăţii pe care le practică 
majoritatea, am crea cu siguranță o societate stugnantă, avînd 
toate atributele ne-libertăţii”25. 


Societatea liberă despre care vorbeşte Hayek este, 
desigur, societatea modernă, cea pe care au avut-o în ve- 
dere și Adam Smith, Karl R. Popper ori Walter Lippmann 
sub numele de the great society. the good society2+ sau 
the open society25. De altfel, pentru a o distinge de gru- 
purile sociale restrînse şi închise. Hayek mai numeşte 
societatea modernă şi ordinea socială extinsă. Inspirat de 
opera lui David Hume. în special de partea a Hl-a din 
Tratatul despre natura umană. în care autorul scoţian se 
referea la principiile morale, Hayek considera că această 
ordine socială extinsă e produsul unei morale uparte, 
care poate fi numită morala evoluată şi care are drept 
reguli principale economisirea, proprietatea privată (sau 
plurală), schimbul, onestitatea. respectarea cuvîntului 
dat şi contractul; morala evoluată este ea însăşi un 
produs al tradiției şi al cutumelor. fiind situată „între 
instinct şi rațiune“, spre deosebire de morala instinctivă, 
care este tipică pentru societăţile restrînse şi caracte- 
rizată de altruism, decizie colectivă şi solidaritate20 
(reguli morale care apar, ca şi la Hume?” ca expresii ale 
instinctului). 

Proprietatea (John Locke — 1689) 


Viziunea lui Hayek despre societate a recuperat, pen- 
tru a o reformula, o întreagă tradiţie a gîndirii liberale, 
cea a libertăţii „engleze'“28. în care un loc eminent este 
ocupat de filosofia lui John Locke (1632-1704). 

Referinţa imediată pe care Locke o folosea pentru a 
descrie apariția societăţii nu era însă individul ignorant, 
ci individul aflat în starea de natură. Altfel spus: la 
Locke, individul este luat în seamă doar în mod indirect, 
pentru că el „locuieşte“ starea de natură. lar ceea ce îl 
interesa pe Locke în legătură cu această stare era nu atît 
viaţa mizerubilă şi scurtă a individului2”, cît absenţa 
unui judecător comun recunoscut şi imparţial. ca şi ab- 
senţa oricărei legi, fiecare ins fiind judecătorul celorlalți. 
Societatea căreia Locke îi spunea civilă sau politică se 
naşte atunci cînd există un judecător comun investit cu 
autoritatea aplicării Legii%0. 


„Deoarece omul se naşte cu îndreptăţirea la o libertate 
desăvîrșită şi cu dreptul de a se bucura fără îngrădire de drepturile 
şi privilegiile legii naturale, în mod egal ca oricare alt om sau 
număr de oameni din lume..el are prin natură nu numai puterea 
de a-și conserva proprietatea, adică viaţa, libertatea şi bunurile, 
împotriva vătămărilor şi încercărilor altor oameni, ci şi puterea de 
a judeca şi de a pedepsi încălcările acestei legi de către alţii. după 
cum este convins că este necesar, chiar şi cu moartea, în cazul 
fărădelegilor al căror caracter atroce merită, după părerea sa, o 
asemenea pedeapsă. Dar. deoarece nici o societate politică nu 
poate exista sau supravieţui fără a avea în ea însăși puterea de a 
conserva proprietatea şi deci de a pedepsi pe măsură încălcările 
acesteia de către toţi membrii ei, există societate politică acolo şi 
numai acolo unde fiecare dintre membrii săi a abandonat această 
putere naturală, încredințînd-o colectivităţii în toate acele cazuri 
în care el poate apela la protecţia legii stabilită de către aceasta. 
Şi. fiind astfel exclusă judecata privată a fiecărui membru în 
parte. colectivitatea ajunge să arbitreze conform unor reguli 
stabilite, durabile, nepărtinitoare şi aceleaşi pentru toate părțile. 

Prin intermediul acelor oameni cărora le-a conferit autoritatea de 
a pune în aplicare acele reguli, colectivitatea decide în toate 
diferendele care pot apărea între membrii acelei societăţi referitor 
la o problemă de drept şi pedepseşte încălcările legii săvîrsite de 
oricare dintre membrii săi cu pedepsele pe care le-a stabilit legea. 
Astfel, este uşor de deosebit între cei care sînt împreună într-o 
societate politică şi cei care nu sînt în această situație. Acela care 
sînt reuniți într-un singur corp şi pot apela la o lege şi la o 
magistratură stabilite în comun. înzestrate cu autoritatea de a 
decide controversele dintre ei şi de a-i pedepsi pe cei ce încalcă 
legile, se află împreună într-o societate civilă: dar aceia care nu 
au o astfel de instanţă de apel comun = mă refer la un apel 
pămâîntesc — se află în starea naturală, fiecare, şi nimeni altcineva, 
fiind judecător şi executor pentru sine însuși"?! 


Aşa cum se observă cu uşurinţă, Locke vorbea de- 
spre libertate în două contexte: el lua în seamă libertatea 
ca atribut al stării de natură şi, respectiv, ca obiect al 
proprietăţii, alături de viaţă şi de bunuri? . 

În primul sens, libertatea trebuie distinsă de licenţă. 
O indică rațiunea, singura lege care există totuşi în sta- 
rea de natură. Rațiunea îi porunceşte omului să se con- 
serve pe sine şi să conserve, atît cît este posibil. restul 
omenirii: 


„Deşi aceasta [starea de natură] este o stare de libertate, nu 
este totuşi o stare de permisivitate completă. căci. chiar dacă în 
această stare omul are o libertate fără margini de a dispune de 
persoana sau posesiunile sale, el nu are totuși libertatea de a se 
distruge pe sine sau orice altă vietate aflată în posesia sa, decit 
dacă un scop mai înalt decît simpla sa conservare o cere. Starea 
naturală este cîrmuită de o lege naturală cure poruncește tuturor: 
iar raţiunea, care este această lege, îi învaţă pe cei care țin cont de 
ea că, fiind toţi egali şi independenţi, nici unul nu ar trebui să 
pricinuiască rău altuia, vieţii, sănătăţii. libertăţii şi posesiunilor 
sale. Căci oamenii, fiind toţi opera unui omnipotent şi infinit 
Creator înţelept, servitorii unui stăpîn suveran, trimişi în lume din 
voinţa şi din interesul Său, pot trăi atît cît Îi face Lui plăcere, nu 

altora, pentru că Îi aparțin, fiind creația Sa. Şi fiind dotați cu 
asemenea facultăți identice într-o colectivitate a naturii, nu poate 
fi presupusă nici o subordonare faţă de noi, cure să ne poată 
permite să distrugem pe cineva, ca şi cum am fi făcuţi unii pentru 
folosul ultora, precum speciile inferioare ule creaturilor sînt făcute 
pentru noi. Fiecare avînd obligaţia de a se conserva el însuși şi de 
a nu renunţa de bunăvoie la aceasta, ar trebui ca, la rîndul său, atît 
cît poate, atunci cînd propria sa conservare nu este ameninţată, să 
conserve restul omenirii, neputînd să afecteze viața sau ceea ce 
protejează viața, libertatea, sănătatea, membrele sau bunurile 
altcuiva, decît pentru a face dreptate faţă de un criminal'"33. 


Dar rațiunea nu este consultată de toți indivizii: 


„Deşi legea naturală este clară şi pe înțelesul tuturor crea- 
turilor raţionale, oamenii, fiind părtinitori în privința interesului 
lor şi ienoranţi din lipsa studierii legii. nu sînt în măsură să 
recunoasca faptul că eu îi constrînge să o aplice la propriile lor 
cazuri“. 


Efectele acestui refuz de a da ascultare raţiunii se 
vădesc atunci cînd se are în vedere al doilea sens al 
libertăţii, şi anume libertatea ca obiect al proprietăţii. Ce 
este însă proprietatea? Pentru Locke, individul este 
iniţial proprietar al corpului său şi al muncii sale: 


„Deşi pămîntul şi toate creaturile inferioare aparțin tuturor 
oamenilor în comun, fiecare om are o proprietate, şi anume 
asupra persoanei sale. Iar la aceasta nu are nimeni altcineva 
dreptul în afara sa. Putem spune că munca trupului său şi lucrarea 
miinilor sale sînt cu adevărat ale sale. Oricărui lucru pe care îl 
scoate din starea în care l-a făcut şi l-a lăsat natura, el îi adaugă 
munca sa, şi, adăugîndu-i ceva ce este al său, îl face astfel 
proprietatea sa. Fiind scos de către om din starea comună în care 
l-a lăsat natura, lui i se adaugă ceva prin munca acestuia — ceea 
ce exclude dreptul comun al celorlalți oameni. Căci această 
muncă este proprietatea indiscutabilă a celui ce munceşte şi nici 
un om în afară de el nu poate avea vreun drept la ceva căruia i s-a 

adăugat munca altcuiva, cel puțin acolo unde rămîne destul si 
pentru ceilalți”. 


A e. 


Din această primă proprietate decurg toate celelalte. 
Locke pare a se ocupa exclusiv de lucruri vulgare. căci 
el numeşte proprietate „ghindele culese de sub stejar“, 
„merele adunate din pomi”. „iarba pe care a mîncat-o 
calul meu“, „gazonul pe care l-a tăiat servitorul meu” 
sau „minereul pe care l-am descoperit săpînd într-un 
loc lu care am dreptul în comun cu ceilalți”: toate 
acestea sînt separate prin munca individului de „ceea ce 
este comun'“30. Dar şi proprietatea asupra pămîntului se 
naște la fel. căci inclusiv în acest caz munca utîrnă mai 
greu decît ceea ce este dat în comun: într-adevăr. munca 
este ceu cure „creează diferenţa dintre un acru de pămînt 
plantat cu tutun sau zahăr ori însămîntat cu grîu ori orz 
si un acru din acelaşi pămînt ce se află în comun. fără a 
fi gospodărit”37. 

Locke considera că natura a indicat cu precizie 
limitele proprietăţii individului. ale acestei fiinţe care nu 
(mai) este un animal politic. ci „un animal proprietar şi 
muncitor”38. Aceste limite sînt puse sub semnul între- 
bării de apariția banilor: 


„Natura a stabilit bine măsura proprietăţii în întinderea 
muncii oamenilor şi a avantajelor vieţii. Munca nici unui om nu 
putea cuceri sau lua în stăpînire totul: nici un om nu se putea 
bucura de mai mult decît de o mică parte. astfel încît era imposibil 
ca vreun om să încalce în acest fel dreptul altuia sau să 
dobîndească pentru sine o proprietate în dauna vecinului său. 
care mai avea încă loc pentru o proprietate la fel de bună şi de 
întinsă (după ce celălalt şi-a luat-o pe a sa) ca şi înainte ca aceea 
să fie luată în stăpînire. Această măsură a restrîns într-adevăr 
granițele posesiunii fiecărui om la o proporţie foarte moderată, şi 
anume la atît cît ar putea el lua în stăpînire singur. fără a aduce 
prejudicii cuiva, în primele epoci ale lumii, cînd oamenii se aflau 
în mai mare primejdie de a se pierde, rătăcindu-se de tovarășii lor 
în marea pustietate de atunci a pămîntului, decît de a fi strîmtoraţi 

de lipsa locului pe care să cultive. Iar aceeaşi măsură încă mai 
poate fi acceptată fără a se aduce vreun prejudiciu cuiva, chiar 
dacă lumea pare atît de plină. Căci, presupunînd că un om sau o 
familie, fiind în aceeaşi situaţie în care s-a găsit lumea atunci cînd 
a fost populată pentru prima dată de către copiii lui Adam sau ai 
lui Noe, ar cultiva pămîntul în nişte tinuturi pustii dinlăuntrul 
Americii, descoperim că posesiunile pe care şi le-ar putea atribui, 
ținînd seama de măsurile pe care le-am stabilit, nu ar fi foarte 
întinse şi nici nu ar aduce vreun prejudiciu, chiar în zilele noastre, 
restului oamenilor şi nici nu le-ar da motive să se plîngă sau să se 
considere vătămaţi prin abuzul făptuit de acest om, deşi rusa 
umană s-a răspîndit acum în toate colțurile lumii. depăşind de 
multe ori numărul mic al celor de la început. Căci întinderea 
terenului are o valoare atît de mică fără muncă, încît am auzit 
afirmîndu-se că pînă și în Spania unui om i se permite să are, să 
însămînţeze şi să culeagă, fără a fi tulburat, recolta pămîntului la 
care nu are o altă îndreptăţire în afara faptului că îl foloseşte. 
Dimpotrivă, locuitorii se consideră îndatoraţi celui care măreşte 
rezerva de cereale care le lipsea. muncind cu hărnicie pămîntul 
neglijat şi deci irosit. Dar, fie cum o fi. nu voi mai insista asupra 
acestor lucruri. Ceea ce îndrăznesc să afirm cu fermitate este că 
aceeaşi regulă a proprietății — anume că fiecare om ar trebui să 
aibă atit cît poate folosi — încă ar mai fi fost valabilă în lume, fără 
a strîmtora pe nimeni, din moment ce există destul pămînt pentru 
a ajunge unui număr dublu de locuitori, dacă inventarea banilor 
şi acordul tacit al oamenilor de a le da acestora o anumită valoare 
nu ar fi înființat prin consimțămînt posesiuni mai mari şi dreptul 
asupra lor*39. 


În viziunea lui Locke, apariția monedei explică 
„trecerea de la egalitatea în penurie la inegalitatea în 
bogăţie““40, accelerînd nașterea societăţii politice (civile) 
sau a statului — căci la Locke cele două nu sînt distinse. 
Mai interesant este faptul că acordul indivizilor în 
privința utilizării monedei precede, în opinia autorului 
englez, acordul lor în privinţa garantării proprietăţilor, 
care e scopul asocierii politice+!. Cu alte cuvinte: socie- 
tatea economică se naşte înaintea celei politice. 

Diversitatea umană (Wilhelm von Humboldt — 1792) 


La un secol după apariția tratatului lockean. statul şi 
societatea erau radical distinse de către Wilhelm von 
Humboldt (1767-1835), într-o lucrare intitulată Eseu 
asupra limitelor acțiunii statului şi care a fost conside- 
rată „sinteza cea mai reușită a idealului liberal”. Tot 
spre deosebire de Locke, Humboldt nu mai separa 
economia şi politica, ci justifica societatea plecînd pur şi 
simplu de la diversitatea umană. 

În opinia autorului german. libertatea individuală şi 
varietatea situaţiilor sînt condiţiile esenţiale ale educării 
omului, căci dezvoltarea propriei diversităţi este scopul 
fundamental al individului. Societatea este necesară 
tocmai în vederea împlinirii diversităţii. căci. raţionează 
Humboldt. în lipsa ei, omul riscă să rămînă unilateral 
sau să-și împrăştie energia în prea multe direcţii. Pentru 
individ, legătura socială are acelaşi efect pe care îl 
produce conexareu trecutului şi a viitorului cu prezentul: 


„Adevăratul scop ul omului — cel prescris de către rațiunea 
veşnic egală cu sine, şi nu de către înclinațiile schimbătoare — este 
educarea cea mai nobilă şi proporțională a forțelor sale, în 
vederea cuprinderii lor într-un întreg. Libertatea este condiţia 
primă şi de neînlăturat a acestei educații. În afară de libertate, 
dezvoltareu forţelor omului mai presupune şi altceva. care e strîns 
legat de libertate, și anume varietatea situaţiilor. Pus în situații 
uniformizate, omul cel mai liber şi independent se va dezvolta 
într-o măsură redusă. Această varietate este Întotdeauna o 
consecință a libertăţii: pe de altă parte, trebuie spus că există un 
anumit tip de constrîngere care, departe de a-l îngrăcdi pe om, dă 
formă lucrurilor care-l înconjoară, astfel încît libertatea şi 
constrîngerea nu mai sînt atît de diferite. Totuşi. pentru claritatea 
ideilor. este bine ca ele să fie deosebite. Într-o situaţie dată, 
fiecare om este capabil să exercite un singur tip de forță sau. mai 
precis, fiinţa omului este predispusă întotdeauna către o singură 
activitate. Omul pare condamnat la unilateralitate, căci energia sa 
slăbeşte în mod inevitabil pe măsură ce se împarte între mai 

multe obiecte. Această unilateralitate poate fi evitată doar ducă se 
tinde spre o unificare a diferitelor forțe care, de obicei. sînt 
exercitate în mod separat; cu alte cuvinte, doar dacă omul 
încearcă să folosească atît energia scînteilor pe cale să se stingă, 
cît şi pe a celor care vor da naștere unor flăcări luminoase în alte 
perioade ale vieţii sale, şi doar dacă, în loc să multiplice obiectele 
asupra cărora acționează, el încearcă să sporească forțele prin 
intermediul cărora acţionează, unificîndu-le. Acelaşi efect pe care 
îl are în viaţa individului conectarea trecutului şi a viitorului cu 
prezentul, îl va avea stabilirea legăturilor între indivizii ce 
formează societatea. Căci, de-a lungul vieţii, omul nu poate atinge 
decît una dintre desăvîrşirile care caracterizează natura întregii 
specii umane. Fiecare trebuie să-și însușească bogăţia 
caracteristică a altuia prin legăturile care îşi au izvorul în ființa 
interioară a omului“. 


În viziunea lui Humboldt, pentru a deveni utilă, legă- 

tura socială presupune autonomia individuală şi origina- 

litatea: 

„Folosul acestor legături depinde întotdeauna de gradul în 
care poate fi menținută simultan autonomia celor între care se 
stabileşte legătura și intimitatea legăturii. În lipsa acestei inti- 
mități, care îi îngăduie omului să-l perceapă pe semenul său 
într-un mod satisfăcător, este necesară măcar autonomia, astfel 
încît celălalt, aşa cum este el perceput, să poată fi transformat în 
ființa proprie. Atît intimitatea, cît şi autonomia necesită însă forța 
indivizilor şi o anume diferenţă între ei, care să nu fie atît de mare 
încît să împiedice percepţia satisfăcătoare, dar nici atît de mică 
încît să împiedice mirarea unuia faţă de ceea ce-l caracterizează 
pe celălalt şi dorinţa de a-și însuşi respectiva diferenţă. Forta şi 
bogăţia variațiilor se regăsesc unite în originalitate; iată de ce se 
poate spune că întreaga măreție a omului se bazează pe forța şi pe 
educaţia lui. Spre ele trebuie să tindă fiecare individ în parte, 
inclusiv cel care vrea să acţioneze asupra indivizilor. Libertatea 
de acțiune şi diversitatea celor care acţionează sînt în egală mä- 
sură responsabile pentru originalitate. Chiar natura neînsuflețită, 
care urmează legi imuabile, pare mai bogată în particularități 

pentru omul cultivat. Acesta se transferă pe sine în ea si e un mare 
adevăr că fiecare percepe atita armonie și frumusete în jurul lui 
cîtă păstrează el însuşi în interior. lar dacă omul nu se mulţumeşte 
să perceapă şi să recepteze impresii exterioare, ci devine activ. 
este evident că diversitatea va spori”. 


Pentru a-şi întări teza conform căreia dezvoltarea 
socială se realizează oarecum de lu sine, atunci cînd 
indivizii sînt liberi şi autonomi, Humboldt recurge la un 
limbaj impregnat de aristotelism şi la cîteva metafore 
impresionante: 


„Dacă se încearcă verificarea mai precisă a acestor idei 
printr-o aplicare la oamenii individuali, se constată că, în cazul 
acestora. totul se reduce la formă şi materie. Forma cea mai pură. 
cu învelișul cel mai uşor, se numește idee. iar materia dotată cu 
un minim de configuraţie — percepţie senzorială. Forma apare din 
configurarea materiei. Forma este cu atît mai sublimă. cu cît 
materia este mai completă şi variată. Un copil divin este doar 
fructul unor părinţi nemuritori. Forma devine iarăşi materie 
pentru o formă şi mai frumoasă. Astfel devine floarea fruct. iar 
din sămînţa fructului răsare din nou trunchiul împodobit de flori. 
Varietatea este cu atît mai mare. cu cît creşte fineţea materiei și 
cu cît creşte forţa, deoarece legăturile devin cu atît mai intime. 
Forma pare topită în materie. tot aşa cum materia pare topită în 
formă. Altfel spus: cu cît mai legate sînt sentimentele omului şi 
cu cît mai insufleţite sînt ideile sale. cu atît va deveni el mai 
sublim: căci măreţia omului se bazează pe această împreunare 
eternă a formei şi a materiei, sau a unităţii şi a multiplicităţii, în 
natura unificată a omului. Soliditatea împreunării depinde şi ea de 
forţa celor care se împreuneuză. Momentul cel mai înalt al omului 
este acest moment al înfloririi. 

Forma mai simplă, mai puţin încîntătoure, a fructului trimite 
şi ea la frumuseţea florii care urmează să apară. Totul se îndreaptă 
spre floare. Ceea ce se naşte din sămînţă este, la început. departe 
de frumusețea ei. Tulpina puternică, frunzele late în multitudinea 
lor, încă nu epuizează întreaga capacitate de dezvoltare. Aceasta 
sporeşte pe măsură ce ochiul urcă pe tulpină: frunzele mai 

delicate par animate de o dorinţă de unificare. caliciul pare o 
împlinire a acestei dorinţe. 

Din acest punct de vedere, sexul plantelor nu este binecu- 
vîntat de soartă. Floarea cade și fructul va da iarăşi naștere la o 
tulpină crudă, care are aceeaşi capacitate de dezvoltare. Floarea 
ofileşte în om doar pentru a face loc la ceva mai frumos, chiar 
dacă magia frumuseţii ultime este ascunsă în eternitatea de necer- 
cetat a infinităţii. Ceea ce receptează omul din exterior este doar 
sămînţă. Activitatea lui energică, chiar în cazul celei mai mari 
frumuseti, trebuie transformată într-o binecuvîntare. Şi aceasta va 
fi pentru el cu atît mai mult o binefacere. cu cît va da dovadă de 
mai multă forţă în a şi-o face proprie. Idealul cel mai înalt al 
convieţuirii oamenilor mi se pare acela în cure totul se dezvoltă 
din sine şi pentru sine“. 


Wilhelm von Humboldt adaugă tezei diversităţii 
umane o altă idee de sorginte liberală, și anume fecun- 
ditatea conflictului. Cu cîţiva ani mai devreme, în 1784, 
Kant scrisese şi el că antugonismul este „mijlocul de 
care natura se folosește pentru a realiza dezvoltarea 
tuturor dispoziţiilor sale“3. Humboldt pare însă tentat 
să vorbească despre această temă pe un ton mai curînd 
muachiavellian decît kantian, extinzînd astfel aria în care 
conflictul e fecund, de la indivizi la state: 


„Lupta în război este întotdeauna mai onorabilă decît cea în 
arene, iar lupta cetăţenilor îndîrjiţi este mai onorabilă decît cea a 
mercenarilor plătiţi. În orice caz, înfruntarea forțelor produce cea 
mai puternică energie. Acesta e motivul pentru care sîntem fasci- 
nați de epoca grecilor şi a romanilor. Aceşti oameni au avut de 
purtat lupte crîncene cu destinul şi între ei. Atunci. forte originare 
ŞI esențiale s-au înfruntat, dînd naştere la forme noi şi minunate. 
Fiecare nouă epocă — şi oare cu cît se va accentua acest proces în 
viilor? — trebuie să fie subordonată celei anterioare în ceea ce 
priveşte diversitatea: e vorba atît de diversitatea naturii (de tăierea 
unor imense păduri sau de secarea mlaștinilor), cît şi de diver- 
sitatea oamenilor. Cea din urmă este oarecum mai ascunsă acum, 
datorită rapidităţii împărtășirii şi unificării operelor umane. 

lată de ce ideea noului, a neobisşnuitului. a minunatului este 
atît de rară; iată de ce mirarea şi spaima au ajuns aproape o ruşine. 
iar inventarea unor mijloace noi şi necunoscute şi chiar luarea 
unor decizii prompte sau nepregătite este considerată tot mai pu- 
țin necesară. Presiunea împrejurărilor exterioare asupra omului, 
care dispune acum de mai multe mijloace pentru a le întîmpina, 
este mult mai mică; nici nu mai este posibil să li se opună re- 
zistenţă recurgînd doar la acele forţe cu care fiecare este înzestrat 
de lu natură; în fine, ştiinţa prea extinsă face invențiile mai puţin 
necesare şi însăşi procesul învățării diminuează forţa necesară. 
Locul diversităţii fizice, pe de altă parte. a fost luat de diversitatea 
intelectuală şi morală. mult mai bogată şi îndestulătoare: carac- 
terul şi spiritul nostru mai sensibil, chiar dacă mai puţin cultivat, 
percepe şi transpune în viața practică aradaţii şi diferenţe care ar 
fi rămas neobservate chiar pentru înțelepţii antichităţii, sau care 
ar fi putut fi cel mult remarcate de către ei. Lucrurile stăteuu la fel 
şi pentru omul individual, şi pentru întreaga specie. Elementele 
nobile s-au păstrat, cele mai puţin valoroase s-au pierdut. 

Ar fi. fără îndoială, o binecuvîntare ca întreaga specie umană 
să fie asemănătoare unui singur om, sau cu forța unei epoci să 
poată fi moştenită la fel ca invențiile sau cărțile ei. Evident. aşa 
ceva este imposibil [...] 

Pe scurt: potrivit adevăratei rațiuni, omul nu-şi poate dori altă 
stare decit aceea în care el se bucură de libertatea cea mai 
neîngridită pentru a se dezvolta conform esenței proprii. şi chiar 
natura fizică primeşte. sub mîna omului. doar acele forme pe 
care i le dă fiecare urmînd doar propriile nevoi și înclinații, 
îngrădit în forta şi drepturile sale doar de limitele pe care și le 
fixează voluntar. De la acest principiu, rațiunea nu-şi poate 
permite, în opinia meu, să se îndepărteze, altfel decît îi este 
necesar pentru propria ei menţinere. El ar trebui să stea lu Daza 
oricărei politici“44. 


Fixarea voluntară a limitelor libertăţii este temeiul 
oricărei politici liberale. Dar tocmai datorită diversităţii 
despre care vorbea Humboldt, libertatea nu are un singur 
sens şi ea nu se dezvoltă la fel în orice context istoric și 
social. Au înţeles-o deja autorii secolului al XIX-lea. 

Între aceştia. merită menţionat Claude Henri de 
Saint-Simon, care, deşi nu a fost un liberal, a propus o 
distincție al cărei conţinut va fi reluat în detaliu în opera 
lui Tocqueville45 si redefinit în secolul următor de către 
Hayek46 sau Michael Polanyi+7: este vorba despre opo- 
ziția dintre libertatea americană şi libertatea franceză. 
Pentru Saint-Simon, libertatea americană consta în 
existenţa unei tolerante nelimitate, în refuzul privile- 
giilor de castă, în absenta monopolului familial asupra 
funcţiilor publice şi în caracterul paşnic, comercial şi 
econom al națiunii americane, în vreme ce libertatea 
franceză era căutată în contrariul acestor trăsături, astfel 
încît „civilizaţia nu urma acelaşi drum în cele două 
emisfere“48. 


Pluralismul şi toleranța (Isaiah Berlin — 1990) 


Distincția dintre două specii ale libertăţii — destul de 
curentă în literatura liberală — a îmbrăcat forme foarte di- 
verse. În secolul al XX-lea, cea mai importantă dintre 
acestea a fost propusă de către Isaiah Berlin (1909-1998), 
care a distins între libertatea negativă şi cea pozitivă. 
Pentru a le marca importanţa, Berlin le înfățișa ca 
răspunsuri la două întrebări distincte: 


„Una dintre întrebări este: cîte porți îmi sînt deschise? Cea- 


laltă întrebare e: cine e stăpînul? sau cine controlează? Aceste 
întrebări se întrepătrund, dar ele nu sînt identice şi necesită 
răspunsuri diferite. Cîte porți îmi sînt deschise? este o întrebare 
referitoare la întinderea libertăţii negative: ce obstacole se află în 
calea mea? Ce anume mă împiedică ceilalţi să fac, în chip 
deliberat sau în mod indirect, involuntar sau prin intermediul 
unor instituţii? Cealaltă întrebare este: cine mă guvernează? Alţii 
mă guvernează sau mă conduc eu însumi? Dacă alții mă guver- 
nează, cu ce drept o fac, cu ce autoritate? Dacă dispun de un drept 
la autonomie, îl pot oare şi pierde? Pot să-l cedez? Pot renunţa ia 

el? Pot să-l recapăt? Dacă da, în ce fel? Cine stabileste legile? 
Cine le aplică? Sînt consultat în această privință? Majoritatea 
guvernează? Sau Dumnezeu? Sau preoţii? Sau Partidul? Pre- 
siunea opiniei publice? Tradiţia? lată o chestiune distinctă. Cele 
două întrebări. ca și sub-întrebările lor. sînt centrale si legitime. 
Trebuie răspuns la amîndouă. Singurul motiv pentru care am lost 
suspectat că apăr libertatea negativă în detrimentul celei pozitive. 
declarînd că prima e mai civilizată este faptul că. în opinia mea. 
conceptul de libertate pozitivă, esenţială desigur pentru o 
existenţă decentă, a fost mult mai adesea manipulat și pervertit 
decît conceptul de libertate negativă. Ambele întrebări sînt 
autentice şi ineluctabile. lar răspunsurile pe care le dăm 
determină natura unei societăţi: liberală sau autoritară, demo- 
cratică sau despotică, laică sau teocratică. individualistă sau 
comunitară”. 


Alterarea celor două concepte de libertate nu are loc 
în acelaşi fel, iar autorul lămureşte aceste deosebiri 
folosindu-se de metafore foarte explicite: 


„Aceste două concepte au fost alterate. politic şi moral. pînă 
lu a deveni contrariul lor [...] Libertatea negativă e falsificată 
atunci cînd se spune că libertatea trebuie să [ie aceeasi pentru lupi 
ŞI pentru oi, chiar dacă în acest fel. în lipsa constrîngerii statale. 
lupii pot mînca oile. Libertatea fără limite a capitaliştilor distruge, 
de bună seamă, libertatea muncitorilor, tot usa cum libertatea 
nelimitată a patronilor şi a părinţilor va permite folosirea copiilor 
în minele de cărbuni. Eu cred că trebuie să-l protejăm pe cel slab 
în fața celui puternic şi, în această măsură. cred că libertatea 
trebuie restrînsă. Libertatea negativă trebuie restrînsă dacă 
libertatea pozitivă este suficient realizată; între cele două trebuie 
să existe un echilibru, chiar dacă nu pot fi enunțate principii clare 
ale acestui echilibru. Libertăţile pozitivă şi negativă sînt două 
concepte perfect îndreptăţite. dar, istoric vorbind, lumea modernă 
a avut parte de mai mult rău din pricina libertății pseudopozitive 
decît din pricina celei pseudonegative. Desigur. toate acestea pot 
fi discutate”. 

Pentru a pune în evidenţă valoarea socială a celor 
două specii ale libertăţii sau, altfel spus, temeiurile so- 
cietății libere, Berlin evocă mai multe invenţii ale mo- 
dernităţii, între care sinceritatea şi varietatea: 


„[În lumea modernă] se nasc noi concepte şi apar noi 
idealuri. Luaţi cazul sincerității. Din cîte îmi dau seama. aceasta 
nu era considerată o virtute în lumea antică sau în cea a Evului 
mediu. Adevărul, da, desigur. Martiriul a fost exaltat, dar numai 
pentru adevăr. nu dacă era vorba de false credinţe asumate cu 
sinceritate. Orice evreu şi orice creștin ar fi putut să afirme că, 
deşi considerau fals ceea ce susțineau păgînii. admirau sinceri- 
tatea cu care erau proferate aceste minciuni. Orice cruciat ar fi 
putut spune că, deși lucrurile în care credeau musulmanii erau în 
mod evident absurde, el era miscat de sinceritatea unei devoțiuni 
atît de prost plasate. Orice catolic ar fi putut spune, în timpul 
războaielor religioase, că, deşi protestanții erau nişte periculoși 
dascăli ai răului care purtau sufletele către damnare, nişte inşi 
care otrăveuu sufletele și cărora trebuia să li se opună rezistenţă 
sau chiar să fie omoriţi, sinceritatea lor trebuie admirată, deoarece 
protestanții proferau ceea ce proferau, nu pentru bani, nu mînaţi 
de gustul pentru putere, ci dintr-o credinţă reală. pentru care erau 
guta să moară. Atîta vreme cît doar adevărul a avut importanţă, 
sinceritatea nu u fost considerată o virtute. Mă îndoiesc că eu s-a 
impus înainte de sfîrşitul secolului al XVII-lea. Pînă atunci. o 
eroare era considerată cu atît mai periculoasă, cu cît era apărată 
cu sinceritate şi ea nu avea nici valoare morulă, nici valoare 
spirituală; în cel mai bun caz, ea trezea milă. 

La fel stau lucrurile cu varietatea. Și ea e o idee nouă. Pentru 
lumea veche, adevărul e unul, iar eroarea multiplă. [Anticii 
credeau că] lu orice întrebare adevărată, nu se poate da, în 
principiu, decît un singur răspuns adevărat, celelalte răspunsuri 
fiind în mod necesar eronate. Ideea că ar putea exista două fațete 
ale aceleiaşi chestiuni, că pot exista două sau mai multe 
răspunsuri incompatibile. fiecare dintre ele putînd fi acceptat de 
oameni onești şi dotați cu rațiune reprezintă o noțiune foarte 
recentă. [...] Meritul unei societăţi libere este de a permite o 

mare varietate de opinii discordante fără a le reprima. Aşa ceva 
e relativ nou în Vest”. 


Pentru autorul britanic, pluralismul nu este însă în 
mod necesar asociat liberalismului: 


„Pluralismul şi liberalismul nu sînt concepte identice sau 
care să se acopere fie şi parțial. Există teorii liberale care nu sînt 
pluraliste. În ceea ce mă priveşte, eu cred atît în liberalism. cî şi 
în pluralism, dar ele nu sînt legate în mod logic. Pluralismul 
implică următorul lucru: deoarece se poate cu un răspuns final dat 
problemelor morale şi politice să se dovedească a fi imposibil. 
mai mult, dacă anumite răspunsuri date de indivizi sau pe care ei 
sînt autorizaţi să le dea nu sînt compatibile între ele, este nevoie 
de condiţii de viaţă în care valorile să se poată revela ca incom- 
patibile; o lume pluralistă este cea care. dorind evitarea unui 
conflict distrugător, ajunge la compromisuri; un minimum de 
toleranţă, chiar ă contrecocur, devine indispensabilă”. 


În viziunea lui Isaiah Berlin, trecerea de la monismul 
caracteristic lumii vechi la pluralismul social modern a 
avut nevoie de un „popas intelectual” dualist. Machiavelli 
este cel care încarneuză acest moment de trecere: 


„Pentru mine, Machiavelli este unul dintre părinții invo- 
luntari ai antimonismului, deoarece el este primul gînditor care a 
indicat în mod clar că există două tipuri de moralitate în so- 
cietatea modernă: o moralitate păgînă a virtuții (virtù), a energiei, 
a unei viguroase afirmări de sine. a căutării puterii şi gloriei, a 
rezistenţei stoice în fața suferinţei si a nenorocului. o morală a 
curajului republican, a patriotismului civic, precum în republica 
romană. Cealaltă moralitate este cea vehiculată de virtuțile 
creştine: umilitatea, detaşarea de bunurile acestei lumi, pregătirea 
pentru lumea de dincolo, supunerea faţă de puterea seculară a 
lumii pămîntești, credinţa în sfintenia jertfei. conștiința de a fi de 
partea victimelor şi nu a învingătorilor. Desigur, Machiavelli nu 
spune în chip explicit că o moralitate e preferabilă celeilalte. dar 
e clar pe care o preferă. O viată pur creştină pur şi simplu nu îl 

interesează. Cred că el e primul autor care a pus în evidenţă faptul 
că ideea unei comunităţi politice creştine este o contradicţie în 
termeni, deoarece nu poţi fi în acelaşi timp creștin şi cetățean 
roman animat de eroism. De o parte, se află creştinii — umilii —, 
care sînt gata, în anumite momente, să fie călcaţi în picioare; de 
cealaltă, romanii, cei care rezistă cu succes. lată un dualism 
ireconciliabil. Poţi alege o viaţă sau alta. dar nu pe amîndouă. Și 
nu există un criteriu superior lor care să permită o bună alegere. 
Alegi ceea ce vrei şi, obiectiv vorbind, nu poți califica una dintre 
vieţi ca superioară celeilalte. Depinde de ceea ce vrei să faci, de 
ceea ce vrei să fii. Aşa se deschide poarta pentru mai mult de două 

posibilităţi, de fapt, pentru o perspectivă pluralistă'*. 


Pentru a arăta că drumul către pluralism nu a fost 
ușor şi nici drept, Isaiah Berlin vorbeşte despre un alt 
autor celebru ul modernităţii politice: 


„Montesquieu credea că societățile s-au dezvoltat sub 
influenţa a ceea ce el numea climat — condiţiile fizice din diferite 
ținuturi — şi că de aceea ele sînt diferite. Dar, în anumite privinţe, 
Montesquieu nu era un relativist. El considera dreptatea ca o 
valoare obiectivă, imuabilă. Apoi, dacă citiți Jurnalul lui 
Montesquieu, veţi vedea că atunci cînd călătorea în Italia şi 
contempla picturile de acolo. ştia foarte clar ce e frumos şi ce e 
urît; pentru el, nu era o chestiune de gust, căci nu admitea nici un 
fel de relativism în judecăţile estetice. Montesquieu nu spune că 
ceea ce e natural și normal în Persia este diferit de ceea ce e 
obișnuit în Franţa, dar el avea o viziune clară despre virtute, 
despre dreptate, despre libertate, ca valori absolute. Pentru 
Montesquieu, obiceiurile sînt diferite. comportamentele variază, 
dar nu e clar că pentru el asta duce la pluralism în respectul 
valorilor. Montesquieu rămîne ambiguu în această privinţă, aşa 
cum se întîmplase deja cu Montaigne sau Rabelais”. 


În schimb, autorul lipsit de orice ambiguitate pe care 
Berlin mărturisea că îl „admiră enorm” era Benjumin 
Constant. Deşi există diferențe importante între cele 
două abordări”, distincţia între libertatea negativă şi 

cea pozitivă era situată de către Berlin în proximitatea 
discursului lui Constant despre libertatea anticilor și 
libertatea modernilor: 


„Sînt de partea lui Constant. El a spus că există două tipuri 
de libertate. Constant nu a negat valoarea libertăţii aşa cum exista 
aceasta în vechea Atenă. Pentru atenieni, libertatea însemna că 
oricine putea acuza pe cineva în faţa Adunării ṣi oricine putea 
intra în casa altuia. Nimeni nu avea dreptul de a împiedica pe 
cineva. oricît de modest era acesta. să îi deschidă un proces, să îl 
denunțe în public. să observe, să critice, să vorbească liber. 
indiferent de daunele cure puteau fi provocate. Concepţia 
modernă despre libertate vă acordă un drept la un anumit respect 
ul vieţii private. Viaţa privată nu e un concept curent în eîndirea 
antică sau medievală. Pascal spunea că toate relele din lume se 
produc pentru că oamenii nu rămîn liniștiți în camerele lor. 
Libertatea modernă conferă acest drept. 


Pentru Isaiah Berlin. modernitatea îi datorează lui 
Benjamin Constant clarificarea necesarei delimitări — 
în interiorul corpului social — a spaţiului privat de cel 
public. 


Egalitatea drepturilor şi neutralizarea opiniei 
(Benjamin Constant — 1829) 


În celebrul discurs la care se referea Berlin. Benjamin 
Constant (1767-1830) deosebise, de lupt. libertatea 
anticilor şi libertatea modernilor. ignorînd în schimb 
foarte explicit deosebirea dintre umericani şi francezi 
(pe care am întîlnit-o la Saint-Simon): 


„Ce înţeleg englezii, francezii ori americanii din zilele noastre 
prin libertate? 

Libertatea este, pentru fiecare dintre ci, dreptul de a nu fi 
supus decît legilor. de a nu putea [i nici arestat, nici deținut, nici 
condamnat la moarte, nici maltratat în vreun fel din voinţa 

arbitrară a unuia sau a mai multor indivizi. Ea este, pentru fiecare, 
dreptul de a-şi exprima opinia, de a-şi alege meseria şi de a o 
exercita, de a dispune de proprietatea sa, şi chiar de a abuza de 
aceasta; de a circula fără a cere încuviințarea cuiva si fără a da 
socoteală de motivele sau de treburile pe care le are. Libertatea 
este, pentru fiecare dintre ci, dreptul de a se reuni cu alți indivizi, 
fie pentru a discuta despre ceea ce-i interesează. fie pentru a 
practica acel cult pe care îl preferă. fie pur şi simplu pentru a-si 
umple zilele şi orele, așa cum înclinațiile şi fanteziile lor o cer. În 
sfîrșit, libertatea e dreptul fiecăruia de a influența administrarea 
guvernării, fie prin numirea tuturor sau doar a unora dintre 
funcţionari, fie prin înfățișări, petiţii sau cereri, pe care autoritatea 
e mai mult sau mai puțin obligată să le ia în seamă. Comparaţi 
acum această libertate cu cea a anticilor. 

Libertatea anticilor consta în exercitarea colectivă, dar 
directă a întregii suverunități, sub diferite aspecte; astfel, ei 
deliberau în piața publică asupra războiului şi a păcii, încheiau 
tratate de alianță cu străinii. votau legile, pronunţau judecăţile, 
examinuu conturile, actele şi gestiunea magistraţilor, îi aduceau 
pe aceştia în faţa întregului popor, îi acuzau, îi condamnuu sau îi 
iertau. Asta este ceea ce anticii numeau libertate; ci admiteau 
însă, ca fiind compatibilă cu această libertate colectivă, supunerea 
completă a individului faţă de autoritatea întregului. Nu veţi găsi 
la ei aproape nici unul dintre foloasele libertăţii modernilor pe 
care le-am evocat adineuauri. Toate acțiunile lor private erau 
supuse unei severe supravegheri. Independenţa opiniilor. a 
alegerii meseriei şi mai cu seamă a religiei nu îi erau consimţite 
individului. Posibilitatea de a-ţi alege cultul, pe care noi o privim 
ca pe unul dintre drepturile cele mai preţioase, li s-ar fi părut 
anticilor o crimă şi un sacrilegiu. În privinţa lucrurilor care nouă 
ni se par de-a dreptul futile, autoritatea corpului social se 
interpunea şi limita voința indivizilor’! 


Pasiunea lui Constant pentru libertate reiese şi dintr-un 
alt text, intitulat Despre perfectibilitatea speciei umane, 
care a fost deseori citat pentru primele sale cuvinte: 


„Am apărat vreme de patruzeci de ani acelaşi principiu: 
libertate în toate, în religie, în filosofie, în literatură, în industrie, 

în politică; iar prin libertate înţeleg triumful individualităţii, atît 
asupra autorităţii care ar vrea să guverneze despolic, cît şi asupra 
maselor cure reclamă dreptul de a aservi minoritatea majorităţii. 
Despotismul nu are nici un drept. Majoritatea îl are pe acela de a 
constrînge minoritatea să respecte ordinea: dar tot ceea ce nu 
tulbură ordinea, tot ceea ce nu e lăuntric, precum opinia, tot ceea 
ce, în manifestarea opiniei, nu dăunează celuilalt, fie provocînd 
violenţe materiale, fie opunîndu-se unei manifestări contrare, Lot 
ceeu ce. în domeniul economiei. îngăduie libertatea concurenţei, 
este individual și nu poate fi în mod legitim supus puterii sociale. 

Am spus tot ceea ce credeam despre aceste lucruri: poate că 
în felul acesta nu le voi fi pe plac. dacă e vorba despre religie. nici 
credincioşilor, nici necredincioşilor sau, mai precis. celor care au 
îmbrățișat necredinţa ca pe o doctrină dogmatică: tot astfel. dacă 
e vorba despre istoria tulburărilor societăţii noastre, nu le voi fi 
pe plac nici udmiratorilor bine intenţionaţi ai lui Robespierre şi 
Saint-Just, nici duşmanilor lui Malesherbes si La Fayette; în 
privinţa imperiului, nu le voi fi pe plac nici admiratorilor, nici 
detructorilor lui Napoleon. Poate că aversiunea mea pentru 
regulile care au împiedicat atîta vreme progresul literaturii noastre 
îmi va aduce duşmănia celor care proclamă imitaţia necesară, 
întrucît le e imposibil să fie originali. 

Ce contează? Aceste lucruri nu au importanță decît atunci 
cînd ai vederi personale. Doar cel care vrea, în interesul său 
particular, pentru a atinge un scop care îi e propriu, să traverseze 
mulțimea, trebuie să ştie să-şi atragă semenii fără a-i şoca şi să se 
aşeze în fruntea lor fără a-i supăra. 

Dar cînd scopul e acela de a desluşi marea criză pregătită de 
două secole încoace şi manifestată în ultimii patruzeci de ani. ṣi 
acela de a însoţi mişcarea care poartă întreaga specie umană către 
idei și instituţii mai bune. poți şi trebuie să spui tot ceea ce giulesti”. 


Constant vorbea pe un ton profetic despre libertate şi 
efectele sale sociale, cu toate că se străduia tocmai să re- 
fuze... profeția: 


„Criza care se petrece sub ochii noştri, în ciuda rezistenţelor 
unora, în ciuda declamaţiilor altora. nebănuită nici măcar de 

mulţimea cure e împinsă să participe la ea. nu este ultima care va 
schimba faţa lumii. După lucrurile care cad astăzi, multe altele 
vor mai cădea. Dar aceste distrugeri sau. mai bine zis, aceste 
eliberări ulterioare sînt rezervate unei ulte epoci. Să nu anticipăm: 
să ne impregnăm cu doctrinele pe care vremurile le-au adus şi pe 
care tot ele le consolidează [...] 

Aceasta este, cred, stareu socială către care se îndreaptă 
specia umană. Atingerea acestei stări este nevoia şi va fi, prin 
urmare, destinul epocii. A refuza să treci pragul acestei stări e un 
gest lipsit de înţelepciune; a vrea să treci mai departe e un gest 
prematur. 

În această epocă, multe dintre lucruri care vor deveni 
superflue vor fi considerate în continuare necesare și multe dintre 
cele care vor deveni necesare vor fi considerate problematice, 
dacă nu chiar criminale. Să nu ne ocupăm de ele. căci fiecărui 
secol îi ajunge ce are de făcut”. 


Prima profeție a lui Constant despre societatea mo- 
dernă, sau, cu cuvintele sale, despre „starea socială către 
cure se îndreaptă specia umană”. are în vedere guverna- 
rea; mai precis, autorul francez anunţă egalitatea dreptu- 
rilor, o temă pe care o va prelua Tocqueville, pentru a 
face din ea esența democraţiei moderne. Constant intro- 
duce în acest context o altă temă liberală importantă, și 


anume definirea naţiunii cu un corp al democraţiei: 


„În privința guvernării, egalitatea cea mai absolută a drep- 
turilor repartizate între toţi indivizii strînşi în corpul naţiunii 
trebuie să fie şi va fi în curînd, în toate ţările civilizate, condiția 
primă a existenţei oricărei guvernări. Funcţiile ei vor fi diferite, 
formele vor fi combinate astfel încît să menţină ordinea; însă 
toate puterile vor avea fixate limite precise, pentru că puterile nu 
sînt decît mijloace, în vreme ce conservarea şi exercitarea 
drepturilor sînt scopul. Prin urmare, vor exista variaţii posibile, 
schimbări progresive în funcțiunile, formele. întinderile, com- 
petenta, denumirea puterilor; dar fondul vu fi, în mod necesar, sub 
toate aceste denumiri sau forme, egalitatea în drepturi despre 
care am vorbit; şi toţi cei care vor detine aceste drepturi vor fi 

autorizaţi să participe la apărarea lor. adică să ta parte. într-un 
mod oarecare, la confecționarea legilor care vor determina 
acțiunea guvernării”. 


În privinţa economiei. Constant e la fel de tranşant. 
afirmând că viitorul va aduce respectul proprietăţii, în 
care el nu mai vedea însă. precum Locke, un drept 
natural, ci o convenție legală: 


„În ceea ce priveşte economia politică. va exista respect şi 
protecţie a proprietăţii, întrucît proprietatea este o convenţie 
legală, necesară epocii; dar dispunerea, divizarea, subdivizarea, 
circulaţia şi răspîndirea proprietăţii nu vor întîlni nici o restricție. 
nici o oprelişte. pentru că libertatea nelimitată de a conserva. de 
a înstrăina, de a împărți. de a denatura proprietatea este, în starea 
noastră socială, dreptul inerent. nevoia esenţială a tuturor celor 
care au o posesiune. Toate felurile de proprietate vor fi în acecaşi 
măsură sfinte în ochii legii; dar fiecare va căpăta rangul şi se va 
bucura de influenţa pe care i-o dă natura lucrurilor. Proprietatea 
industrială se va plasa, fără cu legea să intervină. în fiecare Zi ceva 
mai sus decît proprietatea funciară, pentru că. asa cum am arătat 
în altă parte, proprietatea funciară este valoarea lucrului. iar cea 
industrială e valoarea omului. În plus. industria va avea parte de 
libertate, concurenţă. absenţa oricărei intervenții a autorităţii, fie 
pentru a apăra indivizii de propriile lor erori ţexperienţa lor va fi 
cea care îi va lumina), fie pentru a asigura publicului obiecte de 
consum mai bune (experienţa va îndruma alegerile) şi orice 
monopol, orice privilegiu. orice corporație protejată în detri- 
mentul activităţii şi a întreprinderilor individuale vor dispărea 
definitiv”. 


In sfîrşit, ultima profeție a lui Benjamin Constant 
are în vedere separarea opiniei de autoritate sau neutrali- 
zarea opiniei: 


„In privinţa opiniei, a credințelor. a luminilor spiritului. va 
exista o neutralitate completă din partea guvernării. întrucât 
guvernarea, alcătuită din oameni de aceeaşi natură ca şi cei care 

sînt guvernuţi. nu are mai mult decît aceştia opinii incontestabile, 
credinţe certe sau lumini infailibile. Guvernării i se va acorda cel 
mult posibilitatea de a reuni şi de a conserva toate materialele de 
instrucție, de a institui arhive, deschise tuturor. pe care fiecare să 
le folosească după bunul său plac, în ce scop doreşte, fără ca 
vreo direcţie să fie impusă cuiva“5?, 


Textul lui Benjamin Constant demonstrează oricui 
s-ar putea îndoi de acest fapt că liberalismul a avut şi el 
vîrsta sa profetică. Iar unele profeţii liberale s-au împli- 
nit: la urma urmei, regimurile democratic-liberale din 
zilele noastre ar putea fi foarte bine caracterizate cu 
ajutorul elementelor „stării sociale“ descrise de către 
Constant. 

Dar nu cu ajutorul profeţiei a cucerit şi a transfigurat 
liberalismul lumea occidentală. Forţa ideilor a constat — 
în cazul liberalismului — mai curînd în caracterul sur- 
prinzător şi paradoxal al dispozitivului său intelectual. 
Într-adevăr, aşa cum sugeram la sfîrşitul secţiunii 
anterioare, în viziunea liberală, reunirea indivizilor în 
societate nu se produce în virtutea naturii lor bune, ci 
împotriva naturii lor rele. Ignoranța individuală, proprie- 
tatea, diversitatea, pluralismul şi toleranța sau egalitatea 
drepturilor şi neutralizarea opiniei sînt mecanisme de 
producere a socialului modern. Autorii liberali au mai 
inventat şi altele, dar cele menţionate aici vădesc foarte 
bine paradoxala compoziţie intelectuală a liberalismului, 
care nu a încetat să contrazică bunul-simţ. 


PARTEA A III-A: ECONOMIA 
ȘI CAPITALISMUL 


Stiinta a ceea ce se vede și a ceea ce nu se vede 
(Frederic Bastiat — 1850) 


Discursul liberal despre individ şi societatea mo- 
dernă cunoaşte două mari specii: teoria contractului 
social şi economia. Altfel zis, liberalismul se afirmă atît 
ca liberalism politic, cît şi ca liberalism economic5>. 
Naşterea acestuia din urmă se cuvine, de fapt, înţeleasă 
ca un „răspuns la problemele nerezolvate de către 
teoreticienii politici ai contractului social“, astfel încît 
piaţa — obiectul de analiză al liberalismului economic — 
trebuie văzută ca un „model politic alternativ“ la con- 
tractul socialS€. 

La fel ca şi teoria contractualistă, economia s-a 
afirmat într-o polemică foarte aprinsă cu teoria socială 
premodernă, şi în primul rînd cu viziunea aristotelică. O 
dovedeşte cel mai bine chiar numele noii ştiinţe: la 
Aristotel, economia era o tehnică naturală de dobîndire 
a bunurilor avînd drept scop „administrarea căminului“ 
(în vederea autarhiei familiale), şi ea se cerea distinsă de 
„chrematistică“, adică de arta schimbului în vederea 
dobîndirii bogăției prin acumularea monedei55. În 
schimb, economia în sensul modern al termenului nu 
este o tehnică, ci o ştiinţă, care are drept obiect schimbul 
dintre indivizi şi care asumă, la fel ca şi contractua- 
lismul, pretenţia machiavelliană de a se ocupa de omul 

real, „o fiinţă slabă şi supusă erorii”. şi nu de „fiinţele 
ideale, omnisciente şi perfecte precum zeii'"50. 

Creatorul ştiinţei economiei este Adam Smith. Dar 
caracterul noii stiinţe se vădeşte mai bine decît la Smith 
în opera unui economist din secolul al XIX-lea, un adept 
înfocat al liberului schimb si ul măsurilor adoptate de 
Cobden în Anglia: e vorba despre Frédéric Bastiat 
(1801-1850). 

Bastiat argumentează excelența economiei invocînd 
noutatea ei: economia este știința prevederii. a anticipă- 
rii consecinţelor acţiunilor individuale. De aici decurge 
şi un soi de predispozitie totalizantă a economiei, care 
are pretenţia de a trata despre experienţa care reuneşte 
atît ceea ce se vede, cît şi ceea ce nu se vede”. În fine. 
discursul lui Bastiat dezvăluie „vulgaritatea” economiei, 
mai exact uşurinţa cu care ea tratează orice subiect si cu 
care ajunge la concluzii despre întreaga omenire: 


„În sfera economică, un act, o obisnuinţă. o instituţie. o lege 
nu produc doar un efect, ci o serie de efecte. Dintre acestea, doar 
primul e imediat; el se manifestă simultan cu cauza sa. el se vede. 
Celelalte efecte nu se derulează decît succesiv. ele nu se văd: fe- 
riciţi sînt cei care reușesc să le prevadă! 

Diferenţa dintre un economist prost şi unul bun este că 
primul rămîne la efectul vizibil. în timp ce al doilea ţine seama 
atît de efectul ce se vede cît şi de cele care trebuie prevăzute. 

Această diferenţă este enormă, căci dacă efectul imediat e 
favorabil, cele ulterioare sînt întotdeauna funeste, și viceversa. De 
unde rezultă că economistul prost urmăreşte un mic bine actual 
care va fi urmat de un mare rău în viitor, în vreme ce adevăratul 
economist urmăreşte un mare bine în viitor, cu riscul unui mic rău 
actual. 

La fel e şi în igienă sau morală. Adeseori, cu cît primul fruct 
al unei obişnuinţe e mai dulce, cu atît celelalte sînt mai amare. O 
dovedesc dezmăţul, lenea sau risipa. Atunci cînd cineva. frapat de 
efectul ce se vede, nu a învăţat încă să discearnă efectele care nu 
se văd, se lasă în voia unor obișnuinţe funeste, nu numai din 
predispoziţie, ci şi din calcul. 

Iată cum se explică evoluţia fatalmente dureroasă a omenirii. 
Ignoranta se află în preajma leagănului ei, motiv pentru care 
omenirea se determină în actele sale prin primele lor consecințe. 
singurele pe care, la origine, le poate vedea. Doar încetul cu 
încetul învaţă ea să ţină seama de celelalte. Doi dascăli, foarte 
diferiți, îi predau această lecţie: experienţa şi prevederea. 
Experienţa îndrumă cu eficacitate, dar în chip brutal. Ea ne 
instruieşte în privinţa tuturor efectelor unui act lăsîndu-ne să le 
resimţim ŞI, pînă la urmă, nu putem să nu aflăm că focul arde dacă 
ne ardem. Acestui vraci aspru aş vrea să îi substitui unul mai 
blînd: prevederea. Iată de ce voi cerceta consecinţele unor feno- 
mene economice, opunînd celor care se văd cele care nu se văd.” 


Dar vulgaritatea economiei reiese şi mai bine din 
expresiile, din jargonul acestei ştiinţe. Astfel, pentru a 
demonstra utilitatea ştiinţei despre vizibil şi invizibil, 
Bastiat ia exemple din viaţa cotidiană cea mai banulă, 
vorbindu-i cititorului despre... geamuri şi geamgii. În 
doctrina sa, orice accident conţine un sîmbure econo- 
mic, orice formulă ascunde o teorie, orice gest cotidian 
trimite la instituţiile economice şi la practica guvernării: 


„Aţi văzut vreodată cum se enervează bunul cetăţean X cure 
descoperă că fiul său neastîmpărat a spart ochiul unui geam? 
Dacă aţi asistat la un asemenea spectacol, cu siguranţă că aţi 
constatat că toți cei de faţă, fie ei şi treizeci la număr, par să se fi 
înțeles să ofere nefericitului proprietar o consolare de felul acesta: 
tot răul spre bine. Asemenea accidente ajută industria. Toată 
lumea trebuie să trăiască. Ce ar deveni geamgiii dacă nu s-ar 
sparge nici un geam? 

Această formulă de consolare conţine o întreagă teorie, pe 
care e bine să o surprindem flagranto delicto chiar în acest caz 
simplu, căci teoria aceasta e riguros identică, din nefericire, cu 
cea care guvernează majoritatea instituţiilor noastre economice. 

Presupunînd că e nevoie să se cheltuiască șase franci pentru 
a repara geamul, s-ar putea susţine că accidentul aduce şase franci 
industriei de geamuri, că el încurajează numita industrie cu şase 
franci; sînt de acord cu o asemenea afirmaţie, judecata e corectă. 

Geamgiul va veni, îşi va face treaba, va băga în buzunar şase 
franci, îşi va freca mulţumit mîinile şi va binecuvînta în gînd 
copilul neastîmpărat. Asta e ceea ce se vede. 

Dar dacă, pe cale deductivă, ajungem să concluzionăm, asa 
cum se întîmplă adeseori, că e bine să spargi geamuri. întrucît în 
acest fel e sporită circulaţia banilor, iar industria în general e 
încurajată, atunci mă văd obligat să strig: staţi! Căci apucînd 
acest drum, teoria rămîne la ceea ce se vede şi nu ține seama de 
ceea ce nu se vede. 

Nu se vede că, întrucît cetățeanul nostru a cheltuit sase franci 
pe un lucru, nu îi va mai putea cheltui pe un altul. Nu se vede că. 
dacă el nu ar fi avut de înlocuit un geam, şi-ar fi înlocuit de pildă 
pantofii scîlciaţi sau ar fi aşezat o carte în plus în propria 
bibliotecă. Pe scurt, el ar fi dat celor şase franci o întrebuințare pe 
care nu le-o va da. 

Să facem socotelile industriei, considerate în general. 

Spargereu geamului aduce industriei geamurilor o încurajare 
de şase franci: asta e ceea ce se vede. 

Dacă geamul nu ar fi fost spart, industria pantofilor (sau 
oricare alta) ar fi fost încurajată cu cei şase franci: asta e ceea ce 
nu se vede. 

Dacă s-ar lua în considerare ceea ce nu se vede, întrucît e un 
fapt negativ, la fel ca şi ceea ce se vede, întrucît e un fapt pozitiv, 
atunci s-ar înțelege că nu există nici un interes pentru industrie în 
general. sau pentru ansamblul muncii naţionale. ca geamurile să 
fie sparte sau să nu fie sparte. 

Să facem socotelile pentru cetăţeanul nostru. 

În prima ipoteză — geamul spart — el cheltuieşte şase franci 
şi are parte, la fel ca şi înainte. de un geam. 

În a doua ipoteză — ducă accidentul nu se petrece — el ar 
putea cheltui şase franci pe pantofi şi ar fi avut parte atît de o 
pereche de pantofi, cît şi de un geam. 

Cum cetăţeanul face parte din societate, trebuie trasă 
concluzia că, luată în ansamblul său, și ținînd seama de balanta 
cheltuielilor şi a foloaselor. societatea a pierdut valoarea unui 
geam spurt. 

De unde, prin generalizare. ajungem la o concluzie neuştep- 
tată — societatea pierde valoarea obiectelor inutil distruse — şi la 

un aforism care le va face părul măciucă protecţioniştilor: a 
sparge, a distruge, a risipi nu înseamnă a încuraja munca natio- 
nală sau, mai pe scurt: distrugerea nu e profit. 

Ce va spune oare gazeta Moniteur industriel, ce vor spune 
adepţii domnului Saint-Chamans, care a calculat cu atîta precizie 
cît ar cîştiga industria dacă un incendiu ar cuprinde Parisul și 
casele ar trebui reconstruite? 

Îmi pare rău că le stric acestor domni ingeniousele lor 
calcule, cu atît mai mult cu cît spiritul acestora s-a imprimat în 
legislaţia noastră, dar îi rog să le refacă, luînd în seamă alături de 
ceea ce se vede şi ceea ce nu se vede. 

Cititorul trebuie să înțeleagă că în mica dramă pe care am 
supus-o atenţiei sale există nu două, ci trei personaje. Unul, 
cetăţeanul nostru, reprezintă consumatorul, nevoit datorită 
distrugerii să se bucure de un lucru în loc de două. Celălalt perso- 
naj, întruchipat de geamgiu, e producătorul, a cărui industrie e 
încurajată de accident. Cel de-al treilea personaj e cizmarul (sau 
oricare alt industriaș), a cărui muncă e descurajată exact din 
aceeaşi cauză. Acest al treilea personaj este cel lăsat întotdeauna 
în umbră: întruchipînd ceea ce nu se vede, el e un element necesar 
al problemei. El e cel care ne va învăţa curînd că e absurd să vezi 
un profit într-o restricție, care nu e la urma urmei decît o distru- 
gere parțială. Mergeti în adîncul tuturor argumentelor avansate în 
favoarea acestei restricţii şi nu veţi descoperi decît parafraza 
acestui dicton vulgar: ce s-ar face geamgiii dacă nu s-ar sparge 
nici un geam?“58. 


Proza lui Bastiat este, de bună seamă, savuroasă. Cu 
atît mai mult cu cît ea se propune ca un îndreptar practic 
util cetățeanului. În viziunea economiei liberale, cetățea- 
nul — sau, pentru a folosi sinonimul propus de Bastiat, 
consumatorul — pare a fi personajul mereu uitat sau, 
cum spune acelaşi autor, cel „lăsat întotdeauna în 
umbră“, insul căruia economiștii liberali îi dedică truda 
lor intelectuală. În mod curios, acest cetăţeun-consu- 
mator ignoră generozitatea învăţăturii liberale: e ceea ce 
constată, înainte de toate, aceiaşi economişti liberali, 
care îl descriu pe cetăţeanul-consumator ca o pradă, ca 

un animal prins în capcana politicilor anti-liberale. 
Seducţia ştiinţei a ceea ce se vede şi a ceea ce nu se vede 
se va exercita atunci pe două căi: mai întîi, literatura 
economică liberală va tinde către limbajul natural, către 
de-tehnicizare, pentru a putea deveni lizibilă consuma- 
torului ordinar: în al doilea rînd, şi oarecum în mod 
paradoxal, economia liberală va reduce întreaga ţesălură 
a relaţiilor umane la o problemă de calcul monetar”. o 
formă simplificată a „calculului plăcerilor”. pe care 
economia l-a împrumutat, de la Jeremy Bentham la John 
Stuart Mill, din filosofia utilitaristă00. 


Diviziunea muncii (Adam Smith — 1776) 


Calculul economic nu juca totuşi un rol central la 
Adam Smith (1723-1790), căci autorul Avuţiei natiu- 
nilor, care era şi un moralist, credea că secretul lumii 
umane poate fi oferit mai curînd de dorinta omului de 
a-si îmbunătăți condiția. Relaţia dintre această dorinţă 
și funcționarea societăţii era descrisă de către Smith cu 
ajutorul diviziunii muncii. pe cure el prefera să o sur- 
prindă într-o mică manufactură: 


„Cea mai mare perfecţionare a forțelor productive ale muncii 
şi în mare parte priceperea. îndemînarea şi chibzuinţa cu care se 
conduce sau se execută munca de pretutindeni par a fi efectele 
diviziunii muncii. 

Efectele diviziunii muncii în activitatea generală a societății 
vor fi mult mai uşor de înțeles, dacă vom cerceta modul în care 
această diviziune se manifestă în anumite manufacturi. Se 
presupune, în genere, că diviziunea muncii este dusă cel mai 
departe în cîteva manufacturi cu totul neînsemnate: poate nu din 
cauză că ar fi dusă mai departe în acestea decît în altele de mai 
mare importanţă, dar în manufacturile neînsemnate, destinate să 
satisfacă măruntele nevoi ale unui mic număr de oameni, numărul 
totul al lucrătorilor întrebuințați trebuie neapărat să fie şi el mic, 


p 


tar lucrătorii întrebuinţaţi în fiecare secţiune a activităţii pot fi 
strînşi adesea în acelaşi atelier şi aşezaţi laolaltă sub imediata 
privire a supraveghetorului. Dimpotrivă, în manufacturile mari, 
destinate să satisfacă nevoile mai importante ale marii mase a 
poporului, fiecare rumură de activitate întrebuințează un număr 
atît de mare de muncitori, încît e imposibil ca ei să fie cu toţii 
reuniți într-un acelaşi atelier. Nu avem deseori posibilitatea să 
cuprindem, în acelaşi timp, mai mulți muncitori decît cei 
întrebuinţaţi într-o singură ramură de activitate. Prin urmare, deși 
în asemenea manufacturi munca poate fi într-adevăr divizată 
într-un număr mai mare de părţi decît în manufacturile mai 
mărunte, diviziunea ei nu este chiar aşa de vădită și. în consecinţă, 
ea a fost şi mai puţin remarcată“. 


Exemplul ales de întemeietorul ştiinţei economice 
este cel al producerii acelor de gămălie. Exemplul e 
spectaculos, căci Smith arată că diviziunea muncii 
sporeşte într-atît forța productivă a unui individ încît 
acesta ajunge să producă 4.800 de ace pe zi în loc de 
unul, aşa cum s-ar fi întîmplat dacă ur fi lucrat singur: 


„Să luăm, iată, un exemplu, dintr-o manufactură destul de 
neînsemnată, dar în care a fost foarte adesea observată diviziunea 
muncii: manufactura de ace cu gămălie. Un lucrător neinstruit în 
această ocupaţie (din care diviziunea muncii a făcut o îndelet- 
nicire distinctă) şi necunoscînd folosirea maşinilor întrebuințate 
(maşini a căror invenţie a fost probabil prilejuită de aceeaşi 
diviziune a muncii) ar putea face, cu toată hărnicia lui, abia un 
singur ac pe zi şi fără îndoială că nu ar putea face douăzeci. Dar 
în modul în care această activitate este dusă astăzi, nu numai că 
ea constituie în totalitatea ei o îndeletnicire distinctă, dar este 
divizată într-un număr de ramuri, din care cea mai mare parte sînt 
tot îndeletniciri distincte. Un om desfăşoară sîrma, un altul o 
îndreaptă, un al treilea o taie, un al patrulea o ascute, un al cincilea 
o striveşte la capăt pentru a-i aplica gămălia. Numai pentru a 
face această gămălie, e nevoie de două sau trei operațiuni distincte, 
aplicarea ei este o operaţiune distinctă. albirea acelor este o alta; 
chiar fixarea acelor pe hîrtie este o nouă operaţiune; şi în felul 

acesta, importanta operaţiune a facerii unui ac cu gămălie este 
divizată cam în optsprezece operațiuni distincte, care în unele 
manufacturi sînt realizate toate de miini diferite, deși în altele vor 
fi realizate uneori de două sau trei dintre ele. Am văzut o astfel de 
manufactură în care erau folosiţi numai zece oameni si unde. în 
consecinţă, cîțiva dintre ei executau două sau trei operaţiuni 
distincte. Dar deşi aveau multe lipsuri şi erau. deci. doar mediocru 
înzestrați cu maşinile necesare, ei reușeau. cu oarecare eforturi. să 
realizeze aproape douăsprezece livre de ace pe zi. Într-o livră sînt 
mai mult de patru mii de ace de mărime mijlocie. Cei zece inși 
puteau aşadar să facă împreună mai bine de patruzeci și opt de mii 
de ace într-o singură zi. Fiecare dintre ei, în consecinţă, făcînd a 
zecea parte din patruzeci şi opt de mii de ace, poate fi considerat 
că face patru mii opt sute de ace pe zi. Dar dacă fiecare dintre ei 
ar fi lucrat separat şi independent şi fără ca vreunul dintre ei să fi 
fost instruit în uceastă îndeletnicire specială. nici unul desigur nu 
ar fi reuşit să facă nici douăzeci de ace. ba poate nici măcar cîte un 
ac pe zi; ceea ce nu reprezintă bineînţeles, nici a două sute 
patruzeceu, poate nici chiar a patru mii opt suta parte din ceea ce 
ei sînt în stare să realizeze astăzi, ca urmare a unei bune diviziuni 
şi combinări a diferitelor operaţiuni pe care le fac”. 


Smith extinde apoi exemplul manufacturii de ace la 
alte activităţi. marcînd asemănările şi deosebirile dintre 
domenii, ca şi dintre naţiuni, în funcţie de preponderența 
agriculturii, respectiv a industriei în economia ţării: 


„În orice altă meserie sau manufactură. efectele diviziunii 
muncii sînt similare celor din această manufactură cu totul neîn- 
semnată; deşi în multe dintre ele. munca nu poate fi nici subdivi- 
zată atît de mult, nici redusă la o atît de mare simplitate de ope- 
raţii. Totuşi, diviziunea muncii, în măsura în care poate fi intro- 
dusă, pricinuieşte în fiecare meserie o creştere proporțională a 
forțelor productive ale muncii. Se pare că separarea diferitelor 
meserii şi ocupaţii, una de alta, a avut loc ca urmare a acestui 
avantaj. De asemenea, această separare este, în general, dusă cel 
mai departe în ţările care se bucură de activitatea cea mai dezvol- 
tată şi perfecționată; ceea ce este munca unui singur om Într-o 

societate înapoiată fiind, în general, într-o societate înaintată, 
munca mai multor oameni. În orice societate înaintată, fermierul 
nu este, în genere, decît fermier; manufacturierul nimic altceva 
decît manufacturier. Munca necesară pentru a produce un produs 
finit este de asemenea aproape întotdeauna divizată între un mare 
număr de muncitori. Cîte operaţii nu se fac în fiecare ramură a 
manufacturilor de pînzeturi şi de lînă, de la producătorii de in și 
lînă, la înălbitorii şi călcătorii de pînză. ori la 'boiangiii și la cei 
care dau postavul la piuă! Natura agriculturii. ce-i drept, nu 
admite, precum manufactura, o subdivizare atît de mare a muncii, 
nici o separație atît de completă între o activitate şi alta. Este 
imposbil de separat atît de complet activitatea crescătorului de 
vite de uceea a cultivatorului de grîu, aşa cum ocupaţia 
tîmplarului este de obicei separată de a fierarului. Torcătorul este 
aproape întotdeauna o persoană distinctă de tesător; dar cel ce ură, 
cel ce grăpează, cel ce seamănă şi cel ce seceră cerealele sînt 
adesea una şi aceeaşi persoană. Împrejurările care dau naştere 
acestor diferite feluri de muncă, schimbîndu-se după anotimpuri, 
nu dau posibilitatea ca un singur om să fie ocupat, în mod 
constant, numai cu una dintre ele. Această imposibilitate de a face 
o separație atît de completă între diferitele ramuri de muncă în 
agricultură este, poate, pricina pentru care perfecționarea forțelor 
productive ale muncii în agricultură nu ține întotdeauna pasul cu 
perfecționarea acestora în manufactură. Într-adevăr, naţiunile cele 
mai bogate întrec în genere naţiunile vecine, atît în agricultură cît 
şi în manufacturi, dar ele se disting de obicei, cu mult mai mult, 
prin superioritatea lor în manufacturi decît în agricultură. Ogoa- 
rele lor sînt în genere mai bine cultivate: şi punînd mat multă 
muncă şi cheltuială, produc mai mult, în raport cu întinderea şi 
fertilitatea naturală a pămîntului. Dar această superioritate a 
producţiei nu este totuşi, de cele mai multe ori, decît în raport 
firesc cu superioritatea muncii şi a cheltuielilor. În agricultură, 
munca unei țări bogate nu este întotdeauna mult mai productivă 
decît a unei tări sărace sau, în orice caz, nu este niciodată tot aşa 
de productivă cum este de obicei cea din manufacturi. Astfel, 
grîul unei tări bogate nu va fi totdeauna cotat pe piaţă mai ieftin 
decît grâul, de aceeași calitate, al unei tări sărace. Grîul, de aceeași 
calitate din Polonia, este la fel de ieftin ca și cel din Franţa. cu tot 

progresul şi bogăţia mai mare a acestei din urmă ţări. Grîul din 
grînarele franceze este tot aşa de bun şi are. în cei mai mulţi ani. 
aproape acelaşi preţ ca şi grîul din Anglia. deşi în bogăţie şi 
progres Franţa este poate inferioară Angliei. Totuşi. ogoarele 
Angliei sînt mai bine cultivate decît cele din Franţa și ogoarele 
Franţei, sînt, se zice, cu mult mai bine cultivate decît ale Poloniei. 
Dar deşi ţara săracă, cu toată inferioritalea culturilor ei, poate, 
într-o anumită măsură, să rivalizeze cu țara bogată în ceea ce 
priveşte ieftinătatea și calitatea grîului, nu poate însă pretinde să 
concureze manufacturile ţării bogate. mai ales în cazul cînd 
acestea sînt potrivite solului. climei şi situaţiei acelei tări bogate. 
Mătăsurile Franţei sînt mai bune şi mai ieftine decit ale Angliei 
din cauză că manufacturii mătăsii, cel puţin sub regimul actua- 
lelor impozite ridicate la importul de mătăsuri brute. nu-i prieşte 
tot atît de bine clima Angliei cum îi prieşte cea a Franţei. Dar 
articolele de fierărie şi postavurile de lînă luată din Anglia sînt, 
mai presus de orice comparaţie. superioare celor din Franța si 
mult mai ieftine, cînd se întîmplă să fie de aceeaşi calitate. În 
Polonia, în afară de acele meserii casnice primitive, fără de care 
nici O ţară nu poate trăi, se spune că nu există aproape nici un fel 
de manufacturi”. 


Creşterea cantității de muncă, o consecinţă a diviziu- 
nii muncii, e influenţată de trei factori. Primul este spo- 
rirea îndemâînării individuale, iar discutarea lui detaliată 
îi prilejuieşte lui Smith mai multe observaţii despre... 
fabricarea unui cui: 


„În primul rînd, îndemînarea sporită a lucrătorului face să 
crească neapărat cantitatea de muncă pe care el o poate realiza; iar 
diviziunea muncii, reducînd activitatea fiecărui om la o oarecare 
operaţiune simplă şi făcînd din această operațiune singura 
ocupaţie din viaţa sa, măreşte, fără doar şi poate, foarte mult, 
îndemînarea lucrătorului. Un fierar obişnuit care, deşi deprins să 
mînuiuscă ciocanul, n-a fost niciodată întrebuințat la lucrutul 
cuielor, în caz că ar fi obligat într-o împrejurare oarecare să 
încerce să lucreze cuie, sînt sigur că abia ur fi în stare să facă două 
sau trei sute de cuie pe zi; şi acelea foarte rele. Un fierar deprins 

să lucreze cuie, dar a cărui singură sau principală activitate n-a 
fost aceasta, rareori va izbuti, poate, cu toată hărnicia lui. să facă 
mai mult de opt sute sau de o mie de cuie pe zi. Am văzut mai 
mulți băieţi sub douăzeci de ani care niciodată n-au avut altă 
meserie decît aceea de a face cuie și care, atunci cînd îşi încordau 
puterile, puteau face, fiecare dintre ei, mai bine de două mii trei 
sute de cuie pe zi. Fabricarea unui cui, totuşi, nu este cîtuşi de 
puţin o operaţie dintre cele mai simple. Aceeaşi persoană suflă în 
foale, atîtă sau îndreaptă focul, după împrejurări. încălzeşte fierul 
şi făureşte fiecare parte a cuiului; făurind tot el capul cuiului, este 
obligat să-şi schimbe instrumentele. Diferitele operații în care se 
împart facerea unui ac cu gămălie. sau a unui nasture de metal, 
sînt toate mult mai simple, iar îndemînarea persoanei a cărei 
singură ocupaţie în viaţă a fost facerea acestora este de obicei cu 
mult mai mare. Rapiditatea cu care se execută unele operaţii în 
aceste manufacturi depăşeşte pe aceea pe care cei care nu uu 
văzut niciodată asemenea operaţii ar putea-o presupune ca fiind 

posibil de dobîndit de către o mînă omenească“. 


Al doilea stimul al producţiei este legat de timp. 
Pentru Smith, lenea este marele adversar al diviziunii 
muncii, pe care aceasta îl înfrînge fără drept de apel: 


„În al doilea rînd, folosul dobîndit prin economisirea 
timpului pierdut cu trecerea de la un fel de muncă la altul este 
mult mai mare decît ne-um putea închipui lu prima vedere. Este 
imposibil să trecem repede de la o muncă la alta, făcută în alt loc 
şi cu alte instrumente. Un țesător de la ţară, care cultivă o mică 
fermă, trebuie să piardă mult timp trecînd de la războiul său la 
țarina sa, iar apoi de la țarină la război. Dacă cele două munci ar 
putea fi făcute în acelaşi atelier, pierderea de timp ar fi, fără 
îndoială, mult mai mică. Totuşi, ea este, chiar în acest caz, 
considerabilă. Omul, de obicei, leneveşte puţin cînd trece de la o 
ocupaţie la alta. Cînd începe din nou lucrul, i se întîmplă rareori 
să fie atent şi cu tragere de inimă; cum se spune, nu-i stă mintea 
la lucru şi, cîtva timp, mai mult se amuză decît lucrează serios. 
Obiceiul firesc. sau mai bine zis inevitabil, al unui muncitor de la 
țară de a lenevi şi de a lucra cu nepăsare şi cu indolenţă, obligat 

fiind să schimbe lucrul şi instrumentele la fiecare jumătate de oră 
şi să pună mîna la douăzeci de lucrări diferite aproape în fiecare 
zi. îl face aproape întotdeauna greoi şi leneș, incapabil de vreo 
sforțare viguroasă, chiar în cele mai grabnice împrejurări. Inde- 
pendent, aşadar, de nepregătirea sa în ceea ce priveşte îndemi- 
narea, această singură cauză ar fi suficientă pentru a reduce în 
mod considerabil cantitatea de muncă pe cure este în stare să o 
realizeze“. 


Cel de-al treilea element este dezvoltarea masinilor, 
care are un statut special, întrucît ea este un produs. dar 
şi un stimul al diviziunii muncii: 


„În al treilea şi ultimul rînd, oricine e desigur impresionat de 
enorma înlesnire şi reducere a muncii prin aplicarea masinilor 
potrivite unei anumite munci. E de prisos a mai da exemple. 
Totuşi, voi observa numai că invenţia acestor maşini, graţie 
cărora munca este atît de mult uşurată şi redusă. pare să fi fost 
datorată la origine tot diviziunii muncii. E mult mai probabil ca 
oamenii să descopere cele mai uşoare şi sigure metode de a atinge 
un ţel oarecare mai degrabă atunci cînd întreaga atenţie a 
creierului lor este îndreptată spre un singur scop. decît atunci 
cînd ea este împrăștiată asupra unei mari varietăţi de obiecte. Iar, 
ca urmare a diviziunii muncii, întreaga atenţie a omului ajunge să 
se îndrepte în mod firesc spre un anumit obiect foarte simplu. Este 
natural să se aştepte, deci, ca unul sau altul dintre cei care sînt 
întrebuinţaţi în fiecare ramură deosebită de muncă să descopere 
îndată metode mai uşoare şi mai rapide pentru a-și îndeplini 
munca, oriunde natura acestei munci îngăduie o asemenea 
îmbunătăţire. Multe dintre maşinile întrebuințate în manufacturile 
în care munca este cel mai mult subdivizată au fost, la origine. 
invențiile lucrătorilor de rînd, care. întrebuinţați într-o operație 
foarte simplă, şi-au îndreptat în mod natural gîndurile spre găsirea 
celei mai uşoare şi rapide metode de a o perfecționa. Oricui a 
vizitat în mod obişnuit asemenea manufacturi. trebuie să i se fi 
arătat adeseori maşini ingenioase inventate de astfel de lucrători. 
cu scopul de a-şi scurta şi uşura partea lor de muncă. La primele 
muşini cu aburi, era continuu întrebuințat un băiat. ca să deschidă 

ŞI să închidă alternativ comunicaţia între căldare şi cilindru. după 
cum pistonul urca sau cobora. Unul dintre aceşti băieţi, căruia îi 
plăcea să se joace cu tovarășii săi, a observat că dacă lega sfoara 
de mînerul supapei care deschidea această comunicaţie cu o altă 
parte a maşinii, supapa se deschidea și se închidea fără intervenţia 
lui, lăsîndu-i libertatea să se distreze cu tovarășii săi de joacă. Una 
dintre cele mai mari perfecţionări făcute acestei maşini, de la 
invenţia ei, a fost astfel descoperirea unui băiat care dorea să 
economisească propria lui muncă“. 


Smith abandonează exemplele cu fierari, agricultori 
şi maşini cu aburi, pentru a vorbi despre filosofie, în- 
semnătatea acesteia şi noul său statut în regimul divi- 
ziunii muncii. Belşugul, inclusiv cel intelectual, se naşte 
din răspîndirea operaţiilor simple în toate domeniile 
vieţii: 


„Bineînţeles, nu toate perfecţionările în materie de maşini au 
fost invențiile acelora care au avut prilejul să le utilizeze. Multe 
îmbunătăţiri au fost făcute datorită ingeniozităţii constructorilor 
de maşini, cînd fabricarea acestora a devenit obiectul unei 
activităţi speciale, iar unele îmbunătăţiri au fost făcute de așa-zişii 
filosofi sau oameni cu spirit speculativ, a căror meserie nu este de 
a face un lucru anumit, ci de a observa totul şi care. din această 
cauză, pot adeseori combina forţele celor mai disparate şi nease- 
mănătoare obiecte. În dezvoltarea societăţii, gîndirea sau specu- 
laţia intelectuală devine, ca orice altă ocupaţie, principala sau 
singura ocupaţie şi profesie a unei anumite categorii de cetăţeni. 
De asemenea, ca orice altă îndeletnicire, ea este subdivizată 
într-un mare număr de ramuri distincte, fiecare dintre ele dînd 
ocupaţie unui anumit cerc sau categorie de gînditori; şi această 
subdiviziune de ocupaţie în domeniul gîndirii măreşte isteţimea 
ŞI economisește timpul, ca şi în orice altă ramură de activitate. 
Fiecare individ capătă mai multă experienţă în ramura sa specială, 
realizează mai multă muncă în total și, prin aceasta, cantitatea de 
cunoştinţe îi este considerabil sporită. 

De aici, enorma înmulţire a produselor tuturor vartatelor 
meserii, ca o consecinţă a diviziunii muncii, care pricinuieşte. 

într-o societate bine condusă. acel belşug general cure se răspîn- 
deşte în cele mai de jos categorii ale populaţiei. Fiecare muncitor 
are o mare cantitate din produsele muncii sale proprii de care 
poate dispune, peste cea de care are nevoie pentru sine; şi oricare 
alt muncitor, fiind exact în aceeaşi situație, poate schimba o mare 
cantitate din propriile sale bunuri. tot cu o mare cantitate sau, ceea 
ce revine la același lucru, pe prețul unei mari cantităţi din bunurile 
celorlalți muncitori. Acel muncitor le acoperă cu prisosință 
nevoile, aceia la rîndul lor i le satisfac pe ale lui: și astfel o 
abundență generală se răspîndeşte în toate clasele sociale”. 


În final, Smith schimbă unghiul de abordare. El nu 
mai ia în considerare diviziunea muncii pentru a evi- 
denţia dimensiunile producţiei, ci pleacă de lu produsele 
muncii, pentru a demonstra că pînă si cel mai simplu 
dintre acesteu este rezultatul combinării unui număr de 
activități imposibil de precizat: 


„Observaţi obiectele necesare traiului celui mai simplu 
meseriuş sau muncitor zilier, într-o tară civilizată şi înfloritoare. 
şi veţi constata că numărul oamenilor din a căror muncă, o parte. 
deși numai o mică parte, a fost întrebuințată pentru a-i procura 
aceste obiecte, întrece orice calcul. Haina de lînă. de exemplu. 
care îmbracă pe muncitorul zilier, oricît de erosolună şi de aspră 
ne-ar părea, este produsul muncii comune a unui număr mare de 
muncitori. Ciobanul. cel care alege Iîna. cel care o piuptănă. sau 
dărăcitorul Iînii, boiangiul, scărmănătorul, torcătorul. țesătorul. 
cel care bate postavul, croitorul, ca şi mulți alţii, trebuie cu toţii 
să-şi unească diferitele lor meşteşuguri în scopul de a desăvîrsi 
chiar acest simplu produs. Cîţi negustori și cărăuşi, pe lîngă 
aceştia, au fost întrebuințaţi la transportul materialului de la unii 
dintre aceşti muncitori la ceilalți. cure locuiesc adesea în regiuni 
foarte îndepărtate ale țării! Cîţi comercianţi şi navigatori. în 
special, cîţi constructori de vase, marinari, pînzari de corăbii, cîți 
frînghieri au fost întrebuințaţi, în scopul de a aduna laolaltă 
diferitele substanţe folosite de boiangiu, substanţe care adeseori 
vin din cele mai îndepărtate colţuri ale lumii! Cîte varietăţi de 
muncă, de asemenea, sînt necesare pentru a produce instrumentele 

celor mai neînsemnaţi dintre aceşti lucrători! Fără să mai vorbim 
despre ucele complicate mașini, cum e corabia navigatorului, 
piua, sau chiar războiul de ţesut, să considerăm numai cîte 
varietăţi de muncă se cer pentru a forma acea simplă maşinărie, 
care este foarfecele cu care ciobanul tunde lîna! Minerul, 
constructorul cuptorului necesar topirii minereului, tăietorul care 
a tăiat cheresteaua, cărbunarul care a pregătit cărbunii folosiţi în 
cuptorul de topit fonta, cărămidarul, zidarul, lucrătorii care 
îngrijesc de cuptor, instalatorul de maşini. fierarul, cu toţii îşi 
unesc, de asemenea, diferitele lor meşteşuguri pentru a produce 
acest foarfece. Dacă examinăm în acelaşi fel toate părţile diferite 
ale îmbrăcămintei și mobilei sale casnice, cămașa grosolană de in, 
pe care o poartă pe piele, ghetele care îi acoperă picioarele, patul 
în care se odihnește şi toate părţile din care se compune mobi- 
lierul, grătarul de la plita pe care îşi prepară hrana, cărbunii pe 
care îi întrebuinţează în acest scop. extrași din măruntaiele 
pămîntului şi aduşi lui, poate, pe o mare întinsă şi pe un lung 
drum de uscat, toate celelalte unelte de bucătărie, toate obiectele 
de pe masă, cuţitele şi furculiţele. străchinile de lut sau de cositor, 
în care se servesc şi se împart merindele, diferiţii muncitori 
întrebuințaţi ca să-i facă pîinea şi berea, geamul de la fereastră, 
care lasă să intre căldura şi lumina şi apără de vînt şi de ploaie, 
cu toată ştiinţa şi arta cerute pentru această frumoasă şi fericită 
invenţie, fără de care ţinturile nordice ale lumii cu greu ar fi 
îngăduit o locuinţă comodă, împreună cu instrumentele diferiților 
muncitori folosiţi la producerea acestor diferite bunuri; dacă 
examinăm toate acestea și considerăm cîtă varietate de muncă 
este întrebuințată pentru fiecare dintre ele, vom udmite că, fără 
ajutorul şi colaborarea multor mii de oameni, nici cea mai neîn- 
semnată fiinţă dintr-o ţară civilizată nu ar putea fi aprovizionată 
nici măcar în modul cel mai simplu şi modest, în care greșit ne 
închipuim că este. Comparat, ce-i drept, cu extravagantul lux al 
celor mari. felul său de trai apare desigur extrem de modest și de 
simplu: şi totuşi poate că e adevărat că între nivelul de viaţă ul 
unui prinţ european şi acela al unui ţăran harnic şi chibzuit nu este 
o diferenţă aşa de mare cum ar fi între nivelul de trai al acestuia 
din urmă şi acela al multor regi africani, stăpîni absoluţi pe vieţile 
şi pe libertăţile a zeci de mii de sălbatici goi'*62. 

Concluzia lui Smith este o formulă cure sintetizează 
mesajul politic al liberalismului economic: consumatorul 
dintr-o ţară intrată în ordinea diviziunii muncii este o 
fiinţă care depăşeşte cu mult condiţia sălbaticului. chiar 
dacă nu poate compara felul său de trai cu cel al nobilului 
dedat luxului. Două secole mai tîrziu. formula a rămas 
(aproape) neschimbată: piaţa aduce belşug celor care i se 
raliază, atenuînd diferenţele de statut. În acest sens. divi- 
ziunea muncii este nu numai un mecanism de producere 
a socialului, ci şi un vehicul al democratizării societăților. 


Suveranitatea consumatorului 
(Ludwig von Mises — 1958) 


Ceea ce s-a modificat totuşi în interiorul științei 
economiei este numele adversarilor sistemului pieţei. 

Într-adevăr, Ludwig von Mises (1881-1973) pornea. 
ca şi Smith, de la exemple oarecare. integrînd însă anali- 
zei economice chiar sensul unor termeni din limbajul 
curent: 


„Expresiile figurative pe care le întrebuinţăm generează 
adesea neînţelegeri. Referindu-se la marii industriaşi moderni și 
la liderii marilor firme de afaceri, oumenii vorbesc. de pildă. 
despre «regele ciocolatei», sau al bumbacului, sau al automo- 
bilului. Terminologia pe care o întrebuinţează indică faptul că ei 
nu văd, practic, nici o diferenţă între capit industriilor moderne și 
regii feudali, ducii sau seniorii de altădată. De fapt însă. diferența 
e foarte mare, fiindcă un rege al ciocolatei nu diriguieşte cîtuşi de 
puţin: el deservește. El nu domneşte peste teritorii cucerite. 
independent de piaţă şi de clienţii săi. Regele ciocolatei — sau 
regele oțelului, sau regele automobilului, sau orice alt rege al 
industriei moderne — depinde de industria în care activează și de 
clienţii pe care-i deserveşte. «Regele» acesta trebuie să-și asigure 
bunăvoința supușilor săi, consumatorii: el îşi pierde «regatul» de 

îndată ce nu mai este în măsură să le furnizeze clienţilor săi ser- 
vicii mai bune la costuri mai scăzute decît rivalii lui“. 


Pe scurt: capitalismul a modificat titularul suverani- 
tății. Consumatorul este adevăratul suveran al vremu- 
rilor moderne, căci el „votează“ zilnic în favoarea unor 
produse, determinînd poziţia producătorilor obligați să 
se supună democraţiei economice. Această cedare de 
suveranitate în favoarea omului comun nu este singurul 
avantaj adus de sistemul pieţei. I se adaugă un ritm al 
mobilităţii sociale nemaîntilnit în istorie, pe care Mises 
îl acrediteuză prezentînd mai întîi punctul din care s-a 
plecat: 


„Cu două sute de ani în urmă, înainte de înflorirea capita- 
lismului, statutul social al unei persoane era fixat de la un capăt 
lu altul al vieţii sale; acest statut era moştenit de lu părinţi şi apoi 
rămînea neschimbat. Dacă te năşteai sărac, sărac rămiîneai, iar 
dacă te năşteai bogat — senior sau duce — atunci îţi păstrai ducatul 
şi proprietatea corespunzătoare pînă la sfîrşitul zilelor. 

Cît despre producţie, industriile primitive existau aproape 
numai pentru beneficiul celor avuţi. Majoritatea populației (nouă- 
zeci la sută sau chiar mai mult din populaţia Europei) lucra 
pămîntul şi nu venea în contact cu industria, orientată către oraşe. 
Sistemul acesta rigid, al societăţii feudale, a prevalat în cea mai 
mare parte a Europei, vreme de multe secole. 

Însă. pe măsură ce populaţia rurală sporea. a apărut un 
surplus de persoane relativ la pămînt. Acest surplus de populaţie, 
format din oameni lipsiţi de averi moştenite, nu găsea de lucru în 
agricultură; pe de altă parte, acestor oameni le era imposibil să se 
angajeze în industrie, căci mai-marii oraşelor îi împiedicau s-o 
facă. Numărul acestor «indezirabili» continua să crească şi 
nimeni nu ştia ce se putea face cu ei. Ei erau «proletari», în înțe- 
lesul deplin al termenului, indezirabili pe care guvernanţii nu 
puteau decît să-i trimită fie în case de corecție, fie în aziluri 
pentru săraci. În anumite părți ale Europei, mai cu seamă în Ţările 
de Jos şi în Anglia, aceste categorii de persoane au devenit atît de 

numeroase, încît, prin secolul al XVIII-lea, ele reprezentau o 
adevărată ameninţare la adresa ordinii sociale existente”. 


Situaţia socială a Angliei înainte de naşterea capita- 
lismului era incomparabil mai dramatică decît cea a 
ţărilor sărace de azi: 


„Cînd discutăm despre situaţiile oarecum similare existente 
astăzi în India sau în alte ţări în curs de dezvoltare, nu trebuie să 
uităm că, în Anglia secolului al XVIII-lea, condiţiile erau cu mult 
mai precare. Pe atunci, populaţia Angliei număra şase sau şapte 
milioane de suflete, dar din acestia, mai mult de un milion. 
probabil două milioane, nu erau decît asemenea proscrişi sărmani. 
cărora sistemul existent nu le oferea nici o perspectivă. Soarta 
care urma să le fie rezervată acestor indezirabili reprezenta una 
dintre marile probleme cu care se confrunta Anglia. în secolul ul 
XVIII-lea. 

O altă problemă majoră era lipsa de materii prime. Britanicii 
erau siliţi să-şi pună, în mod cît se poate de serios, următoarea 
întrebare: ce vom face în viitor, cînd pădurile noustre vor înceta 
să ne mai asigure lemnul necesar pentru industrii şi pentru încăl- 
zirea caselor? Pentru clasele stăpînitoare, situaţia era disperată. 
Oamenii de stat nu ştiau ce să facă, iar aristocrația aflată la putere 
nu avea nici o idee cu privire la îmbunătățirea condiţiilor 
existente”. 


Capitalismul a devenit o soluție de ieșire din această 
situaţie dezagreabilă pentru că el a adus un nou tip de 
producţie, cea numită de masă, adică a creat lucruri 
accesibile pentru oamenii de rînd: 


„În această situație socială îngrijorătoare s-au ivit zorii 
capitalismului modern. O parte dintre acei indezirabili, dintre 
acei oameni săraci, au încercat să organizeze mici ateliere, în 
care se puteau produce anumite lucruri. Aceasta a fost o inovaţie. 
Inovatorii nu produceau bunuri scumpe, destinate exclusiv 
claselor superioare; ei produceau bunuri mai ieftine, pentru uzul 
tuturor. lar aceasta a fost originea capitalismului, aşa cum îl 

cunoaştem astăzi. E vorba de începutul productiei de masă, care 
este principiul fundamental al industriilor capitaliste. În vreme ce 
vechile industrii de procesare, care-i deserveau pe oamenii 
înstăriți din oraşe, nu produceau decît aproape exclusiv pentru a 
satisface cererile claselor superioare, noile industrii capitaliste au 
început să producă lucruri accesibile pentru oamenii de rînd. Era 
producţia de masă, destinată să satisfacă nevoile maselor. 

Acesta este principiul fundamental al capitalismului, aşa 
cum există el astăzi în toate țările care se bucură de un sistem 
dezvoltat de producţie în masă: marile firme de afaceri, care sînt 
ținta celor mai fanatice atacuri ale așa-numiţilor stîngişti, produc 
aproape exclusiv pentru a satisface dorințelor maselor. Întreprin- 
derile care produc exclusiv bunuri de lux, pentru cei avuţi, nu pot 
atinge niciodată dimensiunile marilor firme de afaceri. Iar astăzi, 
persoanele care lucrează în marile fabrici sînt şi principalii 
consumatori ai produselor realizate în asemenea fabrici. Aceasta 
este diferenţa fundamentală existentă între principiile capitaliste 
de producţie şi cele feudale, din vremurile trecute”. 


Capitalismul a creat, în plus, identitatea dintre consu- 
mator şi producător: 


„Cînd oamenii presupun, sau pretind, că există o diferenţă 
între producătorii şi consumatorii produselor marilor firme, ei 
comit o eroare gravă. În magazinele universale americane, puteţi 
auzi sloganul «consumatorul are întotdeauna dreptate». lar acest 
consumator nu este altul decît cel care produce în fabrici aceste 
bunuri, comercializate în magazinele universale. Cei care gîndesc 
că puterea marilor firme este enormă comit de usemenea o eroare, 
deoarece marile afaceri depind în întregime de patronajul celor 
care le cumpără produsele: chiar şi cea mai mare întreprindere îşi 
pierde puterea şi influența de îndată ce își pierde clienţii“. 


Acest sistem este cel care introduce libertatea 
competiţiei, adică libertatea de a inventa. de a introduce 
noutatea, chiar dacă el are de luptat cu prejudecăţi puter- 
nice care îi neagă forta. Mises ia exemplul industriei 
transporturilor: 

„În urmă cu cincizeci sau şaizeci de ani, în mai toate ţările 
capitaliste se spunea despre companiile feroviare că sînt prea 
mari şi prea puternice: că ele formează un monopol; că nu este 
posibil să intre cineva în competiţie cu ele. Se afirma că. în 
domeniul transporturilor. capitalismul ar fi atins deja un stadiu în 
care devenea autodizolvant, deoarece eliminase competiţia. Ceea 
ce treceau cu vederea aceşti oameni era faptul că puterea 
companiilor feroviare depindea de capacitatea lor de a deservi 
consumatorii mai bine decît orice altă metodă de transport. 
Desigur, ar fi fost ridicol pentru cineva să rivalizeze cu aceste 
mari firme feroviare construind încă o cale ferată. paralelă cu cea 
veche, deoarece aceasta era suficientă pentru a satisface 
necesităţile existente. Însă, foarte curînd. s-au ivit altfel de rivali. 
Libertatea de a intra în competiţie nu înseamnă că poti reuși 
imitînd sau copiind, pur şi simplu, exact ceea ce au făcut alții 
înaintea tu. Libertatea presei nu Înseamnă că ai dreptul să copiezi 
textul scris de altul şi să dobîndeşti astfel succesul pe cure celălalt 
îl merită pe deplin, datorită realizărilor sale. Ea înseamnă că ai 
dreptul să scrii ceva diferit. Libertatea de a intra în competiţie cu 
firmele de căi ferate, de pildă. înseamnă că eşti liber să inventezi 
ceva, să faci ceva care va pune în dificultate căile ferate, astfel 
încît competitivitatea lor să devină foarte precară. 

În Statele Unite. mijloacele de transport care au rivalizat cu 
transportul feroviar — autobuze, automobile. camioane şi avioane — 
au determinat pierderi importante pentru căile ferate, cure s-uu 
văzut aproape complet înfrînte în domeniul transportului de 
călători. 

Dezvoltarea capitalismului constă în obţinerea de către toți a 
dreptului de a deservi clienţii mai bine şi/sau mai ieftin. Această 
metodă, acest principiu, a transformat întreaga lume, într-un 
interval de timp relativ scurt, făcînd cu putinţă o creştere fără 
precedent a populaţiei”. 


Mises împinge demonstraţia pînă în punctul în care 
capitalismul apare ca însăşi sursa vieţii: 


„In Anglia secolului al XVIII-lea. din roadele pămîntului nu 
puteau trăi decît şase milioane de oameni, la un nivel de trai 

foarte redus. Astăzi, în 1958, peste cincizeci de milioane de 
persoane se bucură de un nivel de trai mult mai ridicat chiar şi 
decît acela al persoanelor înstărite din secolul al XVIII-lea. Iar 
nivelul de trai din Anglia zilelor noastre ar fi, probabil, încă şi mai 
ridicat, dacă nu s-ar fi irosit o mulțime de energie britanică în 
episoade ce s-au dovedit a fi, din numeroase puncte de vedere, 
«aventuri» politice şi militare care se puteau evita. 

Aceasta este realitatea în privinţa capitalismului. lată de ce, 
dacă un englez — sau, în general, orice altă persoană, din orice ţară 
de pe mapamond -— le spune astăzi prietenilor săi că este un 
adversar al capitalismului, i se poate da o replică minunată: «Ştim 
că populația acestei planete este acum de zece ori mai numeroasă 
decît în epoca precapitalistă; ştim că toţi oamenii care trăiesc azi 
se bucură de un nivel de trai mai ridicat decît acela al strămoşilor 
tăi, din epoca precapitalistă. Dar cum putem şti dacă tu eşti acel 
unu din zece care ar fi supravieţuit în absenţa capitalismului? 
Simplul fapt că trăieşti astăzi dovedeşte succesul capitalismului, 
fie că pui sau nu mare preţ pe propria ta viaţă»”. 


Pentru economiştii liberali, istoria capitalismului a 
cunoscut o formidabilă falsificare03. Mises clarifică și el 
unul dintre miturile acreditate de adversarii capita- 
lismului. E vorba despre mitul exploatării: 


„În ciuda tuturor beneficiilor care i se datorează, capitalismul 
a fost atacat şi criticat cu furie. Este necesar să înțelegem originea 
acestei antipatii. Este un fapt că ura faţă de capitalism nu s-a 
născut în mijlocul maselor, nici în mijlocul muncitorilor înşişi, ci 
în rîndurile aristocrației posesoare de pămînturi — clasele supe- 
rioare, nobilimea britanică şi cea continentală. Aceşti oameni 
reproşau capitalismului o împrejurare neplăcută pentru ei: la 
începutul secolului al XIX-lea, salariile sporite plătite de 
industriaşi muncitorilor fortau aristocrația rurală să plătească 
salarii la fel de ridicate muncitorilor agricoli. Aristocraţia a atacat 
industriile criticînd nivelul de trai al maselor de lucrători. 

Desigur, din punctul nostru de vedere, nivelul de trai al 
muncitorilor de pe atunci era extrem de scăzut; condiţiile din 
vremea capitalismului timpuriu erau absolut şocante. dar nu din 

cauză că nou-dezvoltatele industrii capitaliste i-ar fi lezat pe mun- 
citori. Persoanele angajate pentru a munci în fabrici cunoscuseră 
deja, în prealabil, un nivel de existenţă practic subuman. 

Vechea şi bine ştiuta poveste, repetată de sute de ori, care 
afirmă că fabricile angajau femei şi copii şi că aceste femei şi 
aceşti copii ar fi trăit în condiţii satisfăcătoare înainte de a lucra 
în fabrici este unul dintre marile falsuri ale istoriei. Mamele care 
lucrau în fabrici nu aveau cu ce să gătească; ele nu îşi părăseau 
căminele sau bucătăriile pentru a merge să lucreze în fabrici. ele 
mergeau în fabrici deoarece nu aveau bucătării, sau. dacă aveau 
bucătării, nu aveau ce să gătească în ele. lar fiii lor nu soseau din 
aşezăminte de copii confortabile. Ei erau înfometați și aproape 
morţi de inaniţie. Toată vorbăria despre aşa-numitele orori de 
nedescris ale capitalismului timpuriu poate fi respinsă cu ujutorul 
unei singure statistici: tocmai în anii în care s-a dezvoltat capita- 
hsmul britanic, tocmai în perioada numită în Anglia Revoluţia 
Industrială. în anii 1760-1830, tocmai în acei ani. populaţia 
Angliei s-a dublat, ceea ce înseamnă că sute sau mii de copii. care 
înainte ar fi murit, au supraviețuit şi au crescut, pentru a deveni 
bărbaţi şi femei. 

Fără îndoială, condiţiile din vremurile de mai înainte erau 
foarte nesatisfăcătoare. Afacerile capitaliste le-au îmbunătăţit. 
Tocmai acele manufacturi timpurii sînt cele care au purtat de 
grijă lucrătorilor, fie direct, fie indirect, prin exportarea de 
produse şi importarea de hrană şi materii prime din alte ţări. În 
mod repetat, istoricii capitalismului timpuriu au falsificat istoria — 
pentru a întrebuința un cuvînt cît se poate de blînd. 

Circula mai demult o anecdotă, foarte posibil inventată, care 
îl privea pe Benjamin Franklin. Se povestea că Ben Frunklin ar fi 
vizitat o ţesătorie de bumbac în Anglia şi că proprietarul manu- 
facturii i-ar fi spus, plin de mîndrie: «Priviţi, fubricăm produse de 
bumbac pentru Ungaria.» Benjamin Franklin, privind în jur şi 
văzîndu-i pe lucrători îmbrăcaţi deplorubil, ar fi replicat: «De ce 
nu produceţi cîte ceva şi pentru propriii dumneavoastră angajati?» 

De fapt, existenţa acelor exporturi despre cure vorbea 
proprietarul ţesătoriei însemna tocmai că el producea într-adevăr 
pentru propriii săi angajaţi, deoarece Anglia trebuia să-şi importe 
materiile prime. Nu exista bumbac nici în Anglia, nici în Europa. 

Exista un deficit de hrană în Anglia, aşa că hrana trebuia im- 
portată din Polonia, din Rusia şi din Ungaria. Aceste exporturi 
constituiau plăţile pentru hrana importată, care făcea cu putință 
supraviețuirea populaţiei britanice. Există numeroase exemple, 
culese din istoria acelor vremuri, care pot ilustra atitudinea 
nobilimii şi a aristocrației fată de muncitori. Doresc să citez 
numai două. Primul se referă la faimosul sistem britanic cunoscut 
sub denumirea de Speenhamland. Este vorba de un sistem prin 
care guvernul britanic le plătea tuturor muncitorilor care nu 
cîştigau salariul minim (stabilit de oficialități) diferenţa dintre 
salariile pe care le primeau şi acest salariu minim. În felul acesta, 
aristocrația rurală era scutită de necazul produs de necesitatea de 
a plăti salarii mai mari în agricultură. Nobilimea continua să 
plătească salariile tradiţionale reduse, iar guvernanţii le su- 
plimentau. determinîndu-i astfel pe lucrători să nu părăsească 
muncile agricole şi să nu-şi caute slujbe în sistemul manufacturier 
urban. 

Optzeci de ani mai tîrziu, după expansiunea capitalismului 
din Anglia în Europa continentală, aristocrația rurală europeană 
a reacţionat şi ea împotriva acestui nou sistem de producţie. 
Junkerii prusaci din Germania, pierzîndu-şi numeroşi lucrători în 
beneficiul industriilor capitaliste, care ofereau salarii mai bune, au 
inventat un termen special pentru a desemna problema: 
Landflucht — „părăsirea regiunilor rurale“. lar în parlamentul 
german, ei discutau cum poate fi stăvilit acest rău, căci aşa era 
evaluată situaţia, din punctul de vedere. 

Prințul Bismarck, faimosul cancelar al Reichului german. a 
afirmat într-un discurs: «Am întîlnit un om la Berlin. un om 
care lucrase cîndva pe moşia mea. şi l-am întrebat: de ce ai 
părăsit moşia; de ce ai plecat de la ţară; de ce locuieşti acum la 
Berlin?» După spusele lui Bismarck. omul ar fi răspuns: 
«N-aveţi aşa frumoase Biergarten în sat, cum avem aici, în 
Berlin, unde poţi să stai jos, să bei bere şi să usculţi muzică.» 
Desigur, această poveste era spusă din punctul de vedere al 
prințului Bismarck, patronul, care nu coincideu cu punctul de 
vedere al tuturor salariaţilor săi. Aceştia se angajaseră în 
industrie deoarece industria le oferea salarii sporite şi le ridica 
nivelul de trai la cote fără precedent”. 

Pentru a argumenta diminuarea diferenţelor de veni- 
turi, Mises, spre deosebire de Smith. nu mai compară 
condiţia omului simplu cu cea a sălbaticului şi cu cea a 
nobilului, ci situaţia socială a claselor din America: 


„Astăzi, în ţările capitaliste, există o diferenţă relativ mică 
între nivelul de trai al uşa-ziselor clase superioare şi, respectiv. ul 
celor inferioare: ambele se bucură de hrană. îmbrăcăminte si 
adăpost. Dar în secolul al XVIII-lea şi mai devreme, diferenţa 
între reprezentantul clasei de mijloc şi reprezentantul clasei 
inferioare era că omul din clasa de mijloc avea încălţăminte. pe 
cînd cel din clasa inferioară nu avea. Astăzi, în Statele Unite, dife- 
rența între omul bogat şi omul sărac este adesea diferenţa dintre 
un Cadillac și un Chevrolet. Este posibil ca Chevroletul să fie 
cumpărat la mîna a doua, dar, în esenţă, el asigură aceleaşi foloase 
posesorului: acesta va putea să circule şi el cu automobilul 
dintr-un loc în altul. Mai mult de 50% din populația Statelor 
Unite este formată din persoane care locuiesc în case și 
apartamente care le aparțin”. 


In regim capitalist, ducă producătorul şi consuma- 
torul nu pot fi separați, nici patronul şi salariatul nu sînt, 
în realitate, diferiţi: 


„Atacurile la adresa capitalismului — în special solicitarea 
unor salarii mai mari — pornesc de lu presupoziţia falsă că salariile 
ar fi, în ultimă instanţă, plătite de altcineva decît de angajații din 
fabrici. Este, desigur, normal ca economiștii şi studenţii în 
economie să distingă între muncitor şi consumator şi să analizeze 
aceste roluri separat. Dar, în realitate, fiecare consumator trebuie. 
într-un fel sau în altul, să cîştige banii pe care-i cheltuie, iar 
imensa majoritate a consumatorilor se compune tocmai din 
aceiaşi oameni care lucrează, ca angajati. în întreprinderile care 
produc lucrurile pe care ei le consumă. În regim capitalist, ratele 
salariale nu sînt stabilite de o clasă diferită de cea a persoanelor 
salariate; este vorba de unii şi aceiaşi oameni. Nu corporaţia 
hollywoodiană este cea care stabilește salariul vedetei de cinema, 
ci oamenii care plătesc biletele de intrare la film. Nu antreprenorul 

care organizează un meci de box este cel care satisface cererile 
enorme ale boxerilor renumiţi, ci persoanele care plătesc taxele 
de vizionare a meciului. Distincția dintre patron şi angajat este o 
distincţie care se face în teoria economică. si nu unu care se 
observă în realitate; aici, patronul şi salariatul sînt, în ultimă 
instanţă, una şi aceeaşi persoană. 

În multe ţări. există persoane care gîndesc că este foarte 
nedrept ca un om care trebuie să susțină o familie cu mai multi 
copii să cîştige acelaşi salariu ca un altul, care nu se întreţine decit 
pe sine însuși. Întrebarea nu este însă dacă patronul ar trebui sau 
nu să-și asume o mai mare responsabilitate în funcție de mărimea 
familiei salariatului. 

Întrebarea pe care trebuie să o punem în acest caz este 
următoarea: ești dumneata, ca individ, gata să plăteşti mai mult 
pentru ceva, să zicem pentru o pîine, dacă ţi se spune că omul care 
produce această pîine are şase copii? O persoană sinceră va 
răspunde, cu siguranță, negativ, spunînd: «În principiu aş face-o, 
dar în fapt, dacă ar costa mai puţin, mai degrabă aş cumpăra 
pîinea produsă de omul fără copii.» Realitatea este că, dacă 
cumpărătorii nu-i plătesc patronului suficient pentru ca acesta 
să-şi poată plăti angajaţii, devine imposibil ca afacerea lui să 
continue“. 


Mises reamintește că numele „capitalism“ a fost 
creat de un adversar al sistemului. Chiar dacă el îl indică 
în mod greşit pe Marx0%, raţionamentul său înfăţişează 
o teză liberală cu o recurenţă remarcabilă, și anume 
asocierea capitalismului cu progresul: 


„Sistemul capitalist nu a fost numit «capitalism» de un adept 
al său, ci de un individ care-l considera cel mai rău dintre toate 
sistemele istorice, cel mai greu blestem căzut vreodată asupra 
omenirii. Omul acesta se numea Karl Marx. Cu toate acestea, 
n-avem motive să respingem termenul lui Marx. deoarece el 
descrie limpede sursa marilor progrese sociale făcute cu putinţă 
de capitalism. Aceste progrese sînt rezultatele acumulării de 
capital; ele se bazează pe faptul că oamenii, de regulă, nu 
consumă tot ceea ce produc, ci economisesc — şi investesc — o 

parte din acest produs. În legătură cu această problemă, există o 
serie de neînţelegeri”. 


Una dintre neînțelegerile pe care autorul tratatului 
despre Acţiunea umană le risipește este legată de cei 
care profită de pe urma capitalismului. Mises susţine că 
beneficiile sistemului revin mai întîi (inclusiv în timp) 
muncitorilor: 


„Un fapt adesea trecut cu vederea. referitor la capitalism, este 
acesta: economiile aduc beneficii tuturor celor doritori să producă 
sau să cîştige salarii. Cînd un om dobîndeşte o anumită cantitate 
de bani — să zicem, o mie de dolari — și, în loc să-i cheltuie. îi în- 
credinţează unei bănci de economii sau unei companii de asigu- 
tări, banii ajung în mîinile unui antreprenor, om de afaceri. care va 
avea astfel posibilitatea să iniţieze un proiect pe care mai înainte 
nu-l putea iniţia, deoarece nu dispuneu de capitalul necesar. 

Ce va face acum omul de afaceri cu acest capital supli- 
mentar? Primul lucru pe care trebuie să-l facă. prima utilizare pe 
care trebuie s-o dea acestui capital suplimentar. este să angajeze 
muncitori şi să achiziționeze materii prime = acțiuni prin care va 
determina o cerere suplimentară pentru muncitori şi materii 
prime, precum şi o tendinţă de creștere a salariilor şi a prețurilor 
la materii prime. Cu mult înainte ca cel care a economisit. sau 
antreprenorul. să obţină vreun profit din toate acestea, muncitorul 
neangajat, producătorul de materii prime. fermierul şi salariatul 
ajung să împartă beneficiile noilor economii. 

Cînd anume va dobîndi antreprenorul ceva de pe urma 
proiectului depinde de configuraţia viitoare a pieţei şi de capa- 
citatea lui de a anticipa corect această configuraţie. În schimb. atît 
muncitorii. cît şi producătorii de materii prime îşi obţin bene- 
ficiile imediat. S-a vorbit mult, cu vreo treizeci sau patruzeci de 
ani în urmă, despre «politica salarială». cum i s-a spus, a lui 
Henry Ford. Una dintre marile realizări ale domnului Ford a fost 
că plătea salarii mai mari decît alți industriași sau alte între- 
prinderi. Politica sa a fost numită «o invenţie», dar nu este sufi- 
cient să afirmăm că această politică nou «inventată» a fost rezul- 
tatul liberalismului domnului Ford. O nouă ramură de afaceri, sau 

o nouă fabrică într-o ramură de ufaceri deja existentă. trebuie să 
atragă muncitori din alte slujbe, din alte părți ale ţării, sau chiar 
din alte ţări. Singura cale pentru a obține acest rezultat este să li 
se ofere muncitorilor salarii mai mari pentru munca lor. Aşa s-au 
petrecut lucrurile în vremurile de început ale capitalismului, așa 
se petrec ele şi astăzi. 

Cînd manufacturierii din Marea Britanie au început să 
producă țesături de bumbac, ei au oferit lucrătorilor salarii mai 
mari decît cele pe care le primiseră înainte. Desigur, un mare 
procentaj din aceşti lucrători nu primiseră nimic înainte şi erau 
dispuşi să accepte orice sumă li se oferea. Dar, în scurt timp, pe 
măsură ce se acumula din ce în ce mai mult capital şi se dezvoltau 
din ce în ce mai multe întreprinderi, ratele salariale au crescut, 
determinînd creşterea fără precedent a populaţiei britanice lu care 
m-am referit”. 


O altă teză falsă răspîndită de către adversarii ca- 
pitalismului este, în viziunea liberală, cea a puuperizării 
proletariatului. Pentru a o discredita, Mises îşi iu drept 
aliat istoria şi arată, de asemenea, că marxiștii au o 
imagine a condiţiei umane usemănătoare celei folosite 
de către biologii care studiază comportamentul animal: 


„Evocarea plină de dispreț a capitalismului de către unii 
oameni, care-l prezintă ca pe un sistem destinat să-i înuvuțească 
pe cei bogaţi şi să-i sărăcească pe cei săraci, este greşită de la un 
capăt la celălalt. Teza lui Marx privitoare la ivirea socialismului 
se baza pe ipoteza că muncitorii deveneau mai săraci, că masele 
deveneau mai lipsite de mijloace de subzistență şi că, în cele din 
urmă, întreaga avuţie a unei ţări avea să se concentreze în mîinile 
cîtorva oameni, sau chiar ale unui singur om. lar apoi masele de 
muncitori sărăcite se vor revolta şi vor expropria bogăţiile 
proprietarilor avuţi. Conform acestei doctrine a lui Karl Marx, în 
cadrul sistemului capitalist nu poate exista nici o şansă, nici o 
posibilitate de îmbunătăţire a condiţiilor de trai ale muncitorilor. 

În 1864, adresîndu-se Asociaţiei Internaţionale a Muncito- 
rilor, în Anglia, Marx susţinea că opinia conform căreia sindica- 
tele ar putea îmbunătăţi condiţiile celor ce muncesc este «absolut 

greşită». El numea politica sindicală, de solicitare a unor rate 
salariale mai ridicate şi a reducerii programului de lucru, conser- 
vatoare — conservatorismul fiind, desigur, cea mai condamnabilă 
atitudine în ochii lui Marx. El sugera că sindicatele ar trebui să-și 
fixeze un nou ţel revoluționar anume «de a isprăvi în întregime 
cu sistemul salarial», aşezînd «socialismul» — proprietatea de stat 
asupra mjloucelor de producție — în locul sistemului proprietăţii 
private. 

Dacă privim în urmă, îndeosebi la istoria Angliei de după 
1865, constatăm că Marx s-a înşelut în toate privinţele. Nu există 
nici o ţară capitalistă occidentală în care condiţiile de trai ale 
maselor să nu fi cunoscut îmbunătăţiri fără precedent. Toate 
aceste progrese, din ultimii optzeci sau nouăzeci de ani, s-au fă- 
cut în ciuda pronosticurilor lui Karl Marx. Într-adevăr. socialiștii 
marxişti credeau că nivelul de trai al muncitorilor nu va putea fi 
niciodată ameliorat. Ei acceptaseră o teorie falsă. faimoasa «lege 
de fier a salariilor» — lege care afirma că salariul muncitorului în 
regim capitalist nu poate depăşi cantitatea necesară pentru 
subzistenţa lui, astfel încît să poată presta servicii în întreprindere. 

Marxiştii îşi susțineau teza după cum urmează: dacă ratele 
salariale ale muncitorilor cresc. ridicînd salariile deasupra ni- 
velului de subzistență, atunci muncitorii vor avea mai mulţi copii: 
aceşti copii, odată intraţi în rîndurile fortei de muncă, vor spori 
numărul lucrătorilor pînă la pragul după care ratele salariale vor 
scădea, readucîndu-i pe muncitori la nivelul de subzistență — la 
acel nivel minimal de supravieţuire. abia suficient pentru a 
împiedica populaţia să moară de inaniţie. Dar această idee a lui 
Marx, împărtăşită şi de mulți alți socialişti, se bizuie pe o imagine 
a muncitorului aidoma celei utilizate — pe bună dreptate — de 
biologi pentru a studia viaţa animalelor. de pildă a şoarecilor. 

Dacă sporim cantitatea de hrană disponibilă pentru orga- 
nisme animale. sau pentru microbi, atunci mai mulţi dintre aceştia 
vor supraviețui. Tot astfel, reducîndu-le hrana, le vom reduce 
numărul. Dar omul este diferit. Pînă şi muncitorul — în ciuda fap- 
tului că marxistii nu recunosc acest lucru — are dorinţe omenesti. 
altele decît hrana şi reproducerea speciei. O creştere a salariilor 
reale nu determină doar o creştere a populatiei, ci şi, înainte de 
orice, o îmbunătățire a nivelului mediu de trai. lată de ce ne 

bucurăm astăzi de un nivel de trai mai ridicat în Europa 
Occidentală şi în Statele Unite decît în ţările în curs de dezvoltare, 
de pildă, din Africa. 

Este necesar să insistăm însă asupra faptului că acest nivel de 
trai mai ridicat depinde de capitalul real investit. Aşa se explică 
diferenţa dintre condiţiile existente în Statele Unite şi cele din 
India: metodele moderne de combatere a bolilor contagioase au 
fost adoptate şi în India — într-o anumită măsură, cel puţin — și 
efectul a fost o creştere fără precedent a populaţiei. dar, deoarece 
această creştere a populaţiei n-a fost însoţită de o creștere 
corespunzătoare a volumului de capital investit, consecința a fost 
o creştere a sărăciei. Prosperitatea unei țări este direct propor- 
ționulă cu volumul de capital investit pe individ“65. 


Economia este, într-un sens, ştiinţa tipică vremurilor 
moderne. Ea tratează despre cotidian şi despre condiţia 
„democratică“ a pieţei, ea caută să justifice progresul 
material şi intelectual prin combinarea spontană a ac- 
țiunilor individuale, pentru a extinde libertatea în toate 
domeniile vieţii. 

Spre deosebire de teoria contractului social, care a 
fost practic abandonată la începutul secolului al 
XIX-leu66, economia a rezistat timpului. Capitalismul, 
realitatea socială cercetată de economişti, a fost un 
stimul intelectual mai puternic decît contractul social. 

Într-un mod oarecum paradoxal, dacă discursul de- 
spre societatea liberală a fost aşezat sub semnul econo- 
miel, astfel încît astăzi există un consens cvasigenerul în 
privinţa priorităţii problemelor economice, în schimb, 
discursul despre statul liberal a fost lăsat în grija moște- 
nitorilor teoriei politice. Diviziunea muncii a afectat, 
cum profetiza Smith, inclusiv domeniul spiritului. rezer- 
vînd întelegerea relaţiei dintre stat şi societate unor 
laboratoare intelectuale distincte. 


PARTEA A IV-A: STATUL LIBERAL 


Stat minimal și stat de drept 
(Norberto Bobbio — 1986) 


Pînă în secolul al XVI-lea, termenul latinesc status 
desemna exclusiv persoanele de uceeași condiţie socială, 
în sensul „stării persoanelor“ despre care vorbeşte 
dreptul privat: prin extensie, el a ajuns să desemneze 
apoi reunirea unor asemenea grupuri de persoane, în 
expresii precum „stările provinciale“ ori „stările gene- 
rale", întîlnite deja la sfîrşitul Evului Mediu sau „starea 
a treia", despre care scria în preajma Revoluţiei Franceze 
Siey&s67. Dar începînd cu secolul al XVI-lea, din status 
ia naştere şi cuvîntul stat, cu sensul său politic actual. E 
vorba de o evoluţie lentă, căci inclusiv Machiavelli, 
creatorul acestui nou sens, folosea, ca sinonime. cel 
puțin alte trei nume: principat, cetate şi republică. ulti- 
mul dintre acestea fiind intens utilizat şi de către Jean 
BodinC8, cel care a definit întîia dată acel atribut 
considerat azi esenţa statului, şi anume suveranitatea”. 

Din secolul ul XVI-lea încoace, termenul stat a făcut 
o carieră atît de impresionantă încît a devenit criteriul 
care. în opinia unor autori, discriminează concepţiile 
politice contemporane, clusificabile în funcție de priori- 
tatea dată statului administrator. statului partid, statului 
națiune ori statului savant70. Acestea sînt, de altfel, doar 
cîteva din numeroasele formule sub care apare astăzi 

statul. Inflaţia de termeni poate crea confuzie: cum (mai) 
poate fi definit statul liberal? 

Din perspectiva pe care o oferă secolul ul XX-lea. 
Statul liberal este, înainte de toate. un stat limitat. 
Norberto Bobbio (n. 1909) a nuanţat această expresie. 
distingînd între limitele puterilor şi limitele funcţiilor 
statului: 


„Doctrina liberală cuprinde amîndouă aspectele, chiar dacă 
ele pot fi tratate separat şi exclusiv unul faţă de altul. Liberalismul 
este o doctrină a statului limitat fie în privința puterilor, fie în 
privinţa funcţiilor sale. Noțiunea curentă folosită pentru a de- 
semna primul caz este stat de drept; noţiunea curentă pentru a 
desemna cel de-al doilea caz este stat minimal. Întrucît libera- 
lismul concepe statul atît ca stat de drept. cît şi ca stat minimal, 
se poate imagina un stat de drept care să nu fie minimal (de 
exemplu, statul social contemporan) şi se poate concepe şi un stat 
minimal care să nu fie un stat de drept (cum era. din punctul de 
vedere ul sferei economice, Leviathanul hobbesian. definit în 
acelaşi timp ca stat absolut în deplinul sens al cuvîntului și liberal 
în economie). În vreme ce statul de drept se opune statului absolut 
înțeles ca legibus solutus, statul minimal se opune statului maxi- 
mal: trebuie spus, aşadar, că statul liberal se afirmă în lupta îm- 
potriva statului absolut, în apărarea statului de drepi. şi împotriva 
statului maximal, în apărarea statului minimal, chiar dacă cele 
două mişcări de emancipare nu coincid întotdeauna din punct de 
vedere istoric şi practic”. 


Limitarea puterilor reprezintă esenţa statului de drept. 
Cum expresia aceasta nu este însă folosită doar de către 
liberali, gînditorul italian distinge cele trei sensuri prin- 
cipale ale ei: 


„Prin stat de drept se înţelege, în general. un stat în care 
puterile publice sînt reglementate de norme generale (legile 
fundamentale sau constituționale) şi trebuie să fie exercitate în ca- 
drul legilor care le reglementează, cu excepția dreptului cetă- 
țeanului de a recurge la un judecător independent. pentru a cere 

recunoaşterea şi pedepsirea abuzului şi a excesului de putere. 
Inţeles astfel, statul de drept respectă vechea doctrină, ce-şi are 
originea la clasici şi a fost transmisă prin doctrinele politice 
medievale, a superiorității guvernării legilor asupra guvernării 
oamenilor, conform formulei lui Henri Bracton /ex facit regem, 
doctrina a supravieţuit chiar și în perioada absolutismului, cînd 
maxima lui Ulpianus princeps legibus solutus a fost înţeleasă în 
sensul că suveranul nu era subiectul legilor pozitive pe care el 
însuşi le emana, ci numai subiect al legilor divine sau naturale și 
al legilor fundamentale ale domniei. De altfel, atunci cînd se 
vorbeşte despre stat de drept în cadrul doctrinei liberale a statului, 
trebuie adăugată definiţiei tradiționale o specificare ulterioară: 
constituționalizarea drepturilor naturale sau, altfel zis, transfor- 
marea acestor drepturi în drepturi protejate din punct de vedere 
juridic, adică în drepturi pozitive. În doctrina liberală. statul de 
drept presupune nu numai subordonarea puterilor publice de orice 
nivel legilor generale ale țării, ceea ce este o limită pur formală, 
ci şi subordonarea legilor limitei materiale a recunoaşterii 
anumitor drepturi fundamentale recunoscute prin Constituţie şi 
deci, în principiu, «inviolabile» (acest adjectiv se găseşte în arti- 
colul 2 al Constituţiei italiene). Din acest punct de vedere, se 
poate vorbi despre stat de drept în sensul ture, pentru a-l distinge 
de statul de drept în sensul slab, care este statul ne-despotic, con- 
dus nu de oameni, ci de legi, şi de statul de drept în sensul foarte 
slab, care este acela kelsenian, conform căruia, odată instituită or- 
dinea juridică a statului, orice stat e stat de drept. (În acest ultim 
sens, noţiunea însăşi de stat de drept pierde orice semnificaţie.) 


În interpretarea lui Bobbio, sensul tare al statului de 
drept este cel asumat de către liberali, care îl asociază, 
de altfel, cîtorva instrumente politico-constituţionale: 


„Din statul de drept în sensul tare al termenului, care este 
propriu doctrinei liberale, fac parte toate acele mecanisme consti- 
tuţionale care împiedică şi opresc exerciţiul arbitrar şi ilegitim al 
puterii şi împiedică sau descurajează ubuzul acesteia sau exer- 
ciţiul său ilegal. Dintre aceste mecanisme, cele mai importante 
sînt: 

(1) 


controlul puterii executive de către puterea legislativă sau. 
mai exact, controlul guvernului, căruia îi revine puterea 
executivă, de către Parlament, căruia îi aparține în ultimă 
instanță puterea legislativă şi de orientare politică: 
eventualul control al Parlamentului, în exercițiul puterii 
legislative ordinare, de către o curte jurisdicțională care să 
judece constituționalitatea legilor: 

o autonomie relativă a tuturor formelor ṣi nivelurilor guver- 
nării locale faţă de guvernarea centrală; 

o magistratură independentă de puterea politică“? !. 


În ceea ce priveşte limitarea funcțiilor statului, Bobbio 
considera că ea priveşte două mari domenii: sfera 
religioasă (sau spirituală) şi sfera economică. Intr-o 
perspectivă istorică, limitarea funcţiilor statului a în- 
semnat emanciparea treptată a individului de sub tutela 
statului în aceste două orizonturi ale acțiunii. „Sfîrsitul 
statelor confesionale și formarea statului neutru și 
agnostic în privinţa credințelor religioase”. respectiv 
„sfîrsitul privilegiilor şi obligaţiilor feudale şi dobîndi- 
rea libertăţii de a dispune de bunuri şi a libertăţii schim- 
bului“ sînt cele două mari dosare ale istoriei statului 
liberal ca stat cu funcții restrînse7?. 

Trebuie precizat însă că expresia stat minimal de- 
semnează în genere doar cel de-al doilea aspect al limi- 
tării funcţiilor statului indicat de Bobbio (limitarea func- 
tiilor economice ale statului) și mai puţin transformarea 
statului într-o instanță neutră din punct de vedere 
religios, într-o instanţă care, cu alte cuvinte. nu mai 
deţine monopolul asupra opiniei. Mai mult decît atît, se 
poate observa că, dacă statul de drept în sensul tare a 
devenit o realitate a lumii occidentale de astăzi, dacă 
neutralitatea şi agnosticismul religios al statului definesc 
de asemenea Occidentul matur, în schimb. idealul sta- 
tului minimal în domeniul economiei a fost departe de 
a fi urmat în secolul al XX-lea. Dimpotrivă. aşa cum 
remarca Bobbio, statul de drept occidentul din zilele 
noastre este un stat social, adică un instrument a cărui 
implicare profundă în economie are rațiuni sociale. 

Stat protector (Pierre Rosanvallon — 1981) 


Un alt nume al statului social contemporan este 
statul-providenţță. Unii liberali de formaţie economică, 
precum Friedrich von Hayek sau Wilhelm Roepke, au 
făcut din denunţarea statului-providenţă un capitol 
esenţial al reflecţiei lor: începînd din anii 1960, acest tip 
de stat i-a preocupat pe economiştii liberali mai mult 
chiar decît statul totalitar, întrucît statul-providenţă a 
fost considerat o formă de dominație mai subtilă şi, în 
consecinţă, mai redutabilă şi mai perversă decît domi- 
nația brutală a statului totalitar. Nu întîmplător Roepke 
numea statul social contemporan „stat subtotalitar“*73: în 
lectura economiştilor, statul-providenţă este o modali- 
tate indirectă şi greu perceptibilă de a limita piaţa liberă, 
o ruptură dramatică de valorile economiei moderne, în 
ultimă instanţă o negare a individualismului. Aşa se 
explică şi nostalgia economiştilor liberali contemporani 
pentru secolul al XIX-lea, care a întruchipat, în viziunea 
lor, idealul statului minimal sau nonintervenţionist în 
economie, un simplu „paznic de noapte", cum era numit — 
cu mult dispreţ — de către adversarii săi din epocă. 

O analiză care privilegiază însă perspectiva politică în 
dauna celei economice dă la iveală alte concluzii. 
Adoptînd o asemenea perspectivă, un istoric francez al 
ideilor liberale, Pierre Rosanvallon (n. 1948) a pus în 
evidenţă faptul că între statul liberal clasic şi statul-pro- 
videnţă există nu (doar) ruptură. ci (şi) continuitate. 
Rosanvallon reamintește un fapt esenţial, uitat în genere 
de economiștii liberali din secolul al XX-lea, şi anume 
acela că, la origini, statul liberal a fost gîndit ca un stat 
protector. Astfel. reflecția pe care Pierre Rosanvallon o 
consacră apariţiei statului-providență dezvăluie nu numai 
resorturile unei paradoxale înrudiri, ci şi inima tradiţiei 
intelectuale a statului liberal, adică ideile-forţă ale lui 
Thomas Hobbes şi John Locke despre stat şi individ: 


„Ipoteza mea este că nu putem înțelege dinamica statu- 
lui-providenţă dacă facem o lectură istorică prea scurtă. Prin 

lectură scurtă înțeleg situarea dezvoltării statului-providenţă în 
contextul evoluţiilor capitalismului şi ale socialismului din 
secolele al XIX-lea şi al XX-lea. Nu lămurim mare lucru dacă 
vedem în stutul-providenţă doar un ersatz de socialism, un 
amestec de capitalism şi socialism definitoriu pentru social-de- 
mocraţie, respectiv o mişcare compensatorie destinată să corec- 
teze dezechilibrele economice şi sociale ale capitalismului. Într-a- 
devăr, în ambele cazuri. dinamica statului-providenţă e redusă la 
cea a capitalismului. În acest fel, problema e doar amînată. nu 
rezolvată. Enigma îşi schimbă obiectul, dar acest obiect e la fel de 
greu de sesizat ca şi primul. Iată de ce atît teoria marxistă, cît şi 
cea liberală eșuează în întelegerea evoluţiei statului-providenţă. 
Căci nu capitalismul, cu contradicţiile sale interne și logica 
sa, cu lupta de clasă care îl însoteşte, oferă cheia înțelegerii 
resortului statului-providenţă. În altă parte trebuie căutat. și 
anume în evoluţia însăşi a statului-naţiune modern. Ipoteza mea 
e precizată de următoarele două afirmaţii: 
|.  Statul-providenţă din secolul al XX-lea reprezintă o apro- 
fundare şi o extindere a statului protector clasic. 
2. Statul protector este forma politică specifică statului modern. 
Aceste două afirmaţii trebuie precizate. Statul modern, uşa 
cum e gîndit şi creat între secolele al XVI-lea şi al XVIII-lea se 
defineşte ca stat protector, distingîndu-se astfel de toate formele 
politice anterioare de suveranitate. Să luăm două exemple de 
formulare a acestei modernități. Leviathanul lui Hobbes si Al 
doilea tratat de cîrmuire al lui Locke. Noul stat, a cărui arhitectură 
intelectuală o elaborează cei doi autori este întemeiat pe realizarea 
unei duble sarcini: producereu securităţii şi reducerea incertitu- 
dinii. Pentru ei, a gîndi statul şi a recunoaşte dreptul indivizilor 
la protecţie este unul şi acelaşi lucru. Avem de-a [ace cu două 
momente ale unei ufirmări unice. Scopul Republicii este securita- 
tea particularilor, va spune Hobbes. Naşterea individului şi cea a 
statului modern participă astfel la aceeaşi evoluţie. Una nu poate 
exista fără cealaltă. Statul e cel care îl face pe individ să existe ca 
subiect, deci, ca purtător de drepturi, pentru că statul îşi fixează 
ca ţel să protejeze aceste drepturi; nu există stat protector în lipsa 
individului deţinător de drepturi, nu există individ care să detină 
aceste drepturi fără stat protector. Contractul social este cel care 

asigură legătura dintre aceste două momente instituind, aşa cum 
afirmă în Leviathan Hobbes, «o putere comună, capabilă să-i 
apere pe oameni de atacul străinilor şi de daunele pe care şi le-ar 
putea aduce unii altora». 


Procesul naşterii statului protector înseamnă recu- 
noaşterea unor drepturi ale individului, dintre care două 
sînt esenţiale: 


„Primul drept al individului recunoscut ca subiect central al 
politicii este dreptul la viață. Individul acordă supunerea sau 
participarea sa, în funcţie de diversele forme ale acestui contract 
social. contra unei garanţii fundamentale: uceea de a fi protejat în 
integritatea sa fizică împotriva tuturor amenințărilor de violenţă 
internă. Trecerea de la starea de natură la starea civilă realizată 
prin intermediul statului constă în producerea păcii civile. 

Dar această siguranţă a indivizilor implică şi recunoașterea 
și garantarea altui drept. cel de proprietate. «Într-adevăr — scria 
Hobbes — acolo unde nu există Republică, fiecare om se află 
într-un război perpetuu cu semenii săi: în asemenea condiţii, orice 
lucru aparține celui care îl obține şi îl păstrează cu forţa, ceea ce 
nu € nici proprietate, nici comunitate, ci incertitudine». Proprie- 
tatea este prelungirea, atributul indisociabil al individului. Ea îl 
defineşte şi în același timp îl protejează. Pentru că ea constă în 
«determinarea a ceea ce e al meu, al tău şi al lui», proprietatea 
limitează violenţa socială. Dreptul de proprietate reduce incer- 
titudinea şi produce securitate. În această privință, Locke va 
spune că «scopul capital şi principal în vederea căruia oamenii se 
asociază în republici şi se supun guvernărilor este conservarea 
proprietăţii lor». Acesta e soclul intelectual la care trebuie să ne 
raportăm pentru a înţelege resortul statului protector, al statului 
care produce securitate şi reduce incertitudinile: statul modern nu 
poate fi gîndit decît ca stat protector“. 


Pentru a explica trecerea de la acest tip de stat la 
statul-providenţă, Rosanvallon introduce în discuţie, în 
primul rînd, procesul democratizării. care a complicat 
sensul protecţiei: 

„Statul-providenţă este mult mai complex decît statul pro- 
tector. Funcţia lui nu este doar aceea de a proteja un lucru 
dobîndit (viaţa sau proprietatea). ci şi de a acţiona intervenind 
pentru redistribuirea veniturilor. pentru reglementarea relațiilor 
sociale, pentru asumarea unor servicii colective. 

Trecerea de la statul protector la statul-providență poate fi 
văzută ca o dublă mişcare de radicalizare şi de corecție. 

Statul-providenţă trebuie înțeles. mai întîi de toate, ca o 
radicalizare, ca o extindere şi o aprofundare a statului protector 
clasic. Această radicalizare începe la sfîrşitul secolului ul 
XVIII-lea, sub influența mişcării democratice şi egalitare. De 
pildă. articolul 21 din Declaraţia drepturilor omului şi cetă- 
țeunului afirma că «ajutoarele publice sînt o datorie sacră. 
Societatea le datorează cetăţenilor nevoiaşi subzistenta. fie 
dîndu-le de muncit, fie asigurînd mijloace de existenţă celor care 
nu pot munci». Drepturile economice și sociale apar în chip firesc 
ca o prelungire a celor civice. Dacă adevăratul cetățean nu poate 
fi decît proprietar, atunci este necesar ca toți cetățenii care nu sînt 
proprietari să fie făcuţi cvasi-proprietari. adică trebuie instituite 
mecanisme sociale care să le dea un echivalent pentru securitatea 
ŞI siguranța pe care le garantează societatea. Lu sfîrșitul secolului 
al XVIII-lea va deveni o evidenţă ceea ce spusese deja Locke: 
«conservarea proprietăţii este scopul guvernării şi scopul oame- 
nilor atunci cînd aceştia intră în societate: trebuie. prin urmare. să 
se admită ca oamenii să fie proprietari a ceva, căci altfel ei ar 
pierde, atunci cînd se asociază, chiar ceea ce voiau să dobîn- 
dească asociindu-se, o absurditate atît de grosolană încît nimeni 
nu ar îndrăzni să o susțină». 

Mişcarea democratică nu va face altceva decît să revendice 
drepturile complete ale cetăţeniei pentru toţi indivizii: e vorba 
despre dreptul la sufragiu. dar şi despre dreptul la protecţie 
economică, indiferent că acesta va [i garantat de o proprietate 
reală sau de mecanisme care să se substituie efectelor proprietăţii. 
Aceasta este perspectiva cure ne îngăduie să înţelegem primele 
formulări ale dreptului la muncă, aşa cum apar ele, de exemplu. 
în faimoasele rapoarte ale Comitetului pentru cerşetorie, instituit 
în 1790, de către La Rochefoucuuld-Liincourt. în cadrul 
Constituantei. Programul preconizat atunci viza atît înmulțirea 

proprietarilor, prin muncă şi mai ales prin vînzarea bunurilor 
naționale. cît și crearea unor mecanisme de asistenţă publică 
pentru nevoiaşi. Textele Convenţiei vor merge. desigur. mai 
departe, aşa cum ne putem da seama citind raportul Barrère din 
LL mai 1794: «Într-o Republică bine ordonată. fiecare cetăţean 
dispune de o proprietate, iar milostenia nu distruge curajul; 
aristocrația deghizată în milă publică nu duce la servitute, numele 
de cerşetor nu e cunoscut, şi doar Republica poute pune în 
aplicare murea lege a binefacerii universale, prin regulamente 
înțelepte şi printr-o economie rațională. Da, vorbesc aici despre 
drepturile lor pentru că, într-o democraţie care se organizează, 
totul trebuie să tindă către scutirea fiecărui cetăţean de nevoia 
elementară, prin muncă, dacă el e în stare de a munci; prin 
educaţie, dacă e copil; prin ajutor, dacă e invalid sau în vîrstă. Să 
nu uităm niciodată că cetăţeanul unei Republici nu poate face nici 
măcar un pus fără a merge pe teritoriul său, pe proprietatea sa». 
Republicanii progresiști de lu sfîrşitul secolului al XIX-lea, ca și 
artizanii sistemului de securitate socială creat în 1945 nu vor 
spune altceva. lată în ce sens statul-providenţă nu este decît o 
extindere şi o prelungire a statului protector. Desigur, nu în sensul 
că ele ar avea aceeaşi formă sau că s-ar sprijini pe aceleaşi 
instituţii, ci întrucît se întemeiază pe o reprezentare identică a 
individului şi a raporturilor sale cu statul”. 


Există totuşi două elemente cure marchează foarte 
clar sau, mai exact, care produc diferenţierea statului 
protector clasic de statul-providenţă, primul dintre ele 
fiind legat de reprezentarea pe care societatea o are 
despre sine: 


„Primele teorii ale statului sînt întemeiate pe o reprezentare 
organică a societăţii şi a statului: acestea sînt gîndite sub forma 
corpului, a corpului politic şi a corpului social, care se întreţes în 
mod intim, primul fiind în acelaşi timp forma de ansamblu şi 
capul celui de-al doilea. Modalităţile de exprimare a solidarităţii 
cure corespund acestei reprezentări sînt în mod necesar concepute 
cu fiind încorporate în densitatea corpului social. ca încastrate în 
relaţiile sociale cele mai elementare: vecinătatea, familia, parohia. 


105 


Afirmarea individului pe care se întemeiuză inițial statul modern 
este esențialmente filosofică şi politică. Formarea progresivă a 
unei reprezentări extinse a individului. în dimensiunea sa 
economică şi socială, va avea loc sub presiunea economici 
politice. De aici va rezulta o reprezentare mai biologică a 
societăţii, cea a societății de piată. Dezvoltarea statului protector 
în stat-providență corespunde. în această perspectivă. unei 
necesităţi de a corecta şi de a compensa efectele unei anumite 
dez-încastrări sociale, pentru a relua limbajul lui Karl Polanyi. Pe 
scurt: trecerea de la statul protector la statul-providență traduce, 
la nivelul reprezentărilor statului. evoluţia în care societatea 
încetează să se gîndească pe sine ca un corp pentru a se concepe 
ca o piaţă”. 


Un al doilea element trebuie. în opinia lui 
Rosanvallon, luat în seamă. Este vorba despre „marea 
mişcare de laicizare politică modernă”, care produce 
efecte în locuri neașteptate. Chiar expresia stat-pro- 
videnţă — mai precis: Etat-providence (folosită deja în 
anii 1865. de autori ca Emile Ollivier sau Emile 
Laurent) sau Wohlfahrstaat (creație a aşa-numiţilor 
„socialişti de catedră” Wagner, Schaeffle, Schmoller în 
anii 1870) sau welfare state (termen apărut în Anglia în 
anii 1940) — suportă această influenţă. căci statul este 
erijat într-un fel de providenţă. Rosanvallon precizează: 


„Statul-providenţă exprimă ideea de a substitui incertitu- 
dinii providenţei religioase certitudinea providenţei statale. În 
acest sens, el este statul care îsi desăvîrseşte secularizarea. 
transferînd între prerogativele sale obisnuite binefacerile 
aleatorii pe care pînă atunci doar puterea divină era considerată 
aptă să le împartă. Statul-providenţă îşi fixează drept sarcină să 
compenseze hic et nunc inegalităţile de natură sau nenorocirile 
sorții. El este ultimul cuvînt al statului laic: după ce statul pro- 
tector şi-a afirmat suveranitatea emancipîndu-se de domeniul 
religios, statul-providenţă şterge ultimele urme ale acestuia, 
integrîndu-l. Imprevizibilităţilor milei şi providenţei le succed 
regularitățile statului”. 

Rosanvallon consideră că Hobbes a anticipat ucest 
fenomen atunci cînd scria că „întrucît mulți oameni 
devin, în urma unor împrejurări inevitabile, inapti să îşi 
satisfacă nevoile prin muncă, ei nu trebuie abandonaţi 
milei unor persoane private; legile Republicii trebuie să 
rezolve problema, în măsura impusă de necesitățile 
naturii. Într-adevăr. la fel cum un individ e lipsit de milă 
dacă nu se preocupă de invalizi, tot astfel e lipsit de 
milă suveranul unei Republici care îi va expune hazar- 
dului unei mile atît de nesigure”. La rîndul lui. Adam 
Smith a lucrat cu un sens ambiguu al providenţei, mai cu 
seamă în Teoria sentimentelor morale. unde întîlnim, în 
opinia lui Rosanvallon, atît un sens „religios şi artifi- 
cialist* al providenţei, cît şi unul „mecanic“. Ambigui- 
tatea aceasta nu este lipsită de importanţă. ea fiind de 
fapt solidară cu evoluţia conceptului de „mînă invizi- 
bilă“, fapt care-l determină pe Rosanvallon să distingă 
între „două reprezentări paralele: piaţa-providenţă şi 
statul-providenţă“. În fine, autorul francez explică în ce 
fel s-a trecut de la reprezentarea teoretică a statului-pro- 
videnţă la practicile asociate acestuia, atît de diferite de 
funcționarea iniţială a statului liberal ca protector al 
vieţii şi proprietăţii individuale: 


„Mişcarea istorică a căpătat substanţă prin punerea la punct 
a tehnicilor de asigurare. Statul protector (de siguranţă) va putea 
deveni astfel un stat-providenţă (de asigurare). De altfel, judecate 
din acest punct de vedere, mecanismele asigurării nu le contrazic 
pe cele ale mi:inii invizibile. La limită. tehnologia asiguratoare nu 
e decît un complement, o variantă a mîinii invizibile. În ambele 
cazuri, e vorba despre producerea unei ordini globale întemeiate 
exclusiv pe urmărirea intereselor personale. Asigurarea, la fel ca 
şi mîna invizibilă, produce aceleaşi efecte ca o bunăvoință certă: 
fiecare, atunci cînd se asigură, nu se gîndeşte decît la interesul 
său, ceea ce rezultă fiind o finanţare colectivă a accidentelor 
individuale. 

Această transformare este legată de descoperirea legilor 
matematice ale statisticii, care îngăduie pur şi simplu conceperea 

dominaţiei imprevizibilului. La originea acestei schimbări fun- 
dumentale se află lucrarea Ars conjectandi a lui Bernoulli. care 
afirma că «probabilitatea e un grad de certitudine». O afirmaţie 
cu o influenţă considerabilă. căci. plecînd de la ea, totul poate fi 
practic schimbat. Stutul-providenţă devine realmente posibil din 
punct de vedere tehnic: de-acum, el poate administra riscurile şi 
imprevizibilităţile cu aceeaşi uşurinţă cu cure guvernează 
regularităţile deja obişnuite. De la tratatul Despre modul de 
raționare în jocurile de noroc al lui Huygens la Matematica 
socială a lui Condorcet, de la lucrările lui Moheau la cele ale lui 
Qustelet, tehnica gestionării riscurilor şi dominarea statistică a 
hazardului deschid noi perspective, a căror intuiție o avea deja 
Bernoulli atunci cînd elabora proiectul aplicării descoperirilor 
sale ştiinţifice în chestiunile civile. morale şi politice. Pe scurt: 
ideea de probabilitate statistică a făcut practic posibilă şi teoretic 
imaginabilă integrarea ideii providenţei în stat. Statul-providențtă 
e odrasla tehnicilor moderne de asigurare”"74. 


Mai este statul-providență unul liberal? Într-o lectură 
economistă, răspunsul este. cu certitudine, negativ. În 
schimb, într-o lectură politică, răspunsul depinde de 
acceptarea noului sens dat protecției şi de redefinirea. pe 
această bază, a unor mecanisme de funcționare a 
instituțiilor tradiţionale ate statului liberal. 


Dificultatea contractului social 
(Jean-Jacques Rousseau — 1762) 


Definirea protecţiei pe care o furnizează statul mo- 
dern nu a fost însă niciodată simplă. În primul rînd. 
datorită felului în care e gîndită asocierea indivizilor, 
adică reunirea lor în comunitatea socială şi participarea 
lor politică. 

Jean-Jacques Rousseau (1712-1778) a exprimat 
această dificultate în maniera cea mai radicală, pentru că 
el a fost cel mai riguros individualist dintre filosofii 

moderni. Găsim la Rousseau toate elementele enume- 
rate de către Rosanvallon ca tipice pentru originile 
intelectuale ale statului modern: atît termenul protecţie, 
cît şi reprezentarea societăţii ca un corp intervin în 
discursul filosofului francez. Dar Rousseau problema- 
tiza atît protecția, cît şi reprezentarea socială, vrînd 
parcă să împingă pînă la ultimele consecinţe datele 
viziunii moderne. 

În capitolul al VI-lea din prima parte a Contractului 
social, el pleacă de la un topos bunulizat deja în gîndirea 
politică europeană, și anume de la experiența-limită a 
părăsirii stării de natură; Rousseau interpretează însă 
această experiență sub semnul dramei, căci omenirea 
abandonată naturii pare a risca să apuce calea pierzaniei, 
iar soluţia care se întrevede e oarecum pur mecanică, 
constînd într-o banală agregare de forțe: 


„Presupun că oamenii au ajuns în acel punct în care obsta- 
colele care dăunează conservării lor în starea de natură sînt mai 
puternice, prin rezistenţa lor, decît forțele pe care fiecare individ 
le poate folosi pentru a rămîne în această stare. În aceste condiţii, 
starea primitivă nu mai poate subzista, căci specia umană s-ar 
pierde dacă nu şi-ar schimba modul de a fi. 

Cum însă oamenii nu pot să zămislească noi forţe. ci doar să 
le unească şi să le dirijeze pe cele care există, ei nu au alt mijloc 
pentru a se conserva decît să formeze prin agregare o sumă de 
forţe care să poată înfrînge rezistenţa obstacolelor stării de natură, 
să pună în joc aceste forţe printr-un singur mobil şi să le facă să 
acționeze în chip concertat. 

Această sumă de forțe nu se poate naşte decît prin parti- 
ciparea mai multora. Dar cum forta şi libertatea fiecărui om sînt 
primele instrumente ale conservării sale, cum anume le va angaja 
el fără să-şi dăuneze sieşi şi fără a neglija grija pe care şi-o 
datorează”". 


Rousseau nu ezită să califice această întrebare drept 
o „dificultate“ și enunţă miza ei politică — miza contrac- 
tului social şi a clauzelor sale — în termeni rămaşi celebri: 

„Problema fundamentală la care răspunde contractul social 
este găsirea unei forme de asociere care să apere şi să protejeze 
cu toată forța sa comună persoana şi bunurile fiecărui asociat şi 
prin intermediul căreia fiecare. unindu-se cu toţi, să nu se supună 
totuşi decît sieși, rămînînd la fel de liber ca mai înainte. 

Clauzele acestui contract sînt atît de mult determinate de 
natura actului încît cea mai mică modificare le-ar zădărnici și 
le-ar anula efectele; iată de ce. chiar dacă ele nu au fost poate 
niciodată enunțate în mod formal, clauzele sînt pretutindeni 
aceleaşi, peste tot admise în mod tacit şi recunoscute, pînă în 
clipa în care, prin violarea pactului social fiecare revine la primele 
drepturi şi își regăseşte libertatea naturală. pierzind-o însă pe cea 
convenţională la care ajunsese renunţînd lu prima”. 


La fel ca şi Hobbes, Rousseau considera că preve- 
derile contractului pot fi rezumate. și el vedea în acest 
procedeu o ocazie pentru a fixa sensul protecţiei statale. 
Dar dacă Hobbes esenţializa contractul sub forma 
preceptului biblic „ce ţie nu-ţi place altuia nu-i face”75, 
Rousseau preferă un rezumat mult mai abstract. care 
indica nu sensul moral al asocierii în vederea protecţiei, 
ci o condiţie strict formală din perspectiva logicii so- 
ciale. Această condiţie. ca şi comentariile rousseauiste 
care o însoțesc, adaugă dramatizării inițiale un element 
care, în unele lecturi ale textului, a părut să anunțe... 
totalitarismul sau societatea totalitară 76, dar care. la drept 
vorbind, nu face decît să semnaleze cu forță sporită 
dificultatea construirii contractului social şi a unui stat 
limitat: 


„Clauzele se reduc, desigur, la una singură, şi anume la 
alienarea totală a fiecărui asociat. împreună cu toate drepturile 
sale, faţă de întreaga comunitate; căci, în primul rînd. cum fiecare 
se dă în întregime, condiţia este egală pentru toti şi. de aceea. 
nimeni nu are interesul să o facă oneroasă pentru ceilalți. 

În plus, întrucît alienarea se face fără rezerve, uniunea este 
într-atît de perfectă cît poate fi şi nici un asociat nu mai are ceva 
de reclamat. Căci dacă particularii ar păstra unele drepturi. cum 


110 


nu există nici un superior comun care să se pronunţe între 
particulari şi public, fiecare ar fi într-o anumită privinţă propriul 
său judecător şi ar pretinde curînd să fie judecător în toate; în 
aceste condiţii, starea de natură ar subzista şi asocierea ar deveni 
în mod necesar fie tiranică, fie zadarnică. 

În fine, întrucît fiecare se dă tuturor, el nu se dă nimănui şi 
cum nu există nici un asociat asupra căruia să dobîndim un drept 
pe care să nu-l și cedăm în ceea ce ne privește, cîştigul e 
echivalent cu tot ceea ce se pierde şi plusul de forţă dobîndită ne 
îngăduie să conservăm ceea ce avem. 

Dacă îndepărtăm din pactul social ceea ce nu ţine de esența 
sa, atunci vom descoperi că el se reduce la următorii termeni: 
fiecare dintre noi pune în comun propria persoană şi întreaga sa 
putere, sub suprema direcţie u voinţei generale, şi primim în corp 
fiecare membru ca o parte indivizibilă a întregului". 


Textul rousseauist despre esenţa contractului social 
se încheie într-o notă foarte diferită, ca un articol de 
dicţionar sec, care definește rezultatele pactului social 
sub semnul unei reprezentări detaliate a corpului, în care 
intervin vocea, viața şi voinţa persoanei publice: 


„În locul persoanei particulare a fiecărui contractant, acest 
act de asociere produce un corp moral şi colectiv compus din tot 
atîtia membri cîte voci are adunarea, corp care îşi dobîndește 
prin acelaşi act unitatea, eul său comun, viaţa şi voința sa. Per- 
soana publică formată în acest fel prin uniunea tuturor celorlalte 
căpăta în trecut numele de cetate şi acum e numită republică sau 
corp politic; acest corp e numit, de către membrii săi, stat, atunci 
cînd e pasiv, suveran, atunci cînd e activ şi putere, atunci cînd e 
comparat cu cele asemenea lui. În ceea ce-i priveşte pe asociaţi, 
ei capătă colectiv numele de popor, iar în particular se numesc 
cetățeni, atunci cînd participă la autoritatea suverană, respectiv 
supuşi, atunci cînd se supun legilor statului. Aceşti termeni sînt 
adeseori confundați şi sînt luaţi unul în locul celuilalt, însă e 
suficient să știi să-i distingi atunci cînd sînt folosiţi cu toată 
precizia”77. 


Rousseau nu ar fi insistat asupra acestor detalii. apa- 
rent pur lingvistice, dacă predecesorii săi contractualişti 
nu ar fi produs mai multe confuzii. De altfel, într-o notă 
anexată acestui capitol, Rousseau scria, cu vanitatea sa 
obişnuită, că „nici un autor francez nu a înţeles adevă- 
ratul sens al cuvîntului cetăţean". iar „sensul cuvîntului 
cetate aproape că s-a pierdut la moderni”7$. În 
Leviathan, Hobbes numise totuși rezultatul contractului 
social, la fel cum o va face și Rousseau, „Republică” sau 
„civitas*“79, dar e adevărat că demonstraţia sa păreu con- 
fuză întrucît societatea şi statul luau naștere simultan: 
altfel spus. pactum associationis Şi pactum subjectionis 
coincideau. fapt care părea să ducă inevitabil la o 
guvernare absolutistă. Pe de altă parte. chiar dacă. spre 
deosebire de Hobbes, Locke refuza posibilitatea ca 
indivizii care se asociază într-un corp politic să aibă 
drept scop constituirea unei forme politice absolutiste şi 
chiar ducă societatea economică se năștea, în viziunea 
sa. înaintea celei politice80. el nu distingea suficient de 
clar între societatea politică (înțeleasă ca ordine existen- 
tială) şi stat (înţeles ca instrument). Acest fapt introdu- 
cea o nefericită ambiguitate, de care Locke părea să fie 
totuşi conştient, căci el înțelegea să precizeze că starea 
civilă (sau politică) se poate întoarce la starea de natură, 
atunci cînd forta e utilizată în afara ordinii de drept8l. În 
aceste condiţii, deşi ordinea politică era destinată să 
garanteze proprietatea, eu eru greu de definit. 


Guvernarea ca rău necesar (Thomas Paine — 1776) 


Thomas Paine (1737-1809) a separat radical statul de 
societate, tocmai pentru a atrage atenția asupra carac- 
terului guvernării. Distincția propusă de el este multi- 
formă, căci Paine vorbea despre nevoi şi răutate. despre 
fericire şi vicii. despre protecție şi răzbunare. Pentru 
autorul Sirmţului comun. deşi scopul guvernării este — ca 

ŞI în viziunea contractualiștilor — garantarea siguranței 
individuale, guvernarea este cel mult un rău necesar: 


„Unii autori au confundat în aşa măsură societatea cu 
guvernarea încît n-au făcut deloc sau aproape deloc deosebire 
între ele; în timp ce ele nu numai că sînt diferite, dar uu şi origini 
diferite. Societatea este produsul nevoilor noastre. iar guvernarea, 
al răutăţii noastre; prima promovează fericirea noastră în mod 
pozitiv, prin unificarea sentimentelor noastre, a doua în mod ne- 
gativ, prin limitarea viciilor noastre. Una încurajează comuni- 
carea, cealaltă creează deosebiri. Prima reprezintă un protector. a 
doua un răzbunător. 

În orice stat, societatea este o binecuvîntare. pe cînd gu- 
vernarea, chiar în forma ei cea mai bună. este doar un rău necesar. 
iar în forma cea mai negativă — un rău de netolerat; pentru că 
atunci cînd suferim sau sîntem supuşi de către o guvernare 
acelorași nenorociri ca şi cele la care ne-am putea aștepta într-o 
țară fără guvernare, nefericirea ne este sporită de gîndul că noi 
înşine oferim mijloacele prin care ajungem să suferim. 
Guvernarea, ca și veșmintele, este semnul inocenţei pierdute; 
palatele regilor sînt construite pe ruinele paradisului. Căci dacă 
impulsurile conștiinței ar fi urmate în mod clar, uniform şi fără 
rezerve, omului nu i-ar trebui nici un alt legiuitor; însă pentru că 
lucrurile nu stau aşa, el consideră necesar să renunţe la o parte din 
ceea ce se află în proprietatea sa pentru a oferi mijloacele 
necesare protejării celorlalți; şi este îndemnat să facă acest lucru 
de către aceeaşi prudenţă care îl sfătuieşte în oricare alt caz să 
aleagă dintre două rele pe cel mai mic. Drept care, siguranţa fiind 
adevărata menire şi adevăratul scop al guvernării, urmează în 
mod evident că oricare formă a sa care pure cel mai probabil să 
ne asigure această siguranţă, cu cele mai mici cheltuieli şi cel mai 
mare beneficiu, este preferabilă tuturor celorlalte”. 


Principiul guvernării ca rău necesar e întemeiat pe o 
anumită imagine despre naşterea societăţii. Thomas 
Paine pleacă, la fel ca şi Hobbes, Locke sau Rousseau, 
de la o viziune individualistă, de la ipoteza unor indivizi 
solitari. Dar, spre deosebire de cei trei autori citați, Paine 

considera că intrarea individului în societate este ime- 
diată, el putînd evita „staționarea“ într-o stare de război. 
Paine înfățișa, de altfel, acest proces într-o perspectivă 


evoluționistă foarte banală, adică foarte credibilă: 


„Pentru a dobîndi o idee clară și corectă asupra menirii şi 
scopului guvernării, să ne imaginăm un mic număr de persoane 
aflate într-o regiune izolată a lumii, fără legături cu ceilalți; ei vor 
reprezenta deci primii oameni ai unei ţări sau ai lumii. În această 
stare de libertate naturală, societatea va fi prima lor preocupare. 
O mie de motive îi vor îndemna spre aceasta; puterea unui om 
este atît de inegală în raport cu dorințele sale, şi mintea sa atit de 
nepregătită pentru singurătate perpetuă. încît el este repede 
obligat să caute ajutorul şi alinarea altcuiva, care, la rîndul său. 
are nevoie de acelaşi lucru. Patru sau cinci persoane laolaltă ar 
putea fi în stare să ridice un sălaş acceptabil în mijlocul unui 
ținut sălbatic, pe cînd un om singur ar putea să muncească 
întreaga viaţă fără să realizeze nimic: după ce ar tăia copacii. el 
nu i-ar putea transporta şi nici ridica după ce i-a transportat: între 
timp, foamea l-ar îndemna să-şi abandoneze munca, şi fiecare 
nevoie diferită l-ar duce pe o cale diferită. Boala. sau chiar 
ghinionul, i-ar aduce moartea; căci, deși nici unu n-ar fi mortală, 
ele l-ar lipsi de posibilitatea de a-și continua viaţa şi l-ar reduce 
la o stare în care ar fi mai potrivit să se spună că se sfirşeşte decit 
că moare. 

În acest fel, necesitatea. asemenea forței gravitaționale. ar 
modela cu repeziciune emigranții nou-veniţi într-o societate ale 
cărei binefaceri reciproce ar elimina şi ar face inutile toate 
obligaţiile legate de lege şi guvernare. dacă ei ar rămîne perfect 
corecţi unul faţă de celălalt; însă cum nimic în afara paradisului 
nu este imun la viciu, se va întîmpla inevitabil ca. pe măsură ce 
depăşesc primele dificultăţi ale emigrării. care îi uneşte în virtutea 
unei cauze comune, sentimentul datoriei şi atasamentul lor 
reciproc vor începe să slăbească; iar această neglijenţă va duce la 
necesitatea stabilirii unei forme de guvernare care să suplinească 
lipsa de tărie morală. 

Drept sediu le va putea servi un copac potrivit. sub ramurile 
căruia toată colonia se va putea aduna să delibereze în legătură cu 

treburile publice. Este mai mult decît probabil că primele lor legi 
vor avea doar titlul de reglementări şi nu vor fi impuse prin 
nici o altă pedeapsă în afara disprețului public. În acest prim 
parlament, fiecare om va deţine un loc în virtutea dreptului său 
natural”. 


Această societate politică primitivă evoluează însă în 
mod necesar către o guvernare în care legislativul este 
ales. Pentru Paine, membrii acestui legislativ trebuie să 
aibă aceleaşi interese ca şi cei care i-au ales şi să actio- 
neze aşa cum aceștia ar acționa in corpore; pentru a 
asigura aceste două condiţii, singuru soluţie pare a fi ca 
alegerile să se ţină o dată la cîteva luni: 


„Pe măsură ce colonia se dezvoltă, problemele publice vor 
spori pe măsură, iar distanţa la care membrii vor fi separați va 
face ca, pentru toţi, faptul de a se întîlni în fiecare ocazie ca la 
început, cînd numărul lor era scăzut, locuinţele lor la mică 
distanţă şi problemele publice puţine şi neînsemnate, să fie 
neconvenabil. Aceasta le va atrage atenţia asupra avantajului de 
a consimţi ca partea legislativă să fie asigurată de un număr de 
persoane selectate din întregul grup, despre care se presupune că 
au aceleaşi preocupări cu ale celor care i-au ales şi care vor 
acționa în aceeași manieră în care ar acționa întregul grup dacă ar 
fi prezent. Dacă acea colonie se dezvoltă în continuare, va deveni 
necesară mărirea numărului de reprezentanţi şi, pentru ca inte- 
resul fiecărei părţi a coloniei să poată fi luat în seamă, se va con- 
sidera că cel mai bine e să se dividă întregul în părți convenabil 
alese, fiecare parte trimițîndu-şi propriul număr de membri: şi 
pentru cu aleşii să nu-şi găsească niciodată un alt interes decît cel 
al alegătorilor, prudenţa va găsi potrivită regula de a se organiza 
des alegeri, pentru că, de vreme ce aleşii pot în acest mod să se 
întoarcă şi să se integreze din nou în grupul general al alegătorilor 
în cîteva luni, fidelitatea lor faţă de alegători va fi garantată prin 
gîndul înțelept de a nu-și tăia craca de sub picioare. Şi cum acest 
schimb frecvent va stabili un interes comun în cadrul fiecărei 
părți a comunităţii, ei se vor sprijini reciproc în mod natural, și de 

acest lucru (nu de autoritatea regelui) depind forța guvernării şi 
fericirea celor guvernaţi"*82. 


Forța guvernării şi fericirea celor guvernaţi: două 
nume ale aceluiaşi ideal. Statul liberal se va organiza în 
jurul sau, mai precis, în vederea atingerii lor. dotîndu-se 
cu instituţii. În viziunea lui Paine, pentru a fi legitimă. 
descrierea acestor instituţii avea absolută nevoie de 
separarea dintre stat și societate. 


Separaţia puterilor (Montesquieu — 1748) 


Cea mai celebră descriere a instituţiilor statului 
liberal se află într-o operă elaborată înainte de Simţul 
comun al lui Paine: autorul ei este Montesquieu 
(1689-1755), cel care a aşezat întreaga problematică a 
statului liberal sub semnul separaţiei puteriloră3. 

Contextul în care este discutată această temă liberală 
devenită între timp instituţie centrală a statului de drept 
este, de fapt, definirea libertăţii politice şi a relaţiei ei cu 
Constituţia. Trebuie precizat că la Montesquieu, terme- 
nul Constituţie are înţelesul de regim politic. şi nu pe 
cel, foarte modern, de text fundamentul, în care îşi 
găseşte originea Dreptul. 

Autorul Spiritului legilor constată. mai întîi, că sen- 
sul libertăţii politice este foarte divers, ea desemnînd 
atît posibilitatea răsturnării unui tiran. cît şi pe cea de a-ţi 
alege guvernanţii, atît dreptul la violență. cît şi guver- 
narea prin intermediul legilor proprii. Mai mult decît 
atît, arată Montesquieu, libertatea a fost asociată fiecărei 
forme de guvernare: cei care trăiesc în monarhie au 
atribuit-o monarhiei, cei care trăiesc în republică — repu- 
blicii, cei care trăiesc în democraţie — democratiei. 
Pentru autorul francez, această parțialitate este suspectă. 
El încearcă să o corecteze, înainte de toate. propunînd o 

definiţie generală a libertăţii, separată de orice formă de 
guvernare: 


„Într-un stat, adică într-o societate în care există legi, 
libertatea nu poate consta decît în a putea să faci ceeu ce trebuie 
să vrei şi în a nu fi constrîns să faci ceea ce nu trebuie să vrei... 
Libertatea este dreptul de a face tot ceea ce îngăduie legile; iar 
dacă un cetăţean ar putea face ceea ce legile interzic, el şi-ar 
pierde libertatea, întrucît şi ceilalți ar avea o asemenea putere“. 


Există, apoi, două condiţii esenţiale ale libertăţii 
politice. Una este exprimată de către Montesquieu în 
chip pozitiv: libertatea există doar acolo unde există 
moderație. Cea de-a doua condiţie este exprimată 
negativ: libertatea există acolo unde nu se ubuzează de 
putere, adică acolo unde puterea limitează puterea. Cele 
două condiţii sînt înfăţişate ca învățături deduse din 
experienţă: 


„Libertatea politică nu există decît în guvernările moderate. 
Dar eu nu se află întotdeauna în statele moderate, ci doar în cele 
în care nu se ubuzează de putere: o experienţă eternă ne arată însă 
că orice om care are putere este înclinat să abuzeze de ea, pînă 
cînd dă în calea sa de obstacole. Oare cine ur fi crezut că virtutea 
însăşi are nevoie de limite? 

Pentru a nu putea abuza de putere, se cuvine ca lucrurile să 
fie în aşa fel rînduite, încît puterea să limiteze puterea. O 
Constituţie poate fi astfel alcătuită, încît nimeni să nu fie constrîns 
să facă lucrurile la care legea nu-l obligă şi să nu le facă pe cele 
pe care legea i le îngăduie“. 


Montesquieu realiza însă că. deşi au un scop comun — 
şi anume, conservarea — regimurile diferă foarte mult, 
prin scopurile lor secunde: astfel, Roma a căutat să-şi 
extindă teritoriul, Sparta a avut drept scop războiul, 
China — liniştea publică, Polonia — independenţa fiecărui 
cetățean. În viziunea autorului francez, există și un stat 
care are drept scop libertatea: e vorba despre Anglia. 

Vorbind despre această excepție, Montesquieu e foarte 
polemic, căci el opune filosofilor antici care s-au ostenil 
să caute principiile libertăţii în chip teoretic propriul 
său efort de descoperire directă a libertăţii: 


„Există în lume o naţiune care are cu obiect al Constituţiei 
sale libertatea politică. Voi examina principiile pe care ea se 
întemeiază. Dacă sînt bune. libertatea se va reflecta în ele ca 
într-o oglindă. 

Pentru a descoperi libertatea politică în Constituţie, nu e 
nevoie de prea multă trudă. Dacă o putem vedea acolo unde eu 
există, dacă am găsit-o, de ce să o mai căutăm”. 


În capitolul următor, intitulat „Despre Constituţia 
Angliei“, autorul expune rezultatele „anchetei sale de 
teren“, vorbind despre trei puteri diferite, care trebuie să 
rămînă separate: 


„În fiecare stat, există trei tipuri de puteri: puterea legislativă, 
puterea cure execută ceea ce ţine de dreptul public şi puterea care 
execută ceea ce ţine de dreptul civil. 

Prin intermediul puterii legislative, principele sau magistratul 
face legi, pentru un timp oarecare sau pentru eternitate, şi le 
corectează sau le abrogă pe cele cure există deja. Prin cea de-a 
doua putere, el declară război sau încheie pacea, trimite sau 
primeşte umbasadorii, veghează la siguranţă, previne invaziile. 
Prin intermediul celei de-a treia puteri, el pedepsește infracțiunile 
sau judecă litigiile dintre particulari. Vom numi această ultimă 
putere judecătorească, iar celeilate îi vom spune pur şi simplu 
puterea executivă a statului. 

Libertatea politică a unui cetăţean este aceu liniste sufle- 
tească născută din convingerea fiecăruia despre propria siguranţă: 
pentru ca această libertate să existe, se cuvine ca guvernarea să fie 
în aşa fel rînduită, încît unui cetățean să nu-i fie teamă de alt 
cetăţean. 

Dacă puterea legislativă şi cea executivă sînt reunite în 
mîinile aceleiaşi persoane sau ale aceluiaşi corp de funcţionari. nu 
există libertate, căci te poţi teme ca monarhul sau senatul să nu 

întocmească legi tiranice, pe care să le execute apoi în chip 
tiranic. 

Tot astfel, nu există libertate acolo unde puterea de a judeca 
nu este separată de cea legislativă şi de cea executivă. Dacă ea ar 
fi reunită cu puterea legislativă, atunci puterea asupra vieţii şi 
libertăţii cetăţenilor ar fi arbitrară, întrucît judecătorul ar putea 
avea o forţă de oprimare. 

Totul ar fi pierdut dacă acelaşi om sau acelaşi corp de 
guvernanti — fie el al nobililor sau al poporului — ar exercita 
aceste trei puteri: puterea de a face legi. puterea de a executa 
hotărîrile publice şi puterea de a judeca infracțiunile sau litigiile 
dintre particulari“. 


Montesquieu exemplifică tezele anterioare contrapu- 
nînd cîteva cazuri din Europa şi Asia: 


„În majoritatea regatelor din Europa, guvernarea este mo- 
derată, deoarece principele, care deţine primele două puteri, îi 
lasă pe supușii săi să o exercite pe cea de-a treia. În schimb, la 
turci, unde aceste trei puteri sunt reunite de către sultan, domneşte 
un despotism înfiorător. 

În republicile italiene, există mai puțină libertate decît în 
monarhiile noastre, deoarece aceste trei puteri fac corp comun. 
lată de ce, pentru a se menţine, guvernarea are nevoie de niște 
mijloace care sînt la fel de violente ca şi guvernarea turcilor; stau 
dovadă inchizitorii de stat [din Veneția] și cutia în care delatorii 
îşi pot depune oricînd acuzaţiile. 

Care este condiţia cetăţeanului în aceste republici? Corpul de 
funcționari deţine, ca executor al legilor, întreaga putere pe care 
şi-a atribuit-o ca legislator. El poate distruge statul prin hotărârile 
sale generale, şi, întrucît deţine şi puterea de a judeca, el poate 
distruge orice cetăţean, prin hotărîrile sale individuale. 

În asemenea cazuri, puterea e unică şi, chiar în absenţa pom- 
pei exterioare care însoțește un principe despotic, el e simţit în 
fiecare clipă. 

lată de ce principii care au dorit să devină despoti au început 
întotdeauna prin a reuni în mîinile lor toate magistraturile, şi mai 

mulți regi din Europa şi-au asumat toate funcțiunile însemnate din 
statul lor. 

Sînt convins că aristocrația pur ereditară din republicile 
Italiei nu este acelaşi lucru cu despotismul din Asia. Numărul 
mare al funcţionarilor îmblînzeşte uneori magistratura: şi cum 
nobilii nu au întotdeauna aceleaşi intenții. apar diverse instanţe 
care se tempereuză reciproc. Aşa, de pildă, la Veneţia, marele 
consiliu se ocupă de legislaţie, pregadi de execuţie, iar tribunalele 
celor patruzeci deţin puterea de a judeca. Din păcate, aceste 
instanţe diferite sînt formate din funcţionari care provin din 
acelaşi corp, formînd astfel aproape o putere unică”. 


Întrebările despre organizarea puterilor = cui trebuie 
ele încredințate? în ce fel se cuvin a fi administrate? — fi 
îngăduie autorului francez formularea unora dintre 
principiile liberale care vor deveni clasice = supunerea 
faţă de legi, şi nu [aţă de judecători: coerenţa internă a 
legislaţiei; echitatea tribunalelor — . chiar dacă detaliile 
amenajării lor practice s-au schimbat foarte mult: 


„Puterea de a judeca nu trebuie încredințată unui senat per- 
manent, ci se cuvine să fie exercitată de către persoane recrutate 
din corpul poporului [precum la Atena]. în anumite perioade ale 
anului, aşa cum indică legea, pentru a alcătui un tribunal care să 
funcţioneze doar atîta timp cît este nevoie. 

În acest fel, întrucît puterea de a judeca. atît de temută de 
către oameni, nu este legată nici de o anumită stare socială, nici 
de o anumită profesiune, ea devine. pentru a spune astfel. invi- 
zibilă şi nulă. Oamenii nu îi mai au permanent pe judecători în 
fata ochilor şi se tem de magistratură. nu de magistrați. 

Este chiar necesar ca, în cazul unor acuzaţii grave, învinuitul 
să-si poată alege alți judecători decît cei impuşi de lege sau măcar 
să poată recuza suficient de mulți judecători. astfel încît cei care 
rămîn să fie consideraţi ca fiind alesi de către el. 

Celelalte două puteri ar putea fi încredințate mai curînd unor 
funcţionari permanenţi sau unor corpuri permanente, întrucît ele 
nu sînt exercitate asupra vreunui particular; una dintre ele nu este 

altceva decît voinţa generală a statului. iar cealaltă, doar exe- 
cutarea acestei voințe generale. 

Dar dacă tribunalele nu trebuie să fie permanente, hotărîrile 
din tribunale trebuie să fie atît de invariabile, încît să nu fie 
niciodată altceva decît un text precis de lege. Dacă ele ar fi o 
opinie personală a judecătorului, atunci oamenii ar trăi în 
societate, dar fără a şti cu precizie ce datorii au faţă de aceasta. 

Se cuvine chiar ca judecătorii să fie de aceeaşi condiţie cu 
acuzatul sau egalii săi, pentru ca acesta să nu poată să creadă că 
a încăput pe mîna unor oameni care vor să-l nedreptăţească. 

Dacă puterea legislativă îi lasă puterii executive dreptul de a-i 
întemniţa pe cetăţenii care pot prezenta garanţii asupra propriei 
persoane. atunci nu mai există libertate; excepţie fac situaţiile în 
care cetățenii sînt arestaţi pentru a răspunde fără întîrziere lu o 
acuzaţie considerată de lege drept capitală; în acest caz. cetățenii 
sînt realmente liberi, întrucît ei nu sînt supuşi decît puterii legii. 

În schimb. atunci cînd puterea legislativă se consideră 
amenințată de o conjurație secretă îndreptată împotriva statului 
sau de vreo înțelegere tainică făcută cu duşmanii din afară, ea 
poate, pentru o perioadă scurtă şi limitată, să îngăduie puterii 
executive să dispună arestarea cetăţenilor suspecți. care în acest 
fel şi-ar pierde libertatea pentru un timp, dar pentru a o păstra în 
veci. 

Acesta este, de altminteri, singurul mijloc raţional de a 
compensa tiranica magistratură a eforiJor şi a inchizitorilor de stat 
ai Veneţiei, care sînt la fel de despotici””. 


Reprezentativitatea e justificată pe buza limitelor 
democraţiei directe, iar organizarea ei, plecînd de la 
ipoteza că ordinea locală e superioară celei naţionale. 
Mai multe principii şi concepte sînt deduse de aici. 

Astfel, pentru Montesquieu, trăsătura dominantă a 
reprezentanţilor este aceea că ei judecă mai bine decît 
poporul care sînt interesele publice. Autorul schiţează, 
în acelaşi context, o idee care va deveni ulterior un prin- 
cipiu constituțional cheie: e vorba despre nulitatea man- 
datului imperativ. Pentru Montesquieu, poporul trebuie 
să participe doar la alegerea reprezentanţilor, nu şi la 

executarea hotărîrilor, iar reprezentanţii trebuie să se 
limiteze la elaborarea legilor. fără să ia decizii cure cer 
intervenţia lor practică: 


„Deoarece într-un stat liber, fiecare om care e socotit a avea 
un suflet liber trebuie să se autoguverneze, ar trebui ca poporul în 
corp să deţină puterea legislativă: însă, cum acest lucru este cu ne- 
putinţă în statele mari şi poate da naștere la multe inconveniente 
în cele mici, se cuvine ca poporul să facă prin reprezentanţii săi 
tot ceea ce nu poate să facă el însuşi. 

Oricine cunoaşte mult mai bine nevoile oraşului său decît pe 
cele ale altor oraşe, tot așa cum oricine judecă mai bine de ce îi 
sînt în stare vecinii decît ce pot face ceilalţi compatrioți ai săi. De 
aceea, nu trebuie ca membrii corpului legislativ să fie luaţi din 
corpul naţiunii, ci este bine cu, în fiecare așezare însemnată. 
locuitorii să-şi aleagă un reprezentant. 

Marele avantaj al reprezentanţilor este capacitatea lor de a 
discuta afacerile publice. Poporul nu este capabil să o facă. acesta 
fiind unul din marile inconveniente ale democraţiei. 

Nu este necesar ca reprezentanţii, care au primit de la cei care 
i-au ales o îndrumare generală, să mai capete de la aceștia şi 
instrucţiuni pentru fiecare caz în parte, uşa cum se întîmplă în 
dietele din Germania. Este adevărat că. în acest fel, cuvîntul 
deputaţilor ar fi în mai mare măsură expresia vocii naţiunii, dar 
în acelaşi timp s-ar ajunge la nesfîrşite tărăgăneli şi fiecare 
deputat ar fi stăpînul tuturor celorlalți, iar în situaţiile presante. 
întreaga forţă a națiunii ar putea fi zădărnicită de un capriciu. 

Aşa cum spune pe bună dreptate dl. Sidney. atunci cînd 
deputaţii reprezintă o stare, ca în Olanda, ei trebuie să dea soco- 
teulă celor care i-au ales: alta este situaţia în care ei sînt deputati 
ai unor burguri, ca în Anglia. 

Toţi cetăţenii trebuie să aibă, în districtele lor, dreptul de vot 
pentru alegerea reprezentantului; sînt exceptați cei care se află 
într-o stare atît de joasă încît sînt considerați că nu au o voință 
proprie. 

Majoritatea republicilor antice aveau un mare viciu: acela că 
poporul avea dreptul să ia hotărîri, care cereau însă o aplicare. 
lucru de care poporul nu este deloc capabil. Poporul nu trebuie să 

participe la guvernare decît alegînd reprezentanţii, căci el este în 
Stare de aşa ceva. Căci, deşi sînt puţini cei care cunosc cu precizie 
de ce sînt în stare oamenii, fiecare este totuşi în măsură să știe, în 
genere, dacă alesul este mai luminat decît majoritatea celorlalți. 

Corpul reprezentanţilor nu trebuie ales nici el pentru a lua 
vreo hotărîre care să presupună acţiunea — acesta fiind un lucru pe 
care nu l-ar putea face bine —, ci pentru a face legi sau pentru a 
constata dacă legile elaborate au fost aplicate aşa cum trebuie; 
acesta e un lucru pe cure corpul reprezentativ îl poate face foarte 
bine și pe care, de fapt, doar el îl poate face bine”. 


Impulsul democratic pe care Montesquieu pare să-l 
suporte este repede anihilat. Pentru autorul Spiritului 
legilor, votul nobililor nu trebuie să fie nicidecum egal 
cu cel ul poporului; e nevoie chiar de două camere sepa- 
rate: una a reprezentanţilor poporului, cealaltă a repre- 
zentanţilor nobililor. Aceasta din urmă este, de fapt, un 
moderator al relaţiei executiv-legislativ, în condiţiile în 
care puterea judecătorească este, ne spune Montesquieu, 
„oarecum inexistentă”. Dreptul de veto şi ereditatea 
nobililor introduc constrîngeri suplimentare în alcătuirea 
corpului legislativ nobiliar: 


„Într-un stat, există întotdeauna oameni care se disting prin 
naştere, prin bogății sau prin onoruri; dacă toţi aceştia ar fi 
amestecați cu poporul şi dacă ei nu ar avea decît un singur vot, ca 
şi ceilalţi, atunci libertatea comună ar fi pentru ei o robie; ei nu 
ar avea nici un interes să o apere, întrucît majoritatea hotărîrilor 
ar fi îndreptate împotriva lor. Participarea nobililor lu elaborarea 
legilor trebuie să fie proporţională cu celelalte avantaje pe care ei 
le au în cadrul statului, lucru deplin posibil dacă nobilii alcătuiesc 
un corp care să aibă dreptul de a se împotrivi iniţiativelor 
poporului, la fel cum poporul are dreptul de a se împotrivi 
iniţiativelor lor. 

În felul acesta, puterea legislativă va fi încredinţată atît 
corpului nobililor, cît şi corpului care va fi ales pentru a repre- 
zenta poporul, fiecare reunindu-se și deliberînd separat, fiecare 
avînd vederi şi interese aparte. 

Dintre cele trei puteri despre care am vorbit. cea judecă- 
torească este oarecum inexistentă. Nu rămîn decît două: acestea 
au nevoie de o putere regulatoare, care să le tempereze. foarte 
nimerită pentru un asemenea scop fiind partea corpului legislativ 
alcătuită din nobili. 

Corpul nobililor trebuie să fie ereditar. El este ereditar, 
înainte de orice, prin natura sa; în plus. el trebuie să fie foarte 
interesul să-şi păstreze prerogativele, odioase prin ele însele, dar 
care, într-un stat liber, se află mereu în primejdie. 

Dar întrucît o putere ereditară ar putea fi împinsă să-si 
urmărească interesele particulare. dîndu-le uitării pe cele ale 
poporului. e necesar ca în problemele în care există un interes 
suprem de a o corupe — de pildă, în legile referitoare la perceperea 
impozitelor — această putere să nu ia parte la legiferare decît prin 
dreptul său de veto, fără posibilitatea de a statua. 

Numesc posibilitate de a statua dreptul de a porunci cu de la 
sine putere sau de a îndrepta ceea ce a poruncit altcineva. Numesc 
drept de veto dreptul de a anula o hotărîre luată de către cineva, 
aşa cum puteau face tribunii la Roma. Şi deși cel care are un drept 
de veto poate avea şi dreptul de a aproba. într-un asemenea caz. 
aprobarea nu este altceva decit o declarație conform căreia el nu 
face uz de dreptul său de veto şi de ceea ce decurge din acesta”. 


Relaţia executivului cu legislativul (singurele două 
puteri a căror deplină realitate e acceptată de către autor) 
ridică şi ea probleme: pentru Montesquieu, executivul 
nu se poate afla decît în mîna unui monarh, iar legisla- 
tivul nu trebuie reunit nici rar, nici permanent; execu- 
tivul trebuie să controleze legislativul. dar nu și invers. 
căci membrii executivului au nevoie de imunitate: 


„Puterea executivă trebuie să se afle în mîinile unui monarh. 
deoarece această parte a guvernării. care cere aproape în fiecare 
clipă o acţiune promptă, este mai bine administrată de unul decît 
de mai mulţi. pe cînd ceea ce depinde de puterea legislativă este 
adesea mai bine rînduit de mai mulți decît de unul singur. 

Dacă nu ar exista monarh şi puterea executivă ar fi încre- 
dinţată mai multor persoane provenite din corpul legislativ. atunci 

nu ar mai exista libertate, întrucît cele două puteri ar fi în acest caz 
reunite, aceleaşi persoane participînd uneori și, de fapt, putînd să 
participe mereu şi la una, şi la cealaltă. 

Dacă o lungă perioadă de timp corpul legislativ nu s-ar în- 
truni, atunci nu ar mai exista libertate. Căci din două una: ori nu 
s-ar mai lua nici o hotărîre legislativă. caz în care statul ar ajunge 
la anarhie; ori hotărîrile ar fi luate de către puterea executivă, care 
ar deveni în acest fel absolută. 

Ar fi inutil ca legislativul să fie întrunit în permanenţă, căci 
reprezentanţii nu s-ar simţi deloc comod şi. în plus, ei ar da prea 
mult de lucru puterii executive, care nu s-ar mai preocupa de 
execuţie, ci de apărarea propriilor prerogativele şi a dreptului său 
de a executa. 

În plus, dacă legislativul ar fi permanent reunit, s-ar putea 
întîmpla ca el să nu fie schimbat decît prin înlocuirea deputaților 
decedați cu alții noi, caz în care, dacă legislativul ar fi corupt, răul 
ar fi fără leac. Dacă legislativul se schimbă, atunci poporul care are 
o părere proastă despre corpul legislativ aflat în funcţiune îşi pune 
speranţa, pe bună dreptate, în următorul corp legislativ; în schimb, 
dacă s-ar menţine acelaşi corp legislativ, poporul, o dată ce l-ar 
vedea corupt, nu ar mai aştepta nimic bun de la legile sale; într-o 
asemenea ipoteză, poporul ar fi cuprins de funie sau ar deveni apatic. 

Corpul legislativ nu trebuie să se reunească din proprie 
iniţiativă, întrucît un asemenea corp nu poate avea o voinţă decit 
atunci cînd este reunit; iar dacă legislativul nu s-ar întruni în 
întregul său, atunci nu s-ar putea spune cure parte ar fi cu adevărat 
corpul legiuitor: cea care ar fi întrunită sau cea care nu ar fi 
întrunită. lar dacă legislativul ar avea dreptul să se autosuspende, 
s-ar putea ca el să nu ia niciodată o asemenea decizie; ușa ceva ar 
fi primejdios, dacă legislativul ar vrea să atace puterea executivă. 
De altfel, există momente convenabile şi altele mai puţin 
convenabile pentru reunirea corpului legislativ: în consecinţă, 
este nevoie ca puterea executivă să fie aceea care stabileşte 
momentul convocării legislativului şi durata sesiunilor sale, ţinînd 
seama de împrejurările de care are cunoştinţă. 

Dacă puterea executivă nu are dreptul de a se opune iniția- 
tivelor corpului legislativ, acesta va fi despotic, căci îşi va putea 
atribui toată puterea imaginabilă, anihilînd celelalte puteri. 

În schimb, nu trebuie cu puterea legislativă să aibă. la rîndul 
ei, dreptul de a se împotrivi puterii executive, căci executivul are 
limite date de propria sa natură, fiind de aceea inutil să fie 
îngrădit: în plus, puterea executivă se exercită întotdeauna în 
situații care cer promptitudine. Puterea tribunilor romani avea 
tocmai viciul că înfrîna nu doar legiferarea, ci şi execuţia. fapt cu 
mari consecințe nefaste. 

În schimb. dacă într-un stat liber puterea legislativă nu 
trebuie să aibă dreptul de a o frîna pe cea executivă, ca are dreptul 
si trebuie să aibă posibilitatea de a analiza în ce fel au fost 
excutate legile pe care le-a făcut: în asta constă superioritatea 
acestei guvernări în raport cu cea din Creta şi din Sparta, unde 
cosmii şi eforii nu dădeau vreodată socoteală de administratia lor. 

Însă, indiferent de această analiză care îi revine, corpul le- 
gislativ nu trebuie să aibă puterea de a judeca persoana şi, în 
consecinţă, nici purtarea celui cure execută legile. Persoana care 
face parte din executiv trebuie să fie imună, căci. fiind necesară 
statului pentru ca legislativul să nu devină tiranic, nu ar mai 
exista libertate, atunci cînd respectiva persoană ur fi acuzată sau 
judecată, 

În acest caz, statul nu ar mai fi o monarhie, ci o republică 
lipsită de libertate. Cel care e investit cu puterea executivă nu îşi 
face prost datoria decît dacă are consilieri răi, care urăsc legile ca 
miniştri, deși ele îi ocrotesc ca oameni; aceşti consilieri pot [i 
cercetaţi și pedepsiţi”. 


Asocierea puterit judecătoreşti cu cea legislativă este 
interzisă, exceptînd cîteva situaţii: 


„Cu toate că, în genere, puterea judecătorească nu trebuie să 
fie asociată cu vreo parte a puterii legislative, există trei excepţii 
de la regulă, bazate pe interesul particular al celui care urmează 
să fie judecat. 

Cei mari sînt întotdeauna expuși invidiei, motiv pentru care 
ducă ar fi judecaţi de popor. ur putea fi în primejdie ṣi nu s-ar 
bucura de privilegiul pe care îl are şi cel mai neînsemnat cetăţean 
al unui stat liber, acela de a fi judecat de către egali săi. Se 
cuvine deci ca nobilii să fie chemaţi nu în fata tribunalelor 

obişnuite ale naţiunii, ci înaintea acelei părţi a corpului legislativ 
alcătuite din nobili. 

S-ar putea întîmpla ca legea, care e în acelaşi timp vizionară 
şi oarbă, să fie, în anumite cazuri, prea severă. Judecătorii naţiunii 
nu sînt însă, aşa cum am spus, decît gura care rostește cuvintele 
legii, adică nişte fiinţe lipsite de suflet care nu pot îmblînzi nici 
forța, nici severitatea legii. În consecinţă, acea parte din corpul 
legislativ care este, aşa cum spuneam mai sus. în altă împrejurare, 
un tribunal necesar, va fi astfel și în cazul de faţă: autorităţii sale 
supreme îi revine sarcina de a îmblînzi legea în folosul legii 
înseşi, pronunţîndu-se mai puțin sever decît spune legea. 

S-ar mai putea, de asemenea, întîmpla ca un cetățean oarecare 
să violeze, în treburile publice, drepturile poporului şi să comită 
nişte crime pe care magistraţii să nu poată sau să nu vrea să le 
pedepsească. În general, puterea legislativă nu poate însă să judece 
şi cu atît mai puțin ar putea s-o facă în acest caz special. în care ea 
reprezintă partea interesată, adică poporul. În consecinţă, ea nu 
poate fi decît acuzatoare. Dar în faţa cui îşi va rosti ea acuzatia’? 
Oare se va cobori ea, înfățişîndu-se în faţa tribunalelor legii, care 
îi sînt inferioare şi care, fiind alcătuite din oameni proveniţi, la fel 
ca şi ea, din popor, ar fi copleşite de autoritatea unui acuzator atît 
de important? Nu. Pentru a păstra demnitatea poporului şi pentru 
a garanta siguranţa individului, se cuvine ca partea din legislativ 
care reprezintă poporul să-şi rostească acuzaţia în faţa părții din 
legislativ care reprezintă nobilimea, aceasta neavînd nici aceleaşi 
interese şi nici aceleaşi pasiuni ca ea. 

lată în ce constă superioritatea acestei guvernări faţă de 
majoritatea republicilor antice, care aveau viciul de a face din 
popor şi judecător, şi acuzator. 

Aşa cum am afirmat, puterea executivă trebuie să iu parte la 
legiferure prin dreptul său de veto, căci în caz contrar ea ar fi 
deposedată foarte repede de prerogativele sale. În schimb, ducă 
puterea legislativă ia parte la execuţie, atunci puterea executivă 
va fi şi ea pierdută. 

Dacă monarhul ar lua parte la legiferare prin dreptul de a 
statua, nu ar mai exista libertate. Dar cum el e silit totuşi să par- 
ticipe la legiferare pentru a se apăra, trebuie să o facă prin dreptul 
de veto. 

Cauza modificării guvernării la Roma a fost aceea că senatul. 
care deţinea o parte din puterea executivă. şi magistrații, Care o 
deţineau pe cealaltă, nu aveau. precum poporul. drept de veto”. 


In final. Montesquieu își rezumă demersul consacrat 
separaţiei puterilor şi discută chestiunea impozitelor și 
cea a armatei: 


„Lată care este structura fundamentală a guvernării care ne 
interesează. Corpul legislativ este alcătuit din două părți: una o va 
înlănţui pe cealaltă, căci fiecare are drept de veto asupra celeilalte. 
Amîndouă vor fi frînate de puterea executivă, care vu fi, la rîndul 
ei, frînată de puterea legislativă. 

Aceste trei puteri ar trebui să ajungă la un punct de echilibru 
sau la inacțiune. Dar cum mersul necesar al lucrurilor le obligă să 
functioneze, ele vor fi nevoite să-şi concerteze actiunea. 

Puterea executivă nu participă la cea legislativă decît prin 
dreptul său de veto şi, de aceea. ea nu poate fi amesiecată în 
disputele publice. Nu este nevoie nici măcar ca ea să facă pro- 
puneri, deoarece, cum ea poate oricînd să respingă hotărîrile 
legislativului, le poate refuza şi pe cele care. în opinia ei. nu ar fi 
trebuit să fie propuse. 

În unele republici antice, unde poporul în întregul său 
participa la dezbaterile publice, era firesc ca puterea executivă să 
propună şi să dezbată împreună cu el deciziile, căci altfel acestea 
ar fi fost extrem de confuze. 

Dacă puterea executivă hotărăşte să perceapă niste impozite 
fără a avea consimţămîntul poporului, atunci nu va mai exista 
libertate, deoarece. în acest fel. executivul joacă rolul legislati- 
vului în cea mai importantă chestiune. 

Dacă puterea legislativă hotărăște — nu din an în an, ci o 
dată pentru totdeauna — în privinţa perceperii impozitelor. atunci 
ea riscă să-și piardă libertatea, deoarece puterea executivă nu va 
mai depinde de ea; iar atunci cînd cineva are un asemenea drept 
pentru totdeauna, e indiferent dacă îl are de la sine ori de la altul. 
La fel stau lucrurile dacă puterea legislativă hotărăşte — nu din an 
în an, ci o dată pentru totdeauna — în privinţa armatelor de uscat 
şi maritime, pe cure ar trebui să le lase în grija puterii executive. 

Pentru ca deținătorul puterii executive să nu poată oprima, se 
cuvine ca armatele care-i sînt încredințate să fie din popor şi să 
aibă spiritul poporului, aşa cum s-a întîmplat la Roma pînă în 
vremea lui Marius. Pentru ca lucrurile să stea aşa, există doar 
două mijloace: fie toți cei folosiți în armată au o avere care le 
îngăduie să trăiască bine şi sînt înrolați doar pentru un an, aşa cum 
se făcea la Roma; fie, dacă există un corp de armată permanent, 
format din soldaţi ce provin din partea cea mai vulgară a naţiunii, 
se cuvine ca puterea legislativă să îl poată desfiinţa oricînd 
doreşte; soldaţii trebuie să locuiască împreună cu cetățenii, nu 
într-o tabără separată, în cazărmi sau fortărețe. 

După ce armata a fost alcătuită, ea nu trebuie să depindă 
direct de corpul legislativ, ci de putereu executivă, căci aşa o 
cere natura lucrurilor: armata trebuie mai mult să acţioneze decît 
să delibereze. 

În general, oamenii apreciază mai mult curajul decît teama, 
mai mult acțiunea decît prudenta, mai mult forța decît chibzuinta. 
Armata va dispreţui întotdeauna un senat şi îşi va respecta ofiţerii. 
Ea va ignora cu totul ordinele pe care i le va da un corp alcătuit 
din oameni pe care ea îi socotește nişte fricoşi şi. ca atare, 
nedemni de a-i da comenzi. Iată de ce, dacă armata ar depinde 
exclusiv de corpul legislativ, guvernarea ar deveni militară. lar 
dacă vreodată s-a întîmplat altfel, a fost vorba de împrejurări cu 
totul excepţionale: să nu uităm că armata este întotdeauna 
împărțită, fiind alcătuită din mai multe corpuri, fiecare depinzînd 
de o provincie; să nu uităm, de asemenea., că toate capitalele au 
fortărețe foarte bune, putîndu-se apăra singure, fără a avea nevoie 
de staționarea unor trupe. 

Olanda e mai sigură decît Veneţia, căci ea poate îneca trupele 
care s-ar răzvrăti, lăsîndu-le să moară de foame. Trupele nu sînt 
aşezate în oraşe, acolo unde şi-ar putea procura hrana, întreținerea 
lor fiind, în consecinţă, precară. 

Dacă armata ar fi comandată de corpul legislativ, iar împre- 
jurări speciale ar împiedica guvernarea să devină militară, ar 
exista totuşi alte inconveniente; din două, unu: ori armata va 
distruge guvernarea, ori guvernarea va slăbi armata. 

Iar această slăbire va avea o cauză fatală, şi anume slăbi- 
ciunea guvernării. 

Cine citeşte admirabila lucrare a lui Tacitus despre obiceiu- 
rile germanilor, va vedea că de la aceştia au împrumutat englezii 
ideea guvernării lor politice. Acest admirabil sistem a fost găsit 
în păduri. 

Întrucît toate lucrurile omenești au un sfîrşit, statul despre 
care vorbim îşi va pierde şi el libertatea şi va pieri. Roma, Sparta 
şi Cartagina au pierit şi ele. Anglia va pieri atunci cînd puterea 
legislativă va fi mai coruptă decît cea executivă”. 


Tonul profetic este abandonat în favourea celui pole- 
mic. Căci Montesquieu reia teza de la începutul capi- 
tolului, de această dată referindu-se la Harrington, care 
nu şi-a dat seama că libertatea se afla chiar sub ochii săi. 
nemaifiind nevoie de imaginarea ei: 


„Nu-mi revine mie să examinez dacă englezii se bucură sau 
nu în momentul de faţă de această libertate. Mă mărginesc să 
afirm că libertatea este statornicită de legile lor: mai mult nu mă 
interesează. 

In acest fel, nu vreau nicidecum să minimalizez celelalte 
guvernări, nici să susțin că libertatea politică extremă a Angliei 
trebuie să umilească acele naţiuni care nu au parte decît de o 
libertate moderată. Oare cum aş putea spune aşa ceva eu, care 
cred că excesul raţiunii nu e întotdeauna de dorit şi că oamenii se 
împacă aproape întotdeauna mai bine cu căile de mijloc decît cu 
extremele”? 

În Oceana, Harrington a cercetat şi el care e gradul cel mai 
înalt de libertate la care poate ajunge Constituţia unui stat. Dar 
despre el se poate spune că n-a căutat această libertate decît după 
ce a trecut pe lîngă ea şi că a zidit Calcedonia avînd ţărmul 
Bizanțului chiar în faţa ochilor“8€. 


Aşa cum a remarcat Pierre Manent, acestei descrieri 

a Angliei, mai exact a „anatomiei sau a staticii separaţiei 

puterilor“, Montesquieu îi adaugă, în capitolul al 

XXVII-lea al cărții a XIX-a din Spiritul legilor, o „fi- 
Xi 


ziologie sau o dinamică“, căci el vorbeşte acolo despre 
necesara apariție a unor „partide“ legate de cele două 

puteri; mai precis, aceste partide sînt formate din parti- 
zanii puterii legislative şi, respectiv, ai celei executive, 
această divizare a societăţii politice împiedicîndu-i pe 
cetățeni „să-şi facă prea mult rău“: avem de-a face aici, 
în mod paradoxal, cu o descriere a Angliei care „conţine 
cu anticipație un rezumat extrem de exact al funcţionării 
a două secole de regim reprezentativ“85. Montesquieu 
anunţa astfel întîlnirea dintre liberalism şi democraţie. 


PARTEA A V-A: DEMOCRATIA 
ȘI ADVERSARII EI 


Tirania majorităţii (John Stuart Mill —1859) 


Liberalismul şi democraţia au. de fapt, istorii diferite, 
asa cum a arătat Norberto Bobbio: în vreme ce libe- 
ralismul e o concepţie tipic modernă întemeiată pe indi- 
vidualism, democraţia este o formă de guvernare născută 
în antichitate; în vreme ce liberalismul e un răspuns la 
exigenta limitării puterii, democraţia răspunde la exi- 
genţa distribuirii puterii; în fine, dacă statul liberal clasic 
s-a născut în societăți în care participarea la guvernare 
era foarte restrînsă, criza lui este pusă. în genere, pe 
seama generalizării sufragiului universal80. 

Întîlnirea dintre liberalism şi democraţie şi reunirea 
lor în forma regimurilor politice occidentale din zilele 
noastre au fost posibile doar în urma unui proces 
intelectual care a urmat două mari direcţii: 

(a) definirea unei formule democratice diferite de 
democrația directă a anticilor şi 

(b) discreditarea tuturor adversarilor acestei democraţii 
moderne susceptibili de a atenta la libertatea indi- 
vidului sau a societăţii. 

Altfel spus: liberalismul nu a întîlnit democraţia pe o 
cale dreaptă (dimpotrivă, mulți liberali ai secolului al 
XIX-lea erau, de pildă, adversari ai votului universal), ci 
pe o cale ocolită, și anume după ce a epuizat critica 
adversarilor democratiei!” 

John Stuart Mill (1806-1873) ilustrează foarte eloc- 
vent acest sinuos proces intelectual. În introducerea 
cărţii sale Despre libertate, Mill preciza că tema reflec- 
tiei sale nu este libertatea vointei. ci libertatea civilă sau 
socială, o chestiune veche, care ar fi divizat omenirea 
dintotdeauna. Regăsim aici urmele viziunii lui Constant, 
cel care a distins două mari concepţii despre libertate în 
istoria lumii: libertatea antică si libertatea modernă. cure 
erau, de fapt. echivalente cu democraţia antică şi de- 
mocraţia modernă, pentru că descriau două tipuri de 
suveranitatetE. 

Mill îşi începea, de altfel. eseul despre libertate cu 
evocarea distincţiei dintre antic şi modern. Pentru el, 
libertatea antică era protecţia împotriva tiraniei, care 
pleca de la ideea că puterea e cu necesitate un rău (nu un 
rău necesur!), iar cîrmuitorii niște adversari ai supușilor. 
Spre deosebire de Constant însă. Mill operează o 
radicală „modernizare“ a istoriei antice, întrucît el vede 
în dobîndirea unor drepturi individuale, în limitarea 
puterii sau în principiul consimțămîntului notele speci- 
fice ale libertăţii grecilor şi romanilor: 


„Lupta dintre Libertate şi Autoritate este cea mai izbitoare 
trăsătură a acelor părți din istorie cu care ne-am familiarizat mai 
întîi, în special în istoria Greciei, Romei şi Angliei. Dar în 
vremurile vechi, această luptă se purta între supuşi sau între 
anumite clase de supuşi, pe de o parte. şi Cîrmuire, pe de alta. 
Prin libertate se înțelegea protecția împotriva tiraniei conducă- 
torilor politici. Se considera că, lăsînd lu o parte unele cîrmuiri 
populare din Grecia, conducătorii s-au aflat neapărat într-o poziţie 
antagonică faţă de poporul pe care-l conduceau. Ei erau 
reprezentaţi fie de un Cîrmuitor Unic, fie de un trib sau o castă 
conducătoare care îşi dobîndea autoritatea prin moştenire sau 
subjugare, autoritate a cărei menţinere nu depindea, în nici un cuz, 
de bunul plac al celor conduşi: iar supremaţia acestor conducători 
oamenii nu se încumetau, şi poate că nici nu doreau, să o conteste, 
indiferent ce măsuri de precauţie puteau fi luate împotriva exer- 

citării ei opresive. Puterea lor era socotită ca un lucru necesar, 
deşi, totodată, foarte periculos; ca o armă pe care ei puteau 
încerca să o folosească împotriva propriilor supuşi la fel de bine 
ca şi împotriva dușmanilor din afară. Pentru a preîntîmpina 
transformarea membrilor mai slabi ai comunităţii într-o pradă a 
nenumărați ulii, era necesar să existe o pasăre de pradă mai tare 
decît toate celelalte, care să fie împuternicită să le aducă la 
ascultare. Dar cum regele uliilor putea avea, întocmai ca şi 
harpiile mai mărunte, înclinația de a da iama în rîndurile turmei, 
era indispensabilă o atitudine permanentă de apărare împotriva 
ciocului şi ghearelor sale. De aceea, țelul patrioţilor era acela de 
a îngrădi puterea pe care cîrmuitorul trebuia lăsat să o exercite 
asupra comunităţii; şi ei înțelegeau prin libertate tocmai această 
îngrădire. Două erau căile pe care se încerca obţinerea ei. Cea 
dintîi, prin dobîndirea recunoaşterii anumitor imunităţi, numite 
libertăţi sau drepturi politice, a căror violare de către cîrmuitor era 
considerată ca o încălcare a datoriilor sale, astfel că, dacă violarea 
avea loc, o anume împotrivire sau chiar revolta generală 
deveneau justificate. Un al doilea mijloc, care, în genere, a fost 
folosit mai tîrziu, consta în statornicirea unor mijloace de control 
constituționale, care făceau din consimţămîntul comunităţii sau al 
unui organism oarecare, presupus a reprezenta interesele acesteia, 
o condiţie necesară pentru unele dintre cele mai importante acte 
ale puterii cîrmuitoare. Primului dintre aceste două moduri de 
îngrădire puterea cîrmuitoare din cele mai multe ţări europene a 
fost silită, într-o măsură mai mică sau mai mare, să i se supună. 
Nu tot aşa s-a întîmplat cu cel de-ul doilea; statornicirea acestuia 
ori, atunci cînd el exista într-o anumită măsură, statornicirea sa 
mai deplină a devenit pretutindeni țelul principal al tuturor celor 
ce iubeau libertatea. Şi atîta vreme cît oamenii s-au mulţumit să 
combată un inamic prin intermediul altuia şi să fie conduşi de un 
stăpîn, cu condiţia de a le fi garantată, mai mult sau mai puţin 
eficient, protecţia împotriva tiraniei lui, aspiraţiile lor nu au trecut 
dincolo de acest prag“. 


Vremurile moderne aduc o altă viziune despre relația 
guvernanților cu guvernaţii, şi anume reprezentativita- 

tea. Progresele reprezentativităţii au determinat însă. în 
viziunea lui Mill, un regres în privinţa limitării puterii. 
căci liberalismul european a neglijat iniţial posibilitatea 
ca națiunea să se tiranizeze singură: 


„Progresul realizat în viaţa socială a făcut să vină o vreme în 
care oamenii au încetat să mai considere ca fiind necesară, prin 
firea lucrurilor, constituirea cîrmuitorilor lor într-o forță inde- 
pendentă, avînd interese opuse celor ale supușilor lor. Lor le-a 
venit ideea că ar fi mult mai bine ca diferiţii magistrați ai statului 
să fie slujbuşii sau delegaţii lor, pe care să-i poată revoca oricînul 
doresc. Pe cît se părea. numai aşa puteau avea siguranţa absolută 
că nimeni nu va abuza de puterile cîrmuirii în dezavantajul lor. 
Treptat, această nouă revendicare, de a avea conducători tempo- 
rari, stabiliţi prin alegeri, a devenit obiectul principal al străduin- 
telor partidului popular, oriunde exista un asemenea partid: iar 
aceste străduinte au depăşit, într-o măsură considerabilă. efor- 
turile făcute anterior pentru a îngrădi puterea conducătorilor. Pe 
cînd se duceau lupte menite să asigure emanarea puterii condu- 
cătoare din alegerea făcută periodic de cei conduşi, unii au înce- 
put să considere că se acordase prea multă importanță îngrădirii 
puterii înseşi. Aceasta (li se părea lor) fusese un remediu împo- 
triva conducătorilor care aveau, de obicei, interese opuse celor ale 
poporului. Ceea ce se cerea acum era ca toţi conducătorii să se 
identifice cu poporul, ca interesele şi voinţa lor să fie interesele 
şi voinţa poporului. Națiunea nu avea nevoie să fie apărată 
împotriva propriei sale voințe. Nu exista temerea că ea s-ar putea 
tiraniza pe sine însăşi. Conducătorii să fie efectiv răspunzători în 
faţa naţiunii, să poată fi prompt destituiţi de ea. şi atunci națiunea 
îşi poate permite să le încredinţeze puterea, putînd ea însăşi dicta 
felul în care urmează să fie folosită această putere. Puterea 
conducătorilor nu este nimic altceva decît puterea națiunii înseși, 
putere concentrată şi adusă la o formă potrivită pentru a putea fi 
exercitată. Acest mod de a gîndi, sau poate mai curînd de a simţi, 
a fost caracteristic pentru ultima generaţie a liberalismului 
european, generaţie în a cărei ramură continentală el predomină 
încă în mod vădit. Cei ce admit existenţa unor limite privitoare la 

ce îi este permis cîrmuirii să facă, lăsînd la o parte cazul acelor 
cîrmuiri care, socotesc ei, nici n-ar trebui să existe, se disting ca 
excepţii strălucite printre gînditorii politici de pe continent. Un 
simţămînt similar ar fi putut prevala acum și în Anglia dacă îm- 
prejurările care l-au încurajat o vreme s-ar fi menţinut neschim- 
bate”. 


Mill analizează pericolul nelimitării puterii din 
perspectiva idealului democratic şi respectiv a realizării 
sale. În acest scop, el reia unele dintre distincţiile pro- 
puse de Rousseau la finalul observaţiilor despre rezul- 
tatul contractului social’ şi afirmă că poporul, înțeles ca 
voinţă a unei părți a corpului social, poate vrea să opri- 
me o altă parte a acestuia: 


„Dar în cazul teoriilor politice şi filosofice, întocmai ca și în 
cazul persoanelor, succesul dezvăluie defecte şi slăbiciuni pe 
care eşecul ar fi putut să le ascundă observaţiei noastre. CîlLă 
vreme cîrmuirea populară era doar un vis sau era înțeleasă drept 
ceva ce a existat demult, în trecut, ideea că nu este nevoie ca 
oamenii să-şi îngrădească propria putere asupra lor înşişi ar fi 
putut părea un adevăr axiomatic. Nici măcar unele anomalii 
trecătoare, cum au fost cele ale Revoluţiei Franceze, nu au afectat 
neapărat această idee, căci, dintre ele. cele mai rele erau opera 
unui număr mic de uzurpatori și, în orice caz, țineau nu de mersul 
permanent al instituţiilor populare, ci de izbucnirile bruşte şi 
convulsive împotriva despotismului monarhic şi aristocratic. Cu 
timpul. republica democratică a ajuns să ocupe o mure parte din 
suprafata pămîntului. făcîndu-şi simțită prezenţa ca una dintre 
cele mai puternice participante la comunitatea naţiunilor; iar 
cîrmuirea aleasă de popor şi răspunzătoare în faţa acestuia a 
devenit obiectul observaţiilor şi criticilor ce însoțesc orice stare 
de lucruri reală importantă. S-a constatat acum că expresii ca 
«autoguvernare» sau «puterea exercitată de popor asupra lui 
însuşi» nu exprimă adevăratele stări de fapt. «Poporul» cure 
exercită puterea nu este totdeauna unul şi acelaşi cu poporul 
asupra căruia se exercită ea; şi «autoguvernarea» de care se 

vorbeşte nu este guvernarea fiecăruia de către sine însuşi, ci a 
fiecăruia de către toţi ceilalți. În plus. voința poporului înseamnă. 
practic, voinţa unei părți, care este cea mai numeroasă sau ceu 
mai activă parte a poporului, a majorităţii, suu a acelora care au 
reuşit să se facă recunoscuţi drept majoritate: poporul. asadar. 
poate voi să oprime o parte a sa, iar precauţiile luate împotriva 
acestei oprimări sînt la fel de necesare cu şi precauţiile luate 
împotriva oricărui alt abuz de putere. De aceea, nici atunci cînd 
deţinătorii puterii sînt. în mod normal, răspunzători în fata 
comunităţii, adică în faţa celui mai puternic grup din sînul ei, 
îngrădirea puterii cîrmuirii asupra indivizilor nu-şi pierde nimic 
din importanţă. Impunîndu-se în mod egal atît înţelepciunii 
gînditorilor, cît şi înclinațiilor acelor clase importante din 
societatea europeană ale căror interese — reale sau numai pre- 
supuse — sînt lezate de democraţie, acest fel de a vedea lucrurile 
s-a statornicit fără nici o greutate; iar acum. în cadrul teoriilor 
politice «tirania majorităţii» este în general inclusă printre 
pericolele împotriva cărora societatea trebuie să vegheze”. 


Dacă, la fel ca şi alte încarnări ale tiraniei, tirania 
majorităţii este un rău, ea aduce ceva nou, căci nu se 
rezumă la abuzurile funcţionarilor. ci înrobeste sufletele: 


„Ca şi alte forme de tiranie, tirania majorității a fost consi- 
derată la început şi este considerată şi astăzi, printre oamenii de 
rînd. ca un rău care acţionează, în principal, prin actele autori- 
tăților oficiale. Dar gînditorii au observat că. atunci cînd tiranul 
este însăşi societatea — societatea ca o colectivitate, în raport cu 
indivizii separați care o compun — mijloacele de a tiraniza nu se 
rezumă la actele pe care eu le poate realiza prin intermediul 
funcționarilor publici. Societatea poate aduce. și aduce efectiv, la 
îndeplinire singură propriile-i hotărîri; iar dacă ea emite hotărîri 
greşite, în locul celor corecte, sau dacă hotărăşte acolo unde n-ar 
trebui să se amestece, ea exercită o tiranie socială mai înspăimiîn- 
tătoare decît multe alte feluri de opresiune politică, deoarece. 
deşi nu se bazează pe pedepse atît de grele, ea lasă mai puţine 

portiţe de scăpare, pătrunzînd mult mai adînc în viața oamenilor, 
pînă în cele mai mici amănunte, şi robindu-le chiar şi sufletele”. 


Mill consideră că protecţia împotriva tiraniei majo- 
rităţii impune recunoaşterea unui spaţiu al independenţei 
individuale, al securităţii private, chiar dacă limitele 
acestui spaţiu nu pot fi descrise teoretic, ci trebuie ne- 
gociate practic: 


„Protecţia împotriva tiraniei magistraţilor nu este de ajuns: 
este nevoie, de asemenea, de protecţie împotriva tiraniei atitudinii 
ŞI opiniei dominante; împotriva tendinței societăţii de a impune, 
prin alte mijloace decît pedeapsa civilă, propriile sale idei şi 
practici ca reguli de conduită obligatorii chiar şi pentru cei care 
le dezaprobă; împotriva tendinței societăţii de a încătuşa 
dezvoltarea, şi, pe cît posibil, de a preveni formarea oricăror 
individualități care nu urmează căile ei, precum și de a 
constrînge orice personalitate umană să se modeleze după 
tiparul ei. Există o limită dincolo de care imixtiunea opiniei 
publice în sfera de independenţă a individului nu mai este 
legitimă: a găsi această limită şi a o apăra împotriva oricărei 
încălcări este o condiţie indispensabilă ca şi protecţia împotriva 
despotismului politic. 

Dar, deşi această idee nu va fi, după toate probabilitățile, 
contestată ca teză generală, chestiunea de ordin practic privind 
locul în care trebuie situată această limită — privind felul în care 
trebuie făcută acomodarea potrivită între independenţa indi- 
viduală şi îndrumarea socială — reprezintă un subiect în legătură 
cu care aproape totul rămîne abia de lămurit“. 


Dacă negocierea practică a frontierei dintre privat şi 
public a rămas una dintre problemele actuale ale libera- 
lismului”!, în schimb, critica liberală a democraţiei 
antice şi a adversarilor democraţiei moderne s-a schim- 
bat radical în secolul al XX-lea. Acest fapt are o expli- 
caţie: spre deosebire de epoca lui John Stuart Mill, în 
secolul al XX-lea, liberalismul a inclus o analiză a 

propriei sale dezvoltări şi o rescriere a întregii istorii in- 
telectuule premoderne. Liberalismul a devenit o filosofie 
politică bazată pe o lectură a istoriei filosofiei. Ceea ce 
distinge variantele de liberalism din secolul al XX-lea 
este, pînă la urmă, acurateţea acestui examen istoric şi 
radicalitutea inovației. 


Puterea poporului (Karl R. Popper — 1988) 


Karl R. Popper (1902-1994) a introdus în discursul 
liberal o temă cu adevărat nouă. În viziunea sa. marele 
adversar al democraţiei este chiar etimologia numelui 
său, care ascunde o gravă problemă morală. Autorul 
Societății deschise a reluat în detaliu lectura anticilor. 
dar, spre deosebire de Mill. care moderniza istoria 
grecilor utribuindu-i cîteva din descoperirile liberalilor 
englezi, Popper a afirmat tranşant că democrația nu a 
fost niciodată ceea ce filosofii greci au spus în genere 
despre ea, şi anume o putere a poporului. căci această 
definiţie e doar un răspuns la o întrebare naivă: 


„Democraţia pune probleme grave. Astfel de probleme au 
existat de la început şi continuă să existe. Cele mai importante şi 
mai dificile sunt problemele morale. 

Una dintre aceste probleme cure creează mereu confuzie şi 
care, în aparenţă, e o problemă morală pur verbală este urmă- 
toarea: «democraţie» înseamnă «putere a poporului», ceea ce îi 
face pe mulţi să creadă că acest termen are importanță pentru 
teoria formelor statale definite astăzi în Occident ca democrații. 

Grecii au dat diferite nume diverselor forme de administraţie 
statală. deoarece astfel își propuneau să vadă care din posibilele 
forme de guvernămînt este bună sau rea, preferabilă sau 
nefavorabilă. Astfel au fost definite patru tipuri de orînduire, în 
funcţie de calitățile morale ale guvernanţilor. Această idee avea 
să fie apoi folosită de Platon şi sistemutizată după cum urmează: 

1) Monarhia — domnia unui singur om bun şi 2) forma sa 
falsificată, tirania — domnia unui Singur om rău; 

3)  Aristocraţia — domnia unor oameni puţini şi buni şi 4) forma 
sa falsificată, oligarhia — domnia unor oameni putini şi mai 
putin buni; 

5) Democrația — domnia poporului, a celor mulți, a mulțimii. În 
acest caz, conform lui Platon, există o singură formă, care este 
rea, deoarece printre cei multi există mereu mulţi oameni răi. 
Astăzi este extrem de important să cercetăm problematica 

aflată la baza acestui sistem. Ne dăm seama că Pluton pleacă de 

la o chestiune întrucîtva naivă: cine trebuie să conducă în stat? 
cine trebuie să exercite puterea dominantă?" 


Deşi afirmă că naivitatea lui Platon era, la limită, 
justificată în micile comunităţi politice ale Antichității, 
Popper constată că ea dăinuie peste veacuri, fiind, între 
altele, o sursă a gîndirii totalitare: 


„Cu siguranţă, această întrebare naivă se poate formula 
într-un stat mic, precum cetatea-stat ateniană, în care toate 
personalităţile importante se cunoşteau bine între ele. E demn de 
observat că, fără îndoială, la un nivel inconştient, chestiunea se 
află încă la baza dezbaterilor politice actuale. Marx şi Lenin, 
Mussolini şi Hitler, plus majoritatea oamenilor politici democrați, 
deseori fără să-şi dea seama, reflectau neobosit asupra acestei idei 
extrem de personale. Iar atunci cînd formulau reguli generale, de 
obicei acestea nu erau decît răspunsuri la întrebarea «cine trebuie 
să conducă?». Răspunsul lui Platon era: «trebuie să conducă cel 
mai bun». Acesta era în mod clar un răspuns etic. Marx şi Lenin 
răspundeau: «trebuie să conducă proletarii» (şi nu capitaliştii, 
aşa cum se întîmplă acum); şi ei trebuie într-adevăr să conducă 
statul: trebuie să exercite o putere dictatorială! Aici elementul 
moral este oarecum ascuns, dar proletarii, cei buni, fireşte, trebuie 
să conducă în locul capitaliştilor răi. 

Despre Hitler nu e nevoie să vorbesc. Răspunsul său este pur 
şi simplu «eu». E clar că, asemeni predecesorilor săi, el considera 
fundamentală întrebarea «cine trebuie să conducă?» Acum 

aproape patruzeci de ani. am propus să fie respinsă. întrucît era 
eronată, întrebarea: «Cine trebuie să conducă?», spre a fi definitiv 
îngropată. E vorba despre o falsă problemă cure duce la soluţii 
înşelătoare şi, pînă la urmă, ridicole: avem de-a face cu nişte 
soluţii care par să fie impuse de un imperativ moral; dar. dintr-un 
punct de vedere moral, e extrem de imoral să-ţi consideri propriii 
adversari politici moralmente răi (iar propriul partid politic — 
bun). Aceasta duce la ură, care este întotdeauna rea. si la o atitu- 
dine care sporeşte puterea, în loc să contribuie la limitarea ei. 
Deoarece iniţial noi eram interesaţi. pe cî se pare. de o confrun- 
tare între formele de guvernămînt. nu de oameni presupusi a fi 
buni sau răi, nici de clase, rase ori poate religii!”. 


Alternativa lui Popper este spectaculoasă. După ce 
afirmă că întreaga filosofie politică — disciplină construi- 
tă, în fond, în jurul întrebării cine trebuie să conducă? — 
este eronată, el propune o nouă întrebare. care discri- 
minează, de-a lungul istoriei, doar între democraţie și 
tiranie, între un regim moral şi unul imoral. Într-un al 
doilea moment. Popper arată că reformularea problemei 
guvernării prin deplasarea accentului de la cine? la cum 
guvernează? a fost anticipată chiar în epoca... grecilor: 


„Propun aşadar să înlocuim întrebarea plutoniciană «cine 
trebuie să conducă?» cu una complet diferită. şi anume: «Există 
oare forme de guvernămînt reprobabile din punct de vedere 
morul?». Sau, formulat negativ: «Există oare forme de guver- 
nămînt capabile să ne elibereze de o guvernare malefică sau doar 
incompetentă care ne aduce prejudicii ?». 

Eu susțin că astfel de întrebări stau. în mod inconstient, la 
baza democraţiilor noastre; că ele diferă complet de întrebarea 
platoniciană dacă poporul trebuie să guverneze. Ele stau chiar și 
la baza democraţiei ateniene, precum şi a democruţiilor noastre 
moderne din Occident. 

Noi, cei cure ne prezentăm ca democrați. considerăm o 
dictatură sau o tiranie ca fiind ceva rău din punct de vedere moral: 
nu doar greu de suportat, dar şi inadmisibilă din punct de vedere 

moral, întrucît este iresponsabilă. Prin simplul fapt de a o suporta, 
noi ne simţim părtaşi la rău. Dar noi suntem obligaţi să o 
suportăm. Aceasta era situaţia conspiratorilor din 20 iulie 1944, 
care au încercat să scape din îngrozitoarea capcană morală în 
care căzuseră o dată cu decizia democratică din martie 1933 în 
cazul legii asupra puterilor depline. O dictatură ne impune o 
situaţie de care nu suntem responsabili, dar pe care în general nu 
o putem schimba. E vorba despre o situație omeneşte insupor- 
tabilă. Este deci datoria noastră morală de a face tot posibilul 
pentru a-i împiedica apariţia. 

Şi tocmai aceasta încercăm să facem cu ajutorul formelor 
statale numite democratice, tocmai aceasta le este justificarea 
morală. Democraţiile nu sunt deci forme de suveranitate 
populară, ci în primul rînd instituţii prevăzute să ne apere 
împotriva dictaturii. Ele nu îngăduie o conducere de tip 
dictatorial, o acumulare de putere, ci caută să limiteze puterea 
statului. Este vital, în acest sens, ca o democraţie să rămînă 
deschisă posibilităţii de u destitui guvernul fără vărsare de sînge, 
atunci cînd acesta ne violează drepturile şi îndatoririle specifice, 
dar şi atunci cînd politica sa ni se pare nedreaptă sau nepotrivită. 

De aceea, nu e vorba de putere şi de «cine» o exercită, ci e 
vorba de guvernare şi de «cum se guvernează». Problema este, 
mai mult decît orice altceva, ca guvernul să nu aibă prea multă 
putere. Deci, ca să ne exprimăm mai bine, problema este modul 
în care se face administrarea statului. 

Aceasta era atitudinea — poate neexprimată, dar putînd fi 
demonstrată — care stătea la baza democraţiei ateniene. Aceasta 
e, sau ar trebui să fie, şi atitudinea noastră actuală. Oricare grup 
ar vreu să se erijeze în întregul popor, indiferent dacă e vorba de 
militari, lucrători, funcţionari (ziariști, comentatori radio și 
televiziune), scriitori, teroriști ori adolescenţi, nu este dorit nici 
la putere, nici la comandă. Nu vrem să ne temem, nici să fim 
constrînşi să ne temem de ei. Vrem şi uneori suntem nevoiţi 
să ne apărăm de pretenţiile lor. Acesta e scopul formelor 
noastre de guvernămînt occidentale, pe care printr-un echivoc 
verbul şi în virtutea obisnuintei le numim «democraţii» şi care 
au ca intenţie apărarea libertăţii personale împotriva tuturor 

formelor de putere, cu o singură excepţie: aceea a suveranității, 
a domniei legii”. 


Pentru Popper. problema politică fundamentală este 
crearea posibilităţii ca o guvernare să fie înlocuită fără 
vărsare de sînge. Să observăm că, în acest fel, demo- 
craţia este redefinită ca o putere negativă. aceea de a 
destitui, şi nu aceea de a investi un guvern. Pentru a fi 
mai convingător, Popper citează cîteva cuvinte ale lui 
Pericle. grecul care, singur împotriva tuturor. a între- 
văzut această definire a democraţiei: 


„Punctul meu de vedere este acesta: esenţa unei forme de 
guvernămînt constă în a permite destituirea guvernului fără 
vărsare de sînge, cu apoi un nou guvern să poată mînui friiele 
puterii. Este relativ lipsit de importanţă, se pure, cum are loc 
această destituire — prin alegeri sau prin votul dietei federale — cît 
timp e vorba despre o majoritate, fie de alegători, fie de 
reprezentanţi ai cetățenilor, fie chiar de judecători ai unei curți 
constituţionale. Nimic nu a demonstrat mai clar caracterul 
democratic al Statelor Unite, decît demisia preşedintelui Richard 
Nixon, echivalentă de fapt cu o destituire. 

În cazul unei schimbări de guvern. această putere negativă, 
adică ameninţarea unei destituiri, capătă o importanţă maximă. O 
putere pozitivă, constînd în numirea unui guvern sau a unui sef de 
guvern. reprezintă o alternativă oarecum lipsită de importanţă. 
Această opinie nu este totuşi unanim împărtăşită, iar Într-o 
anumită măsură, falsul accent care se pune pe noua numire este 
periculos: numirea guvernului poate fi interpretată ca însemnînd 
cedarea din partea alegătorilor a unor prerogative. ca o legitimare 
obţinută în numele poporului şi prin «voinţa poporului». Dar ce 
ştim noi şi ce ştie poporul despre greşelile, ba chiar despre 
delictele de care se va face vinovat guvernul de el ales? 

După o anumită perioadă, putem să judecăm un guvern sau 
o politică şi putem, eventual, să le dăm aprobarea noastră şi deci 
să realegem guvernul. Acesta se poate bucura, eventual. de 
aprobarea noastră anticipată: în rest, nu ştim nimic, nu putem şti 

nimic, nu îl cunoaştem; şi deci nu putem presupune că nu va 
abuza de încrederea noastră. 

Din cele relatate de Tucidide, Pericle a exprimat mai simplu 
această idee: «Chiar dacă puţini dintre noi sunt în stare să 
conceapă sau să pună în practică o politică, toţi suntem capabili 
să o judecăm»“. 


Democraţia apare astfel ca o judecată a poporului, şi 
nu ca o putere sau ca o iniţiativă a acestuia: 


„Această succintă formulare mi se pure fundamentală. Vă 
rog să observați că este exclusă aici ideea unei puteri a poporului 
şi cu atît mai puţin a unei iniţiative din partea poporului. În locul 
lor găsim ideea, complet diferită, a unei judecăți din partea 
poporului. : 

Pericle (sau Tucidide?, deși, probabil că amîndoi erau de 
aceeaşi părere) a arătat aici foarte pe scurt de ce poporul nu poate 
guverna, chiar dacă nu ar întîmpina greutăți de nici un fel. Ideile, 
mai ales cele noi, nu pot fi decît opere individuale, chiar dacă atît 
clarificarea, cît și perfectionarea lor nu exclud totuși o colaborare 
restrînsă. Mulţi pot vedea apoi — mai ales în cazul în care au trăit 
consecinţele acestor idei — dacă acestea erau bune sau rele. lar 
astfel de evaluări, astfel de deliberări între da și nu, pot fi obținute 
de la un electorat mai numeros. 

De aceea, un concept precum «iniţiativa populară» apare 
drept diversionist şi propagandistic. Aceasta e de obicei o 
inițiativă a celor puţini care, în majoritatea cazurilor, este 
înfăţişată poporului pentru o evaluare critică. Şi de aceea este 
important, în astfel de cazuri, să ştim dacă măsurile propuse 
depăşesc sau nu competențele electoratului care le evaluează. 
Înainte de a încheia cu acest subiect, aş dori să atrag atenţia 
asupra unui pericol care apare atunci cînd populația şi copiii sunt 
învățați că trăiesc într-un regim al puterii poporului — lucru 
neadevărat (şi care nu poate fi adevărat). Cum toţi aceştia îşi dau 
repede seama de acest neadevăr, oumenii nu se simt doar 
nemulțumiți, ci şi păcăliți; ei chiar nu ştiu nimic despre această 
veche confuzie de termeni. Acest lucru poate să aibă consecinţe 

negative atît asupra viziunii lor generale despre lume. cît şi asupra 
mediului politic, bu chiar poate favoriza apariţia terorismului. 
Am întîlnit efectiv astfel de cazuri”%?. 


Evident, nu grecii îl interesau pe Popper. Mai mult 
decit afirmaţiile lui Tucidide sau ale lui Platon, 
definirea democrației i-a fost inspirată de cîteva 
experienţe personale, de imoralitatea angajării oarbe în 
mișcarea comunistă, care l-au făcut să descopere 
terorismul revoluţiei proletare”. Revoluţia este unul 
dintre adversarii democraţiei reprezentative, întemeiate 
pe procedura destituirii guvernului fără vărsare de 
sînge. 


Revoluţia (Alexis de Tocqueville — 1833) 


Dar revoluţia este un adversar al democraţiei şi ducă 
aceasta din urmă e înțeleasă nu cu o procedură, ci ca 
stare socială, aşa cum propunea în secolul al XIX-lea 
Alexis de Tocqueville (1805-1859). 

Aflat în Anglia în aueust-septembrie 1833. deci după 
publicarea lucrării scrise împreună cu Beaumont despre 
Sistemul penitenciar în Statele Unite şi înainte de re- 
dactarea celebrei De la démocratie en Amérique., 
Tocqueville urmăreşte şedinţele Camerei Lorzilor, par- 
ticipă la cîteva adunări electorale şi la o şedinţă a unui 
tribunal de pace, vizitează Oxford şi alte cîteva loca- 
lităţi, pentru a vedea dacă e posibilă o Revoluţie engleză. 
Tocqueville ajunge la o concluzie cu totul diferită de cea 
a cuplului Marx-Engels, care vizitează Anglia cam în 
aceeaşi epocă, pentru a descoperi aici focarul viitoarei 
răsturnări proletare a lumii. 

Astfel, Tocqueville constată că, deşi principiul de- 
mocratic este pe cale de a se substitui principiului 
aristocratic sau, altfel zis, deşi „revoluția democratică” 

e în curs, ameninţarea unei răsturnări violente este 
neîntemeiată: 


„Mă aflu de o lună în această ţară, încercînd să mă amestec, 
pe cît posibil, în mijlocul tuturor claselor şi să dau ascultare 
oamenilor din toate taberele. Iată care sunt impresiile mele cele 
mai clare şi mai precise. 

Am venit în Anglia cu convingerea că această ţară e pe 
punctul să fie aruncată în nenorocirile unei mari revoluţii. Opinia 
mea e, acum, alta. Dacă numim revoluţie orice schimbare capitală 
a legilor, orice transformare socială, orice substituire a unui 
principiu regulator altuia, Anglia este, cu siguranţă, în stare de 
revoluţie, întrucît principiul aristocratic, care era principiul vital 
al constituţiei sale, îşi pierde pe zi ce trece forţa, şi e foarte pro- 
babil ca, în cîtva timp, el să fie înlocuit cu principiul democratic. 
Dacă se înțelege însă prin revoluţie o schimbare violentă şi 
bruscă, Anglia nu mi se pare a fi coaptă pentru un asemenea 
eveniment; am chiar motive să cred că ea nu se vu coace nicio- 
dată. Sunt nevoit, desigur, să mă explic“. 


Explicaţia lui Tocqueville constă într-o distincţie 
esenţială: cea între aristocrația întemeiată pe bogăţie 
(tipică pentru Anglia) şi aristocrația bazată pe naştere 
(caracteristică Franţei). Prima e deschisă şi, de aceea, ea 
nu poate trezi ura: 


„În Anglia, un nume ilustru e un mare avantaj: el dă celui 
ce-l poartă un orgoliu aparte. În general însă, se poate spune că 
aristocrația e întemeiată aici pe bogăţie, adică pe un lucru ce 
poate fi cucerit, şi nu pe naştere, care nu e un obiect de cucerire. 
De aici rezultă că în Anglia se vede cu uşurinţă unde începe 
aristocrația, dar e imposibil să spui unde se termină ea. Ea ar 
putea fi comparată cu Rinul, al cărui izvor îl descoperi în vîrful 
unui munte, dar care se împarte în mii de pirîuri şi dispare, ca să 
zicem aşa, înainte de a ajunge la Ocean. Diferenţa dintre Anglia 
şi Franţa, în această privinţă, reiese din analiza unui singur cuvînt. 
«Gentleman» şi «gentilhomme» au, evident, aceeaşi rădăcină: 

însă «gentleman» desemnează, în Anglia. orice om bine crescut, 
indiferent de naştere, în vreme ce în Franța un «gentilhomme» 
este cel nobil din naştere. Semnificaţia acestor două cuvinte. cure 
au o origine comună, a devenit atît de diferită ca urmare a 
idealului social diferit al celor două ţări, încît azı ele sunt absolut 
intraductibile fără a folosi o perifrază. Această observaţie 
gramaticală spune mai multe decît orice raţionament. 

Aristocraţia engleză nu poate trezi niciodată acea ură 
violentă care însuflețea, în Franţa. clasele mijlocii şi poporul 
împotriva nobilimii, o castă exclusivă care acapara toate 
privilegiile şi. în acelaşi timp, rănea toate susceptibilitățile. 
nelăsînd nimănui speranţa de a intra în rîndurile sale. Aristocraţia 
engleză se amestecă în toate, ea e accesibilă oricui. iar cel care ar 
vrea să o proscrie sau să o atace ca pe un corp închis ar reuşi cu 
greu s-o definească. În Anglia, puterea aristocrației, care nu 
reprezintă decît dominaţia claselor bogate, îşi pierde, cu fiecare 
zi, întinderea. Mai multe cauze concură la producerea acestui 
efect”. 


Cauza principală avută în vedere de către autorul 
francez este natura secolului al XIX-lea. care îi apare ca 
unul prin excelență democratic. Tocqueville adoptă în 
acest punct al demonstraţiei sale un ton profetic. anun- 
tînd că în Anglia viitorul democratic va fi rezultatul unei 
erodări lente și de detaliu a aristocrației. El folosește în 
acest scop o frumoasă metaforă — cea a mării cure cu- 
cereşte, cu fiecare flux, o parte din ţărmul aparent in- 
destrucuibil: 


„Prima [cauză a erodării aristocrației] rezultă din miscarea 
generală imprimată azi spiritului omenesc în întreaga lume. 
Secolul nostru e eminamente democratic. Democraţia seamănă cu 
o mare în timpul fluxului: ea nu dă înapoi decît pentru a reveni cu 
şi mai multă forță, iar după un anumit timp îţi dai seama că. în 
urma acestor fluctuații, ea nu a încetat să cîştige teren. Viitorul 
apropiat al societăţii europene e, neîndoielnic, în întregime 
democratic. În Anglia, poporul începe deci să îşi dea seama că ar 

putea să fie amestecat şi el în guvernare. Clasa situată imediat 
deasupra sa, şi care nu e atît de bogată încît să ia o parte notabilă 
la afaceri, resimte dorinţe vagi de creştere şi putere, devenind pe 
zi ce trece tot mai numeroasă şi mai neliniştită. De altfel, 
dificultăţile şi mizeria din Anglia de azi dau naștere unor idei şi 
excită nişte pasiuni care ar fi continuat poate să rămînă adormite, 
dacă statul ar fi fost unul prosper. Mersul irezistibil al lucrurilor 
conduce deci la dezvoltarea graduală a principiului democratic. 
Astfel, fiecare zi aduce un nou atac la adresa unui privilegiu al 
aristocrației: un război lent şi de detaliu o macină, iar el îi va 
aduce, în mod infailibil, distrugerea. Cauza cure sporește, de 
altfel, pe zi ce trece, forța democraţiei în Anglia e tot cea căreia 
trebuie să-i atribuim şi lunga dominație a aristocrației, din 
timpurile de dinainte: căci nu există nici adevăr, nici bunătate 
absolută în cele omenesti“. 


Contrastarea Angliei cu Franța evidenţiază mai bine 
natura schimbării petrecute acolo unde aristocrația nu e 
un corp închis care trezeşte ura. De altfel, Tocqueville 
notează că aristocrația engleză e deschisă nu doar social, 
ci şi spiritual, căci membrii ei îmbrăţişează, de fapt, 
ideile democratice: 


„Atunci cînd un corp nu e alcătuit decît dintr-un anumit 
număr de membri, riguros desemnaţi şi avînd dreptul exclusiv la 
anumite privilegii, aşa cum e corpul nobilimii franceze, el își 
atrage duşmănii teribile; dar atunci cînd e atacat, el se apără ca un 
singur om, toți membrii săi avînd un interes cert şi bine definit în 
protecţia întregului. lată de ce, în vremea Revoluţiei Franceze, 
nobilii au apucat cu toţii acelaşi drum. Dacă efortul lor ur fi fost 
tot atît de bine condus pe cît era de energic, atunci rezistenţa 
nobiliară ar fi avut sorţi de izbîndă. 

În schimb, în Anglia, din cauza ignorării limitelor aristo- 
craţiei, mulți dintre membrii săi împărtăşesc, pînă într-un punct, 
ideile democratice sau consideră că interesul lor rezidă în extin- 
derea puterilor populare. Aşa se explică faptul că, în multe 
chestiuni, Camera Lorzilor are o opinie diferită de cea a restului 

aristocrației, care se raliază poporului. De o parte. atac continuu: 
de cealaltă, rezistență divizată şi adeseori slabă. Aristocratia 
engleză va cădea deci mai încet şi mai greu decît cea franceză, dar 
căderea ei este, în opinia mea, inevitabilă. 

Acestea sunt cauzele generale care mă fac să cred că Anglia 
nu e ameninţată, aşa cum se consideră în Franţa, de o schimbare 
violentă şi rapidă a stării sale politice şi sociale”. 


În sprijinul tezei sale, Tocqueville invocă mai multe 
fapte-simptome descoperite în Anglia. Primul dintre ele 
e legat de forța ideilor. Imprevizibile atunci cînd devin 
credinţe populare ale unor minţi înfierbîntate. ideile nu 
pot ameninţa Anglia, căci sînt toate discutate în public. 
mai precis, în presă, forţa lor fiind astfel oarecum 
suspendată: 


„Simptomele pe care le-am remarcat eu şi care, indiferent de 
cauza pe care le-o atribuim, mi se par a anunţa că revoluţia 
aşteptată e încă departe de noi. sunt următoarele: 

Atunci cînd un popor care e exclus. secole de-a rîndul. de la 
orice mişcare poltică şi care a ignorat tot ceea ce are legătură cu 
guvernarea societăţii, capătă dintr-o dată toate acestea, e impo- 
sibil să prevezi care va fi mersul ideilor sale. O idee oarecare. 
de-abia schiţată într-o minte înfterbîntată, poate deveni. pentru un 
asemenea popor, în cursul unui singur an, unul din crezurile sale 
politice. Nimic nu ar putea fi deci mai periculos decît o judecată 
a stării de mîine a spiritelor, pornind de la ceea ce sunt ele astăzi. 
Această observaţie nu se aplică însă Angliei. Aici, libertatea 
presei există de mai bine de un secol, astfel încît toate chestiunile 
legate de guvernarea societăţii au fost, dacă nu tratate în detaliu. 
cel puţin formulate. Nu există. de fapt, nici o teorie distructivă a 
ordinii actuale care să nu fi avut un ecou printre aceste minţi 
îndrăzneţe care. la fel ca şi pionierii Americii. avansează în spații 
deşerte, precedînd adesea cu mult masa poporului care îi 
urmează. În consecinţă. dacă o idee oarecare nu a pătruns încă 
între convingerile poporului englez, se poate considera că îi va 
mai trebui ceva timp pînă s-o facă. Or. din cîte îmi dau seama. 

mai ales că observaţiile mele s-au concentrat asupra acestui punct, 
opinia publică este în Anglia departe de punctul în care ar fi 
trebuit să fie pentru a putea ameninţa, cu o răsturnare subită şi 
totală, ordinea actuală”. 


Al doilea simptom analizat este apariția unei nemul- 
tumiri față de prezent, care e „purtată“ de spiritul ino- 
vator şi e cu totul diferită de orgoliul şi multumirea de 
sine, care îi caracterizau în veacurile trecute pe englezi. 
Nemulțumirea faţă de prezent este însă inofensivă, 
întrucît, fiind cantonată în detalii, ea ajunge cel mult la 
un atac indirect al aristocrației: 


„Unul dintre simptomele alarmante ce pot fi remarcate în 
actuala Anglie este răspîndirea unui spirit inovator, prezent în 
toate clasele, şi care anunţă, mai mult decît oricare altul, slăbirea 
principiului aristocratic. Ceea ce distingea altădată poporul englez 
de toate celelalte era multumirea sa perfectă de sine: în acele 
timpuri, totul i se părea a fi bun, atît în legile, cît şi în moravurile 
sale. El se ameţea singur cu gloria pe care şi-o atribuia, şi ajunsese 
să divinizeze pînă şi prejudecățile şi lipsurile sale. Această 
predispoziţie orgolioasă a fost sporită de scriitorii francezi din 
secolul al XVIII-lea, care i-au crezut pe englezi pe cuvînt și au 
împins lauda lor chiar mai departe decît ei. 

Azi, totul e altfel. În Anglia zilelor noastre, din toate părțile 
se simte nemulțumirea față de prezent şi ura faţă de trecut. Mintea 
omeneuscă a căzut într-un exces contrar. Ea nu mai caută decit 
ceea ce e rău şi se gîndeşte mai curînd la corectarea relelor decît 
la conservarea celor bune. Englezii au apucat deci o cale 
periculoasă, dar ei se ocupă de detalii, neconcepînd încă nici una 
dintre marile idei generale care anunță apropierea unei răsturnări 
totale a ordinii existente. 

Privilegiile aristocrației sunt atacate la fiecare pas, ea pierde — 
după cum poate observa oricine — din forţa pe care o avea, dur 
împotrivirea faţă de ea e doar indirectă. Opinia publică e departe 
de a contesta utilitatea unei aristocrații, în general. Dimpotrivă, 
cred că în starea în care se află ea acum, majoritatea e chiar în 

favoarea unor principii aristocratice, împinse mai mult sau mai 
puţin departe, în funcție de dispoziţiile spirituale ale fiecăruia”. 


Deşi cucerită, încetul cu încetul. de principiul de- 
mocratic, societatea engleză îi apare lui Tocqueville ca 
fiind încă profund aristocratică. Două fapte o probează 
mai mult decît oricare altele: nemultumirea și ura faţă de 
aristocrați nu sînt convertite în ură faţă de aristocrație. 
iar dacă participarea unui om din popor la guvernare e 
privită ca legitimă. în schimb guvernarea populară e 
inimaginabilă. Tocqueville vede în toate acestea motive 
care fac improbabilă o răsturnare violentă a ordinii 
sociale engleze: 


„Am explicat deja ce anume a dat forţă aristocrației engleze. 
Această forţă, desi zdruncinată. e încă foarte mare. Am fost 
frapat. în timpul sejurului meu englez. de măsura în care a pătruns 
în obiceiuri principiul aristocratic. În această privinţă, am făcut 
cîteva observaţii ce mi se pare a fi decisive. 

Dacă vorbiţi cu un om din popor. veți descoperi că el e 
dominat de un sentiment nelimitat de nemulţumire. EI vi se va 
plînge de cutare sau cutare lord, ori de evoluţia Camerei Lorzilor. 
însă nu va părea să-şi imagineze că s-ar putea lipsi de lorzi. Furia 
su va fi îndreptată împotriva unui individ anume, dar nu veţi 
vedea la el decît arareori acea ură violentă şi plină de invidie care 
însufleţeşte, în Franța, clasele inferioare împotriva a tot ceea ce 
se află deasupra lor. Aceste sentimente se nasc, e drept, şi în 
sufletul unui englez, dar ele nu sunt încă dezvoltate. Și poate că 
ele nu se vor dezvolta nici de aici încolo, dacă aristocrația va evita 
să intre în coliziune cu poporul. 

Vorbiţi-i acestui om despre guvernare: el îşi dă seama că 
trebuie să ia parte la guvernare, dar ideea de a atribui guvernarea 
poporului nu-i va trece prin minte. La fel se întîmplă dacă aveţi 
de-a face cu un englez din clasele mijlocii: veţi descoperi că el îi 
urăşte pe aristocrați, dar nu urăște aristocrația. Dimpotrivă. 
englezul e dominat de prejudecățile acestei clase. El disprețuiește 
în mod profund poporul; îi plac fastul. marile domenii şi caleştile, 

trăind cu speranţa că le va avea și el într-o zi: folosindu-se chiar 
de straiele democratice pe care le îmbracă; în asteptarea acestui 
moment, el îi ordonă unicului servitor din casă să se îmbrace în 
livrea, îi zice lacheu (footman) şi vorbeşte tot timpul de relaţiile 
sale cu cutare duce, ori de legăturile foarte îndepărtate de familie 
ce-l apropie de un alt nobil. 

În mod evident. întreaga societate engleză e încă una 
aristocratică: ea are nişte obişnuinţe pe care doar o revoluţie 
violentă sau acţiunea lentă şi continuă a unor noi legi le pot 
distruge. Luxul și orgoliul au devenit aici adevărate nevoi ale 
vieţii. Mulţi englezi preferă încă şansa de a şi le procura în în- 
tregime pentru ei înşişi aceleia de a instaura o egalitate universală 
în privința lor, pentru că astfel vor fi scutite de orice degradare”. 


Tocqueville devine şi mai explicit, vorbind despre 
numirea judecătorilor de pace şi, în genere. despre felul 
în care sînt tratate privilegiile aristocratice, inclusiv 
legea succesiunilor. Revoluţia democratică e pornită. 
dar eu va fi lentă, şi nu brutală: 


„Iată observaţiile care m-au convins de toate acestea. Se stie 
că Anglia e administrată de mai mulţi judecători de pace numiti, 
în fiecare comitat, de către rege. Aceşti magistrați provin cu toții 
din clasa proprietarilor, fapt care ne şochează obişnuinţele 
democratice din două motive: mai întîi, datorită atribuirii 
exclusive a afacerilor provinciale marilor proprietari: iar în ul 
doilea rînd, pentru că aceşti magistrați sunt numiţi de către rege. 
De fapt, această ordine a lucrurilor ne şochează pentru că ea e 
contrară nu doar obisnuinţelor noastre, ci şi unei anumite teorii 
democratice, admise la noi de majoritate. Altfel stau lucrurile în 
Anglia. Ordinea ce domneşte acolo e uneori contestată. Judecă- 
torii de pace sunt atacați în mod indirect şi în chestiuni de detaliu, 
în mai multe scrieri politice; nu există, în schimb, mari curente de 
opinie care să se opună magistraţilor cu pricina. Nevoia de 
schimbare e departe de a fi resimţită de toţi englezii, iar poporul 
acceptă, fără să se revolte, noi taxe, lăsîndu-se guvernat de 
oameni pe care nu-i numeşte el şi cure nu provin din rîndurile 

sale. Dacă ideile şi pasiunile democratice s-ar fi dezvoltat în 
Anglia aşa cum presupun unii, atunci toate acestea nu s-ar 
petrece. 

Iată un alt fapt, şi mai relevant pentru cele afirmate mai sus: 
Englezii se plîng, destul de des, de extinderea privilegiilor 
aristocratice şi vorbesc cu amărăciune despre toţi cei care trag 
profit din ele; dar dacă le veţi propune singurul mijloc capabil să 
distrugă aristocrația. şi anume schimbarea legii succesiunilor. 
atunci îi veţi vedea retrăgînd imediat cele spuse mai înainte. Nu 
am întîlnit încă nici un englez care să nu se îngrozeuscă auzind o 
asemenea idee. Ura împotriva aristocraților e reală. dar opinia 
publică e departe de a se gîndi cu sînge rece lu distrugerea 
aristocrației. Mai mult decît atît, această lege a succesiunilor. 
care e oarecum piatra unghiulară a aristocrației, a pătruns în 
moravurile tuturor claselor. În Franta. Codul îti îngăduie să-i laşi 
primului născut o parte din avere. dar rareori un tală face aşa 
ceva: în Anglia, legea nu obligă pe nimeni la substituiri. dar 
puţini sunt cei care nu le fac: iată cît de mult a pătruns sistemul 
inegalității averilor şi al perpetuării familiilor în obiceiuri! Şi în 
această privinţă, la fel ca şi în altele, ordinea lucrurilor e 
zdruncinată: ea e atacată însă tot indirect şi nu pe faţă, plecînd de 
la fapte oarecare şi nu de la principii generale şi absolute. Cu 
fiecare zi dispar unele din sinecurele lucrative ce erau împărțite 
cadeţilor, pe care, în acest fel, mînat de instincte aristocratice. 
tatăl lor îi dezmoştenea. Atunci cînd cadeţii nu vor mai putea găsi 
cu ușurință mijloacele care să le îngăduie să trăiască. atunci primii 
născuţi vor fi siliţi să împartă cu ei averea moştenită. Revoluţia e 
pornită deci şi în această privinţă, dar mersul ei e încet”. 


Nici măcar mizeria, atît de acut percepută de către 
Tocqueville, nu i se pare totuşi. în mod inevitabil, o 
cauză a unei răsturnări violente: 


„Starea săracilor e rana cea mai grea a Angliei. Numărul lor 
sporeşte aici în mod teribil, iar acest fapt trebuie atribuit, în 
parte, viciilor legii. Cauza primă şi permanentă a răului rezidă 
„însă, în opinia mea, în extrema indiviziune a proprietății 

funciare. În Anglia, numărul persoanelor posesoare de pămînturi 
tinde mai curînd să se diminueze decît să crească, iar numărul 
proletarilor sporeşte pe măsura creşterii numărului populaţiei. O 
asemenea ordine de lucruri, combinată cu sporirea taxelor — care 
face ca boguţii să nu-i poată folosi pe săraci aşa cum ar fi făcut-o, 
dacă o mare parte din bani nu intra în vistieria statului — toate 
acestea nu fac decît să sporească mizeria. Ei bine, spre marcu 
mea uimire, adevărul acesta nu numai că nu e resimţit de toată 
lumea, dar el e priceput de un număr foarte mic de persoane. 
Ideea împărțirii, fie şi graduale şi succesive, a pămîntului, ca 
remediu al relelor, nu e deloc prezentă în mintea publicului. 
Cîţiva speculatori îşi dau seama despre ce anume e vorba, cîțiva 
agitatori caută să o exploateze, dar masa populaţiei, spre surpriza 
mea, nu e încă deloc cucerită de eu. Englezii sunt încă influenţaţi 
de doctrina, cel puțin contestabilă, potrivit căreia marile 
proprietăţi sunt necesare perfecţionării agriculturii, şi par în 
continuare convinşi că inegalitatea extremă a averilor constituie 
ordinea naturală a lucrurilor. Trebuie să observați că aici e vorba 
nu despre cei bogaţi, ci despre clusa medie şi, în mare parte, 
despre săraci. Atîta vreme cît imaginaţia englezilor nu va renunța 
la această prejudecată pentru a accepta alte idei, şansele unei 
revoluţii violente sunt minime, căci, orice s-ar spune, lumea e 
pusă în mişcare de idei şi nu de nevoile oarbe. Atunci cînd a 
izbucnit la noi Revoluţia, mintea francezilor trecuse cu mult de 
aceste limite. 

Pe scurt, Anglia mi se pure a fi într-o situaţie critică doar în 
măsura în care anumite evenimente, ce nu pot fi de altfel 
prevăzute, ar putea, dintr-o clipă în alta, să o aşeze în faţa unei 
revoluţii violente. Dar dacă evenimentele îşi urmează cursul lor 
firesc, nu cred că această revoluţie se va produce, englezii avînd, 
după părerea mea, multe şanse să ajungă la o schimbare dez- 
agreabilă a stării lor politice şi sociale, dar fără convulsii şi fără 
războaie civile“. 


Concluzia observaţiilor lui Tocqueville e o revenire 
la tema forţei ideilor — un topos liberal important — 
însoţită din nou de o frumoasă metaforă: 

„Am afirmat că o revoluţie violentă. deşi improbabilă, e 
totuşi un lucru posibil. Într-adevăr, atunci cînd mintea unui popor 
se pune în mişcare, e aproape imposibil să spui dinainte unde 
anume se va opri eu. Anglia e amenințată nu doar de ceea ce se 
poate ivi din Reformă, ci şi de alte pericole: o mare criză finan- 
ciară creată de bancrută, o sporire a mizeriei datorate menţinerii 
actualelor legi referitoare la săraci, în condiţiile unei agitaţii iscate 
de Reformă, ar putea da, de bună seamă; pasiunilor populare un 
impuls greu de anticipat. 

Cel mai mare pericol poate însă veni de la purtarea 
aristocrației. Actualmente, Camera Lorzilor e izolată şi se opune 
cu greu Reformei. Va veni însă un moment în care partida 
populară va cîştiga teren, astfel încît mişcarea va deveni mai 
rapidă, iar rezultatul revoluţiei va fi evident pentru toată lumea. 
Lorzii vor găsi atunci sprijin în rîndul aristocrației de rangul doi 
şi ul tuturor celor care au un interes pozitiv în mentinerea vechii 
ordini, toți aceștia întelegînd că trebuie să se rulieze înaltei 
nobilimi. Aristocraţia nu ar trebui să se opună prin forţă 
curentului irezistibil al ideilor noi. Dacă lupta ar fi angajată. va fi 
imposibil să spui unde se va opri tabăra învingătoare, căci 
englezii. deşi chibzuiţi. sunt un popor foarte violent. Atunci, forţa 
oarbă a clasei de jos va putea găsi o călăuză în luminile claselor 
medii care, în momentul de faţă, se îndepărtează dezeustate de ea. 

Există, în Irlanda, un pod numit Carrick Horn, făcut din corzi 
ŞI aşezat la mai mult de o sută de picioare deasupra Oceanului. 
Doar cîte un pescar din partea locului îndrăzneşte să se aventu- 
reze pe acest pod nesigur: străinii cure îl văd suspendat deasupra 
apei sunt convinşi că pescurul va pieri cu siguranţă. E totusi 
foarte probabil ca el să se întoarcă înapoi sănătos: dacă, în 
curajoasa lui expediţie, pescurul ar [i însă surprins de un uragan 
sau dacă i-ar lipsi abilitatea şi sîngele rece, atunci ar fi în mod 
sigur aruncat în hău. Poporul englez din zilele noastre seamănă cu 
pescarul de pe Carrick Horn”%. 


La mai bine de un secol şi jumătate de la scrierea 
acestor rînduri, se poate spune că poporul englez nu a 
fost surprins de „uragan“. Profeţiu lui Marx. cure afirma 

că revoluţia va începe în ţara cea mai industrializată, 
udică în Anglia, nu s-a împlinit. Uraganul revoluţiei a 
lovit însă în altă parte, fapt care i-a pus pe liberali într-o 
Situaţie cel puţin delicată. Căci revoluția autodenumită 
totalitară a contrazis nu doar previziunea marxistă, ci şi 
aşteptările lor, secolul al XX-lea devenind pentru ei 
secolul ascensiunii adversarilor libertăţii. 


Totalitarismul (Raymond Aron — 1956) 


De la mijlocul anilor 1930 şi pînă la începutul anilor 
1960, interpretarea totalitarismului a fost tema esenţială 
a reflecţiei liberale%5. 

În ciuda diversităţii punctelor de vedere, se pot totuși 
distinge două mari tipuri de interpretare: prima este cea 
în care secolul al XX-lea este înfățișat ca secol ul înfrun- 
tării dintre liberalism (a se citi: piaţa liberă) și totali- 
tarism; e vorba de o judecată influențată masiv de 
perspectiva economică şi în cadrul căreia democrația 
apare ca o simplă anexă a pieţei libere. În a doua cate- 
gorie intră interpretările politice ale totalitarismului; în 
acest context, secolul al XX-lea este văzut ca o scenă a 
conflictului dintre totalitarism şi democraţie; aceasta din 
urmă este o formă politică indisociabilă de libertatea 
economică, dar imposibil de redus la ea. 

Dacă Hayek a ilustrat perfect prima perspectivă, 
Raymond Aron (1905-1983) a fost figura centrală a 
celei de-a doua viziuni. Cu ajutorul lui, descoperim că 
marele adversar al democraţiei, dintr-o perspectivă 
liberală, este totalitarismul. 

Interpretarea lui Aron reia tradiţia gîndirii lui 
Montesquieu, uşa cum o făcuse cu cîţiva ani mai înainte 
şi Hannah Arendt9, atunci cînd definise regimul so- 
vietic ca o combinaţie de ideologie şi teroare (care ar fi, 
cu termenii lui Montesquieu, natura şi respectiv prin- 

cipiul regimului totalitar). Fără a aminti aici în chip 
explicit de Arendt, şi referindu-se deocamdată doar la 
regimul sovietic, Aron discută cele două elemente carac- 
teristice ale acestuia, fixînd sensul terorii şi punctînd 
valoarea ideologiei ca factor explicativ, imposibil de 
ignorat: 


„Unul dintre cele mai tulburătoare fenomene ale regimului 
sovietic îl constituie combinarea, în anumite perioade. a freneziei 
ideologice şi a terorii polițienești. Cele două perioade perfecte. 
dacă pot spune uşa, în această privinţă sînt 1934-1938 și 
1949-1952. Se ştie astăzi, chiar datorită raportului lui Hruşciov, 
că în anul care i-a precedat moartea, Stalin pregătea o mure 
epurare, comparabilă cu cea din anii 1936-1937. Ar [i desigur ne- 
drept ca regimul sovietic şi actele sale să fie judecate doar în 
funcţie de fenomenul terorii polițienești, însă acesta mi se pare a 
avea, ca atare, o importanţă reală. 

Raportul secret ul lui Hruşciov ne oferă o ilustrare aparte a 
teoriei lui Montesquieu despre despotism, teorie conform căreia 
principiul despotismului îl reprezintă teama — e vorba de teama 
perfidă ce pune stăpînire în mod progresiv pe toți indivizii dintr-o 
colectivitate, cu excepția unuia singur. Hruşciov însuşi pune la un 
moment dat următoarea întrebare: de ce n-am făcut nimic? Tot el 
răspunde. cu francheţe şi naivitate: ne era imposibil. Atunci cînd 
eram convocați de Stăpînul suprem, nu ştiam niciodată dacă voia 
să ne consulte în legătură cu o decizie importantă sau avea de 
gînd să ne uzvîrle în temniţele de la Lubianka. Fenomenul unei 
frici generalizate s-a răspîndit într-un regim născut din cele mai 
nobile aspirații ale umanității. 

Amintita teroare care, ca teroare revoluţionară, ar fi fost ceva 
banal. s-a produs însă la 20 de ani după preluarea puterii; ea a 
lovit nu numai în adversarii, reali sau potenţiali, ai regimului, ci 
şi în oamenii care îi erau fideli. În sfîrşit. această teroare se 
camufla în ceremonii de mărturisiri. extraordinare ca atare, căci 
în orice caz ele dezonorau regimul însuşi. Într-adevăr. dacă 
mărturisirile vechilor tovarăşi de luptă ai lui Lenin sau acuzaţiile 
lansate împotriva generalilor din fruntea Armatei Roşii ar fi fost 

luate ad litteram. lumea ar fi fost obligată să creadă că acest 
regim fusese guvernat sau mai era încă guvernat de către oameni 
care conspiruu împotriva sa şi care-l trădau în profitul unei puteri 
străine. Dacă mărturisirile ar fi fost crezute, rechizitoriul 
împotriva regimului ar fi fost teribil. Dacă ele nu ar fi fost 
crezute, atunci cum ar fi trebuit judecat un regim care îi obligă pe 
oameni să mărturisească nişte crime pe care nu le comiseseră”? În 
sfîrşit, nu se putea să nu te întrebi: care e realitatea? care e 
ideologia”? în ce cred șefii, cel suprem şi cei mijlocii, în ce cred 
masele? 

O persoană, doar una, decidea destinul tuturor celorlalți, îi 
acopereu de glorie sau îi sortea ruşinii, îi trunsforma pe servitorii 
regimului în fideli sau trădători. Însă tocmai pentru că acest om 
era stăpîn pe viaţa sa şi pe moartea tuturor. el însuşi nu putea să 
creadă în suprurealitatea pe care voia s-o impună celorlalți. 
aceștia neavînd, la rîndul lor, mai multe motive s-o creadă. Ca ur- 
mare, se trăia într-o lume ciudată, care dădea fiecărui eveniment 
un sens, dar care în ansamblu era absurdă. 

Există, poate, de aceea, tentaţia de a lăsa deoparte ideologia 
cu pe o simplă înscenare şi de a conchide că nu exista decît o 
realitate, cea a despotismului, eventual a despotismului unui 
singur om, restul fiind un camuflaj care nu înșela pe nimeni. 

În ceea ce mă priveşte, cred că am greşi, chiar în acest caz 
extrem, dacă am îndepărta ideologia. E evident că formele 
patologice de despotism nu pot fi concepute în afara unei frenezii 
ideologice, chiar dacă aceasta inspiră în majoritatea cazurilor mai 
degrabă scepticism decît credinţă”. 


Pe uceste baze, Aron propunea o definiţie a fenome- 
nului totalitar, alcătuită din cinci forme de monopol, in- 
sistînd apoi asupra limitelor inteligibilităţii şi necesităţii 
corelării elementelor definiţiei: 


„În ce constă fenomenul totalitar? Ca toate fenomenele 
sociale, şi acesta se pretează unor definiţii multiple, în funcţie de 
aspectul reținut de către observator. Mi se pare că principalele 
cinci elemente ale sale sunt: 

|. Fenomenul totalitar intervine într-un regim care acordă unui 

partid monopolul activităţii politice. 

Partidul monopolist e animat sau înarmat cu o ideologie 

căreia îi conferă o autoritate absolută şi care. prin urmare. 

devine adevărul oficial al statului. 

3. Pentru a răspîndi acest adevăr oficial. statul îşi rezervă la 
rîndul său un dublu monopol: monopolul mijloacelor de forţă 
şi cel al mijloacelor de persuasiune. Ansamblul mijloacelor 
de comunicare (radio. televiziune. presă) e dirijat, comandat 
de către stat şi cei care-l reprezintă. 

4. Majoritatea activităților economice şi profesionale sînt su- 
puse statului şi devin, într-un anumit fel. parte integrantă 
din stat. Cum statul e inseparabil de ideologia sa, cea mai 
mare parte a activităților economice şi profesionale dobîn- 
deşte culoarea adevărului oficial. 

5. Cum orice devine de-acum activitate de stat si cum oricare 
activitate e supusă ideologiei, o greşeală comisă în economie 
sau profesiune devine simultan o greşeală ideologică. Ca 
urmare, se produce o politizare, o transfigurare ideologică a 
tuturor greşelilor posibile ale indivizilor şi, în concluzie. o 
teroare care e deopotrivă polițienească şi ideologică. 

E de la sine înţeles că, în definirea totalitarismului se poate 
considera ca esenţial fie monopolul unui partid. fie etatizarea 
vieţii economice, fie teroarea ideologică. Fenomenul e perfect 
atunci cînd toate aceste elemente sînt reunite şi realizate din plin. 

Cele cinci elemente enumerate au fost reunite în cursul anilor 
"30, în perioada 1934-1938 şi, de asemenea, în cursul anilor '40, 
între 1948 şi 1952. E uşor de înţeles de ce ele au putut fi reunite. 
În cazul regimului sovietic, monopolul partidului. monopolul 
ideologiei țin chiar de esența bolşevismului şi de voința sa 
revoluționară. Centralizarea mijloacelor de fortă şi de persuasiune 
e legată de ideea monopolului unui partid în interiorul unui stat. 
Etatizarea activităţilor economice este expresia doctrinei comu- 
niste. Legăturile dintre cele cinci elemente sînt şi ele perfect in- 
teligibile. În ceea ce priveşte rezultatul final. teroarea ideologică, 
ea e înțeleasă tocmai în baza celorlalte elemente, adică a mo- 

nopolului partidului, al ideologiei, al mijloacelor de persuasiune 
si în baza etatizării activităţilor industriale. 

Inteligibilitatea și necesitatea combinării elementelor descrise 
mai sus nu trebuie nicidecum confundate. Faptul că înţelegem că 
ele au fost reunite într-un anumit număr de cazuri nu dovedeste 
că ele trebuie să fie întotdeauna reunite şi că orice regim de partid 
monopolist trebuie să ajungă la această formă de teroare“. 


Pentru Aron, există trei chestiuni fundamentale refe- 
ritoare la totalitarism: 


„Prima: în ce măsură e vorba de un fenomen singular din 
punct de vedere istoric şi în ce măsură reprezintă el repetarea unor 
fenomene istorice deja cunoscute? 

A doua: în ce măsură totalitarismul sovietic e comparabil cu 
cel al altor regimuri, în particular — cu totalitarismul regimului 
naţional-socialist? 

A treia: în ce măsură regimul de partid unic sau de plani- 
ficare totală e sortit totalitarismului?”. 


Prima problemă luată în seamă este cea a relaţiei dintre 
regimul de partid unic şi riscul degenerării lui totalitare. 
Reflecțiile lui Aron preiau o inspiraţie tocquevilliană (căci 
societatea industrială e forma sub care s-a realizat, în 
viziunea sa, victoria principiului egalităţii în lumea 
modemă), dar ele conţin, iarăşi. şi o polemică tacită cu teza 
Hannei Arendt, care susținuse că regimurile totalitare apar 
progresiv, din mişcări totalitare ale maselor: 


„Există, în secolul al XX-lea, regimuri autoritare care nu 
sînt regimuri de partid unic şi regimuri de partid unic care 
nu devin totalitare, care nu dezvoltă o ideologie oficială, care nu 
vor să modeleze toate activităţile după chipul propriei lor 
ideologii. 

Există regimuri de partid unic în care statul nu absoarbe 
societatea şi în care ideologia nu ajunge la expansiunea nebu- 
nească sesizabilă în cazul regimului sovietic. E. în schimb. 

adevărat că orice regim de partid unic din societăţile industriale 
comportă un risc de degenerare totalitară. Societăţile industriale 
sînt societăţi urbane. Guvernanţii trebuie să se adreseze guver- 
natilor și să-şi justifice autoritatea. Ei nu se reclamă de la 
legitimitatea tradițională, nu au nici un temei indiscutabil de a se 
afla la putere. fiind obligaţi să explice de ce şi în numele cui 
comandă. 

Însă într-un regim de partid unic. orice guvernant e silit să 
oprească discuţia într-un anumit punct: aş zice chiar că ei o 
încheie în momentul în cure discuţia devine realmente demnă de 
interes. Sînt supuse dezbaterii numeroase chestiuni, în afară de 
următoarea: de ce nu avem dreptul de a ne reuni într-un alt partid 
decît partidul unic? De aici rezultă, în mod inevitabil, pentru şefii 
partidului unic, tentaţia de a-și justifica monopolul. În acest scop. 
le este suficientă o ideologie oarecare (căci oamenii n-au emis 
niciodată pretenţii în privinţa calității ideologiilor); devine deci 
necesară o ideologie, elaborată. impusă. tot mai cuprinzătoare. 

Cu toate acestea, Italia fascistă, regim de partid unic, n-a 
cunoscut niciodată nici proliferarea ideologică, nici un fenomen 
totalitar comparabil cu marea epurare sovietică ori cu excesele 
din ultimii ani ai regimului hitlerist. În cele două cazuri în care se 
vorbeşte despre totalitarism, fenomenul esenţial, cuuza originară 
mi se pare u fi partidul revoluţionar în sine. Regimurile n-au 
devenit totalitare printr-un soi de antrenare progresivă, ci pornind 
de la o intenţie originară și anume de la voinţa de a transforma în 
mod fundamental ordinea existentă în funcţie de o ideologie. 
Trăsăturile comune ale partidelor revoluţionare care au ajuns la 
totaliturism sînt amploarea ambițiilor, radicalismul atitudinilor şi 
extremismul mijloacelor". 


Aron trece apoi la cea de-a doua problemă-cheie a 
totalitarismului, şi anume la înrudirea speciilor sale. 
Stilul său inconfundabil — fixarea însemnătăţii diverselor 
cauze ale fenomenului istoric — se dezvoltă aici nestin- 
gherit, scriitorul francez relativizînd atît argumentele 
care au afirmat, cît şi pe cele care negat înrudirea for- 
melor de totalitarism. Cele patru argumente luate în 

seamă se referă la recrutarea socială a partidelor comu- 
nist şi național-socialist, la solidaritatea naţional-socia- 
lismului cu capitalismul, la ura de moarte care i-a animat 
pe comunişti şi pe fascişti, respectiv lu incompatibilita- 
tea radicală a ideologiilor: 


„Oare aceste similitudini îngăduie stabilirea unei legături 
între cele două totalitarisme şi considerarea lor ca două specii ale 
unui gen unic? 

În această privință, au fost formulate două argumentări 
contradictorii, căci una afirmă, iar cealaltă neagă înrudirea celor 
două regimuri. Ambele mi se par în mare parte nesatisfăcătoare 
sau, în orice caz, neconvingătoare. 

Care sînt argumentele invocate pentru a nega înrudirea celor 
două totalitarisme? 

Primul enunţă existența unei diferențe în ceea ce priveşte 
recrutarea socială adoptată de partidele comunist şi naţional-so- 
cialist. Argumentul e, ca atare, incontestabil. În Germania, re- 
crutarea socială a celor două partide era într-adevăr foarte diferită; 
numeroşi muncitori votau pentru partidul național-socialist, însă 
pînă la urmă marea majoritate a muncitorilor din industrie a votat 
fie pentru partidul socialist, fie pentru partidul comunist. 

Se impune, totuşi, o rezervă. În Germania, în anii care au 
precedat preluarea puterii de către Hitler, au existat treceri foarte 
frecvente de la unul dintre partide către celălalt. Dacă originea 
socială a militanţilor era diferită, temperamentul psihologic nu era 
întotdeauna diferit. Avem de-a face cu o atitudine comună care nu 
intră în contradicţie cu diferenţierea originii sociale. 

Nu acesta este însă aspectul esenţial. Să admitem că 
recrutarea e diferită. Ceea ce contează e să aflăm dacă în clase 
sociale distincte nu pot lua naştere fenomene asemănătoare. 
Faptul că recrutarea socială a partidelor e diferită nu constituie un 
răspuns la întrebarea menţionată. Cei care afirmă înrudirea celor 
două regimuri pretind că, în ciuda diferenţei de origine a mili- 
tanţilor, cele două partide, odată ajunse la putere, oferă observa- 
torului mai multe trăsături similare în privinţa exercitării 
autorității. 


163 


Potrivit celui de-al doilea argument, naţional-socialismul şi 
capitalismul sînt profund solidare, național-socialismul nefiind 
decît un regim făurit de către capitalişti sau monopolisti pentru 
a-şi menţine propria putere. 

Argumentul e fals, deşi pleacă de la fapte adevărate. E 
adevărat că în Germania prehitieristă. numeroşi capitalisti, 
industriaşi şi bancheri au subvenţionat partidul naţional-socialist: 
crezîndu-se capabili să-l manipuleze. aceştia au văzul în el un 
mijloc de apărare împotriva unei revoluţii socialiste sau co- 
muniste. Cu toate acestea, în epoca în care regimul a devenit 
totalitar, el nu era nicidecum controlat sau dirijat de către 
monopolişti. Industriaşii, bancherii, reprezentanți ui vechilor 
clase guvernante, se situau, în marea lor majoritate. în cursul 
ultimei faze a regimului hitlerist. în opoziţie: după iulie 1944. ei 
au fost victimele unei epurări. diferită prin natura sa de epurările 
sovietice, însă suficientă pentru a demonstra că politica adoptată 
de partidul hitlerist aflat la putere nu a fost expresia voinţei 
proprii a clasei capitaliste. 

Potrivit celui de-al treilea argument, comuniştii şi fasciștii se 
urăsc de moarte. Din nou. argumentul este incontestabil. Nu e 
însă prima dată cînd fraţii se urăsc. Chestiunea nu poate fi con- 
siderată tranşată: problema e în ce măsură fenomenele totalitare 
sînt comune ucestor două feluri de partide, din momentul în care 
ele ajung la putere. 

În ciuda luptelor lor inexplicabile, partidele şi-au recunoscut 
uneori înrudirea. Von Ribbentrop. ajuns în 1939 la Moscova. 
vorbea de întîlnirea a două revoluţii, iar Stalin. răspunzînd acestui 
gest politicos, ridica paharul în cinstea cancelarului Hitler, atît de 
drag poporului german. 

Al patrulea argument, de acelaşi ordin ca si primele trei, 
invocă incompatibilitatea radicală a ideologiilor. Eu nu pun la în- 
doială adevărul argumentului, însă, din nou. el nu rezolvă chesti- 
unea. E adevărat că, potrivit ideologiei comuniste, fascismul 
reprezintă incarnarea a tot ceea ce e rău în istorie și a josniciei 
naturii umane. E adevărat că. potrivit ideologiei fasciste. co- 
munismul e răul în sine, inamicul absolut. Cu toate acestea. faptul 
că una dintre ideologii e universalistă şi umanitară. iar cealaltă 

națională, rasială și orice numai umanitară nu, nu dovedeşte nici- 
decum că respectivii oameni, în numele unor idei opuse, nu pot 
recurge la practici comparabile. A invoca opoziţia ideilor atunci 
cînd se analizează similitudinea ori neasemănarea practicilor, 
înseamnă a rămîne în afara problemei formulate. Cei care afirmă 
înrudirea vor să arate că ideologiile sau aspirațiile nobile atîrnă 
greu în balanţa istoriei şi că oamenii se supun unor motive ce nu 
«depind de ideologii. De aceea, a răspunde că nu poate exista 
înrudire profundă întrucît ideologiile se opun cuvînt cu cuvînt 
înseamnă a presupune că e rezolvată problema în discuţie și 
anume aceea că ideologiile determină practicile. 

Adaug, nu de dragul simetriei, ci, cred, de dragul adevărului, 
că majoritatea argumentelor în favoarea înrudirii celor două 
totalitarisme nu mă conving nici ele, din motive opuse, dar usemă- 
nătoare celor pe baza cărora am respins argumentele precedente. 

Unele fenomene totalitare sînt asemănătoare în anumite 
perioade din istoria regimului sovietic şi în anumite perioade din 
istoria regimului naţional-sociaiist. Partid unic, ideologie oficială, 
putere absolută a numărului unu, poliție copleșitoare, ideologie 
care, încetul cu încetul, cîştigă ansamblul activităţilor, teroare 
polițienească — toate au fost efectiv remarcate în Germania 
național-socialistă, ca şi în Rusia sovietică. Forma extremă a 
terorii naziste a intervenit în timpul războiului, la cîţiva ani după 
cucerirea puterii, aşa cum în Uniunea Sovietică teroarea extremă 
n-a urmat imediat cuceririi puterii, ci a apărut după 20 de ani. 

Al doilea argument avansat în sprijinul înrudirii celor două 
totalitarisme, argument pe care l-am respins deja, afirmă că doar 
puterea contează, că ideile n-au semnificaţie şi nici eficacitate. În 
ceea ce mă priveşte, aşa cum refuz să uccept argumentul incom- 
patibilităţii ideologiilor ca argument decisiv, tot aşa resping şi 
argumentul conform căruia credința comunistilor în anumite 
valori universale şi umanitare ar fi lipsită de importanţă”. 


O referire rapidă, de data aceasta explicită, la 
interpretarea propusă de Hannah Arendt îi îngăduie lui 
Aron să afirme că un răspuns cert referitor la înrudirea 

celor două regimuri totalitare nu va fi dat niciodată. 
dacă ancheta va fi una exclusiv sociologică: 


„Lucrarea care a argumentat cel mai serios teza înrudirii 
celor două totalitarisme e intitulată The Origins of totalitarianism: 
ea aparține Hannei Arendt, care compară în principal Rusia so- 
vietică din anii 1934-1937 si Germania hitleristă din 1941-1945. 
Ar fi însă incorect să se confunde compararea acestor două 
perioade, a acestor două forme de teroare cu o comparaţie a celor 
două regimuri în ansamblul lor. 

E incontestabil că între aceste două totalitarisme există atît 
diferenţe, cît și înrudiri. Similitudinile sînt mult prea accentuate 
pentru a crede că e vorba de un simplu accident. Pe de altă parte, 
diferenţele dintre surse, idei, obiective sînt prea evidente pentru 
a admite fără rezerve înrudirea de esenţă a celor două regimuri. 
Accentuarea înrudirii sau a opoziţiei depinde de consideraţii 
multiple. Nu se va ajunge niciodată lu un răspuns absolut cert, 
căci regimul naţional-socialist n-a avut timp să se dezvolte uşa 
cum s-a întîmplat cu regimul sovietic. Acesta are deja o istorie. 
a parcurs faze multiple, iar noi putem înţelege sensul succesiunii 
acestora. În schimb. regimul național-socialist n-a cunoscut decît 
şase ani de pace, căci începînd din 1930 el a fost angajat într-o 
aventură militară care i-a decis soarta”. 


Pentru a lămuri problema relaţiei dintre cele două 
specii ale totulitarismului, dar şi pe cea a unicităţii lor 
istorice, filosoful şi sociologul francez propunea extin- 
derea cercetării prin includerea perspectivei istorice și a 
celei ideologice. Aron evocă mai întîi istoria regimului 
sovietic, descriind patru faze ale acesteia: 


„Pentru a măsura importanța relativă a înrudirii şi a opoziţiei 
nu se poate rămîne la o analiză comparativă, sociologică, ci 
trebuie ţinut cont de alte două metode de comprehensiune, și 
anume de istorie şi de ideologie. 

Din punct de vedere istoric, regimul sovietic s-a născut, după 
cum se ştie, dintr-o voinţă revoluționară. inspirată de un ideal 

umanitar. Scopul era crearea celui mai uman regim pe care l-a 
cunoscut vreodată istoria, a primului regim în care toți oamenii să 
poată avea acces la umanitate, în care clasele să fi dispărut, în care 
omogenitatea societăţii să îngăduie recunoaşterea reciprocă a 
cetăţenilor. Această mişcare către un scop absolut nu ezită însă în 
faţa nici unui mijloc, întrucît, pe de o parte, potrivit doctrinei, 
doar violenţa putea crea această societate absolută bună, şi pe de 
altă parte proletariatul era angajat într-un război necruţător cu 
capitalismul. 

Din această combinare a unui scop sublim şi a unei tehnici 
necruțătoare s-au ivit diversele faze ale regimului sovietic. Prima 
fază e una banală: războiul civil şi teroarea politică din vremea 
acestui război. Apoi, într-o a doua fază, teroarea se atenuează 
făcînd loc într-o anumită măsură inițiativei private: e faza NEP 
(Noua Politică Economică). O a treia fază începe în 1929: e vorba 
de o nouă revoluție — în sensul propriu al termenului, adică de o 
transformare fundamentală a structurilor sociale — dar de o 
revoluţie săvîrşită de către stat, de sus în jos. Regimul a întreprins, 
la zece ani după victoria sa, o a doua revoluţie care, într-un 
anumit sens, după mărturia şefilor înşişi, era mai violentă şi mai 
patetică decît prima. Aceustă a douu revoluţie, colectivizarea 
agrară, a adus cu sine, aşa cum Hruşciov însuși a afirmat, noi mo- 
dalităţi ale terorii, pe care actualul secretar general al partidului 
nu le condamnă; el se mulţumeşte să spună în faimosul său 
Raport că ar fi fost posibil ca amintita revoluţie să se realizeze cu 
mai puţine pierderi; cu toate acestea, Hruşciov admite atît terou- 
rea împotriva inamicilor partidului, cît şi pe cea îndreptată împo- 
triva deţinătorilor de pămînturi, împotriva ţăranilor şi a kulacilor 
care refuzau colectivizarea. 

Ceea ce surprinde e însă faza următoare a regimului sovietic; 
ea constituie de fapt şi obiectul analizei noastre. De ce, începînd 
din 1936, se asistă la dezlănțuirea marii epurări, a unei noi faze 
de terorism, în condiţiile în care revoluția agrară ieșise victo- 
rioasă, iar regimul nu mai era ameninţat? Problema dominantă a 
interpretării terorismului sovietic este următoarea: de ce are loc 
epurarea cînd bătălia e cîştigată”? Întrebarea e pusă nu doar de 
către interpreţii occidentali, ci şi de către Hruşciov. După părerea 

sa, începutul cultului personalităţii îl constituie terorismul anilor 
1934-1938, adică terorismul îndreptat împotriva membrilor 
partidului, mai întîi pentru a-i ucide pe adversarii deja învinşi de 
către Stalin — uct considerat de către Hruşciov inutil — şi apoi 
pentru a lovi în staliniştii cei mai fideli. Cum se explică acest 
terorism îndreptat chiar împotriva militanților partidului comunist 
care n-au deviat de la linie? 

În acest punct, Hruşciov oferă un singur răspuns. o singură 
interpretare şi anume cultul personalităţii. Formula nu explică 
însă aproape nimic. Aşa cum a afirmat marăistul Togliatti — se- 
cretar general al Partidului Comunist Italian — explicaţia prin 
cultul personalităţii nu e nicidecum marxistă. Explicarea 
fenomenelor de o usemenea importanță prin intermediul unei 
persoune reprezintă tipul de explicaţie pe care. prin definiţie. 
doctrina nu-l admite”. 


Autorul francez propunea apoi o explicaţie alterna- 
tivă la cultul personalității. şi anume tehnica de acţiune 
a comunistilor: 


„Se poate înţelege nu marea epurare în sine sau terorismul pe 
seama membrilor partidului, ci posibilitatea acestor fenomene, 
plecînd de la tehnica de acţiune a partidului comunist. Atunci cînd 
un partid îşi arogă dreptul de folosire a violenţei împotriva tuturor 
inamicilor săi. într-o ţară în care iniţial se află în minoritate. el se 
condamnă singur la o utilizare îndelungată a violenţei. 

Partidul. în teorie, e democratic, dar centralismul democratic 
constă în încredințarea puterii statului-major. 

Acesta e capabil să manipuleze alegerile. să asigure desem- 
narea electorilor de către aleși: iată de ce este de înțeles că în acest 
sistem cineva va merge pînă la capăt și. în loc de oligarhie, un 
singur om va deveni stăpîn al întregului partid. În această 
privință, Hruşciov e de acord cu sociologii occidentali: dintr-un 
anumit moment, centralismul democratic a degenerat în putere 
absolută a unui singur individ. Faptul că fenomenul e com- 
prehensibil mi se pare evident, căci el a fost anticipat în mod 
surprinzător de către Troțki. Cînd Lenin a dezvoltat pentru prima 

dată, în 1903, în Ce-i de făcut?, teoria centralismului democratic, 
Troțki i-a obiectat cam aşa: veți înlocui proletariatul cu partidul, 
partidul cu Comitetul Centrul, pînă la urmă, Comitetul Centrul cu 
secretarul general al partidului şi astfel, în numele proletariatului, 
veţi ajunge la puterea absolută a unui singur individ. Nici măcar 
Troțki nu şi-a dat seama cîtă dreptate avea. 

Cu alte cuvinte, fenomenele denumite «cultul personalităţii» 
nu au devenit posibile doar datorită singularităților unui om, ci şi 
datorită tehnicii de organizare şi de acţiune a unui partid. așa 
cum exista ea de la originea mişcării”. 


Fix îndu-şi drept obiectiv să arate cum anume s-a 
trecut de la posibilitate la realitate, Aron recenzează 
diversele explicaţii date marilor epurări, chiar de către 
cei care le-au îndurat: 


„Explicaţiile date marii epurări sînt multiple. Le putem găsi 
pe toate într-o carte excelentă, Russian purge and extraction of 
confession (New York, 1951), scrisă de un fizician elveţian 
(F. Beck) şi un istoric rus (V. Godin) care s-au întîlnit în aceeași 
celulă în timpul marii epurări din 1936-1937 şi care discutau aici 
despre motivele neşansei lor. Aceşti doi oameni, care între timp 
au fugit din Rusia sovietică, relatează că subiectul predilect de 
conversaţie al prizonierilor, între 1936 şi 1938, era chiar marea 
epurare. Ei au reţinut din aceste conversații șaptesprezece teorii 
despre subiectul menţionat. Vă voi scuti de enumerarea lor, dar 
vă voi indica funcţiile principale care erau atribuite marii epurări 
în Rusia sovietică, în singurul loc în care domnea o libertate 
absolută a cuvîntului, adică în închisoare. 

Conform primei interpretări, cauza principală o constituia 
lupta din interiorul partidului. Acesta. odată instalat la putere. 
continuă să cunoască o viaţă politică comparabilă cu cea a tuturor 
partidelor, cu grupuri, facţiuni, rivalități, opoziții. Facţiunea 
victorioasă pînă lu urmă vrea să-şi marcheze izbînda prin 
eliminarea facţiunilor învinse. 

A doua interpretare pune accentul pe dorinţa de ortodoxie 
ce-i animă pe deţinătorii puterii. Cei care guvernează într-un 

regim ideocratic vor să elimine nu doar inamicii reali at partidului 
ŞI ai regimului, ci şi inamicii potenţiali. Toţi cei susceptibili. în 
anumite circumstanţe, de a se ridica împotriva regimului. devin 
inamici şi sînt tratați ca atare. Supraviețuitorii trecutului, cei care 
păstrează legătura cu lumea exterioară, aşa cum sînt israeliţii. cei 
care au fost într-un anumit moment ostili facțiunii victorioase sînt 
pînă la urmă trataţi ca inamici reali. Epurarea ar fi deci o tehnică 
de profilaxie socială, care ar viza eliminarea din start a oricărei 
persoane care, în circumstanţe imprevizibile, s-ar putea aflu în 
opoziţie. Această tehnică, împinsă pînă la capăt. ajunge pînă la fe- 
nomene iraționale, chiar dacă i se poate vădi o intenţie inteli- 
gibilă. 

Potrivit unei alte interpretări. recrutarea miinii de lucru 
pentru lagărele de muncă forțată ar fi o funcție importantă a 
epurărilor. 

Într-o altă interpretare. se consideră că societatea sovietică 
este simultan birocratică şi revoluționară, dispunînd totuşi de o 
ierarhie unică, ce se confundă deci cu ierarhia statului. Acesta 
vrea să-și transforme în permanenţă modalitățile de organizare. 
Totul împinge societatea sovietică spre o stubilitate realizată în 
forme birocratice; ideologia, în întregul său. interzice acestei 
societăţi acceptarea ca definitivă a unei forme oarecare. Epurările 
sînt o manieră de a menţine dinamismul revoluţionar într-o 
societate a cărei încetineală o antrenează către o cristalizare 
birocratică”. 


Aron nu alege nici una dintre aceste variante. ci 
preferă să sublinieze iraţionalitatea absolută a epurărilor 
și să invoce, în locul cultului personalităţii, rolul per- 
soanei lui Stalin în acest dispozitiv istorico-politic: 


„După toate cele spuse — şi s-ar mai putea adăuga multe alte 
ipoteze — e totuşi clar că epurarea. aşa cum a fost ea practicată 
între 1936-1938. e perfect iraţională sau. dacă se preferă, 
nesăbuită. Potrivit mărturiilor sovietice. ea a dezorganizat armata 
si administrația. Numărul ofiţerilor arestaţi sau executați se 
situează între douăzeci şi treizeci de mii: maresalul Rokosovski. 


170 


care fusese ministrul apărării în Polonia. a fost întemnițat în 
timpul epurării; numeroşi şefi sovietici, între care şi mareșalul 
Ciukacevski, au fost executaţi. O epurare la o asemenea scară e 
contrară interesului însuși al partidului, din simplul motiv că 
acesta are nevoie ca regimul să funcționeze, iar armata să fie 
puternică. 

În ceea ce mă priveşte. am impresia că nu pot să nu adaug 
precedentelor interpretări intervenţia nu u cultului personalităţii, 
ci a personalităţii. Pentru a trece de la posibil la real, de lu inteli- 
gibilitatea epurării la dezlănțuirea marii epurări, era necesar ceva 
unic, un om, Stalin însuşi. 

Indiferent de teoria despre istorie adoptată, într-un moment 
sau într-altul, trebuie ţinut seuma de indivizi. E plauzibil ca. în 
absenţa lui Napoleon Bonaparte, un alt general să fi fost 
încoronat, dar e absolut indemonstrabil şi improbabil ca, dacă 
generalul încoronat n-ar fi fost Bonaparte. totul să se fi petrecut 
în același fel. Aşa se întîmplă şi cu Uniunea Sovietică. Înțelegem 
prin ce proces regimul s-a putut degrada, ajungînd la fenomenele 
pe care le studiem, dar, în absenţa lui Stalin. formele extreme ale 
delirului ideologic, ale terorii polițienești şi ale ceremoniei 
mărturisilor poate că nu ar fi apărut. 

Deşi nu sînt de acord — şi nimeni nu poate fi — cu inter- 
pretarea pe care sovieticii înşişi o dau acestor fenomene, ceeu ce 
mi se pare totuşi adevărat e că, în afară de explicaţiile date 
pornind de la partid, de la ambițiile şi tehnica sa, ori de lu funcția 
epurărilor într-un regim birocratic, a intervenit un fapt nepre- 
văzut: e vorba de o persoană şi de rolul pe cure l-a jucat grație 
puterii absolute pe care o deţinea”. l 


Trecînd la istoria regimului hitlerist, filosoful şi so- 
ciologul francez constată diferentele fată de bolşevism: 


„Din punct de vedere istoric, regimul hitlerist se naşte dintr-o 
voinţă diferită de cea comunistă: e vorba de dorinţa de a reface 
unitatea morală a Germaniei şi, apoi. de a extinde teritoriul 
predestinat poporului german. Avem deci de-a face cu o intenţie 
războinică şi cuceritoare. Nimic nu e, în acest caz, original, fiind 

vorba de reluarea, în plin secol XX. a ambițiilor și iluziilor 
Cezurilor. 

După cucerirea puterii. «hitlerizarea» vieţii germane e pro- 
gresivă, marea teroare neapărînd decît în ultimii ani ai războiului. 
Am putea fi tentaţi să afirmăm că războiul însuşi explică 
fenomenele teroriste. însă faptele nu se potrivesc nicidecum cu 
această explicaţie. Fenomenul terorist ilustrat de către regimul 
hitlerist e exterminarea a şase milioane de evrei. în plin război, 
între 1941 şi 1944. Această exterminare a fost decisă de către un 
singur om, sfătuit de alti cîțiva: acțiunea e tot atît de iraţională în 
raport cu obiectivele războiului, pe cît era de iraţională marea 
epurare în raport cu obiectivele regimului sovietic. În timp ce 
Germania se lupta pe două fronturi, şefii regimului au decis să 
aloce mijloace de transport și resurse materiale importante pentru 
a omori în serie milioane de fiinţe umane. 

Acest fenomen terorist nu are precedent în istoria modernă 
şi e aproape unic în întreaga istorie. Nu că n-ar mai fi existat mari 
măceluri înainte. Însă în istoria modernă nici un şef de stat n-a 
decis, cu sînge rece, să organizeze exterminarea pe scară 
industrială a şase milioane de semeni. El a sacrificat resurse care 
altfel i-ar fi fost utile în continuarea războiului pentru a-și potoli 
ura, pentru ca, indiferent de situație, cei pe care-i detesta să nu 
poată supraviețui. 

Obiectivul pe care şi-l propunea partidul naţionul-socialist 
era refacerea hărţii rasiale a Europei, eliminarea anumitor 
popoare considerate inferioare, asigurarea triumfului unui singur 
popor, considerat superior. În acest moment a intervenit o teroare 
şi mai puţin previzibilă decît cea care-i putea afecta pe cetăţenii 
sovietici şi al cărei obiectiv era cu totul altul. Obiectivul terorii 
sovietice este crearea unei societăţi conforme în întregime unui 
ideal, în timp ce, în cazul hitlerist. obiectivul e pur şi simplu 
exterminarea”. 


În final, Aron cheamă în ajutor perspectiva ideolo- 
gică. El constată din nou diferenţa esenţială între cele 
două regimuri şi propune cîte o formulă pentru a le 
caracteriza pe fiecare în parte: 

„Trecînd de la istorie la ideologie, aş reține, în final, afir- 
maţia că între cele două fenomene diferenţa e esenţială, în ciuda 
similitudinilor lor. 

lar diferenţa e esenţială din cauza ideii care însufleteste 
fiecare dintre cele două actiuni în parte; într-un caz, sfîrșitul îl 
constituie lagărul de muncă forțată, în celălalt, camera de gazare. 
De o parte, avem de-a face cu o voinţă de edificare u unui regim 
nou şi poate a unui alt om, prin orice mijloace; de cealaltă parte, 
cu o voinţă pur şi simplu demonică de distrugere a unei pseudo- 
rase. 

Dacă ar trebui să rezum sensul fiecăreia dintre cele două 
acțiuni, iată ce anume formule cred că aş sugera: în legătură cu 
cea sovietică, aş reaminti cunoscuta zicală «cine vrea să te pre- 
facă-n înger, te coboară între dobitoace»; în legătură cu cea 
hitleristă, aş zice că omul greşeşte dacă îşi fixează drept tel 
asemănarea cu un animal de povară. căci va reuşi să-i semene mai 
bine decît spera“. 


Dincolo de analiza totalitarismului ca adversar al 
democraţiei moderne, textul lui Aron ilustrează sensul 
criticii liberale contemporane. Necruţătoare şi subtilă, 
ea distinge două forme ale răului totalitar, propunînd de 
asemenea o alternativă la regimul de partid unic. 
Această alternativă este numită de către Aron, foarte 
sugestiv, regimul constituţional-pluralist, care este 
caracterizat de pluralitatea partidelor, de legalitatea 
opoziţiei, de adoptarea unor reguli ale concurentei 
politice sub forma regulilor constituţionale. ca şi de 
două principii de acţiune: respectul legalităţii şi simţul 
compromisului%8. 

Aşa cum sugeram mai sus%, liberalismul legitimea- 
ză democraţia modernă — indiferent că ea este înțeleasă 
cu o procedură sau ca o stare socială — prin delegitimarea 
adversarilor ei. Acest proces intelectual presupune 
desigur un punct de sprijin. adoptarea unei perspective. 
Tirania majorităţii, puterea poporului, revoluţia şi 
totalitarismul sînt figurile principale ale adversarilor 

democraţiei, adversari discreditaţi în numele limitării 
puterii, al schimbării paşnice a auvernanţilor, al erodării 
lente. dar inevitabile a privilegiilor aristocratice. în fine. 
în numele regimului constituțional-pluralist. 

Două remarci merită făcute aici. Prima: în viziunea 
liberală, aceşti adversari ai democraţiei moderne sînt 
înfățişați ca fiind conţinuţi, dacă nu chiar secretaţi. ca 
excese ilegitime sau perverse, de către modernitatea 
politică. Trebuie observat, în al doilea rînd. că toate 
criteriile adoptate pentru delegitimarea acestor adversari 
au devenit implicit conținuturi esenţiale ale formulei 
democratice acceptate de către liberali. 


Educatia liberală (Leo Strauss — 1968) 


Există însă în secolul al XX-lea şi o formă de libe- 
ralism care ia în seamă nu conflictul dintre un conţinut 
liberal (implicit asumat) al democraţiei şi excesele 
acesteia, ci conflictul între idealul democratic şi întreaga 
realitate a democraţiei moderne. În această optică, edu- 
cația liberală este în chip explicit adversarul principal al 
realităţii democratice și aliatul natural al idealului demo- 
craţiei moderne. Autorul acestei temerare întreprinderi 
intelectuale este Leo Strauss (1899-1973). 

Strauss pleca de la o aproximare a educaţiei liberale 
care implica un sens tare al culturii (rd est, consultarea 
minților luminate, a marilor cărţi), sens pe care îl 
contrapunea ambiguităţii și relativismului unei definiri 
slabe a culturilor, ca simple modele de comportament 
socio-uman: 


„Educaţia liberală este o educaţie în spiritul culturii sau care 
are ca scop cultura. Produsul finit al educaţiei liberale este ființa 
umană cultivată. Iniţial, cuvîntul «cultură» (cu/tura) însemna 
agricultură: cultivarea pămîntului conform naturii sale. «Cultura» 

înseamnă astăzi, prin derivare, cultivarea minţii. grija faţă de 
facultăţile native ale minţii şi ameliorarea lor în concordanţă cu 
natura minţii. Tot aşa cum pămîntul are nevoie de cultivatori. 
mintea are nevoie de profesori. Dar profesorii nu se găsesc atît de 
uşor ca fermierii. Profesorii înşişi sînt elevi şi trebuie să fie elevi. 
Totuşi, un regres la infinit nu este posibil: în cele din urmă, 
trebuie să existe profesori care să nu fie la rîndul lor elevi. Acei 
profesori care nu sînt la rîndul lor elevi sînt minţile luminate sau, 
pentru a evita orice ambiguitate în privinţa unui subiect de o 
asemenea importanţă, sînt minţile cele mai luminate. Astfel de 
oameni sînt extrem de rari. Este foarte puţin probabil să-i întîlnim 
în sălile de clasă. Este foarte puţin probabil să-i întîlnim în ge- 
neral. Este un mare noroc să fii contemporan cu un astfel de om. 
În orice caz, elevii. indiferent de nivelul la care au ajuns, au acces 
la profesorii care nu sînt la rîndul lor elevi, la minţile cele mai 
luminate, doar prin intermediul marilor cărţi. Educaţia liberală 
constă deci în studierea cu grija potrivită a marilor cărți pe care 
minţile cele mai luminate le-au lăsat în urma lor — un studiu în 
care elevii cu mai puţină experienţă, inclusiv începătorii, sînt 
ajutaţi de elevii cu o experienţă mai mare. 

Aceasta nu este o sarcină uşoară, aşa cum ar putea părea 
dacă am lua în considerare formula pe care am enunţat-o mai sus. 
Formula aceasta trebuie comentată pe larg. Multe vieţi au fost 
dedicate şi vor mai fi dedicate în continuare scrierii unor astfel de 
comentarii. De exemplu, care este sensul afirmației că marile 
cărți trebuie studiate «cu grija potrivită»? Pentru moment, 
amintesc doar o dificultate care e evidentă pentru oricine: minţile 
cele mai luminate nu ne spun aceleaşi lucruri despre temele cele 
mai importante. Comunitatea minţilor celor mai luminate este 
stăpînită de discordie şi chiar de mai multe tipuri de discordie. 
Oricare ar fi consecinţele acestui fapt, cert este că educația 
liberală nu poate fi o simplă îndoctrinare. Mai amintesc încă o 
dificultate: «educaţia liberală este educaţia în spiritul culturii». 
Despre ce fel de cultură este vorba? Răspunsul nostru este: 
cultura în sensul tradiţiei occidentale. Dar cultura occidentală nu 
este decît una dintre diversele culturi existente. Limilîndu-ne la 
cultura occidentală, nu condamnăm oare educatia liberală la un 

fel de parohialism și nu este parohiulismul incompatibil cu 
receptivitatea educaţiei liberale? Noţiunea de educaţie liberală se 
pare că nu se potriveşte unei epoci care e conştientă de faptul că 
nu putem vorbi de cultura minţii umane prin excelență. ci de o 
varietate de culturi. Evident că. folosit la plural, cuvîntul 
«cultură» nu mai are aceeaşi semnificație pe care o are cuvintul 
cultura singulare tantum. Cultura nu mai este, cum se spune 
acum, absolută, ci a devenit relativă. Nu este uşor să explici ce 
înseamnă cuvîntul «cultură» atunci cînd e folosit la plural. Ca o 
consecinţă a acestei confuzii, s-a sugerat, explicit sau implicit, că 
eu ar consta într-un model de comportament comun unui grup 
uman. Din cauza aceasta nu ezităm să vorbim despre cultura 
suburbană sau despre culturile grupurilor de tineri compuse sau 
nu din delincvenţi. Cu alte cuvinte, orice fiinţă umană care nu stă 
într-un azil de nebuni este o ființă umană cultivată. deoarece 
participă la o cultură. La graniţa cercetării a apărut întrebarea 
dacă nu există o cultură a grupurilor din azilurile de nebuni. 
Contrustînd sensul în cure folosim astăzi cuvîntul «cultură» cu 
sensul său originar, el pare a spune că a cultiva o grădină în- 
seamnă a o murdări cu cutii goale de conserve și sticle de whisky 
sau cu tot felul de hirtii aruncate la întîmplare. Ajunsi în acest 
punct. ne dăm seama că într-un fel sau altul ne-am rătăcit. Să 
reîncepem deci punînd din nou întrebarea: ce poate însemna 
educaţia liberală aici şi acum?”. 


Aprofundînd ancheta su, Strauss lega educația li- 
berală de democraţia modernă, mai exact de idealul 
acestei formule politice, căci ambele presupun capa- 
Citateu de a scrie şi de a citi. Reluînd — fără a le numi — 
perspectiva spinozistă (democraţia ca întrupare a în- 
țelepciunii fiecărui individ, a societăţii raţionale) şi cea 
rousseuauistă (democraţia ca guvernare pe potriva unor 
zei, nu a unor muritori), Strauss indica sensul originar al 
idealului democratic: 


„Educația liberală este un anumit tip de educaţie literară: un 
fel de educatie în spiritul scrierii sau prin scris. Nu este cazul să 

pledăm pentru capacitatea de a scrie şi a citi: orice elector ştie că 
democrația modernă se menţine sau se prăbuşeşte datorită 
capacităţii de a scrie şi a citi. Pentru a înţelege această nevoie 
trebuie să reflectăm asupra democraţiei moderne. Ce este 
democraţia modernă? S-a spus odată că democraţia este regimul 
care se menţine sau se prăbușește datorită virtuţii: o democraţie 
este un regim în care toți sau aproape toți adulţii sînt oameni 
virtuoși, şi deoarece virtutea se pure că cere şi înţelepciune, 
democraţia este un regim în care toţi sau aproape toți adulții sînt 
virtuoși şi înţelepţi: sau este o societate în care toţi sau aproape 
toţi adulţii şi-au dezvoltat rațiunea pînă la un nivel foarte înalt, 
sau societatea raţională prin excelență. Într-un cuvînt, prin de- 
mocraţie se înţelege o aristocrație care s-a extins într-o aristo- 
craţie universală. Înainte de apariţia democraţiei moderne, existau 
dubii dacă democraţia în această accepțiune ar fi posibilă. După 
cum spunea şi unul dintre cei doi teoreticieni ai democraţiei cu 
minţile cele mai luminate, «dacă ar exista un popor de zei, acesta 
s-ar conduce democratic; o guvernare de o asemenea perfecţiune 
nu e posibilă pentru nişte ființe umane». Această voce izolată şi 
plăpîndă răsună azi ca un megafon puternic“. 


Din această perspectivă, știința politică apare ca 
studiul contrastului dintre democraţie în forma ci ori- 
ginară şi stadiul actual al democraţiei. Realitatea actuală 
a democraţiei nu este societatea oamenilor perfect 
înţelepţi şi virtuoşi, şi nici guvernarea maselor, ci lumea 
culturii de masă. Educatia liberală îi apare lui Strauss ca 
o contrapondere a culturii de masă, într-o tentativă de a 
recîștiga sensul originar al democratiei: 


„Există o adevărată ştiinţă — şi profesiunea mea, ca şi a altor 
cîteva mii de persoane, constă în predarea ei — e vorba de ştiinţa 
politicii care, ca să spunem aşa, are ca unică temă contrastul 
dintre conceperea originară a democraţiei şi democrația în forma 
ei existentă. Potrivit unei păreri extreme, care este părerea 
predominantă în această profesiune. idealul democraţiei ar fi o 
simplă iluzie, singurul lucru care contează fiind comportamentul 

democruţiilor şi comportamentul oamenilor în democraţii. 
Departe de a fi o aristocrație universală, democraţia modernă ar 
fi astfel o guvernare a maselor, ducă acestea ar putea guverna: de 
fapt, ea e o guvernare a elitelor, adică a grupurilor de oameni cure 
din diverse motive sînt lu conducere sau au o şansă destul de mare 
să ajungă la conducere; unu dintre cele mai importante virtuţi de 
care are nevoie democraţia pentru a funcţiona liniştită e, zice-se, 
apatia electorală, adică absenţa spiritului public. Cetăţenii care nu 
citesc decît pagina sportivă şi glumele din ziare nu sînt poale 
sarea şi piperul pămîntului, dar sînt sarea şi piperul democrației 
moderne. În felul acesta, democraţia nu este realmente 
guvernarea maselor, ci cultura maselor. O cultură de masă este o 
cultură ce poate fi obţinută cu minimum de capacități, fără nici un 
efort intelectual şi moral şi la un pret foarte scăzut. Dar chiar și 
o cultură de masă, de fapt, în primul rînd o asemenea cultură. are 
nevoie de o alimentare constantă cu idei noi. produse de minţi 
creatoare; pînă şi reclamele muzicule şi-ar pierde impactul dacă 
nu ar fi schimbate din cînd în cînd. Democraţia. chiar dacă nu ar 
fi decît carapacea solidă care protejează plăpînda cultură de masă. 
are nevoie, în timp, de calităţi de o cu totul altă natură: devo- 
tament, concentrare, deschidere şi profunzime a minţii. Întelegem 
astfel mai uşor ce înseamnă educaţia liberală aici ṣi acum. 
Educația liberală este contraponderea culturii de masă, a efectelor 
corozive ale culturii de masă, a tendinței sale mostenite de a nu 
produce decît «specialişti lipsiți de spirit sau capacitate vizionară 
ori voluptuoşi fără suflet». Educaţia liberală este scara pe care 
încercăm să urcăm de la democrația de masă la democratia în 
sensul originar. Educatia liberală este efortul necesar pentru 
fondarea unei aristocrații în interiorul societăţii democratice a 
maselor. Educaţia liberală le aduce aminte acelor membri ai unei 
democraţii de masă care au urechi să audă de măreţia umană”. 


Măreţia umană -— ilustrată de nasterea unei aristo- 
crații spirituale în sînul democraţiei de masă — e proba 
cea mai puternică în favoarea excelentei modernităţii 
politice. Pentru Strauss, nu putem renunţa la cultura 
scrisă, care întemeiază spiritul modern. decît cu preţul 
unei flagrante incoerente: 

„Cineva ar putea să spună că această noțiune de educaţie 
liberală este pur politică şi că ea presupune în mod dogmatic 
excelența democraţiei moderne. Nu putem oare să întoarcem 
spatele societăţii moderne? Nu ne putem întoarce la natură, la 
viaţa pe care o duceau triburile care nu cunoşteau scrierea? Nu 
suntem oare striviţi, îngretoșaţi, degradati de cantitatea enormă de 
tipărituri, de cimitirul atîtor păduri frumoase şi maiestuouse? Nu 
este suficient să taxăm o asemenea atitudine drept un romantism 
pur şi să spunem că azi nu ne mai putem întoarce la natură; oare 
generaţiile viitoare, supraviețuitoare ale unui cataclism produs de 
oameni, nu vor fi forțate să trăiască în triburi care nu vor cunoaşte 
scrierea? Oare astfel de perspective nu ne obligă să ne schimbăm 
opinia despre războaiele termonucleure”? Cu siguranță că ororile 
culturii de masă (ce includ şi excursiile organizate în mijlocul 
naturii) explică dorinţa de întoarcere în natură. În mod ideal. o 
societate care nu cunoaşte scrierea este o societate guvernată de 
obiceiuri ancestrale care provin de la fondatorii originari, de la zei 
ori de la urmaşii ori discipolii zeilor: deoarece o astiel de societate 
nu cunoaşte scrierea. moştentorii tîrzii nu pot avea un contact 
direct cu fondatorii: ei nu pot şti dacă părinţii sau bunicii lor s-au 
abătut de la sensul originar ori ducă nu au deformat mesajul divin 
prin adăugiri sau omisiuni umane: astfel, o societate cure nu 
cunoaşte scrierea nu poate acţiona urmînd riguros principiul: cel 
mai bun lucru este cel mai vechi. Fondatorii nu le pot vorbi direct 
moștenitorilor lor decît prin textele scrise pe care le lasă în urma 
lor. Din această cauză, dorința întoarcerii lu o societate care nu 
cunoaște scrierea se contrazice pe sine. Suntem obligaţi să trăim 
cu cărţile. Dar viaţa este prea scurtă pentru a trăi cu alte cărți decît 
cu cele mari. În acest caz, ca şi în altele, cel mai bine este să luăm 
ca model acea minte luminată care, datorită bunului său simţ, este 
mediatorul prin excelenţă dintre noi şi minţile cele mai luminate. 
Socrate nu a scris nici o carte, dar el a citit cărți. Îngăduiti-mi să 
citez o afirmaţie a lui Socrate, care spune aproape totul în legătură 
cu subiectul nostru, cu simplitatea nobilă şi măreția senină 
caracteristice strămoşilor: «tot aşa cum unora le pluce să aibă un 
cal bun. un cîine sau o pasăre, mie îmi place să am prieteni buni... 
lar comorile înţelepţilor de altădată, pe care ei le-au lăsat în urma 
lor în cărţi, le descopăr şi le desluşesc împreună cu prietenii mei: 

dacă găsim un lucru bun, îl păstrăm şi îl considerăm un mare 
cîştig, atunci cînd devenim utili unul altuia». Cel care redă 
această frază adaugă următoarea observaţie: «cînd am auzit lucrul 
acesta, mi s-a părut că Socrate este binecuvîntat şi că în acelaşi 
timp îi îndrumă pe cei care îl ascultă către noblețea desăvîrsită». 
Această relatare este incompletă, deoarece nu pomeneşte nimic 
despre ceea ce gîndea Socrate în legătură cu pasajele din cărțile 
înțelepților de altădată despre care nu ştia dacă sînt bune. Dintr-o 
altă relatare aflăm însă că Euripide i-a dat odată lui Socrate o 
scriere a lui Heraclit, cerîndu-i părerea despre aceasta. Socrate i-a 
spus: «ceea ce am înțeles eu este măreț și nobil: bănuiesc că 
acelaşi lucru este vulabil şi pentru ceea ce eu nu am înţeles: dar 
pentru a pricepe această scriere este cu siguranță nevoie de o 
inteligenţă aparte». 


Educaţia liberală constă în ascultarea conversatiei 
dintre minţile cele mui luminate. Socrate oferă modelul 
perfect al mediatorului unei asemenea conversații: 


„Fiind o educaţie care are drept scop atingerea nobleţii 
desăvîrşite, a excelentei umane. educaţia liberală constă în 
păstrarea în memorie a excelenţei şi măreției umane. În ce fel şi 
prin ce mijloace ne reamintește educația liberală de măreția 
umană? Ne este peste putință să apreciem la justa ei valoare o 
asemenea educaţie. E cunoscută opinia lui Platon potrivit căreia 
educaţia, în sensul ei cel mai înalt. e filosofia. Filosofia este 
căutarea înţelepciunii sau căutarea cunoaşterii lucrurilor celor 
mai însemnate, mai elevate sau mai cuprinzătoare; o astfel de 
cunoaştere, spunea el, este virtute şi fericire: cum însă înţelep- 
ciuneu e inaccesibilă omului, virtutea si fericirea vor fi întot- 
deaunu imperfecte. În ciuda acestui lucru, filosoful este declarat 
singurul rege adevărat: el este considerat u fi atins cel mai înalt 
grad de perfecţiune pe cure mintea umană îl poate atinge. Trebuie 
să tragem de aici concluzia că nu putem fi filosofi, că nu putem 
atinge cel mai înalt grad de educaţie. Nu trebuie să fim induşi în 
eroare de faptul că întîlnim mulţi oameni care susțin că sînt 
filosofi, întrucît ei folosesc o expresie confuză datorată probabil 
unei comodităti administrative. De multe ori, ei vor să spună prin 


180 


asta că sînt membri ai unor departamente de filosofie. Dar e tot 
atît de absurd să te aştepţi ca membrii unor departamente de 
filosofie să fie filosofi cum e să te aştepţi ca membrii unor 
departamente artistice să fie artiști. Nu putem fi filosofi. dar 
putem iubi filosofia, putem încerca să filosofăm. În orice caz, 
această filosofare constă, înainte de orice altceva. în ascultarea 
conversaţiei dintre marii filosofi sau. mai general și mai prudent 
spus, dintre minţile cele mai luminate. deci în studierea marilor 
cărţi. Minţile cele mai luminate pe care trebuie să le ascultăm nu 
sînt în nici un caz doar minţile cele mai luminate din Occident. 
Doar o nefericită necesitate ne face să nu putem asculta minţile 
cele mai luminate din India sau din China; nu le putem înțelege 
limba şi pur şi simplu nu putem învăţa toate limbile”. 


Aceustă postură de mediator trebuie asumată însă de 
fiecare individ. Ea e foarte dificilă. pentru că marile 
minţi pe care trebuie să le punem în contact monolo- 
ghează: în plus, pentru a fi cu adevărat judecători, e 
nevoie să scăpăm de iluziile superiorității noastre de 
oameni moderni, pentru a regăsi tradiţiile interpretării 
autorizate: 


„Să repetăm: educaţia liberală constă în ascultarea con- 
versaţiei dintre minţile cele mai luminate. Aici ne confruntăm 
însă cu dificultatea zdrobitoare că respectiva conversaţie nu are 
loc fără ajutorul nostru, că, de fapt, noi sîntem cei care trebuie să 
facem conversaţia posibilă. Minţile cele mai luminate mono- 
logheuză. Noi trebuie să transformăm monologul lor într-un 
dialog. «izolarea» lor într-o «comunicare». Minţile cele mai 
luminate monologhează chiar şi atunci cînd scriu dialoguri. Dacă 
ne uităm la dialogurile lui Platon. observăm că nu există niciodată 
o conversaţie între minţi aflate la aceeaşi înălțime: toate 
dialogurile platonice au loc între un om superior şi unul inferior 
acestuia. Se pare că Platon credea că nu se poate scrie un dialog 
între doi oameni superiori. În cazul acesta, trebuie să facem un 
lucru pe care minţile cele mai luminate au fost incapabile să îl 
facă. Haideţi să înfruntăm această situaţie dificilă, atît de dificilă, 
încît ea pare a face din educaţia liberală ceva absurd! Cum minţile 

cele mai luminate se contrazic în chestiunile cele mai importante, 
ele ne obligă să le judecăm monologurile. Noi nu ne putem însă 
baza pe ceea ce spune fiecare dintre ele. Pe de altă parte. ne dăm 
seama că nu suntem destul de competenţi pentru a fi judecători. 

Această stare de lucruri nu ne este clară datorită mai multor 
iluzii facile. Noi înclinăm să credem că punctul nostru de vedere 
este superior celui al minţilor celor mai luminate fie pentru că el 
este cel ul timpurilor de azi (iar această perioadă, fiind ulterioară, 
pare superioară epocii lor), fie pentru că suntem convinşi că 
fiecare dintre minţile cele mai luminate avea dreptate din punctul 
ei de vedere. fără să aibă, uşa cum pretindea, dreptate în mod 
absolut; noi credem azi că nu poate exista o singură opinie pur şi 
simplu adevărată prin ea însăşi, ci doar o opinie adevărată în 
mod formal; această opinie formală presupune înţelegerea fap- 
tului că orice punct de vedere atotcuprinzălor e relativ la o 
perspectivă specifică sau că toate punctele de vedere atotcuprin- 
zătoare se exclud reciproc şi deci nici unul nu poate fi absolut 
adevărat. Iluziile facile care ne împiedică să percepem situaţia 
reală se reduc la iluzia că sîntem sau putem fi mai înţelepţi decît 
cei mai înţelepţi oameni din trecut. Sîntem astfel obligați să jucăm 
rolul impresurilor sau ul îmblînzitorilor de lei şi nu pe cel al 
ascultătorilor docili şi atenţi. Trebuie totuşi să facem faţă situației 
neobişnuite create de obligaţia de a încerca să fim mai mult decît 
nişte ascultători atenţi şi docili, și anume judecători, chiar dacă nu 
suntem destul de competenţi pentru a fi judecători. După părerea 
mea, am ajuns în această situaţie pentru că am pierdut tradiţiile ce 
aveau o autoritate şi în care puteam aveu încredere: am pierdut 
acel nomos cure ne oferea o îndrumare autorizată, deoarece 
profesorii noştri. ca şi profesorii profesorilor nostri, credeau în 
posibilitatea existenţei unei societăţi pur şi simplu raţionale. 
Fiecare dintre noi este nevoit să-şi găsească reperele prin propriile 
sule puteri. oricît de imperfecte ar fi acestea”. 


Educaţia liberală, asumată de omul democratic. este 
o pregătire pentru modestie şi ea deschide calea elibe- 
rării de vulgaritate: 


„Nu avem alt sprijin în afară de ceea ce este inerent acestei 
activităţi. Am aflat că filosofia trebuie să se ferească de tentatia 

de a fi educativă, căci filosofia nu poate fi decît în mod intrinsec 
educativă. Nu ne putem folosi mintea fără a înțelege din cînd în 
cînd ceva important, iar acest act al înțelegerii poate fi însoțit de 
conştientizarea faptului că înțelegem, de înţelegerea înțelegerii, 
de noesis noeseos. Acest lucru este atît de măreț, de pur, este o 
experienţă atît de nobilă încît Aristotel i-a putut-o atribui lui 
Dumnezeu. O usemenea experienţă nu depinde de caracterul 
plăcut sau neplăcut, bun sau rău a ceea ce înţelegem. Ea ne ajută 
să înțelegem că toate relele sînt într-un fel necesare dacă vrem să 
ajungem să înţelegem. Eu ne fuce capabili să ucceptăm, ca nişte 
buni cetăţeni ai împărăției lui Dumnezeu. tot răul cure se abate 
asupra noastră şi riscă să ne zdrobească inimile. Devenind 
conştienţi de demnitatea mintii, ne dăm seama cure este funda- 
mentul adevăratei demnități umane și al bunătăţii lumii. indiferent 
dacă o considerăm creată ori necreată, ea fiind căminul omului, 
întrucît e căminul minţii noastre. 

Educaţia liberală care constă în relatia neîntreruptă cu minţile 
cele mai luminate este o pregătire pentru cea mai înaltă formă de 
modestie, ca să nu spunem cea mai înaltă formă de umilinţă. Ea 
este în acelaşi timp un preludiu al îndrăznelii, solicitîndu-se să ne 
rupem cu totul de zgomotul, graba, nepăsarea şi josnicia bilciului 
deșertăciunii intelectualilor şi inamicilor lor. Ea ne solicită 
îndrăzneala pe care o presupune hotărîrea de a privi prejudecățile 
ca pe nişte simple opinii sau opiniile comune cu pe nişte păreri 
exagerate, adică tot atît de susceptibile de a fi greşite ca şi opiniile 
cele mai bizare sau mai puţin populare. Educaţia liberală este 
eliberarea de vulgaritate. Grecii aveau un cuvînt frumos pentru 
«vulgaritate»: o numeau apeirokalia, adică lipsa de experienţă în 
privinţa lucrurilor frumoase. Prin educaţia liberală căpătăm 
experienţa lucrurilor frumoase” 100. 


Inţeleusă în acest fel, educaţia liberală e oare posi- 
bilă? Răspunsul aparţine, desigur, fiecărui individ. 

